\NormalFont\ShortTitle{1 Thessalonica}

{\MT THESSALONICA

\par }{\MTB MITE HENGA

\par }{\MTC PAUL LEKHATHOT KHATNA

\par }{\IS Thina le hinna thudol

\par }{\IS Paul in khonunga dia tahsan le kinem'a hinje eivetsah nau

\par }{\IS 1 Thessalonica sung thu umdan

\par }{\IP Tulaija jonthanhoi thu akiha sei tobang hin, Thessalonica khopi jeng jong chu jonthanhoina thua kiboina mun khat anahi. Eiho jong hi, inopnop u bolthei ahi kiti Kiloikhomna (permissive society) lah a khosa ihinauva, hinkho thenga ihin theina diuva Thessalonica Houbung mite kithuhilna hi eiho ding adeh a khangthah te dinga phachom ahi. Pathen'in alunggon'a akou ho dingin alunggon abulhit theiye ti iheuve
5:23,24.

\par }{\IP Thessalonica Houbung mite hi Paul in Chinghoi Kaihoi hina lungchang pu in agelkhoh in, Pathen Thu thaneitah in ahinkho'u akhelpeh chung changa akipapin ahi.

\par }{\IS Lekhathot jihpa chule ajih kum

\par }{\IP Solchah Paul'in AD 50 vel'a chu Corinth mun'a ana jih ahi.

\par }{\IS Koi ho dinga a ajih ham?

\par }{\IP Paul anivei channa Missionary kholjin'a ache sunga Thessalonica Houbung mite henga ajih ahi. Ama deidan toh kitoh louvin ana suboi tauvin, ahengu adalhah loinadin angeh uvin ahi. Ahinlah hitobang thusoh ho jal chun Paul in Pakaiya akhanlhit na diuvin kihetthem louna jouse suhdihna dingin ngehna aneiyin ahi. Solchah Paul'in lekhathot ajihhoa hin atamjon amin achonsah tha cheh in ahi.



\par }\ChapOne{1}{\SH Salam Thu
\par }
{\PP \VerseOne{1}Hiche lekhathot hi Paul, Silas chule Timothy a kon ahi. Keihon Pa Pathen le Pakai Jesu Christa a hiho Thessalonica Houbung mite henga kahin thot nahiuve. Pathen chun lungset le cham-lungmon napeu hen.\XREF{✡}{{\XO 1:1 }{\XT{Act 17:1}}}


\par }{\SH Thessalonica miten Pathen atahsan u chule vetkahna
\par }
{\PP \VS{2}Keihon nangho jouse jal'in Pathen ka thangvah jingun chule nangho dingin kataojom jing uvin ahi.

\VS{3}Keihon Pa le I-Pathen'un nangho chung thua kataona uva, tahsan umtah a natoh nau, ngailutna neiya na thilbol hou chule I-Pakaiyu Jesu Christa jal a thohhat tah a kinepna naneiyu chu kageldoh ui.

\VS{4}Kasopi deitahte, Pathen'in na ngailu uvin chule Pathen'in Amite hi dingin na lhengdoh tauve, ti kaheuve.

\VS{5}Ajeh chu keihon Kipana Thupha kahin pohpeh u chu thucheng jengseh a hilouvin, thaneina to kilhon a Lhagao Thengin hetchetna lhingset napeh u ahitai tia keihon kaseiyu chu thutah ahi. Chule keihon nangho kagel khohnau nangho toh kaumkhom laiyun kahin dan uvin nahe tauvin ahi.

\VS{6}Hiti chun nang hon ka thuseiyu chu nangho dinga hahsatna khohtah Lhagao Thenga kon'in kipah tah in na sangun ahi. Hiti chun nang hon keiho le Pakai umchan chu najom un ahi.\XREF{✡}{{\XO 1:6 }{\XT{Act 17:5-9}}}

\VS{7}Hiti chun nangho Greece a tahsan saho jouse-Macedonia le Achaia gam jousea vetjui thei nahung hitauve.

\VS{8}Chule tun, Pakai thu chu Macedonia le Achaia gam kallam peh geiyin, hoilai mun hijongleh kachenau chan'ah Pathen na tahsan nau thudol hi aseiyui. Keihon koima kom'a hiche thu chu kasei diu angaipoi.

\VS{9}Ajeh chu ama hon phatah a eina lamto nau thudol aseiyun, chule nangho milim houna a konna Pathen hing le dihtah kinbol dinga nalung naheiyu thudol aseijom jing uve.

\VS{10}Chule amaho chun Pathen Chapa–Pathen'in athilah a konna akaithou Jesu, van'a konna ahung ding ngah jinga uma nahiu thudol aseiyun ahi. Ama hin ahunglhung ding thutanna kichat umtah a konna eihuhdoh u ahi.




\par }\Chap{2}{\SH Thessalonica khoa Paul natoh
\par }
{\PP \VerseOne{1}Kasopi deitahte ho, nangho kahung vil uhi mohseh ahipoi ti nangho tah in naheuve.

\VS{2}Keiho nangho kom'a kahung masang jep uva Philippia a ichan geiya gimbol hesohna katouvem ti nang hon naheuve. Hinama jongleh I-Pathen'un ama Kipana Thupha chu ichan geiya doudalna aum vang'in, lung ngamtah a nangho kom'a kaseidoh theina diuvin hansanna eipeuve.\XREF{✡}{{\XO 2:2 }{\XT{Act 16:19-24;
}}{\XT{Act 17:1-9}}}

\VS{3}Hiti chun ka thusei phongu hi lheplhahna thu ahilouleh lungdihlou pua ahilouleh duha lheplhahna ima seina kanei pouve ti nang hon naheuve.

\VS{4}Ajeh chu keiho hin Pathen a konna photchetna neiya Kipana Thupha thusei lea panga kahiuve. Kalunggon uhi miho lunglhaina hollouva Pathen lunglhaina kahol joh u ahi. Ama bou chun kalungput u ipi ahi ahet ahi.

\VS{5}Nanghon nahet ngaima bangun keihon joulhep a nangho thunun kago pouve. Chule Pathen hi ijakai ahetoh a ahi, keiho hi nasumu chan theina dinga nangho toh jol le gol'a um'ah kahi pouve!

\VS{6}Christa solchah kahiu hi mihem pachat channa dingin keihon nangho hihen midang ho hijongleh, koimacha lung kahol pouve.

\VS{7}Christa solchah ho hina jal a keihon nanghoa konna ngehna kanei theiyu ahi, hinla keiho nangho lah a lungneng in kaum jouve ahilouleh keiho hi minun achate an apeh a avah a chule avetsui tobang kahiuve.

\VS{8}Keihon nangho kangailut behseh jeh un nangho to Pathen Kipana Thupha seh seh a chan neikhompi hilouvin, kahin nau jong nangho dinga kaphal ngamu ahi.

\VS{9}Sopi deitahte, nalah uva ichan geiya katoh gimu hitam tihi geldoh lou nahiuvem? Naheng uva Pathen Kipana Thupha seiphong na dinga, nangho pohgih pohsah ka noplou jeh un, sun le jan'in na katong gimun ahi.

\VS{10}Nangho tah keiho hettohsah nahiuve–chule Pathen jong chuti ahi-keiho hi nangho atahsan ho jouse a dinga kipumpeh a, lungdih pua chule themmona neilou kahiuve.

\VS{11}Chule keihon nangho khat khat cheh hi Pan achate abolna bangtah a kabol'u nahi.

\VS{12}Keihon nangho kangeh uva, katilkhou uva chule katem nau chu nangho Pathen a dinga lomtah a na chonna dingu kati ahi. Ajeh chu aman a Lenggam le aloupina a chan nei dinga nakouvu ahi.

\VS{13}Hiche jeh chun, keihon Pathen thangvahna kanga deh pouve, ajeh chu nang hon keihoa konna thu chu nasan uchun, ka thuseiyu chu moh mihem thuseiyin nala pouve. Nanghon kathupoh uchu Pathen a kon ahi tin nasang uve–hichu hijong hiyah ahi. Chule hiche thu hin nangho tahsan neihoa na atoh jom ahi.

\VS{14}Chutima chun sopi deitahte, nang hon nagam mite uva konna gimbol hesohna nathoh u ahi. Hitia hi, nang hon Judea gam'a Pathen houbung ho umchan najomu ahi, amaho chun Christa Jesu atahsan jeh uva, amiteu Judah ho khut a gimbol hesoh athoh u anahi.\XREF{✡}{{\XO 2:14 }{\XT{Act 17:5}}}

\VS{15}Ajeh chu Juda ho lah a phabep chun themgao ho ana that un, chule phabep chun Pakai Jesu jeng jong chu athau anahi. Tun ama hon keiho jeng jong eibol hesoh uve. Ama hon Pathen alunglhai pouvin chule mijouse to kikal a natong ahiuve.\XREF{✡}{{\XO 2:15 }{\XT{Act 9:23,29; 13:45,50; 14:2,5,19; 17:5,13; 18:12}}}

\VS{16}Ama hon chidang namdang ho lah a huhhingna Kipana Thupha kaseiphong le diu eijada gouve.


\par }{\SH Paul in houbung avilnom kitna thudol
\par }
{\PP \VS{17}Kasopi deitahte, phat chomkhat a dinga nangho to eiki chomkhen jouvin (kalungun vang nangho na dalha deh pouve), kajo chanun hungkit kagouve, ajeh chu keihon nangho kamukit nom lheh jengu ahi.

\VS{18}Keiho kihambol tah in nangho kom kahung nomun, chule keima Paul jong avelvelin kahung gon, hinla Satan in eisuboi jiuve.

\VS{19}I-Pakaiyu Jesu ahung kilekit nikhoa a anga idin tengu leh ipia kinepna le ipin eikipasah uva, chule ipi chu kachan diu tohman le lallukhuh hi ding hitam? Hichu nangho nahiuve!

\VS{20}Henge, nangho keiho kisonpi le kipana nahiuve.




\par }\Chap{3}{\PP \VerseOne{1}Kanan joulouhel u ahung hi phat in, keima ho chang Athens a umden dingin kaki gellha tauve.\XREF{✡}{{\XO 3:1 }{\XT{Act 17:15}}}

\VS{2}Chule Timothy hi nangho vil dingin kahinsol tauve. Ama hi isopiu le Christa Kipana Thupha seiphong naa Pathen na katoh khompiu ahiye. Aman nangho nahatsah uva, na tahsan nauva na tilkhouna ding uva kahinsol u ahi.

\VS{3}Chule nang hon hahsatna nato chung chang uva chu lung olmo tah a naum louna ding uva navetup ding uva ama kahinsolu ahi. Keiho vang hiti hahsatna ho toh mong dinga eikigong uva ahi ti naheuve.

\VS{4}Keihon kaumpi pet jeng uva jong hahsatna hunglhung loi jeng thei ahi tia ka hilchah nau chu, nahet bang uvin, ama hon ahin boldoh jeng tauve.

\VS{5}Hiti chu ahijeh a, kathoh joulou phat a, na tahsan nau det jinga hinam ti kaphotchet nomjeh a Timothy kahinsol anahi. Achuti louleh alhempa chun nanghoa aphapen chu akilahdoh a chule kanatohnau hi mohseh bep hitam tia tijaa um kanahi ahi.

\VS{6}Hinlah tun Timothy ahunglhungin, nangho tahsan le ngailut thu ahung lhuttai. Ama hin keihon ka hungvil nau thudol chu kipahtah in nageldoh jingun chule keihon nangho kamunom tobangun nang hon jong nei munom uve ti thulhut aneiye.\XREF{✡}{{\XO 3:6 }{\XT{Act 18:5}}}

\VS{7}Hiti hin kasopi deitahte, nangho tahsannaa nahat jing jal uvin, keihon hahsatna le gimbolna kathoh laitah jeng uvin jong hatah in nei tilkhouvun ahi.

\VS{8}Nangho Pakaiya na dindet jingu kahet jalun keiho hinna thah eipeuve.

\VS{9}Nangho jeh a Pathen iti ka thangvah u hitam! Pathen angsunga kalutna uva keiho hi, nangho jal hin hapan kakipah uve.

\VS{10}Pathen'in eikimuto sah kit uva nanghoa tahsan a-onglai chu dipdimna dinga nangho dinga sun le jana tao jinga kahiuve.

\VS{11}I-Pau Pathen le I-Pakaiyu Jesu Christa chun naheng uva eihin puiloi jeng tauhen.

\VS{12}Keihon nangho kangailut nau alon letset tobangin, Pakaiyin nangho khat le khat kingailutna le mijouse ngailutna chu khansah hen chule longlet doh hen.

\VS{13}Hichea kon hin, nangho I-Pakaiyu Jesu amitheng te jouse toh ahungkit niteng, I-Pau Pathen angsunga nadin tengu leh, aman nalungu hatsah hen, nolna beiyin koihen chule athengin hinkoi hen. Amen.




\par }\Chap{4}{\SH Pathen lungdei hinkho
\par }
{\PP \VerseOne{1}Achainakeiyin sopi deitahte, Pakai Jesu min'a kahintem nom nau chu kanahil tobang uvin Pathen lunglhainna hinkho mangun. Nangho hitia hi nana kimanchah sau ahi bangin tua jong nahabol cheh ding uvin kahin tilkhou uve.

\VS{2}Ajeh chu keihon nangho Pakai Jesu thuneina a ipi kahilu nageldoh uve.

\VS{3}Pathen'in nangho dinga alung gon chu nathen uva, jonthanhoiya konna naki kangse dingu hi ahi.

\VS{4}Chutah le nangho khat cheh hin atahsa kivettup nahiuva chule thenna le jathei hinkho naman dingu hi ahi.

\VS{5}Nanghon Pathen le alamlhah umdan hephalou milim houna neiho bangin jonlung puhih un.

\VS{6}Hiche thudol ahin, Christian sopi khat chun ajinu engbolna ahilouleh duhabolna alam louvin neihih un, ajeh chu khohtah a masanga kagihji nau bang chun Pakaiyin hitia chonseho chu alethuh ji.

\VS{7}Ajeh chu Pathen'in eikouvu hi thenlouna hinkho mang ding hilouvin, hinkho thenga hing ding ihijo bouvui.

\VS{8}Hijeh chun, koi hijongleh hiche hoa chona dan juilou chu mihem thuhil juinom lou ahitapon, a Lhagao Theng eipeuva Pathen deilou jeh joh ahiye.

\VS{9}Hinlah keihon nangho henga khat le khat kingailut ding thua kahin jih khoh u angaipoi, ajeh chu Pathen'in khat le khat kingailu uvin tia nahil sau ahitai.

\VS{10}Tahbeh mongin, nang hon Macedonia pumpia tahsanho jouse nangailut nau navetsah sau ahitai. Hitima chun, sopite, amaho chu hatah a na ngailut cheh diu kangeh nahiuve.

\VS{11}Masanga keihon nangho kana hilsa bangu chun, thip beh a hinkho man ding gelkhoh uvin lang, natoh diu cheh kigel khoh uvin chule nangma khut cheh a na tong uvin.

\VS{12}Chutengleh Christian hilou hon na hinkho man dan'u chun najabol untin, chule midanga nakingaiyu ngai louding ahitai.


\par }{\SH Pakai Jesu hungkit teng mithi le mihing
\par }
{\PP \VS{13}Chule tun sopi deitahte, nangho kinepna neilou miho tobanga lunghema naum louna ding uva Pakaiya thisa ho chung chang thudol nahet tei ding'u kanom uvin ahi.

\VS{14}Ijeh inem itileh Jesu chu athin, chule Ama chu ahingdoh kittai ti itahsan uva chule Jesu chu ahung kile tengleh, Pathen'in tahsansa ho chu Ama toh ahin lepui ding ahi ti itahsanu ahi.

\VS{15}Keihon hiche hi Pakaiya konna kalah u kaseiyu ahi: Pakai hung kile tengleh ahing nalai eiho hi ana thisaho sanga Amato kimuto masajo ding ihipouve.\XREF{✡}{{\XO 4:15 }{\XT{1 Crth 15:51,52}}}

\VS{16}Ajeh chu Pakai Ama tah chun van'a konna thupeh aw ahinsap ding, vantil pipu awgintoh, chule Pathen sumkon kouna awgin toh thoa van'a konna hungkum ding ahi. Amasa, tahsan ana thisa ho alhankhuh uva konna thoudoh ding ahiuve.

\VS{17}Chujou tengleh, eiho ahing nalai chule leiset chunga um nalai chengse hi amaho chutoh Pakai chu vanlai jol'a meilhang lah a kimuto dinga lahtouva ium dingu ahi. Chutengleh eiho Pakai toh a'itih a iumkhom jing dingu ahitai.

\VS{18}Hiti hin khat le khat hiche thu ho a hin kitilkhouto uvin.




\par }\Chap{5}{\SH Pakai Jesu hungkitna dingin kiging un
\par }
{\PP \VerseOne{1}Tun kasopi deitahte ho, hicheng kisei jouse hi iti hungsoh a chule itih le hung hi ding ham tithua nangho kom'a kahin jih mongu angaipoi.

\VS{2}Ajeh chu na ginchat lou pettah uva Pakai hung kilekit nikho chu, jan'a gucha tobanga hung ding ahi.\XREF{✡}{{\XO 5:2 }{\XT{Matt 24:43; Lk 12:39; 2 Pet 3:10}}}

\VS{3}Mihon “Ijakaiya chamna le bitna aum'e” tia asei laitah uleh numei naosonat thohgim tobanga, jana gucha hung banga achung uva manthahna chu hunglhung ding ahi. Chule hoidohna um thei louding ahitai.

\VS{4}Hinlah sopi deitahte, nangho hiche thudol'a hi ima helouva uma nahi pouve, chule Pakai nikho chu gucha tobanga ahung ding chu nang hon nadatmo diu ahipoi.

\VS{5}Ijeh inem itileh nangho na boncha uvin vah le sunlai chate nahiuvin, eiho muthim le janlai chate ihipouve.

\VS{6}Hiti ahijeh chun kihong phauvin, midang ho bangin ihmu hih un. Kigingin um unlang chule lung limgeh in umun.

\VS{7}Jan phat le miho ihmu jiuva chule judon hon ju adonkham jiu phat ahi.

\VS{8}Hinlah eiho lung limgeh in vah a umu hitin, tahsan le ngailut lum pan'u hite, chule huhhingna lukhuh chu lungngam tah in kikhuh uhite.\XREF{✡}{{\XO 5:8 }{\XT{Isa 59:17; Eph 6:13-17}}}

\VS{9}Ajeh iham itileh Pathen'in eiho chunga alunghanna abuhlhah khum ding hijo louva, I-Pakaiyu Jesu Christa jal'a huhhingna chang dinga eilhendoh joh u ahi.

\VS{10}Hiti chun Christa ahung kile tengleh eiho ithiu hihen ahilouleh hing jong leuhen, Ama eiho dinga athi jal a chu a itih a dia Amato i-umkhom jing dingu ahitai.

\VS{11}Hiti chun nabol ngaisau tobang chun, khat le khat kitilkhouto uvinlang chule kisadoh ton khat le khat umun.


\par }{\SH Achaina tilkhouna le temna phabep
\par }
{\PP \VS{12}Sopi deitahte ho, Pakai natohnaa nalamkai hou chu jabolun. Ama hon nalah uva atong gim'un, chule lhagao lama nakaihoi uva panga ahiuve.

\VS{13}Amaho chu jana lentah peuvin lang chule anatoh jal un lunggilin ngailu uvin. Chule kichamdelin khat le khat cheng khomun.

\VS{14}Sopite ho, kahin ngeh nau chu mithase ho chu gihsal un. Akichaseho tilkhouvun. Atha lhasam ho phaten khohsah in vesuiyun. Amitakip chunga thohhat un.

\VS{15}Koiman ase chu asea alethuh louna dingin vephauvin, chusangin khat in khat chunga chule mijouse chunga thilpha boljing ding gouvin.

\VS{16}Phatseh in kipah thanomun.

\VS{17}Taona man ngahih helun.

\VS{18}Itobang phat in naphah jong le thangvahna nei jingun, ijeh ham itileh Jesu Christa a hia nangho dinga Pathen lunglam ahi.

\VS{19}Lhagao Theng chu sumit hih un.

\VS{20}Gaothuseiho nahsahmoa dai chatvai bol hih un.

\VS{21}Hinlah akisei jouse patep cheh un. Apha chu kolchah un.

\VS{22}Gitlouna chichom choma kon'in kihei mangun.

\VS{23}Tun cham-lungmon konna Pathen chun imalam jousea na thensah uhen, chule na lhagaovu le na hinnau chule natahsau chu I-Pakaiyu Jesu Christa ahung masangsen nolna beiyin koihen.

\VS{24}Nakou Pau chu tahsan umtah ahijeh in, Pathen'in hichu ahin molso ding ahi.

\VS{25}Sopi deitahte ho, keiho dingin hung taovun.

\VS{26}Sopite ho jouse chu Christian kingailutna in chibai bolun.

\VS{27}Keiman Pakai min'a thu kapeh nahiuve, hiche lekhathot hi sopite jouse henga kisimdoh hen.

\VS{28}I-Pakaiyu Jesu Christa lungsetna in na umpiu hen.


\par }