\NormalFont\ShortTitle{Matthew}

{\MT MATTHEW

\par }{\MTB KIPANA THUPHA

\par }{\IS Lenggam kidang dehset ahung um

\par }{\IS Jesu Messiah hina a athusei le athilbol hon khanglui chonna asuhkeh

\par }{\IS Gospel Matthew lekhabu sung thu umdan

\par }{\IP Gospel Matthew hin Jesu hi Leng Messiah ahijeh a, alenggam tungdoh dinga hung ahi thudol aseiyin ahi. Hiche lekhabua hin Jesu phunggui le apen pet thusoh ho aseiyin, khanggui thua akipatna hin, Themgaovin ahung guilhung ding mu masatna neiya athuseidoh hi, datmo thei tah in aum'in ahi. Jesu khanggui thudol Matthew jihna ahin, Pathen a kon'a Jubilee kum hung kipat thudol phondohna aneiyin ahi (Lev. 25:8-55; 27:16-25). Matthew hin Judah nam mite thusim alhangpin hop thum'in ahom khen in chule Jesu leiset a ahung na, apului ho khang hi khang som le li in thumvei akhen in: “Abraham apat David geiyin khang som le li, David apat Babylon a tolmanga aum geiyu khang som le li, chule Babylon a tolmanga aum uva pat Messiah hung phat gei khang som le li, tin ahom khen in ahi,”
Matt 1:17.

\par }{\IS Lekhabu jihpa chule ajih kum

\par }{\IP Hiche Gospel hi Matthew, Judah nam mi, Rome solkal kai donga anapang, Levi tia kihepa jih ahi.

\par }{\IP Matthew hi Lungsetna Khang hung lhun, khang masa akimlai AD 50-60 don a kijih ahi. Ajeh chu Pakai Jesun leiset hinkho aman lai, ahinkho kichaiya thina ajoa athodoh jou, van a akal konna vailhahna thu asei geiya kijih ahi. Chule Jerusalem Hou-In kisuh chim AD 70 masang thusoh ho thudol kisun ahijeh in, AD 50-56 hidin ginchat ahi.

\par }{\IS Koi henga chule ipi jeh a ajih ham?

\par }{\IP Judah nam mite ding dehset a kijih ahi. Ajeh chu ama hon ana nga jing'u Messiah chun, Pathen Lenggam leiset a tungdoh ding le athensoa hung ahitai, ti aphondoh ahi. Matthew hin Jesu Christa Kipana Thupha hi, atahsan hon Thulhun Luiya photchet na apeh Messiah chu ahitai, ti aphotchen ahi.



\par }\ChapOne{1}{\SH Jesu Messiah khanggui
\par }
{\PP \VerseOne{1}Hiche hi Abraham le David a\FTNT{*}{{\FR 1:1 }{\FT{David chapa Jesu Messiah}}} konna hung kikhai lha, Messiah Jesu khanggui thu kisun doh chu ahi.

\VS{2}Abraham chapa chu Isaac, chule Isaac chapa chu Jacob, Jacob chapa chu Judah le asopite ahiuve.

\VS{3}Judah chapa chu Perez le Zerah ahilhonin (Anu lhon chu Tamar ahi), chule Perez chapa chu Hezron, chule Hezron chapa chu Ram ahi.

\VS{4}Ram chapa chu Amminadab, chule Amminadab chapa chu Nahshon chule Nahshon chapa chu Salmon ahi.

\VS{5}Salmon chapa chu Boaz (Anu min Rahab) ahin, Boaz chapa chu Obed (Anu chu Ruth) chule Obed chapa chu Jesse ahi.

\VS{6}Jesse chapa chu Leng David, chule David chapa chu Solomon (Anu chu Uriah jinu Bathsheba) ahi.\XREF{✡}{{\XO 1:6 }{\XT{2 Lengte 24:14,15; 2 Thusimbu 36:10; Jeremiah 27:20}}}

\VS{7}Solomon chapa chu Rehoboam ahin Rehoboam chapa chu Abijah chule Abijah chapa chu Asaph ahi.

\VS{8}Asaph chapa chu Jehoshaphat ahin, Jehoshaphat chapa chu Jehoram ahin chule Jehoram chapa chu Uzziah ahi.

\VS{9}Uzziah chapa chu Jotham ahin, Jotham chapa chu Ahaz chule Ahaz chapa chu Hezekiah ahi.

\VS{10}Hezekiah chapa chu Manasseh ahin, Manasseh chapa chu Amon ahin, chule Amon chapa chu Josiah ahi.

\VS{11}Josiah chapa chu Jehoiachin le asopi pasal ho ahiuve (Babylon a apuimang laiyuva peng ahiuve).

\VS{12}Babylon a puimang ahi jouvin: Jehoiachin chapa chu Shealtiel ahin, chule Shealtiel chapa chu Zerubbabel ahi.

\VS{13}Zerubbabel chapa chu Abiud ahin, Abiud chapa chu Eliakim ahin, chule Eliakim chapa chu Azor ahi.

\VS{14}Azor chapa chu Zadok ahin, Zadok chapa chu Akim ahin, chule Akim chapa chu Eliud ahi.

\VS{15}Eliud chapa chu Eleazar ahin, Eleazar chapa chu Matthan ahin, chule Matthan chapa chu Jacob ahi.

\VS{16}Jacob chapa chu Mary jipa Joseph ahi. Hiche Mary a konna hi Jesu kiti Messiah chu ana peng ahi.

\VS{17}Achunga kijihdoh ho hi—Abraham apat David chan gei khang som le li sung ahin, David apat Babylon a puimanga aum gei chu khang som le li sung ahin, chule Babylon a puimanga aum uva pat Messiah hung chan gei chu khang som le li ahi.


\par }{\SH Jesu Messiah pen
\par }
{\PP \VS{18}Hiche hi Jesu Messiah hungpen thudol ahi. Anu Mary hi, Joseph to kicheng dinga kitepna neisa ahi. Ahinlah aum khom masang lhonin, Lhagao Theng thilbol theina a nungah theng ahipet in, amanu hi naovop ahi akihedoh tai.\XREF{✡}{{\XO 1:18 }{\XT{Lk 1:27}}}

\VS{19}Chutah in, aji dingpa Joseph chu mipha ahijeh in, japi het in jumna ape nom pon, hijeh chun guhthim'a kikhenpi din lunggel aneitai.

\VS{20}Hitia lung angaito lai hin Pakai vantil khat ahenga ahung kilah in ajah a “Joseph, David chapa, Mary chu ji dia nakipui ding kicha hih in, ajeh chu naocha asunga um khu Lhagao Thenga konna kijil ahi.

\VS{21}Chule amanu hin chapa khat ahin nei ding, nangman amin Jesu, tia nasah ding ahi, ajeh chu Ama hin Amite achonset nauva kon'a ahuhhing ding ahi,” ati.\XREF{✡}{{\XO 1:21 }{\XT{Lk 1:31}}}

\VS{22}Hiche ho jouse hi Pakai thupo, athemgao thusei gui lhunna dinga sohdoh ahitai:

\VS{23}“Vetem un! Nungah theng khat in nao ahinvop ding ahi! Amanu hin chapa khat ahin ding chule amin Immanuel\XREF{✡}{{\XO 1:23 }{\XT{Isa 7:14; 8:8
}}} asah dingu hichu ‘Pathen'in eium piuve,’ ” tina ahi.\XREF{✡}{{\XO 1:23 }{\XT{Isa 7:14}}}

\VS{24}Chujouvin Joseph ahung khahdoh phat in, Pakai vantil thupeh banginabol in, chule Mary chu ajidin akipui tai.

\VS{25}Ahinlah achapa pen masang sen amanu hi kitoh khahpi louhel in aum in, chuin Joseph chun amin Jesu asahtai.\XREF{✡}{{\XO 1:25 }{\XT{Lk 2:21}}}




\par }\Chap{2}{\SH Solam a kon miching ho
\par }
{\PP \VerseOne{1}Leng Herod vaipoh laiyin, Judea gam Bethlehem a Jesu ana peng in ahi. Hiche pet chun solam gamkai hoa kon'in miching phabep Jerusalem khopia ahungun, amaho chun adong un,

\VS{2}“Juda nam mite lengthah hungpeng chu hoilaiya um ham? Kei hon Ama ahsi hung sohdoh chu solam a kamu uvin chule Ama chu, hou dinga hunga kahiuve,” atiuvin ahi.

\VS{3}Leng Herod chun hiche thu ajah phat in ama le Jerusalem a cheng jouse alung kham lheh jengun ahi.

\VS{4}Aman thempu pipuiho leh hou dan thuhil ho akhom in “Messiah hoilai mun'a peng ding ham?” tin amaho chu adong tai.

\VS{5}ama hon adonbut un, “Judea gam Bethlehem a atiuve, ajeh chu themgao vin hiti hin ajih e:

\VS{6}‘Chule nangma, Vo Bethlehem Judah gam'a um, Judah khopia vaipoho lah a aneopen nahi poi, ijeh inem itileh nangma a konna vaipo khat, kami Israel te ching dingpa chu hung ding ahi,’ ” atiuve.\XREF{✡}{{\XO 2:6 }{\XT{Micah 5:2; 2 Samuel 5:2}}}

\VS{7}Chutah in Herod chun miching ho chu guhthim in aki houpin, amahoa kon'in ahsi akimu masat phat chu ahedoh tai.

\VS{8}Chutah in aman amaho chu aseipeh in, “Bethlehem a cheuvin chule naosen chu ching thei tah in gahol un, ama chu namu tengu leh, hungkit un chule keima nei seipeh un, chutia keima jong kaga chea Ama chu kaga hou theina dingin,” ati.

\VS{9}Lengpa thu ajah jou uchun miching ho chu acheuvin ahileh, solam a ahsi amu uchu amasang uva ache peh in, Bethlehem lama apuiyun chule naosen umna mun chunga chun akingan ahi.

\VS{10}ama hon ahsi chu amu phat uvin, amaho chu kipanan alungu alodim tai!

\VS{11}Amaho insunga alut uva ahileh naosen chu anu Mary toh ana umkhom amu uvin, chuin amaho aboh khup uvin, Ama chu ahou tauve. Chuin ama hon agou bom'u chu ahong doh uvin, ama chu Sana, Bego chule Myrrh kipa thilpeh in ape tauvin ahi.

\VS{12}Chujouvin ama hon adalha tauvin ahileh, Pathen'in amang uva Herod heng lama kile lou dinga agihsal jeh uchun, lam chom aho uvin agam lam uva akile tauve.


\par }{\SH Egypt a ajam'u
\par }
{\PP \VS{13}Miching ho ache doh jou uvin, Pakai vantil khat Joseph mang'in akilah in, “Kipatdoh in! Egypt gama naosen le anu chutoh jam uvin. Hiche mun achun hung kile kit dinga ka seipeh kahsen umden un, ajeh chu Herod in naosen chu tha dinga ahol ding ahi” tin aseipeh tai.

\VS{14}Chuche jan chun naosen chutoh anu Mary chu Joseph in apuiyin Egypt a din, hiche mun chu adalha tauvin ahi.

\VS{15}Chule Herod thi kahsen chua chun aum den tauve. Hiche hi Pakaiyin themgao kam'a ana phondohsa: “Keiman ka Chapa chu Egypt a kakoudoh e” ti gui lhunna ahi.\XREF{✡}{{\XO 2:15 }{\XT{Hosea 11:1}}}


\par }{\SH Herod in chapang ho atha
\par }
{\PP \VS{16}Miching hon angol bol'u Herod chun ahet doh phat in alunghang lheh jengtai. Aman chapang pasal jouse, miching hon ahsi so masat phat aseiyu totoh in, kum nia lhah noilamse Bethlehem sung le akimvel sea sepai ho asol in agatha sahtai.

\VS{17}Herod khansetna hi Pathen'in themgao Jeremiah henga ana seisa:

\VS{18}“Ramah ah ka awgin akijai-Kana le lunghemna nasatah chu. Rachel in achate akapin, amaho athi tah jeh uvin, lhepbi ding anom tapoi,” kiti chu gui lhunna ahi.\XREF{✡}{{\XO 2:18 }{\XT{Jeremiah 31:15}}}


\par }{\SH Egypt apat Nazareth ahung kileu
\par }
{\PP \VS{19}Herod athi phat in, Pakai vantil khat chu Joseph henga amangin, Egypt a aumpet in ahung kilah in,

\VS{20}“Kipatdoh in naosen chule anu chu Israel gam'a puikit in, ijeh inem itileh naosen tha ding ana goho chu athi tauve” tin vantil in aseipeh in ahi.

\VS{21}Chuin Joseph akipat doh in chule Israel gam lama Jesu le anu toh ahung kile tauve.

\VS{22}Ahinlah aman Judea vaipo thahpa chu Herod chapa Archelaus ahi ti ahetphat in, chuche mun a gache ding akicha tai. Ajan manga gihsalna amutah jeh in Galilee gam lam a dingin akipat doh tai.

\VS{23}Hiti chun hiche insung chu Nazareth kiti khopi khat a chun aga cheuvin chule hichea chun acheng tauve. Hiti chun themgao thusei “Ama Nazareth mi kiti ding ahi” kiti chu agui lhung tan ahi.\XREF{✡}{{\XO 2:23 }{\XT{Mk 1:24; Lk 2:39; Jn 1:45}}}




\par }\Chap{3}{\SH Twilutsah John in lampi asemtoh
\par }
{\PP \VerseOne{1}Hiche nikho lai chun Twilutsah John chu Judea gamthi a ahungin chule thu aseiphong in athupoh chu,

\VS{2}“Nachonset nau dalha uvin chule Pathen lam a hung kiheiyun, ijeh inem itileh Van gam anaitai” ati.\XREF{✡}{{\XO 3:2 }{\XT{Matt 4:17; Mk 1:15}}}

\VS{3}Themgao Isaiah chun John chung chang hitin ana seiye, “Ama hi gamthip a khosam aw chu ahi, Pakai hung na ding lampi sem un, Ama dingin lampi theh ngim un” ati.\XREF{✡}{{\XO 3:3 }{\XT{Isa 40:3}}}

\VS{4}John kivon na chu sangongsang mul kikhui ahin, chule akong kimvel achun savun konggah akigah in, chule khaokho le gamkhoiju chu an in anen ahi.\XREF{✡}{{\XO 3:4 }{\XT{2 Lengte 1:8}}}

\VS{5}Mihonpi chu Jerusalem kimvel le Judea gam chule Jordan phaicham kimvel'a kon'in, John ve ding le athusei ngaiya hung ahiuve.

\VS{6}Chuin ama hon achonset nau aphongdoh un, Jordan vadunga chun aman amaho chu baptize achansah in ahi.

\VS{7}Ahinlah aman Pharisee ho le Sadducee ho chu baptize chansah vea ahungu amun, amaho chu asosal in, “Nangho gul chilhah ho, Pathen lunghanna hunglhung dinga kon jam dohna dinga koiham nagih uva?\XREF{✡}{{\XO 3:7 }{\XT{Matt 12:34; 23:33}}}

\VS{8}Nachonset nauva kon'a nalung heiyu chule Pathen lam nangat u chu, aphot chenna na hinkho uva tahlang un.

\VS{9}Nangho khat in khat kom'ah, ‘eiho Abraham chilhah ihiuvin, huhbit in um nau hite’ tin kiseipehto hih un. Hichu imacha ahipoi, ajeh chu ka seipeh nahiuve, Pathen'in hiche songchang ho lah a kon a hi Abraham chate asemdoh thei ahi.\XREF{✡}{{\XO 3:9 }{\XT{Jn 8:33}}}

\VS{10}Tu jenga jong Pathen thutanna heicha koisa a uma, thingphung ajung geiya kaldoh dia gonsa ahitai. Thingphung gapha hin sodoh lou jouse chu kiphuh lhu ding chule meilhum sunga kilehlut ding ahi.\XREF{✡}{{\XO 3:10 }{\XT{Matt 7:19}}}

\VS{11}Achonsetna a kon'a lungheiya chule Pathen lam'a hung kihei ho chu, keiman twiya baptize ka chansah ahi. Hinlah keima sanga gamchenga lenjo chu ahunge; keima hi ama soh, akeng chot choi dinga jong chu kilom kahi poi.

\VS{12}Aman changtah a konna changsi khendoh dinga agodal akichoiya asep dia kigosa um ahi. Chule aman achangphol kimvel chu asuh theng'a changtah chu achangpang'a akhumlut ding, hinlah changsi chengse vang chu mei mit theilou meikong'a kilehlut ding ahi,” ati.


\par }{\SH John in Jesu Baptize achansah
\par }
{\PP \VS{13}Chutah in Jesu chu Galilee a kon'in, Jordan luiya John in baptize achansah dingin agachen ahi.

\VS{14}Hinlah John chun ana janom hihbeh in, “Keima hi nangman baptize nei chansah dia kiloma kahi, i-atileh kei kom'a hunga nahim,” ati.

\VS{15}Hinlah Jesun aseiyin, “Hiche hi bol dinga lom ahi, ajeh chu Pathen'in angeh jouse iboldoh tei ding ahi,” ati. Hiti chun John in Ama chu baptize achansah tai.

\VS{16}Baptize achan jouva Jesu twi lah a konna ahung potdoh pet in, vanho chu Ama dingin ahung kihong doh in, chule Pathen Lhagao chu vakhu tobanga ahung kumsuh a chule achung'a aumden chu amun ahi.

\VS{17}Chuin van'a kon aw khat in, “Hiche hi Ka Chapa dei umtah le ngailut umtah, kipana sangpen eipea chu ahi,” tin aseiye.\XREF{✡}{{\XO 3:17 }{\XT{Semtilbu 22:2; Labu 2:7; Isa 42:1; Matt 12:18; 17:5; Mk 1:11; Lk 9:35}}}




\par }\Chap{4}{\SH Jesun lhepna ato
\par }
{\PP \VerseOne{1}Chutah in Jesu chu lhagao puiyin gamthip a diabol lhep patep dingin aumtai.\XREF{✡}{{\XO 4:1 }{\XT{Heb 2:18; 4:15}}}

\VS{2}Ni somli le jan somli jen, anngol ahijeh chun agil akel behseh jengin ahi.

\VS{3}Hiche phat sung chun Diabol chu ahungin ajah a, “Nangma Pathen Chapa nahileh, hiche songchang ho hi changlhah akiso theina dingin thu pen,” ati.

\VS{4}Hinlah Jesun ajah a, “Ahipoi! Pathen Thubun aseiye, Mihem changlhah bouva hing thei ahipoi, Pathen kam sunga kon hung potdoh thua bou chu hing ding ahi,” ati.\XREF{✡}{{\XO 4:4 }{\XT{Danbu Ni Na 8:3}}}

\VS{5}Chuin Diabol chun khopi theng, Jerusalem Hou-In ting vuma chun adinsah kit in,

\VS{6}ajah a, “Nangma Pathen Chapa nahi leh, kichomlhan!” Ajeh chu Pathen Thubun aseiye, “Aman avantil te nangma hongbit dinga thu apeh ding, chule ama hon nangma akhut uva nadop doh dingu chutia chu nangman nakeng phang jeng jong songa nakita khah louding ahi,” ati.\XREF{✡}{{\XO 4:6 }{\XT{Labu 91:11,12}}}

\VS{7}Jesun adonbut in, “Pathen Thubun hitin jong aseiye, nangman Pakai na Pathen chu lhem patep hih in,” ati.\XREF{✡}{{\XO 4:7 }{\XT{Danbu Ni Na 6:16}}}

\VS{8}Chujouvin Diabol in molsang chungvum a chun apuiyin chule vannoi lenggam jouse le aloupina ho avetsah in ahi.

\VS{9}Aman ajah a, “Nangma naboh khup a chule keima nei houva ahileh, keiman nangma aboncha hi kapeh ding nahi,” atikit in ahileh,

\VS{10}Jesun ajah a, “Satan, hichea kon hin potdoh in. Ajeh chu Pathen Thubun aseiye, 'Nangman Pakai na Pathen chu nahouva chule Ama bou najen ding ahi,'” ati.\XREF{✡}{{\XO 4:10 }{\XT{Danbu Ni Na 6:13}}}

\VS{11}Chutah in Diabol chu ache mang in, chuin vantil te ahungun, Jesu chu ahung jen le tauve.


\par }{\MS Jesu natoh kipan

\par }{\PP \VS{12}Jesu chun John aman tauve tithu ajah phat in, Judea gam adalhan Galilee gama ahung kile kittai.\XREF{✡}{{\XO 4:12 }{\XT{Matt 14:3; Mk 6:17; Lk 3:19,20}}}

\VS{13}Ama amasatah in Nazareth achen, chuin chumun chu adalhan, Zebulun le Naphtali gamkai sung Galilee twipi panga, Capernaum khoa aga chen ahi.\XREF{✡}{{\XO 4:13 }{\XT{Jn 2:12}}}

\VS{14}Hichu Isaiah Themgao kam a Pathen thusei:

\VS{15}“Zebulun le Naphtali gam, twipi pam, Jordan vadung gal'a Galilee gam, chidang nam dang tampi umna mun,\XREF{✡}{{\XO 4:15 }{\XT{Isa 9:1,2}}}

\VS{16}muthim lah a touho chun vah loupi tah amu tauve, chule thina gam le alim a touho chu achung uva kho avah tai,” ati chu agui lhunna ahi.

\VS{17}Hichea pat chun Jesun thu asei phongin, “Na chonset nauva kon'in lung heiyun chule Pathen lama hung kiheiyun, ijeh inem itileh Van'a Lenggam anai tai,” ati.\XREF{✡}{{\XO 4:17 }{\XT{Matt 3:2}}}


\par }{\SH Seijui masa pen ho
\par }
{\PP \VS{18}Nikhat hi Jesu Galilee twipi pam'a achea avale pet in, aman uchani—Simon, Peter jong kitipa le Andrew in twi lah a len asepet lhon agatoh e, ajeh chu amani ngaman a kivah lhon ahi.

\VS{19}Jesun amani chu akouvin, “Hung lhonin, kanung hinjui lhonin chule keiman miho iti mat ding ahi navetsah lhoninge!” ati.

\VS{20}Chuin amanin apet tah chun alen lhon adalha lhonin chule Ama nung ajui lhon tai.

\VS{21}Chule Ama chukom'a kon chun achepaijin ahileh, ucha dang mini Jacob le anaopa John kong sunga apau Zebedee toh atou khom uva len akhui phat pet'u aga mun, chuin Aman amani jong chu akouvin ahi.

\VS{22}Amanin chupet tah chun kong le apa adalha lhonin, anung ajui pai jeng lhon tai.


\par }{\MS Mipin Jesu nung ajui

\par }{\PP \VS{23}Chule Jesu chu Galilee gamkai sea akhol jin in, Judah te kikhopna intin ah thu ahil in, Lenggam Kipana Thupha aseiphong len ahi. Chule Ama chun miho natna jouse le adamlou jouse chu aboldam in ahi.\XREF{✡}{{\XO 4:23 }{\XT{Matt 9:35; Mk 1:39}}}

\VS{24}Ama chung chang thu chu Syria geiyin akithang doh in, hiti chun miho chun ana damlou jouse chu akom'a ahin puiyuve. Chule itobang natna le hivei neiya nat thohlel ho, thilhavop ho le alung chavai ho hihen, chule langthi ho hijongleh Ama kom'a ahin puiyun, aman amaho chu abonchauvin aboldam sohkeiyin ahi.

\VS{25}Ama chena chan a chun Galilee, Khopi som (Decapolis), Jerusalem chule Judea gama kon le Jordan gal lama kon'in, mipi tamtah in anung ajui tauvin ahi.




\par }\Chap{5}{\SH Moul chunga thuhil
\par }
{\PP \VerseOne{1}Nikhat hi mihonpi kikhom chu amu phat in, Jesu chu moul chung a akaldoh in chule atou phat in aseijui te chu akimvel'a ahung kikhom un ahi.

\VS{2}Chuin Ama apaodoh in amaho chu hiche thu hi ahil pan in, ajah uva aseitai.


\par }{\SH Nopna tahbeh
\par }
{\PP \VS{3}“Lhagaova vaichaho Pathen'in phatthei aboh diu ahi, ijeh inem itileh Van'a Lenggam chu amaho a ahi.

\VS{4}Lhasetna neiho Pathen'in phatthei aboh diu ahi, ijeh inem itileh amaho chu lhamonga um diu ahi.\XREF{✡}{{\XO 5:4 }{\XT{Isa 61:2}}}

\VS{5}Mi lungneng ho Pathen'in phatthei aboh diu ahi, ijeh inem itileh ama hon leiset chung pumpi alo diu ahi.\XREF{✡}{{\XO 5:5 }{\XT{Labu 37:11}}}

\VS{6}Thudih a din jeh a gilkel dangchah thoh ho Pathen'in phatthei aboh diu ahi, ijeh inem itileh ama hon lung nachimna anei diu ahi.\XREF{✡}{{\XO 5:6 }{\XT{Isa 55:1,2}}}

\VS{7}Mi lungset them ho Pathen'in phatthei aboh diu ahi, ijeh inem itileh amaho chu lungsetna chang diu ahi.

\VS{8}Mi lungtheng ho Pathen'in phatthei aboh diu ahi, ijeh inem itileh ama hon Pathen amu diu ahi.\XREF{✡}{{\XO 5:8 }{\XT{Labu 24:3,4}}}

\VS{9}Mi sucham ho Pathen'in phatthei aboh diu ahi, ijeh inem itileh amaho Pathen chate kiti diu ahi.

\VS{10}Adih bol jeh a hesohna chang ho Pathen'in phatthei aboh diu ahi, ijeh inem itileh Van gam chu amahoa ahi.”\XREF{✡}{{\XO 5:10 }{\XT{1 Pet 3:14}}}

\VS{11}“Kanung jui nahi jeh uva mihon nahouset uva, nabol hesoh uva, jouva nabol'uva chule nangho douna a thil phalou jouse aseitengu leh Pathen phatthei boh chang ding nahiuve.\XREF{✡}{{\XO 5:11 }{\XT{1 Pet 4:14}}}

\VS{12}Nangho kipah thanom'un chule hapan kipah uvin, ajeh chu van a nasan dingu kipaman alen e. Ajeh chu ama hon themgao masaho jong chu hitobanga hi anabol hesoh u ahi.”\XREF{✡}{{\XO 5:12 }{\XT{2 Thusimbu 36:16; Act 7:52}}}


\par }{\SH Chi le meivah thudol'a kihilna
\par }
{\PP \VS{13}“Nangho leiset chi nahiuve. Hinlah chi chu a alna bei taleh ipin ki alsah kit tantem? Chule ima chan phachom tapon tin, paimang le miho chotpha bep hi ding ahi.”\XREF{✡}{{\XO 5:13 }{\XT{Mk 9:50; Lk 14:34,35}}}

\VS{14}“Nangho vannoi vah nahiuve, lhang vuma khopi kisel theilou tobang chu nahiuve.’\XREF{✡}{{\XO 5:14 }{\XT{Jn 8:12; 9:5}}}

\VS{15}Koiman thaomei avah in chujouleh lo akhu khum jipoi. Hisang chun akhom chunga aki tung in, insunga um jouse avah chun asalvah jin ahi.\XREF{✡}{{\XO 5:15 }{\XT{Mk 4:21; Lk 8:16; 11:33}}}

\VS{16}Hitobang chun navah uchu miho masang ah kilang hen, chuteng ama hon na thilpha bol uchu mu uvin tin, van'a um na Pau chu avahchoi diu ahi.”\XREF{✡}{{\XO 5:16 }{\XT{1 Pet 2:12}}}


\par }{\SH Jesun dan thu asuh bulhit
\par }
{\PP \VS{17}“Ipi jeh a hunga kahi nei hekhel hih un. Keima hi Mose Danbu ahilouleh themgao ho lekhajih subei dinga hung kahipoi. Asumang dinga hunga hijo louva, asubulhit a hung kahijoi.

\VS{18}Tahbeh a ka seipeh nahiuve, Van le leiset aman masanga Pathen Dan thu chu aguilhun sohkei masang sea, ajem neopen le ajem sipah geiya jong mang louding ahi.\XREF{✡}{{\XO 5:18 }{\XT{Lk 16:17}}}

\VS{19}Nangman thupeh aneopen na nahsah moa chule midang jong hitia chu nahil'a ahileh, Van gam'a chu aneopen nahi ding ahi. Hinlah koi hijongleh Pathen Dan thu juiya chule hiche ho chu ahil'a ahileh Van gam'a alen kiti ding ahi.”

\VS{20}“Hinlah kahil chah nahiuve. Nangho na chonphat nau chu Dan thuhil ho le Pharisee ho sanga aphat joh louva ahileh Van gam'a chu nalut louhel diu ahi.”


\par }{\SH Lunghan thudol'a Jesu thuhil
\par }
{\PP \VS{21}“Nanghon ipu ipateu jah a, ‘Tolthat hih in, koi hijongleh mithat chu thupi tanna dinga kicha jinga um ding ahi’ tia ana kiseipeh chu naja tauve.\XREF{✡}{{\XO 5:21 }{\XT{Potdohbu 20:13; Danbu Ni Na 5:17}}}

\VS{22}Hinlah keiman nangho jah a ka seipeh nahiuve, koi hijongleh khat chunga lunghanga chu athu kitan ding ahi. Nangman koi ham khat chu mingol panna bei nati leh thutanna mun'a kipuilut ding kicha a um ding nahi. Nangman mi na gaosap a ahileh Damun meidil'a kicha a um ding nahi.”

\VS{23}“Hijeh chun nangman Hou-In a maicham thilto ding nachoiya, mi koiham khat in nangma kilung doupina nanei na geldoh a ahileh,

\VS{24}Maicham mun'a na thilto ding chu dalhan, gachen chuche mi chutoh gakicham in, chutengleh hungin chule Pathen maicham'a kilhaina thilto chu napeh ding ahi.”

\VS{25}“Na kidoupi chutoh thutanna mun'a dinga na kilhonpina lampia chun, aganna theiyin kihou champi jengin. Achuti louleh themmona chanpa chun thutan vaihompa khut a napedoh intin, ama chun amopo khat khut a peson intin, chule songkul a na khumpai ding ahi.

\VS{26}Hiti chu hita henlang hileh, nangman achaina pen sum nasah chai masang sea chu itinama jongleh chua konna chu nalha ong thol kit louding ahitai.”


\par }{\MS Jonthanhoi thudol'a kihilna

\par }{\PP \VS{27}“Thupeh a thu ana kiseisa chu naja tauve, ‘Nangman jon bol hih in.'\XREF{✡}{{\XO 5:27 }{\XT{Potdohbu 20:14; Danbu Ni Na 5:18}}}

\VS{28}Hinlah keiman ka seipeh nahiuve, koi hileh numei khat jon lunga ve achu amanu chutoh alunga jong ahitai.

\VS{29}Hijeh chun namit chu mitpha hikhat tou jongleh hichun na kipal lhuhsah a ahileh, kaldoh in lang paimang jengin, nangma dingin natibah khat namansah chu na tahsa pumpi damun a akilelut sangin aphajoi.\XREF{✡}{{\XO 5:29 }{\XT{Matt 18:9; Mk 9:47}}}

\VS{30}Chule nakhut jetlam in na chonset sah a ahileh satlhan lang paimang jengin. Ajeh chu nangma dinga na tahsa pumpi damun a akilelut sangin, natibah khat aman chu aphajoi.”\XREF{✡}{{\XO 5:30 }{\XT{Matt 18:8; Mk 9:43}}}


\par }{\SH Kidana thudol'a thuhil
\par }
{\PP \VS{31}“Danbua thu kisun, ‘Pasal in ajinu ada ding leh amanu chu dana lekha apeh a ahetsah leh ahithei jenge’ tia kisei chu naja tauve.\XREF{✡}{{\XO 5:31 }{\XT{Danbu Ni Na 24:1-4; Matt 19:7; Mk 10:4}}}

\VS{32}Hinlah keiman kasei ahi, mikhat in aji chu pasal dang toh alup khom jeh tilouva thu dang jeh a ada ahileh, amanu chu ajonsah ahitai: chule koi hijongleh akidasa numei kichenpia chu mijong ahi.”\XREF{✡}{{\XO 5:32 }{\XT{Matt 19:9; Mk 10:11,12; Lk 16:18; 1 Crth 7:10,11}}}


\par }{\SH Kihahsel thudol'a thuhil
\par }
{\PP \VS{33}“Chule malai mite kiseipehsa thu nana jahsau chu, ‘Nangman nakihahsel na chu sukeh hih in, nangman Pakaiya na kihahselna na bulhit tei ding ahi’ kiti ahi.\XREF{✡}{{\XO 5:33 }{\XT{Thempu Dan 19:12;
}}{\XT{Minbu 30:2; Danbu Ni Na 23:21}}}

\VS{34}Hinlah keiman ka seipeh nahiuve, imachan kihahsel hihbeh un! 'Van pan in kihahsel hih un! Ajeh chu van chu Pathen laltouna ahi.\XREF{✡}{{\XO 5:34 }{\XT{Jac 5:12;
}}{\XT{Isa 66:1; Matt 23:22}}}

\VS{35}Chule 'Leiset pan in kihahsel hih un!' Ajeh chu leiset hi akengto ngapna ahi. Chule 'Jerusalem pan in kihahsel hih un!' Ajeh chu Jerusalem hi Leng loupi khopi ahi.\XREF{✡}{{\XO 5:35 }{\XT{Isa 66:1;
}}{\XT{Labu 48:2}}}

\VS{36}'Ka luchung pan beh a kakihahsel ding hitante ti hih in!' Ajeh chu nangman na samjang khat cha jong nakan sah theilou chule na vomsah theipoi.

\VS{37}Hinlah na kihoulim nau chu ‘Henge, kanom e,' ahilouleh 'Ka nompoi’ tia sei chu hijeng hen. Hicheng kalval chu agiloupa a kon ahi.”


\par }{\SH Kiphulah thudol'a thuhil
\par }
{\PP \VS{38}“Dan thun gimbolna chu atotoh hi ding: 'Mit khat khel'a mit, chule ha khat khel'a ha' hi ding ahi kiti chu naja tauve.\XREF{✡}{{\XO 5:38 }{\XT{Potdohbu 21:24; Thempu Dan 24:20; Danbu Ni Na 19:21}}}

\VS{39}Hinlah ka seipeh nahiuve, migilou lethuh hih un! Koiham khat in na ngeiphe jetlam abeh a ahileh, na ngeiphe alang khat jong dopeh in.

\VS{40}Chule koi hileh nahehse aum a chule na sangkhol ah alah manga ahileh na ponchol jong chu pehtha jeng tan.

\VS{41}Chule sepai khat in athilpo dia nacham louva, mile khat napui leh mile ni chan gathah peh in.

\VS{42}Na henga thum ho chu pen, chule nangma kom'a bat a thum chu kihei mangsan go hih in.”


\par }{\SH Melma chunga lungsetna nei ding
\par }
{\PP \VS{43}“Danbu in, ‘Naheng nakom ngailun’ chule namelma chu hot bol in, tia asei chu naja tauve.

\VS{44}Hinlah keiman kasei ahi, na melma teu chu ngailu uvin! Na gaosap teu chu phatthei boh un!

\VS{45}Hitia nabol uchu nangho van'a um na Pau chate tahbeh nahiu kihetna ahi. Ajeh chu Aman migilou le mipha chunga nisa vah apen, chule midih le midihlou chunga jong go ajuhsah in ahi.

\VS{46}Nanghon na ngailu teu bou na ngailut uva ahileh, hichea chu ipi kipaman nasan diu um ding ham? Kaidong hon jong hitobang chu abolu ahi.

\VS{47}Nangho nagol teu dinga bou na phat uva ahileh, midang to ipi naki kheh nau um em? Hitobang chu milim hou hon jong abolu ahi.

\VS{48}Hijeh chun van a um na Pau chamkim ahi bangin, nangho jong chamkim un” ati.\XREF{✡}{{\XO 5:48 }{\XT{Thempu Dan 19:2; Danbu Ni Na 18:13}}}




\par }\Chap{6}{\SH Panpi ngaite kithopi ding thudol'a kilhilna
\par }
{\PP \VerseOne{1}“Chingtheiyun! Midang pachat na channa diuvin, mipi mu dingin thilpha bol hih un; chutia nabol leu van'a na Pauva konna kipaman mulou ding nahiuve.\XREF{✡}{{\XO 6:1 }{\XT{Matt 23:5}}}

\VS{2}Ngaichat nei mi chu thilpeh napeh tengu leh, mi phalhem ho bangin bol hih un; ama hon kikhopna in hoa le lamlhong hoa sumkon amut uvin mi apanpina hou chu miho ahetsah jiuvin ahi. Tahbeh a ka seipeh nahiuve, amaho hin kipaman amu diu abona akimu'u ahitai.

\VS{3}Hinlah nangman koi ham khat ngaichat thil napeh tengleh, nakhut jetlam in abol chu nakhut veilam hetsah hih in.

\VS{4}Na thilpeh ding ho chu guhthim in pen, ijakai aguh a mua na Pa chun nangma kipaman napeh ding ahi.”


\par }{\SH Anngol leh taona thudol'a kihilna
\par }
{\PP \VS{5}“Nangma natao tengleh, mi phalhem ho banga lamlhong pam leh kikhopna inhoa mitin in amu diu deina a tao nom hotoh bang hih in. Tahbeh a ka seipeh nahiuve, hichu bou ama hon kipaman asan diu chu ahi jenge.\XREF{✡}{{\XO 6:5 }{\XT{Lk 18:10-14}}}

\VS{6}Hinlah nangma tao dinga nache tengleh nangma changseh chen lang, na nunglam kot khah in chule guhthima mu na Pa henga taovin. Chuteng na Pa, ijakai mupa chun, nangma kipaman napeh ding ahi.”

\VS{7}“Nangma natao tengleh, houdang ho bangin naseisa chu avel vel in seikit hih in. Amaho chun taona thucheng aman jiu chu avel vel'a sei jal a ataona chu sanpeh hi dinga aginchat u ahi.

\VS{8}Nangho amaho toh bang hih uvin, ijeh inem itileh van'a um na Pauvin na ngaichat u chu nathum masang uva ahetsa ahitai!

\VS{9}Hijeh chun hiti hin taovun: Van'a um ka-Pau, namin jatah in umhen.

\VS{10}Na Lenggam hunglhung loihen, Van'a nalung lhaina aum tobanginlei chunga jong na lung lhaina umhen.

\VS{11}Tunia ka ngaichat'u anneh nei peuvin,

\VS{12}Keiho douna a chonse ho ka ngaidam bangun, keiho chonsetna jong ngaidam in.

\VS{13}Chule lhepna thua nei nunsah hih un, ahin agiloupa a kon'in nei huhdoh uvin.

\VS{14}“Nangho douna a chonseho na ngaidam uva ahileh, van'a na Pauvin nangho na ngaidam diu ahi.\XREF{✡}{{\XO 6:14 }{\XT{Mk 11:25,26}}}

\VS{15}Hinlah midang na ngaidam nom lou uva ahileh, na Pauvin nangho chonsetna angaidam louding ahi.”

\VS{16}“Chule nang hon an na ngol tengu leh, mi phalhem ho bangin ki nguisah hih un, ijeh inem itile ama hon an angolu min ahetna din amaisou alamdan sah jiuve. Tahbeh a ka seipeh nahiuve, ama hon kipaman hichea chu akimuu ahitai.

\VS{17}Hinlah nangman an nangol tengleh, nasam kipon chule namai kiphet in.

\VS{18}Chutileh na anngol chu van'a na Pa tailou koiman hepon tin, guhthim a na thilbol mua na Pa chun kipaman napeh ding ahi.”


\par }{\SH Van gam a gou kikhol
\par }
{\PP \VS{19}“Nget in aneh heng thei le ap in asuhmang theina, chule gucha hon asuhset uva akiguh thei nau, hiche leiset chunga hin gou khol hih un.\XREF{✡}{{\XO 6:19 }{\XT{Jac 5:2,3}}}

\VS{20}Amavang nget le ap in asuhmang thei louna chule gucha hon jong asuhset uva aki guhdoh theilou nau van'a nagouvu kikhol un.

\VS{21}Ijeh inem itileh nagou umna a chu, nalung ngaichat'u jong um ding ahi.”


\par }{\SH Mihem mit hi tahsa meivah ahi
\par }
{\PP \VS{22}“Namit hi natahsa dinga vahpea pang ahi. Namit aphat pet a natahsa pumpi hi vahsoh keiya ahi.

\VS{23}Hinlah namit hi aphatlou tengleh natahsa pumpi hi thimsoh jia ahitai. Chule vah neiya na kigel chu, thima hi tahbeh le hiche athim chu iti natsat ding hitam!”


\par }{\SH Pathen chule nei le gou
\par }
{\PP \VS{24}“Mihem koiman pakai ni aneikop theipoi. Ajeh chu aman khat chu thet bol intin chule khat joh chu ngailun te; nangma khat a naki pehlut ding chule khat joh chu na nahsahmo ding ahi. Nangma Pathen le sum ani gel a lhacha a na pankop thei ahipoi.”

\VS{25}“Hiti ahijeh chun nitin nehkhop ding an ahilouleh, twi ahilouleh ponsil thua nalung kham louna diu ka seipeh nahiuve. Hinkho hi an sanga thupi joa chule na tahsa chu ponsil sanga thupi joa hilou ham?


\par }{\SH Lunggim lungdon
\par }
{\PP \VS{26}Chunga leng vacha ho khu ven. Ajeh chu amaho khun tula atu pouvin, at la a at pouvin ahilouleh changpang geiya aneilou vangun, van'a um na Pauvin amaho khu avah nai. Chule nangho amaho sanga khu gamchenga na manlut joh u hilou ham?

\VS{27}Na lungkhamna hou chun, na hinkhou them khat beh ajop saobe theiyem?”

\VS{28}“Chule sil le chen dinga ibol a lung khama nahiuvem? Lou jaova molhoipah ho khu iti akhan ngaito uvin. Amaho khun natoh la atong pouvin, aponsil diu jong akibol pouve.

\VS{29}Ahivangin Solomon chu aloupina jouse pum'in jong hiche ho bangin ahoi joupoi.\XREF{✡}{{\XO 6:29 }{\XT{1 Lgt 10:4-7; 2 Thusimbu 9:3-6}}}

\VS{30}Chule Pathen'in gamlah a pahcha jeng jong tunia uma chule jing le meisunga kilehlut ding bon hibanga hi ajep hoiya ahileh, nangma ding jong thon louva agel khoh ding ahi. Itia hiti loma hi tahsan neo nanei uham?”


\par }{\PP \VS{31}“Hijeh chun, ipi kaneh diu? Ipi kadon diu? Ipi kachen diu? tin hiche ho thua hin lungkham hih un.

\VS{32}Hiche lunggel ho hin tahsan lou ho lunggel athunun ahi, hinlah van'a um na Pau chun hiti ho jouse na ngaichat uchu ahet ahi.

\VS{33}Hicheng jouse chungvum'a chun Pathen Lenggam hol'un, chule chonpha tah in hing uvin, Aman na ngaichat chan'u chu napeh diu ahi.”

\VS{34}“Hiti ahijeh chun jinga dingin lungkham hih un, ajeh chu jinga ding hung um nante. Tuni gimna chu tunikhoa dingin aphaset tai.”




\par }\Chap{7}{\SH Midang oimona chule athu kikhol
\par }
{\PP \VerseOne{1}“Mi koima oimo dan, chutile koiman na oimo louding ahi.

\VS{2}Ajeh chu midang na oimona banga chu, Pathen'in na oimo ding ahi. Nangman mi nabolna bang banga chu na chunga kibol ding ahi.”\XREF{✡}{{\XO 7:2 }{\XT{Mk 4:24}}}

\VS{3}“Chule nangma mit a bohse hal um chu boipi louva, ibol a nasopi mit a bohse hal um chu kisah boipia nahim?

\VS{4}Ahilouleh nangma mit a bohse hal um muthei louva, nasopi jah a keiman namit a bohse hal um chu na lahdoh peh inge, iti nati thei ham?

\VS{5}Miphalhem! Nangma mit a bohse hal um chu amasan kilah doh le chun, nagol mit a bohse hal um chu kichen tah in muthei tan nate.”

\VS{6}“Uicha ho khu thil theng pe hih un, chule vohcha ho angsunga khun twikoh chang jong lehlha hih un, chuti bol leu chun hichu akeng uvin chil'un tin chule hung kilehei uva nangho jong nahin bah diu ahi.”


\par }{\SH Taona kicheh tah
\par }
{\PP \VS{7}“Na thum uchu thum jomun, chutileh na thum uchu nakipe diu ahi; nahol'u chu holjom un chutileh nahol'u chu namu diu ahi. Nakiu uchu kiu jom un chutileh nakiu uchu kot kihonpeh ding nahiuve.

\VS{8}Ajeh chu athum chan akipen, ahol chan achang uve. Chule akiu chan kot aki honpeh in ahi.”

\VS{9}“Nangho minu mipa te, na chateuvin changlhah pheng athum leh hiche khel a chu song napeh uvem?

\VS{10}Ahilouleh ama hon nga thum leu, amaho chu gul nape diuvem? Napeh lou diu ahi!

\VS{11}Chutia nangho chonset bol hon bon na chateu thilpha man beiya pehje nahet uva ahileh, hisanga chu gam chenga van'a na Pau chun akom'a thumte chu thilpha manbeiya apeh louding ham.”

\VS{12}“Hijeh chun imalam jousea midang in iti nabol leu nadei uvem, hitobang chun nang hon jong bol un. Hiche hi Dan bua kisun leh Themgao ho thuhil chu ahi.\XREF{✡}{{\XO 7:12 }{\XT{Lk 6:31}}}”


\par }{\SH Kelkot jim
\par }
{\PP \VS{13}“Nangho Pathen Lenggam'a chu kotjim'a konna bou nalut thei diu ahi. Ajeh chu manthahna lam lhong chu lenpi tah ahin, chule akot jong jaotah ahin, chua lut ding kilhen'a chu mi tamtah ahiuve.

\VS{14}Hinlah hinna kot chu akichi lheh in, chule alampi jong ahah in chule mi lhomcha bouvin akimu diu ahi.”


\par }{\SH Themgao lhemho'a kon'in kihong pha uvin
\par }
{\PP \VS{15}“Naheng uva hung jia themgao lhemho, kelngoi vona kivona ahia asunglam ngei hangtah ho chu kichih theiyun.

\VS{16}Nanghon amaho chu agauva, tichu achon nauva konna na hetdoh thei diu ahi: Mihon lingnang lah a konna lengpiga alo jiuva, ahilouleh ling phunga konna theichang ga alo ngai jiuvem?

\VS{17}Thingphung pha chun gapha asodoh in, chule thingphung phalou chun ga phalou asodohji ahi.

\VS{18}Thingphung pha chun ga phalou asodoh thei pon , chule thingphung phalouvin jong gapha asodoh theipoi.

\VS{19}Hitia chu thingphung gapha sodoh louse chu kiphuh lhua chule mei sunga kileh lutji ahi.\XREF{✡}{{\XO 7:19 }{\XT{Matt 3:10; Lk 3:9}}}

\VS{20}Hijeh chun thingphung chu aga a konna hetdoh theina nanei bangun, miho chu achon nauva konna nang hon ahinau na hetdoh thei diu ahi.”\XREF{✡}{{\XO 7:20 }{\XT{Matt 12:33}}}


\par }{\SH Keiman nangho kahe khapoi
\par }
{\PP \VS{21}“Keima, Pakai! Pakai! tia eikou tapou chu Van gam lut ding ahipoi. Van'a kapa lunglhaina bol ho bou chu lut ding ahi.

\VS{22}Thutan nikho leh mitampi chun kajah a, Pakai! Pakai! Nangma min'in gaothu kaseiyun, chule nangma min'in thilha ho ka nodoh uvin, chule nangma min'in thilbol theina kidang kaboldoh uve ati diu ahi.

\VS{23}Hinlah keiman, ‘Nangho itih in jong kahekha pouve. Pathen dan thu palkeh a nangho, ka kom'a kon'in potdoh un,’ tia ka donbut diu ahi.'”\XREF{✡}{{\XO 7:23 }{\XT{Labu 6:8}}}


\par }{\SH Bul kiphu got-ni
\par }
{\PP \VS{24}“Ka thuhil ngaiya chule jui chan chu koi hijongleh, miching songpi chunga in kisahpa tobang ahi.

\VS{25}Go hungju henlang, twi hungsoh hen chule hui hungnung henlang, hiche in chu hinsu jongleh, songpi chunga kisa ahijeh a chu lhulou ding ahi.

\VS{26}Hinlah ka thuhil ngaiya ahia la juilou chan chu mingol, nel lei chunga insa tobang ahi.

\VS{27}Go ahung juh a twi chu ahung soa chule hui chun hiche in chu asuh a ahileh gimnei tah in alhupai jeng tai,” ati.


\par }{\SH Jesu thaneina
\par }
{\PP \VS{28}Jesun hicheng thu asei jouvin, mipi chun athuhil kidang asa lheh jeng uve.\XREF{✡}{{\XO 7:28 }{\XT{Mk 1:22; Lk 4:32}}}

\VS{29}Ajeh chu aman hou lamkai ho thuhil tobanga hillouvin, thunei tah in thu ahil'in ahi.




\par }\Chap{8}{\SH Jesun miphah khat asuhtheng
\par }
{\PP \VerseOne{1}Chujouvin Jesu mol chunga konna ahung kuma ahileh, mipi atama tam'in anung ajuiyuvin ahi.

\VS{2}Photlot in, “Miphah khat in Ama akimu pin chule a anga abohkhup in, ajah a, Pakai nalung ahileh nei damsah a chule nei thensah thei ahi,” ahung titai.

\VS{3}Chuin Jesun akhut alhaangin chule athamin, “Kalung ahi, dam jengin,” atin ahileh apettah in aphah chu atheng tan ahi.”

\VS{4}Chuin Jesun ajah a, “Hiche thudol hi koima kom'a seihih in. Chusangin, nangma thempu kom'a gachen lang chule aman nave chil hen. Mose Danbua miphah ho athen teng thupehsa thilto ding chu gatoh tan. Hiche hi nathengtai ti ahetna, mipi lah a na phondohna hi ding ahi,” ati.\XREF{✡}{{\XO 8:4 }{\XT{Thempu Dan 14:1-32}}}


\par }{\SH Rome sepai lamkaipa tahsan
\par }
{\PP \VS{5}Chule Jesu Capernaum ahung kile phat in, Rome Sepai jalamkai khat ahenga ahungin chule ama chu atem in,

\VS{6}“Pakai, kasohpa alangthia ahin, jalkhun'a alum'e chule anatna chu athohlel lheh in ahi,” ati.

\VS{7}Jesun ajah a, “Keima hung ingting chule kahung damsah ding ahi,” ati.

\VS{8}Hinlah sepai jalamkaipa chun, “Pakai, nangman ka-in neihung chotlut peh dinga lhingjou chu kahipoi. Na umna mun'ah thu chu hinsei lechun, kasohpa hi dam tante.”

\VS{9}Hiche hi kahei, ajeh chu keima ka chunga thunei lamkai lenho aum'inchule keiman sepaite chunga thu kaneiye. Keiman, “Cheuvin katileh acheuvin, ahilouleh hungun, katileh amaho ahung uve. Chule keiman kasohte jah a, ‘Hiche hi bol un katileh, ama hon abol uve,’ ” ati.

\VS{10}Jesun hichu ajah phat in adatmo lheh jenge. Aman anungjuiho jah a aseiyin, “Thudih tahbeh ka seipeh nahiuve, Israel ho jouse lah ah hitobang tahsan hi kamu khapoi!

\VS{11}Chule hiche hi ka seipeh nahiuve, chidang namdang ho mi tamtah vannoi muntin'a konna hung diu solama kon le lhum lama konna Abraham, Isaac chule Jacob toh Van gam'a golvah an nea tou ding ahiuve.\XREF{✡}{{\XO 8:11 }{\XT{Lk 13:29}}}

\VS{12}Hinlah Israel mi tamtah ho adiuva lenggam kigonpeh ho chu polam muthim lah a ale lut dingu, hichea chu ka le hagel um ding ahi,” ati.\XREF{✡}{{\XO 8:12 }{\XT{Matt 22:13; 25:30; Lk 13:28}}}

\VS{13}Chutah in Jesun Rome sepai jalamkaipa jah a aseiyin, “Inlam'a kile tan. Ijeh inem itileh nangman na tahsan chu aguilhung tai,” ati. Chule soh khangdongpa chu apettah chun adamtai.


\par }{\SH Jesun Peter nupanu adamsah
\par }
{\PP \VS{14}Jesu Peter in ahung lhun phat in, Peter jinu nu chu alupna a khosih natna neiya leltah a uma ahi.

\VS{15}Hinlah Jesun ama chu akhut athampeh in ahileh, akhosih chun adalhatai. Chuin ama athoudoh in Ama ding chun anneh ding agong in ahi.


\par }{\SH Nilhah a Jesun mi tamtah asuhdam
\par }
{\PP \VS{16}Nilhah ahiphat in lhagao boh vop mi tamtah Jesu henga ahin pui tauvin. Aman lhagao gilou ho chu thu apen adamlou jouse chu aboldam tai.

\VS{17}Hiche hin Pakai thu Isaiah themgao in asei, “Aman inatnau aladoh in chule ihiveiyu alamang tai,” ati chu aguilhun sah e.\XREF{✡}{{\XO 8:17 }{\XT{Isa 53:4}}}


\par }{\SH Jesu nungjui dia kilom ho
\par }
{\PP \VS{18}Jesun mihonpi akimvel'a aum amun, aman aseijui te chu dil langkhat a galkai dingin thu apen ahi.

\VS{19}Chuphat in Hou dan thuhil ho khat in ajah a, “Houhil, na chena chan'ah najui inge,” ati.

\VS{20}Hinlah Jesun adonbut in, “Sial hon chenna ding ko aneiyun, chule vacha hon gena ding bu aneiyui, hinlah Mihem Chapan alu ngapna ding mun jeng jong aneipoi,” ati.

\VS{21}Aseijui dang khat in ajah a, “Pakai, in a gakile masa'ng ting kapa gavui inge” ati.

\VS{22}Hinlah Jesun aseipeh in ajah a, “Tun neijui in. Lhagaova thi hon ami thiu kivui nauvinte,” ati.


\par }{\SH Jesun dil kinong lai apho thip
\par }
{\PP \VS{23}Chuin Jesu kong sunga alut in, chule aseijui te chutoh dil langkhat panga chun agalkai pan tauve.

\VS{24}Photlot changin, twipi kinong in dil chu ahin nuh in, chule twi kinong ho chun kong chu ahin nuh a ahileh kong sunga aluttai; hinlah Ama a'imun ahi.

\VS{25}Seijuiho chu aga cheuvin, chule asukhang un, akou un, “Pakai nei huhdoh un, twiyin eichup diu ahitai,” atiuve.

\VS{26}Jesun adonbut in, “Ipi dinga kicha a nahiuvem? Tahsanna neocha nanei uve!” ati. Chuphat in Ama aki patdoh in chule huipi le twipi kinong chu aphoh in, chuin phulou helouvin athip paitai.

\VS{27}Seijui ho chun adatmo lheh uvin, “Hiche mipa hi koi ham? Huipi le twipi kinong Ama thun anunge,” atiuve.


\par }{\SH Jesun Gadarene gam a thilhavop teni adamsah
\par }
{\PP \VS{28}Jesu chu dil langkhat pang agei tan, Gadarene gamkai alhungin ahileh lhagao boh vop minin akimupi lhon e. Amani chu lhan mun'a chengden lhona chule gilou huham behseh ahijeh lhon a, koiman hiche lam chu ahopa ngam lou ahi.

\VS{29}Amani chun ahinsam lhonin, ajah a, “Pathen Chapa, koi nahi hiya nei hung suhboiyu ham? Nangma Pathen phat tep masanga hikom mun'a hi eisugim diuva hunga nahim?” ati lhon e.

\VS{30}Mun gamla tah a vohcha hon tampi loujaova lha a um uva ahi.

\VS{31}Hiti chun Lhagaoboh vop teni chu atao lhonin, “Nei nodoh diuva ahileh vohcha honsunga khun neisol un,” atiuve.

\VS{32}Jesun amaho chu thu apen, “Aphai, cheuvin!” ati. Hiti chun lhagao boh ho chu mi tenia kon'in ahung potdoh un, chuin vohcha ho sunga chun alut tauvin, chule vohcha jouse chu abon'un mol pang dillen sunga chun alhai lha uvin, twi lah a chun alhalut gam tauve.

\VS{33}Gancha chinga pang ho chu akom'a khopia chun alhai lut un, lhagao boh vop teni chunga thilsoh thudol chu amitakip aseipeh tauve.

\VS{34}Chuphat in khopia miho jouse chu ahung potdoh un, Jesu ahung kimu piuvin, ama hon Jesu chu ache mang'a chule amaho adalhahna diuvin atem un ahi.




\par }\Chap{9}{\SH Jesun thabei damlou khat ahatdoh sah
\par }
{\PP \VerseOne{1}Chuin Jesu kong khat a akaldoh in chule dil chu agal kaiyin, ama khomun ahung kiletai.

\VS{2}Mi phabep chun langthi khat alupna pum in akom'a ahinpui uve. Aman atahsan'u chu amu phat in langthipa jah a chun Jesun, “Lungnom in, ka chapa! Na chonsetna ho kingaidam ahitai,” ati.

\VS{3}Hinlah houdan thuhil phabep chu amaho le amaho aki hou un, “Hiche hi Pathen taitomna ahi! Ama Pathen a kingaitoa ham?” atiuve.

\VS{4}Jesun alung uva ipi angaitou chu ahen, hijeh chun amaho adongin, “Ipi dinga chutobang lunggel gitlouna ho nalung uva naneiyu ham?

\VS{5}'Na chonset ho kingaidam ahitai,' tia sei, ahilouleh ‘Dingdoh in, chule lamjot in’ ti hoijoh baijo ham'?

\VS{6}Hijeh achu Mihem Chapan leiset chunga chonset ngaidam jouna thaneina aneiye ti photchenna kapeh ding nahiuve,” ati. Chuin Jesu langthipa lama akiheiyin aseiyin, “Dingdoh in, nalupna kichoiyin, chule in a chen!” ati.

\VS{7}Chuin ama chu ahung kichop doh thon, chule in-a achetai!

\VS{8}Hiche thilsoh hin mihonpi chu alungu kichatnan alodim tai. Chule ama hon hitobang tah a thuneina nei, mihem ahinsol jeh hin Pathen avahchoi tauve.


\par }{\SH Jesun seijui dinga Matthew akou
\par }
{\PP \VS{9}Chuin Jesu avalea ahileh, mikhat Matthew kitipa chu kai adkonna mun'a atou amun, ajah a, “Neijuiyin chule kaseijui in pangin,” ati. Hichun Matthew akipatdoh in anung ajuitai.

\VS{10}Chomkhat jouvin, Matthew in Jesu le aseijui te ho toh chun kaidong adang ho chule midang minphatna neilou chonse ho chu jin-gun in a-ina akouvin ahi.\XREF{✡}{{\XO 9:10 }{\XT{Lk 15:1,2}}}

\VS{11}Hinlah Pharisee hon hichu amu phat un aseijui te adong un, itia na jilkung pauvin amot mot a thusei ho toh an aneh khom ham? atiuve.

\VS{12}Jesun hiche thu ajah phat in, “Mi damthei hon louthem angaicha pouve \_\_\_\_ana damlou hon bou angai chauve,” ati.

\VS{13}Aman aseiben, “Tun cheuvin chule Pathen Thubun ipi asei ahi ga kihil un: 'Keiman khotona bou kangeh ahin, kilhaina nabol diu ahipoi.' Ajeh chu keima midih a kigel ho kouva hunga kahipon, chonse ahi kihet ho bou kouva hunga kahi,” ati.\XREF{✡}{{\XO 9:13 }{\XT{Matt 12:7;
}}{\XT{Hosea 6:6}}}


\par }{\SH Anngol thudol'a Jesu adoh u
\par }
{\PP \VS{14}Nikhat hi John Baptist seijui ho chu Jesu henga ahungun chule adong un, ipi iti dana keiho le Pharisee hon an ka ngol jiu tobanga na seijui ten an angol lou-u hintem? atiuve.

\VS{15}Jesun adonbut in, “Golvah kibolna a jin ho chun moulang toh akipa khom pet uva alunghem'u ngaiyintem? Chuti ponte. Ahinlah moulang chu nikhat le amahoa konna kipui mang ding ahi, chutah le an angol diu ahi.”

\VS{16}“Ajeh chu koiman ponsop nem lou ahal chun ponlui abeh jipoi, achutibol le abehna chun hiche pon chu aloi-eh ding ahi.”

\VS{17}“Chule koiman lengpitwi thah chu abom luiya akoiji poi. Ajeh chu abom lui chu pohkeh intin, chule lengpitwi chu jal ding, akoina bom chu seding ahitai. Lengpitwi thah chu abom thah a ikhum leh ania huhbit a um ding ahi,” ati.


\par }{\SH Vaihompa chanu adamsah chule Jesu pon thamkha numeinu
\par }
{\PP \VS{18}Jesun hiche thu ho asei laiyin kikhopna in vaipopa chu ahungin chule amasanga ahung dilsun, “Kachanu tupet tah chun athi” hinlah nangma na hunga chule achunga nakhut na ngap a ahileh nahinsah kit thei ding ahi, ahungti.

\VS{19}Hiti chun Jesu le aseijui te chu akipatdoh un, chule ama toh chun akilhon un ahi.

\VS{20}Chupet tah chun numei khat athilon tang louva gimthoh nu chu anung lama ahunge. Amanu hin apon mongkai chu ahung tham e.

\VS{21}Ajeh chu amanun agel chu, keiman apon mongkai khu thamkha jeng jonglehng kadam ding ahi, ati.

\VS{22}Jesu akihei kimvel in chule aman amanu chu amu phat in ajah a, “Chanu lungthoi hih in! Natahsan in nadam thengsah ahitai,” ati. Chuche pettah chun amanu chu adampai tai.

\VS{23}Kikhopna vaipopa in a Jesu alhun phat in mihonpi chu achoh thethu jengun chule thi-opna a kimut theile ging chu ajatai.

\VS{24}Amaho jah a chun, “Potdoh un!” “Chapang nu hi athia ahipoi, ama hi a ihmua ahi bouve,” ati. Hinlah mihonpi chun anuisat tauve.

\VS{25}Mihonpi chu polama asoldoh jouvin, Jesu agalut in chule chapang nu chu akhut a atuh in ahileh amanu chu ahung ding dohtai.

\VS{26}Hiche thil kidang kibol thuthang chu agamkai pumpi'ah akithe chansoh tai.


\par }{\SH Jesun mitcho teni adamsah
\par }
{\PP \VS{27}Jesun numei chapang nu in chu adalhah jouvin, anunga mitcho mini'n ahin juipeh in, amanin, “David Chapa neikhoto lhonin,” tin asam lhonin ahi.

\VS{28}Amani chu aumna insunga ajuilut lhonin, Jesun adongin, “Keima hin khomu theina einei sah lhon ding ahi ti na tahsan em?” ati. Ama nin adonbut in, henge, Pakai, katahsan lhone, tin asei lhontai.

\VS{29}Chuphat in Aman amit lhon atham in, chuin, “Natahsan lhon jeh a, hung hithei ding ahi,” ati.

\VS{30}Chutah in amit lhon ahah in chule kho amu lhon tai. Jesun amani agih in, “Hiche thu hi koima seipeh lhon hih in,” ati.

\VS{31}Hinlah amani apotdoh lhonin chuin Amin chu agamkai kimvel'a aseiphong lhon tai.


\par }{\SH Jesun pao theilou khat apaosah
\par }
{\PP \VS{32}Amani apotdoh lhon phat in lhagao boh vop mikhat pao theilou chu, Jesu kom'a ahin puiyuve.

\VS{33}Hitia Jesun lhagao boh chu anodoh jouvin amapa chu apao thei tai. Hichu mihonpin adatmo lheh jeng uvin, “Hitobang hi Israel lah a anasoh kha hihhel'e,” atiuve.

\VS{34}Hinlah Pharisee hon, “Aman lhagao boh chu Lhagaoboh ho Lengpa thahat vanga anodoh ahi,” atiuve.\XREF{✡}{{\XO 9:34 }{\XT{Matt 10:25; 12:24; Mk 3:22; Lk 11:15}}}


\par }{\SH Jesun mipi akhoto
\par }
{\PP \VS{35}Jesu chu che gamkaiya khopi tin le khoneo tin a avahlen, akikhop nau inhoa thu ahil in, chule Lenggam Kipana Thupha chu aseiphong in ahi. Chuin Aman hivei ho le ana damlou ho aboldam in ahi.\XREF{✡}{{\XO 9:35 }{\XT{Matt 4:23; Mk 1:39; Lk 4:44}}}

\VS{36}Aman mihonpi amu phat in, Aman amaho chu akhoto lheh e, ajeh chu amaho chu alungdong uvin chule panpi bei ahiuvin, kelngoi achingbei tobang ahiu amudoh in ahi.\XREF{✡}{{\XO 9:36 }{\XT{Minbu 27:17; 1 Lgt 22:17; 2 Thusimbu 18:16; Ezekiel 34:5; Mk 6:34}}}

\VS{37}Aman aseijui te kom'a aseiyin, “Chang at ding hi poimo tah ahi, hinlah anatong ho alhom e.\XREF{✡}{{\XO 9:37 }{\XT{Lk 10:2}}}

\VS{38}Hijeh chun loumunho a natong ding ho ahin soldohna dingin, amopo a Pakai henga taovun,” ati.




\par }\Chap{10}{\SH Jesun seijui som le ni asoldoh
\par }
{\PP \VerseOne{1}Jesun aseijui som le ni ho chu akou khomin chule amaho chu lhagao gilou ho nodoh theina le hivei namkim le natna ho damsah theina thuneina apen ahi.

\VS{2}Seijui som le ni ho min: Amasapen, Simon (Peter jong akitin), aban Andrew (Peter sopipa), James (Zebedee chapa), John (James sopipa),

\VS{3}Philip, Bartholomew, Thomas, Matthew (kaidongpa), James (Alpheus chapa), Thaddaeus,

\VS{4}Simon (Zealot mi) chule Iscariot a kon Judas (ama matsah a pang), hi chengse hi ahiuve.


\par }{\PP \VS{5}Jesun seijui som le ni ho hiti hin ahilchah in: “Nangho chidang namdang ho ahilouleh Samaria ho kom'a na chelou diu,

\VS{6}Pathen kelngoi mangsa Israel te kom'a bou nache diu ahi.

\VS{7}Chule nache nauva Van'a Lenggam chu ahung naitai ti phongdoh un.

\VS{8}Ana sudam un, mithi kaithou un, phahvei ho ngimsah un, chule lhagao boh ho nodoh un. Man beiya kilah a nahi bangun, phaldoh jengun!”


\par }{\PP \VS{9}“Na sumdip uva sum, na konggah uvah sana dangka ahilouleh sumgoi jeng jong kipoh hih-un.

\VS{10}Kholjin na a sakhao jeng jong akop in pohih un, kengchot ho le tenggol jeng jong kiken hih un chule min najen phat uleh kiphalam hih un, ijeh inem itileh natonga chun aneh ding dol ahi.”\XREF{✡}{{\XO 10:10 }{\XT{1 Crth 9:14; 1 Tim 5:18}}}


\par }{\PP \VS{11}“Khopi sung hihen, khoneo sung hijongleh nalut nauva chun lhunna theija kilom mi chu holdoh un chule khosung ho na dalhah kahse uvin hiche pa in a chun umun.

\VS{12}In nalut tengu leh phattheina chu peuvin.

\VS{13}Achang dinga kilom in ahiuleh na phatthei nau chu umden hen, kilom lou in ahiuleh phattheina chu nunglah doh un.

\VS{14}Koi insung hihen, ahilouleh khopi sung hijongleh na lamdot lou uva, ahilouleh na thupoh u angainom lou uleh, na dalhah ding tengu leh nakeng uva vutvai geiyin thing lhauvin.\XREF{✡}{{\XO 10:14 }{\XT{Act 13:51}}}

\VS{15}\XREF{✡}{{\XO 10:15 }{\XT{Lk 10:4-12}}}Thutahbeh ka seipeh nahiuve, thutan nikho teng chuleh chutobang khopin athoh ding chu, gitlouna dim khopi teni: Sodom le Gomorrah thoh gamchenga oljo ding ahi.”\XREF{✡}{{\XO 10:15 }{\XT{Matt 11:24;
}}{\XT{Semtilbu 19:24-28}}}


\par }{\SH Bol gentheina hunglhung
\par }
{\PP \VS{16}“Veuvin, keiman ngeihon lah a kelngoi tobanga kasol nahiuve. Hiti chun gul ho tobangin chingthei jun chule vapal ho tobanginsuhset khoiset neihih un.\XREF{✡}{{\XO 10:16 }{\XT{Lk 10:3}}}

\VS{17}Hinlah ching theiyun! Ijeh inem itileh thutan ho khut a nahin pehdoh diu chule kikhopna in hoa sakol jepna a nahin jep diu ahi.\XREF{✡}{{\XO 10:17 }{\XT{Mk 13:9-11; Lk 12:11,12; 21:12-15}}}

\VS{18}Nangho kanungjui nahi jeh uva gam vaipoho leh lengho angsunga na chung thu'u kitan ding ahi. Ahin hichu vaipoa pangho le atahsan lou ho henga, keima thu nasei theina diu phat kijen tah hung hi ding ahi.

\VS{19}ama hon nahin mat tengu leh, iti ka donbut ding ham tin lungkham hih un; nasei diu apettah a Pathen'in napeh diu ahi.

\VS{20}Ijeh nem itileh thuseija chu nangho hita louva na Pau Lhagao chun nanghoa konna thu ahin seidoh ding ahi.”


\par }{\PP \VS{21}“Sopi khat chun asopi chu thi dinga apeh doh ding, apa chun acha tahbeh jong chu apehdoh ding chule achaten anu le pa adou uva chule athasah diu ahi.\XREF{✡}{{\XO 10:21 }{\XT{Mk 13:12; Lk 21:16}}}

\VS{22}Chule nang hon keima nung najui jeh uva nam jousen nahin hotbol diu ahi. Hijongleh achaina geiya thoh lhung jou chengse bou chu, huhhing a um ding ahiuve.\XREF{✡}{{\XO 10:22 }{\XT{Matt 24:9; Mk 13:13; Lk 21:17;
}}{\XT{Matt 24:13; Mk 13:13}}}

\VS{23}Nanghon khopi khat abol hesohna nato tengu leh, aban khoa jamlut un. Thutahbeh ka seipeh nahiuve, Israel kho jouse naphah masang uva, Mihem Chapa hi hung ding ahi.”


\par }{\PP \VS{24}“Ahil uva pangpa sangin akihil ho alenjo ngaipoi chule soh ho jong apu sangin alenjo pouve!\XREF{✡}{{\XO 10:24 }{\XT{Lk 6:40;
}}{\XT{Jn 13:16; 15:20}}}

\VS{25}Akihil ho chu ahilpau to abah uva chule soh ho jong apu uto abah diu chu phaset ahi. Chule keima insung pumpi neipa bon lhagao bohho lengpa eitiuva ahileh, ka insung mite chu hisanga phamo joa akou diu ahi!”\XREF{✡}{{\XO 10:25 }{\XT{Matt 9:34; 12:24; Mk 3:22; Lk 11:15}}}


\par }{\SH Gin ding pentah koi ham
\par }
{\PP \VS{26}“Hijongleh nagih uva pang ho chu kicha hihbeh un. Ajeh chu akisel guh jouse ki phondoh phat hung lhug ding ahi. Chule aguh a kisel jouse jong mijouse het a um ding ahi.\XREF{✡}{{\XO 10:26 }{\XT{Mk 4:22; Lk 8:17}}}

\VS{27}Tua keiman muthim lah a kasei hi, kho ahungvah tengleh lhang phonga kiphongdoh ding ahi. Keiman nakol uva thol a kasei hi mijouse jah dinga, in chunga kisam doh ding ahi!”


\par }{\PP \VS{28}“Na tahsau that go ho kicha hih un, ama hon na lhagao atongkha thei pouve. Pathen bou ging un, Ama chun na lhagao le na tahsau asuhmang thei chule damun a akoi thei ahi.

\VS{29}Inva nin ijat amat nahet em? Paisa khat man bou ahi. Hinlah inva khat jeng jong na Pau het louva leiset a lhalou ahi.

\VS{30}Chule nalu uva nasam jang'u geiya kisim ahi.

\VS{31}Hijeh chun kicha hih un, inva ho aboncha uva sanga manlu joa nahiuve.”


\par }{\SH Mihem masanga Christa phondoh
\par }
{\PP \VS{32}“Hiche leiset chunga Keima mipi ho lah a eiphongdoh a chu, Keiman jong van'a Kapa angsunga Ka phondoh ding ahi.

\VS{33}Hinlah hiche leiset chunga hi koi hijongleh, ei seilep chan chu Van'a um Kapa angsunga kaseilep ding ahi.”\XREF{✡}{{\XO 10:33 }{\XT{2 Tim 2:12}}}


\par }{\SH Chamna thu hilouvin chemjam a kidouna joh ahi
\par }
{\PP \VS{34}“Keima leiset a hi chamna hinpo lut dingin nei gel hih un! Keima chamna poa hung hijo louvin, chemjam joh kahin poh ahi.

\VS{35}‘Mikhat chun apa adou ding chule achanu chun anu adou ding, chule mounu tah chun atehpi adou dinga hunga kahi,\XREF{✡}{{\XO 10:35 }{\XT{Micah 7:6}}}

\VS{36}na melma teu chu na insung miho lah a konna hi ding ahi.’ ”


\par }{\PP \VS{37}“Nangman napa ahilouleh nanu chu keima sanga na ngailut joh a ahileh, nangma keiya hi dinga kilom nahipoi; ahilou jongleh na chapa ahilouleh na chanu chu keima sanga na ngailut joh a ahileh, nangma keiya hi dinga kilom nahipoi.

\VS{38}Thingpel chu nakilah a chule kiput ding nanop louva ahileh, keiya hi dinga kilom nahipoi.\XREF{✡}{{\XO 10:38 }{\XT{Matt 16:24; Mk 8:34; Lk 9:23}}}

\VS{39}Na hinna na kikol chah a ahileh na mansah ding, hinlah nangman keima dinga na hinna chu napeh doh jenga ahileh, na kimu ding ahi.”\XREF{✡}{{\XO 10:39 }{\XT{Matt 16:25; Mk 8:35; Lk 9:24; 17:33; Jn 12:25}}}


\par }{\SH Kipaman peh ding ho
\par }
{\PP \VS{40}“Nangma na sanga chun keima eisan ahi chule keima eisanga chun, eisol Pa chu asan ahi.\XREF{✡}{{\XO 10:40 }{\XT{Lk 10:16; Jn 13:20;
}}{\XT{Mk 9:37; Lk 9:48}}}

\VS{41}Nangman themgao khat chu Pathen a dia thusei phong ahi chu nasan a ahileh, themgao khat hina a kipa man chu nasan ding ahi. Chule nangman mihongphal ho chu achonphat jeh uva nasan a ahileh, nangman jong amahoa tobang kipaman namu ding ahi.

\VS{42}Chule nangman twi dap khon khat ka nungjuiho lah a aneopen jeng jong napeh a ahileh, nangman kipaman namu tei ding ahi.” ati.




\par }\Chap{11}{\SH Twilutsah John akon hung sottol ho
\par }
{\PP \VerseOne{1}Jesun hichenga seijui som le ni ho thu ahil jouvin, gamkai pumpia khopi hoa thuhil le lhangsam dingin aki patdoh tai.

\VS{2}Songkul a um John Baptist chun Messiah thil bol jouse thudol ajatan ahi. Hiti hin aseijui te ho chu asol in Jesu aga dohsah in,

\VS{3}“Keihon kanga jingu Messiah chu nahi hitam, ahilouleh midang kanga be nahlai dingu ham?” atiuve.

\VS{4}Jesun amaho chu aseipeh in, “John henga kile kit un chule nathujah hou le namusa hou hi gaseipeh un,

\VS{5}mitchon kho amun, elbaiyin lam ajot in, miphah ho angim un, na ngong in kho ajan, athisa kai thouvin aum'inchule mi vaicha Kipana Thupha seipeh ahi.\XREF{✡}{{\XO 11:5 }{\XT{Isa 35:5,6;
}}{\XT{Isa 61:1}}}

\VS{6}Chule ajah a ‘Keima jeh a kihei mang lou mi chu Pathen'in phattheina apei’ tiuvin,” ati.


\par }{\SH Jesun John chung chang ahil
\par }
{\PP \VS{7}John seijui hon adalhah phat un, Jesun achung chang thu mihonpi chu ahoulim pin, “Koi itobang mi gave dinga gamthip a chu gachea nahiu ham? Ama pumpeng detlou hui anun chan a kilon lele tobang bep chu ham?

\VS{8}Ahilouleh pon manlutah a kivon a hintem? Ahipoi, pon manlutah a kivon ho khu leng inpia aum uve.

\VS{9}Themgao kimupi noma nahiuvem? Henge, chule ama themgao sanga chungnung joa ahi.

\VS{10}John chung chang thu hi Pathen Thubun asei, 'Ven keiman na masanga palai khat ka solin chule ama chun na masanga na lampi ding nagon peh ding ahi.'”\XREF{✡}{{\XO 11:10 }{\XT{Malachi 3:1}}}


\par }{\PP \VS{11}“Thutah ka seipeh nahiuve, mihing jouse lah a Twilutsah John sanga chungnungjo ding aumpoi.

\VS{12}Twilutsah John in thu asei phonga pat tuchan geiyin, Van gam chu gum hachang in amachal in, chule migilou hon hichu anokhum jing uve.\XREF{✡}{{\XO 11:12 }{\XT{Lk 16:16}}}

\VS{13}Ajeh chu John hung masanga kipat, themgao ho jouse le Mose Dan chun tulai phat hi agaldot uve.

\VS{14}Chule keiman kasei hi nakisan theiyuva ahileh, ama hi Themgao hon aseiyu ahung ding Elijah chu ahi.\XREF{✡}{{\XO 11:14 }{\XT{Malachi 4:5; Matt 17:10-13; Mk 9:11-13}}}

\VS{15}Koi hileh thu ngaina ding nakol neiho chun ngaiyu hen chule hekhen uhen!”


\par }{\PP \VS{16}“Tulai khang mite hi ipi toh ka tekah ding ham? Kailhang mun a chapang kichemho toh tekah thei ahiuve. Ama hon agolte kom'a nopmo sahna aphongdoh uvin,

\VS{17}‘Keihon golvahna la kasah peh uvin, hinlah nangho nalam pouve, chule thi opna la kasah peh uvin, hinlah nangho nalung hem pouve.’

\VS{18}Ajeh chu John in neh le don in phat anei pon, chuin nang hon 'Ama chu lhagao boh vop ahi,' natiuve.

\VS{19}Alang khat in, Mihem Chapan aneh a chule adona ahileh, 'Ama hi milop le julop ahi natiuve, chule kaidong ho le mi chonse ho jol le gol ahi bouve!' natiuve. Hinlah chihna hi aga hon adihna avetsah joh ahi,” ati.


\par }{\SH Jesun khopi phabep agihsal
\par }
{\PP \VS{20}Chuti chun Jesun melchihna kidang abolna khopi ho chu phongtah in themmo achan in ahi, ajeh chu amaho achonset nauva kon'in alung hei pouvin chule Pathen lama amai ahei pouvin ahi.

\VS{21}“Korazin le Bethsaida! itobang lungkham nan nahin pha diuvem? Ajeh chu thilbol kidang naheng uva kibol ho hi Tyre le Sidon a kibol hita leh, masang peh chun achonset nauva kon'in lung heiyun tin, akisih nau chun khaodip pon kivon uvin tin chule aluchung uvah vutvai kinu tauvinte.\XREF{✡}{{\XO 11:21 }{\XT{Isa 23:1-18; Ezekiel 26:1—28:26; Joel 3:4-8; Amos 1:9,10; Zechariah 9:2-4}}}

\VS{22}Ka seipeh nahiuve, thupi kitan nikho tengleh Tyre le Sidon thoh ding chu athoh nomjo hi ding ahi.”

\VS{23}“Chule nangho Capernaum mite, nangho van gam a kijabol dinga kigel nahiuvem? Chuti ponte, nangho mithi lah a kipuisuh ding nahiuve. Ajeh chu melchihna nalah uva kibol ho hi Sidon'a ana kibol hitaleh, tuni chan geiya hi um diu ahi.\XREF{✡}{{\XO 11:23 }{\XT{Isa 14:13-15;
}}{\XT{Semtilbu 19:24-28}}}

\VS{24}Ka seipeh nahiuve, Sodom jeng jong chu thupi kitan nikhoa nangho sanga phajo ding ahiuve,” ati.\XREF{✡}{{\XO 11:24 }{\XT{Matt 10:15; Lk 10:12}}}


\par }{\SH Keima henga hungun chule choldo uvin
\par }
{\PP \VS{25}Hiche pet chun Jesu hitin ataove, “O Hepa, van le leiset Pakai, mi chingho le thil hetheiya kigel ho henga hicheng thil ho na selguh a chule chapang banga lunggel ho henga na hetsah jeh in ka thangvah e.

\VS{26}Henge, Pa, nangman hiti lama bol ding chu na lunglhaina ahi!”

\VS{27}“Ijakai ka-Pan einganse ahitai. Pa tailou koiman Chapa chu ahe tahbeh poi chule Chapan aki phondohna Chapa tailou koiman Pa chu ahe tahbeh pouve.”\XREF{✡}{{\XO 11:27 }{\XT{Jn 3:35;
}}{\XT{Jn 1:18; 10:15}}}

\VS{28}Chutah in Jesun, “Thachol ho le pohgih hahsa poho ka henga hung uvin, chutileh Keiman olsah uvinge.

\VS{29}Ka namkol jon kilah uvin kibu uvin. Keiman kahil ding nahiuve, ajeh chu Keima nunnem tah le lungneng tah kahi chule nalung un lung olna amu ding ahi.\XREF{✡}{{\XO 11:29 }{\XT{Jeremiah 6:16}}}

\VS{30}Ajeh chu ka namkol jon poh hi abaiyin chule ka pohsah got hi ayang e,” ati.




\par }\Chap{12}{\SH Jesu cholngah nikho chunga thaneijo
\par }
{\PP \VerseOne{1}Jesu chu suhlou chang umna loujaova, cholngah nia aseijui te toh ahopa nauvah agilkel tauvin, hijeh chun ama hon suhlou changvui chu amal lhauvin ane pan tauve.\XREF{✡}{{\XO 12:1 }{\XT{Danbu Ni Na 23:25}}}

\VS{2}Hinlah Pharisee ho phabep in amaho um chan amuvin chule nopmo sahna aphongdoh un, “Ven, na seijui ten cholngah nikhoa suhlou changvui amal'u hin dan apalkeh uve,” atiuve.


\par }{\PP \VS{3}Jesun ajah uva, “David in agilkel pet a chu akilhonpi hotoh ipi abol u nanghon Pathen Lekhabua simkhalou nahiuvem?\XREF{✡}{{\XO 12:3 }{\XT{1 Samuel 21:1-6}}}

\VS{4}Ama Pathen'in a alut in chule ama leh aloihon dan apalkeh uvin, thempu ho bouvin aneh ding uva kiphal changlhah theng chu ane uvin ahi.\XREF{✡}{{\XO 12:4 }{\XT{Thempu Dan 24:9}}}

\VS{5}Chule Mose danbua Thempu Hou-In a lhacha hon cholngah nikhoa na atoh thei diu phal ahi chu simdoh khalou nahiuvem?\XREF{✡}{{\XO 12:5 }{\XT{Minbu 28:9,10}}}

\VS{6}Ka seipeh nahiuve, Hou-In sanga lenjo khat hichea aum'e.

\VS{7}Hiche Pathen Thubun asei, ‘Keiman kilhaina thilto hilouvin, khotona nanei diu ka deijoh ahi,’ tihi ipi kiseina ahi nahetdoh'u hileh themmona neilou Ka seijui ho themmona chan lou diu ahi.\XREF{✡}{{\XO 12:7 }{\XT{Matt 9:13;
}}{\XT{Hosea 6:6}}}

\VS{8}Ijeh inem itileh Mihem Chapa chu cholngah nikho chunga Pakai ahiye!” ati.

\VS{9}Chutah in Jesun akikhop nau in chu ajon paitai.


\par }{\SH Pasal khutlangthi pa
\par }
{\PP \VS{10}Chumun a chun khut ngoi khat amudoh in ahi. Pharisee ho chun Jesu adong un, “Cholngah nikhoa ana damsahna chu dan in aphal em?” atiuve. (Amaho chun Aman aphal'e tin seihen lang Ama themmo chansah na kinei hen atiu ahi).

\VS{11}Chuin Aman adonbut in, “Nanghon kelngoi khat twikul a cholngah nin lhalut hen lang hileh, lahdoh tei ding nagon lou diu ham? Thon moa nagon diu ahi.\XREF{✡}{{\XO 12:11 }{\XT{Lk 14:5}}}

\VS{12}Chule kelngoi khat sanga mihem khat ichan geiya lujoa hitam? Tahbeh in cholngah nikhoa mikhat in thilpha abol ding chu dan in aphal ahi,” ati.

\VS{13}Chutah in Aman mipa jah a chun, “Nakhut domin” ati. Hiti chun aman jong akhut adomin ahileh adamtai.

\VS{14}Chuphat in Pharisee ho aki khom uvin, Jesu chu iti tha ding ham ti tohgon anei tauve.


\par }{\SH Lhacha lhentum
\par }
{\PP \VS{15}Hinlah Jesun ipi agonu ahen, hiche mun chu adalhan chule mi atama tamin anung ajuitai. Amaho lah a ana damlou jouse aboldam in ahi.

\VS{16}Hinlah aman amaho chu koi ahi aphondoh louna ding un ahil chah in ahi.

\VS{17}Hiche hi Isaiah thusei Ama chunga agui lhunna ahi.

\VS{18}Ka lhacha Ka lhendoh hi ven, Ama hi Ka cha deitah, Ka lung lhaina tah ahi. Keiman Ka Lhagao achunga kakoi ding, chule Aman chitin namtin lah a dihtah a thu atan ding ahi.\XREF{✡}{{\XO 12:18 }{\XT{Isa 42:1-4}}}

\VS{19}Aman doumah abollou ding, kisenlou ding, jalah a awsanga thu aseilou ding ahi.

\VS{20}Aman pumpeng chip jong aheboh pailou ding ahilouleh khoilu thaomei kihal khu athamit pailou ding ahi. Aman thudih a thutan chu jona aumsah kahsea ding ahi.

\VS{21}Chule Amin chu vannoi pumpi kinepna hi ding ahi.


\par }{\SH Jesu chule Beelzabul
\par }
{\PP \VS{22}Chujouvin lhagao boh vop khat, ama chu mitcho le pao theilou ahin, Jesu kom'a ahin pui tauve. Ama chu adamsah in ahileh thu asei theiyin chule kho jong amu tai.

\VS{23}Mihonpi chun adatmo uvin chule adong tauvin, “Hiche Jesu hi David Chapa Messiah chu hi talou ding ham?” atiuve.

\VS{24}Hinlah Pharisee ho chun thil kidang kibol thu ajah phat un, aseiyun, “Aman lhagao boh ho anodoh datmo hih un. Aman athaneina hi lhagao boh ho lengpa Satan thahatna a kon ahi bouve,” atiuve.\XREF{✡}{{\XO 12:24 }{\XT{Matt 9:34; 10:25}}}


\par }{\PP \VS{25}Jesun alunggelu ahen, chuin adonbut in, “Lenggam ama le ama kidou amahthah ji'n, chule khopi hihen insung hijongleh akidou chan chu ding joulou ding ahi.”

\VS{26}Chule Satan in Satan anodoh a ahileh, ama le ama kikhentel'a chule kidouva hi ding, alenggam chu ding doh joulou ding ahi.

\VS{27}Chule Keima Satan in thahatna eipeh ahileh nalah uva, lhagao boh nodoh ho khula? ama hon jong lhagao boh ho anodoh u ahin, hijeh a chu na thusei uva chu themmonahin chan diu ahi.

\VS{28}Hinlah Keiman Pathen Lhagao jal a lhagao boh ho kanodoh a ahileh, Pathen Lenggam chu nalah uva hunglhunga ahitai.

\VS{29}Ajeh chu mihat khat ina thaneitah galut a chule aneiho gachom ding koi ham? Ama sanga hatjoa bou chun ama chu akantum a chule a in chu aphet lhah peh ding ahi.”


\par }{\PP \VS{30}“Koi hijongleh Keima lama pang lou chun eidou ahi, chule koi hileh Keima toh tongkhom lou chun Keima douna a na atoh ahi.”\XREF{✡}{{\XO 12:30 }{\XT{Mk 9:40}}}

\VS{31}“Ka seipeh nahiuve, itobang chonset kibol hihen chule Pathen taitomna thusei doh hijongleh kingaidam thei ahi; Lhagao Theng taitomna a thusei doh vang kingaidam louding ahi.

\VS{32}Mihem Chapa douna a thusei doh koi hijongleh kingaidam ding ahi, hinlah Lhagao Theng douna a thusei doh ho chu hiche vannoiya hihen, ahilouleh ahunglhung nalai ding vannoiya hijongleh kingaidam talou ding ahi.”\XREF{✡}{{\XO 12:32 }{\XT{Lk 12:10}}}


\par }{\SH Thingphung chule aga
\par }
{\PP \VS{33}“Thingphung khat chu agan aphotchet ahi. Thingphung khat chu aphat a ahileh aga pha ding ahi. Thingphung khat chu aphat louva ahileh, aga phalou ding ahi.\XREF{✡}{{\XO 12:33 }{\XT{Matt 7:20; Lk 6:44}}}

\VS{34}Nangho gul chilhah ho! Mi gilouvin thupha le thudih iti nasei thei diu ham? Ajeh chu nalung uva nagel lhah chan uchu ipi hijongleh na phondoh u ahitai.\XREF{✡}{{\XO 12:34 }{\XT{Matt 3:7; 23:33; Lk 3:7;
}}{\XT{Matt 15:18; Lk 6:45}}}

\VS{35}Mipha khat chun alunggel a thilpha kikhol jeh a apha chu ahin phondoh ahin chule mi phalou khat chun alunggel a thil phalou akikhol jeh a aphalou aphondoh ahi.

\VS{36}Chule hiche hi ka seipeh nahiuve, mohthu nasei chengse chung chang thu chu thutanna nikhoa napeh ding ahi.

\VS{37}Nathusei ho chun nathem chan ahilouleh na themmo chansah ding ahi,” ati.


\par }{\SH Khang gilou miten melchihna ahol u
\par }
{\PP \VS{38}Nikhat hou dan thuhil ho le Pharisee ho Jesu henga ahungun chule aseiyun, “Pu, na thuneina photchetna nangma a kon'in melchihna kidang khat kamu nom uve,” ahung tiuve.\XREF{✡}{{\XO 12:38 }{\XT{Matt 16:1; Mk 8:11; Lk 11:16}}}

\VS{39}Hinlah Jesun adonbut in, “Khang gilou le chon thanghoi khang miten melchihna ahol uve, hinlah melchihna khat bou kapeh ding chu Themgao Jonah melchihna hi ding ahi.\XREF{✡}{{\XO 12:39 }{\XT{Matt 16:4; Mk 8:12}}}

\VS{40}Ajeh chu Jonah ngapi oisunga nithum le janthum aum banga, Mihem Chapa hi leilai gil a nithum le janthum um ding ahi.”\XREF{✡}{{\XO 12:40 }{\XT{Jonah 1:17}}}


\par }{\PP \VS{41}“Thutan nikho tengleh Nineveh mite hung dingdoh uva, tulai khang mite hi themmo ahin chan diu ahi, ajeh chu ama hon Jonah thusei phonga chun lung aheiyuve. Tun Jonah sanga chungnungjo hikom'a hin aum in, hinlah nang hon lung nahei nom deh pouve.\XREF{✡}{{\XO 12:41 }{\XT{Jonah 3:5}}}

\VS{42}Sheba Lengnu chu thutan nikho tengleh tulai khang mite douna a hung dinga themmo ahin chan ding ahi, ajeh chu ama mun gamla tah a kon'in Solomon chihna thu ngai din ahung e. Tuhin Solomon sanga chungnungjo hikom'a hin aum in, hinlah nang hon asei na ngai pouve.”\XREF{✡}{{\XO 12:42 }{\XT{1 Lgt 10:1-10; 2 Thusimbu 9:1-12}}}


\par }{\SH Lhagaoboh hung kile kit
\par }
{\PP \VS{43}“Lhagao phalou chun mikhat chu adalhah tengleh gamthip a aga chen, choldona ding ahol len, hinlah amu joupoi.

\VS{44}Chuteng aman aseiyin, ‘Keima kahung potdohna pa kom'a gakile kit tange ati. Hiti chun ahung kile kit in ahileh ahungdohna in chu koima ana umpon, ki theh ngim le kitup keicha aum chu amun ahi.

\VS{45}Chutah in lhagao chun ama sanga phaloujo lhagao sagi chu aga mun, chule mihempa sunga chun alut un acheng den tauve. Hiti chun ama chu masanga sangin akhohsejo cheh tai.’ Hichu tukhang gilou mite hin ahin hetchet diu ahi,” ati.


\par }{\SH Jesu insung mi dihtah ho
\par }
{\PP \VS{46}Jesun mihonpi henga thu aseipet in, anu le asopi pasal ho ahungun, polama aumun, akihoulimpi nom uvin ahi.

\VS{47}Chuphat in mikhat in ajah a, “Ven, nanu le nasopi pasal ho polama ading un, namu nom uve,” tin ahung seiyin ahi.

\VS{48}Jesun adongin, “Koi ham kanu? Koi ham ka sopiho?” ati.

\VS{49}Chuin aman akhut chun aseijui te lam akoh in aseitai, “Veuvin, kanu le kasopi teho ahi.

\VS{50}Ajeh chu Koi hijongleh Van'a um ka Pa lunglam bol ho chu kanu, kasopipa chule kasopinu ho ahiuve!” ati.




\par }\Chap{13}{\SH Muchi thepa thulem
\par }
{\PP \VerseOne{1}Chujouvin hiche ni chun Jesun in chu adalhan chule dillen pama chun atouvin ahi.

\VS{2}Mihonpi akimvela aki khom un, hiti chun ama kong khat a alut e. Chuche mun'a chun atouvin chule mihonpi vapama umho chu thu ahil tai.\XREF{✡}{{\XO 13:2 }{\XT{Lk 5:1-3}}}

\VS{3}Aman thulem tampi mangchan amaho chu thusim tampi ahil in, hiche thusim hi aseiye: “Ngaiyun! Loubol mi khat muchi the dingin aga potdoh e.

\VS{4}Chule aman muchi chu loulaiya athea ahileh, muchi phabep chu lampia a-chu in ahileh vacha ho ahungun anejou tauve.

\VS{5}Muchi dang phabep chu songlheu chung lei patna a achutai. Lei apat jeh chun muchi chu ahung kehdoh loichel in ahi.

\VS{6}Hinlah nisa ahung satan ahileh, leiset a chu ajung alut thuh lou jeh in asang gop pai jengin ahi.

\VS{7}Muchi dang phabep ma chu ling lah a a-chu in ling chu akhangin chule chang phung dong nalai chu adeplih tai.

\VS{8}Hinlah muchi adang chengse vang leiphatna a a chu in chule hiche ho chu ajat somthum, ajat somgup chule ajat jakhat chan geiyin apung uvin ahi!

\VS{9}Khojahna ding nakol nei ami chang cheh in angaiya chule ahetkhen angaiye,” ati.


\par }{\SH Thulem kisei lona
\par }
{\PP \VS{10}Aseijui te ahungun chule adong uvin, “Iti dana nangman miho thu nahil tengleh thulem naseiji ham?” atiuve.

\VS{11}Aman adonbut in, “Nangho hi Van'a Lenggam thuguh hettheina kipea nahi tauve, hinlah amaho kipe lou ahiuve.

\VS{12}Ka thuhil ngai ho chu hetkhen na kipehbe ding chule ama hon hetna bulhingset anei diu ahi. Hinlah ka thuhil ngaisah louho chu hetna phabep aneiyu jong chu kilah mangpeh nalai diu ahi.\XREF{✡}{{\XO 13:12 }{\XT{Matt 25:29; Mk 4:25; Lk 8:18; 19:26}}}

\VS{13}Hijeh a chu hiche thulemho hi Ka manchah ahi, Ajeh chu ama hon avet vang uva amu tahbeh lou dingu ahi. Ajah uva ahivanga angaiyu chu hetdohna tahbeh neilou ding ahiuve.”

\VS{14}Hiche hi Isaiah themgao thusei, 'Ipi kasei najah tengu leh hetkhenna nanei theilou diu ahi. Ka thilbol namu tengu leh, geldohna nanei theilou dingu ahi.\XREF{✡}{{\XO 13:14 }{\XT{Isa 6:9,10}}}

\VS{15}Ajeh chu hiche mite hi alunggel'u atah cheh in, chule akol'uva khojahna aumpoi chule ama hon amit asing uvin, amit un kho amu tapon, chule anakol uvin kho ajapon, chule alungun hetkhenna aneipon, chule keiman ka suhdam theina dingin kaheng lama ahung kihei pouve.'


\par }{\PP \VS{16}“Hinlah namit teni uvin amu jeh un, namit-u mit vangpha ahi chule na nakol teni uvin ajah jeh un, nakol vangpha ahi.\XREF{✡}{{\XO 13:16 }{\XT{Lk 10:23,24}}}

\VS{17}Thutahbeh ka seipeh nahiuve, themgao tamtah le michonpha tamtah in namu uhi amu nomun, hinlah amu pouve. Chule thu najah chengseu hi ajah nomun, hinlah ajahlou u ahitai.”


\par }{\SH Jesun muchi thepa thulem asei chen
\par }
{\PP \VS{18}“Tuhin loubolpa chun amuchi the ahilchetna ngaiyuvin:

\VS{19}Lampia chu-ah muchin avetsah chu Lenggam thu kihil ja'a, ahivanga hechen louho ahiuve. Chujouvin agiloupa chu ahungin chule alungsung uva kitulut muchi chu ahung lamang jitai.

\VS{20}Songlheu chunga chua muchi hin thu kisei chu ngaiya chule apet petna kipah tah a sanga mitoh tekah thei ahi.

\VS{21}Hinlah ajung athuh loujeh in ahingsot tapoi. Amaho chun hahsatna ato tengu leh ahilouleh Pathen Thu jeh a gim bolna ato tengu leh alhamangji tauve.

\VS{22}Muchi ling lah a chu ho chu Pathen Thu ja a ahia tu hinlai vannoi lunggimna ho leh, haona ngaichatna ho jeh in gaso louvin aumji tai.

\VS{23}Muchi lei phatna a chuho vang thu chu atahbeh a ja a chule hetchetna nei ahiuvin, chule amaho chun ajat som thum, ajat som gup chule ajat jakhat ahin sodoh e!” ati.


\par }{\SH Changlhem Thulem
\par }
{\PP \VS{24}Jesun thusim jatchom khat hichea hin aseiye: “Van gam chu loubolmi khat in alouva muchi pha athea toh tekah thei ahi.

\VS{25}Hinlah chuche jan chun natong ho aihmut pet un, melmapa chu ahungin chuin changtah lah a chun changlhem ahung then, achemang tai.

\VS{26}Changphung ahung khanlhit phat in, aga jong ahung um'in chule changlhem jong chu ahung khanglen in ahi.”

\VS{27}“Loubolpa natong ho akom'a agacheuvin, chuin ajah a, ‘Hepu, louva muchipha nathe na'a khun changlhem akeh dimset! Hoiya kon iti hung um hintem?’ ” atiuve.

\VS{28}“ ‘Melma khat in abol hichu!’ tin loubolpa chun ahin phongdoh tai. ‘Changlhem ho kaga bodoh dingu ham?’ tin adong uve.


\par }{\PP \VS{29}'Ahipoi, chutia nabol uleh changtah bodoh tha get uvin nate.

\VS{30}A at phat lhinkah in khantha jengu hen. Chuteng keiman chang at ho jah a changlhem chu lhengdoh unlang, kan khomun chule meiya halvam un, chule changtah chu changkul'a khum uvin tinange,'” ati.


\par }{\SH Ankam mu thulem
\par }
{\PP \VS{31}Hichea hin vetsahna chom khat Jesun amange: “Van'a Lenggam chu ankam mu louva kithe tobang ahi.

\VS{32}Muchi jouse lah a aneopen ahi, hinlah hon a kitu lah a aphung lenpen ahung hitan, ahung khanglen in, thingphung ahung kisoh in, chule vacha ho ahungun chuin abah hoa abu akiset uvin ahi,” ati.


\par }{\SH Chol sosa thulem
\par }
{\PP \VS{33}Jesun hiche thulem jong hi aseiyin: “Van'a Lenggam hi numei khat in changlhah semna dinga chol aman tobang ahi. Ama hin chol neocha chu changbong tetohna thum'a akoi jeng vangin, changbong chu apumpin apomsah sohhel in ahi.” ati.


\par }{\SH Jesun thulem jeng asei
\par }
{\PP \VS{34}Jesun mihonpi lah a thu aseina a thusim le thulem hitobang ho hi amangcha jingin ahi. Ahimongin hitobang thulem mangcha louvin amaho kom'a thu asei jipoi.

\VS{35}Hiche hi Pathen'in Themgao kam'a anaseisa: “Keiman nakom uva thulema kasei ding, Keiman vannoi kisem pat apat thuguh kisel kahilchet peh ding ahi,” ti aguilhunna ahi.\XREF{✡}{{\XO 13:35 }{\XT{Labu 78:2}}}


\par }{\SH Changlhem thulem ahilchet
\par }
{\PP \VS{36}Chuin mihonpi chu polama adalhan, Jesu chu insung agalut in ahileh aseijui ten, “Changlhem loulaiya um thulem chu nei hilchet peh un,” atiuve.

\VS{37}Jesun adonbut in, “Mihem Chapa chu muchipha the loubolpa chu ahi.

\VS{38}Lou chu vannoi leiset ahi, chule muchipha chu Lenggam mite ahiuve. Changlhem chu agiloupa mite ho ahiuve.

\VS{39}Melma changlhem changtah lah a thepa chu Diabol ahi. Chang-at phat chu vannoi kichaina phat ahi, chule chang-at ho chu Vantil te ahiuve.”


\par }{\PP \VS{40}“Changlhem ho lhendoh a aum'uva chule meiya akigo banga chu, vannoi kichaini jongleh chuti ding ahi.

\VS{41}Mihem Chapa chun a Vantil te ahinsol ding, chule amaho chun Lenggam a kon chonset hin umdohsah ho le thilse bol jouse asuhmang dingu ahi.

\VS{42}Chule Vantil ho chun amaho chu meikou jejua chu alelut dingu, hichea chu kana chule hagelna um ding ahi.

\VS{43}Chuteng michonpha ho chengse a Pau Lenggamsunga nisa tobanga vah ding ahiuve. Thungaina ding nakol neiya chun ngaiyu hen chule heuhen!”


\par }{\SH Gou kisel
\par }
{\PP \VS{44}“Van'a Lenggam chu mikhat in loulaiya gou kiselguh amudoh tobang ahi. Kipah thanom pum'in aselkit in chule anei jouse chu ajoh doh in asum neisun chun lou chu achotai.”


\par }{\SH Twikoh chang manlutah
\par }
{\PP \VS{45}“Chujongleh Van'a Lenggam chu kivei mi khat in twikoh chang manlutah ahol tobang ahi.

\VS{46}Aman twikoh chang manlutah chu amudoh phat in anei jouse ajoh doh in, chule lou chu achotai!”


\par }{\SH Len thulem
\par }
{\PP \VS{47}“Chule Van'a Lenggam chu ngamatna len twilah a kiseplha a chule nga jouse man tobang ahi.

\VS{48}Len chu adimset phat in, hichu vapama aloidoh uvin, atou khomun chule nga aphaho chu aboma akoiyun, hinlah aphalou ho chu apaimang tauve.

\VS{49}Vannoi kichaini jongleh chuti ding ahi. Vantil ho hung uvin tin michonpha hoa konna migilou ho ahin chomkhen doh dingu ahi.

\VS{50}Miphalou ho chu mei deujeju sunga chun lehlut uvin tin, hichea chu kana le hagelna um ding ahi.


\par }{\SH Gou kikhol athah le alui
\par }
{\PP \VS{51}Hiche ho hi aboncha nahet nah uvem?” atileh ama hon “Henge,” atiuve.

\VS{52}Chujouvin aman aseiben, “Van'a Lenggama hou thuhil'a pang seijui hung hiho hi, innei pan anei kholna mun'a konna Thutah gou alui le athah ahin pohdoh tobang ahi,” ati.


\par }{\SH Christa chu agam mite tah in asang pouve
\par }
{\PP \VS{53}Hiche thusimho le vetsahna ho ahil jouvin, aman chuche gam chu adalhan,

\VS{54}Achenna khopi Nazareth lama ahung kile tai. Aman amaho hou kikhopna in'a thu ahil pet in amitakip in adatmo uvin chule aseiyun, “Hoiya konna hiche chihna le thil kidang boltheina hoiya thaneina akilah ahidem?” tin asei uve.

\VS{55}ama hon anoise bol uvin, “Ama thingthembol chapa ahi, anu Mary le asopi pasal ho—James, Joseph, Simon le Judah abonun ihecheh uve.

\VS{56}Asopi numeiho jouse jong ilah uva aum cheh uvin. Hiche ho jouse hi hoiya konna akihetdoh hintem?” atiuvin ahi.

\VS{57}Chuin amaho chu hatah in alunglha lheh uvin, chule Ama atahsan nom tapouve. Chuphat in Jesun amaho aseipeh in, “Themgao chu ama insung le akhopia mite lah tilouvin mun jousea jabolna achange,” ati.\XREF{✡}{{\XO 13:57 }{\XT{Jn 4:44}}}

\VS{58}Chuin ama hon atahsan lou jeh uvin thil kidang themkhat bou aboltai.




\par }\Chap{14}{\SH Twilutsah John thina
\par }
{\PP \VerseOne{1}Galilee vaipopa Herod Antipas in Jesu thu ajah phat in,

\VS{2}Aman asemang ho kom'a chun, “Hiche hi Twilutsah John athia thoudoh kit a hitei inte! Hijeh a chu hitobang thil kidang ho hi aboldoh ahi,” ati.

\VS{3}Ajeh chu Herod in John chu ajinu Herodias (Herod naopa Philip ji ana hi) lung holna a amat a songkul'a ahen ahi.\XREF{✡}{{\XO 14:3 }{\XT{Lk 3:19,20}}}

\VS{4}John chun Herod jah a “Amanu na kichenpi hi Pathen Danthu toh kikal ahi,” atipeh jing anahi.\XREF{✡}{{\XO 14:4 }{\XT{Thempu Dan 18:16; 20:21}}}

\VS{5}Herod chun John chu atha nom ahin, hinlah mipin adou diu chu kicha a ahi, ajeh chu mijousen John chu Themgao khat ahi tia atahsan'u ahi.

\VS{6}Hinlah Herod in apen nikhoa golnop abol nauva, Herodias chanu alam chun ama alunglhai lheh jengin.

\VS{7}Hijeh chun amanu hin adei chan ipi hijongleh pe dinga Herod in kitepna anei ahi.

\VS{8}Anu ngeh dungjuijin, “Nungahnu chun, keiman Twilutsah John luchang chu lhengkonga kadeiye!” atitai.

\VS{9}Chuphat in lengpan thu asei chu akisih in, hinlah jin-gunho masanga akitepna ahijeh chun, aman aki ngehna bang chun bol dingin asoltai.

\VS{10}Hiti chun Twilutsah John chu songkul'a alu atantai.

\VS{11}Chuin alu chu konga ahung kidom in chule nungahnu chu apen, ama chun anu apetai.

\VS{12}Khonungin, John seijui ho chu ahungun atahsa chu ahung lauvin chule avui tauve. Chutah in amaho aga cheuvin, chuin Jesu jah a ipi soh a ham ahung hil tauve.


\par }{\SH Jesun mi sangnga val avahva
\par }
{\PP \VS{13}Jesun thusoh chu ajah jah in, Ama munchom beh a konga aga chen, achanga aga umtai. Hinlah mipi chun hoilama chea ahi aheuvin, chuin khopi tin'a kon'in Ama chu akeng in ajui tauve.

\VS{14}Jesu chu konga konna ahung kumlhah a ahileh mihonpi chu amun, chule Aman amaho chu akhoton chule anat nau adamsah tai.

\VS{15}Hiche nilhah chun seijui ho ahungun chule aseiyun, “Hiche lai mun hi mun ningkoi ahin chule phat hi geisanga ahitai. Nangman mihonpi hi soldoh tan, amaho ache uva khotin'a aneh diu akichoh theina dingun,” atiuvin ahi.

\VS{16}Hinlah Jesun aseiyin, “Hichu hithei ponte, nang hon neh ding peuvin,” ati.

\VS{17}ama hon adonbut uvin, “Keihon changlhah pheng nga leh nga ni bou kaneiyuve,” atiuvin ahi.

\VS{18}Jesun aseiyin “Hichu hin choiyun,” ati.

\VS{19}Chutah in aman miho chu phoilah a tou dingin aseipeh tai. Jesun changlhah pheng nga le nga ni chu alan vanlam aven, chule phatthei aboh in, chuin aman changlhah chu alan, ahehbal bal in, aseijui ho apen, amaho chun mihonpi chu apeuve.

\VS{20}ama hon angaichat chanun ane uvin, aval chu seijui hon paipeh som le ni alohdoh uve.

\VS{21}Chuche nikho chun pasal cheh mi sangnga chun ane vaset uvin, numei leh chapang ho jong ajao un ahi.


\par }{\SH Jesun twi chunga lam ajot
\par }
{\PP \VS{22}Hiche jou chun Aman miho chu ain uva asol laiyin, aseijui te chu konga lut a chule Dil gal langkhatna ana galkai dingin asol in ahi.

\VS{23}Amaho ain uva asoldoh jouvin, ama mol chunga tao dingin akaldoh in ahi. Jan ahung hitan, Ama achangseh in mol a aumtai.

\VS{24}Hiche pet chun, seijui ho chun hahsatna atoh un, tolgo laiya konna gamla tah geiyuva ahi tauve, hui hattah ahung nungin, chule amaho chun twipi kinong hattah chu akimaito piuvin ahi.

\VS{25}Jingkah pung thum don in Jesu amaho heng lama ahungin, twi chunga lam ajot in ahi.

\VS{26}Seijui hon Aman twi chunga lam ahinjot chu amuvin ahileh akicha lheh jeng uve. Akichat jeh un amaho apeng uvin: “Lhadam ahi,” atiuve.

\VS{27}Hinlah Jesun ahin hou paiyin, “Kicha hih un. Lungmong tah in umun. Hiche a kaum nai,” ati.

\VS{28}Chuphat in Peter in Ama ahin houvin, “Pakai, Nangma nahi monga ahileh, nahenga twi chunga lam kahin jotna dingin neihin seipeh in,” ati.

\VS{29}Jesun, “Henge, hungin” ati. Hiti chun Peter chu kong panga akum lhan chule Jesu lam jon in twi chunga lam ajot tai.

\VS{30}Hinlah Peter in hui hattah nung leh twipi kinong amu phat in, akichan chule lhalhum dingin aumtai. Chuin aman asam in, “Pakai, nei huhhing in,” ati.

\VS{31}Apettah chun Jesun akhut alhaang in chule ama chu aman in, “Na tahsan aneo behseh e, ipi dinga nei sonlel ham?” ati.

\VS{32}Amani kong sunga alut lhon phat in, huipi athip heltai.

\VS{33}Chuphat in seijui ho ahungun, Ama ahou tauve. Ama hon, “Nangma Pathen Chapa tahbeh nahi monge,” atiuve.


\par }{\SH Gennesaret gam a Jesun ana damlou adamsah
\par }
{\PP \VS{34}Amaho Dillen chu agalkaiyun, Gennesaret alhung tauve.

\VS{35}Miho chun Jesu ahi ahet phat un, agamkai pumpia chun ama hung lhun chu akisei thang sohtai, chule chomkah louvin miho chun ana damlou aneihou chu aboldam dingin abonchan ahin pui tauve.

\VS{36}Amaho chun apon mongkai beh atham ding uvin angeh uvin, chule Ama thamkha jouse adam tauve.




\par }\Chap{15}{\SH Hou lamkai hon seijui ho anil u
\par }
{\PP \VerseOne{1}Pharisee ho le Houdan thuhil ho phabep chu Jerusalem a kon'in Jesu kimupi din ahunglhungpai tauve.

\VS{2}ama hon Ama adong un, “Iti dana na seijui hon chondan luipeh ajuilou uham? Ajeh chu ama hon neh khom masanga khutsop chonna isah louva akoiyu ham?” atiuve.

\VS{3}Jesun adonbut in, “Achutileh nang hon iti dan a Pathen'in Thupeh apeh chu na chonna u jui man'a nahsah lou nahiuvem?

\VS{4}Avetsahnan, Pathen'in, 'Nanu le napa jabol in,' chule 'Koi hijongleh apa ahilouleh anu jalou tah a houva chu kithat ding ahi.'\XREF{✡}{{\XO 15:4 }{\XT{Potdohbu 20:12; Danbu Ni Na 5:16;
}}{\XT{Potdohbu 21:17; Thempu Dan 20:9}}}

\VS{5}Hinlah nang hon miho chun anu leh apa kom'a, ‘Kapanhu joupoi tia asei diu chu aphai natiuve. Ajeh iham itileh nangho kapeh diu pen chu Pathen a kapeh dingin kaki temtai natisah uve.'

\VS{6}Hitia hi nang hon apa le anuteu ajabol diu angai khohpoi natiuve. Hiti hin nang hon Pathen Thu chu na chonna u dan'in na pailha tauve.

\VS{7}Vo mi phalhem ho! Isaiah chun nangho thu gaova anaseisa chu adih e, ajeh chu aman,

\VS{8}'Hiche mite hin akam uvin keima eijabol'un, hinlah alungsungu keiya kon'in gamla tah ahi.\XREF{✡}{{\XO 15:8 }{\XT{Isa 29:13}}}

\VS{9}Eihou-u jong bolthu ahi bouve, ajeh chu ama hon mihem lung suhtoa agelu chu Pathen Thupeh in ahil uvin ahi,'” ati.


\par }{\SH Mi suboh thei thilphabep
\par }
{\PP \VS{10}Chuphat in Jesun mihonpi chu ahung uva chule ajah diuvin akou khom in, Aman, “Ngaiyun,” “chule hetkhenna neiyuvin.

\VS{11}Nasung uva lut chun nasuboh pouve ti heuvin; nakam uva konna hung potdoh thu joh chun nasuhboh u ahi” ati.

\VS{12}Chujouvin seijui ho chu akom'a ahungun chule adong uvin, “Tua na thusei chun Pharisee ho alung nopmo sah chu nagel doh em?” atiuve.

\VS{13}Jesun adonbut in, “Kapan aphu lou thingphung kiphut chan chu abula kibot doh ding ahin,

\VS{14}hijeh chun limsah hih un. Amaho mitcho le mitcho kilam hil ahiuve. Chule mitcho khat chun achom dang khat alam hila ahileh, ani lhona kokhuh a lhalut talou ding ham,” ati.\XREF{✡}{{\XO 15:14 }{\XT{Lk 6:39}}}

\VS{15}Chutah in Peter in Jesu jah a, “Mihon aneh uva aki subohpoi nati thulem chu neihil chen un,” ati.

\VS{16}Jesun adongin, “Na hetthei loulai uham?” ati.

\VS{17}“Naneh u chu gilpia alut in chule posona ah aki thadoh jitai.

\VS{18}Hinlah na thusei chu nakama konna hung potdoh a ahi. Hichun nasuh boh u ahi.\XREF{✡}{{\XO 15:18 }{\XT{Matt 12:34}}}

\VS{19}Ajeh chu lungsunga konna lunggel phalou ho, toltha, jonthanhoi, huh lungput, guchat, jousei chule miseiset.

\VS{20}Hichengse hin nasuhboh u ahi. Khutsop louva anneh hin nasuhboh u ahipoi,” ati.


\par }{\SH Canaan numeinu tahsan
\par }
{\PP \VS{21}Chujouvin Jesun Galilee chu adalhan chuin Tyre le Sidon gamkai sahlama aga chetou tai.

\VS{22}Chidang namdang numei khat chuche mun'a chun ahungin, angeh in, “O Pakai, David Chapa, nei lungset in! Ajeh chu kachanu hi lhagao phalouvin atomin asugim lheh jenge,” ahung ti.

\VS{23}Hinlah Jesun kamcheng khat in jong adonbut poi. Chuphat in aseijui te ahung uvin, “Amanu soldoh tan, amanu hi achena dingin seipeh in,” tin asei tauve.

\VS{24}Chuphat in Jesun numeinu jah a, “Keima Pathen kelngoi mang\_\_\_Israel te henga bou kithopi dia eikisol ahi,” ati.

\VS{25}Hinlah amanu ahungin chule ahouvin, chuin angeh kit in, “Pakai nei panhu in,” ati.

\VS{26}Jesun adonbut in, “Chate neh ding changlhah lahpeh a chule uicha peh angai ahipoi,” ati.

\VS{27}Amanun adonbut in, “Hichu adih ahi. Hinlah Pakai, uicha hon jong apute dokhanga konna anmal lhajah aneh diu phalpeh ahi,” ati.

\VS{28}Jesun, “Lungset umnu, na tahsan alen'e. Thil nathum chu sanpeh nahi tai,” tin aseipeh e. Chule achanu chu apettah in adamtai.


\par }{\SH Jesun mi tamtah aboldam
\par }
{\PP \VS{29}Jesu Galilee twikhanglen a ahung kilen, chule mol chunga akaldoh in, chuin atoutai.

\VS{30}Mihonpi atama tam: a-elbai, mitcho, chatmo ho, apao theilou ho, chule midang tampi chu Ama henga ahin pui un. Ama hon Jesu ang'a alupsah uva ahileh, aman amaho chu abonchauvin aboldam tai.

\VS{31}Mihonpi chun adatmo lheh uve. Apao thei louho jong apao theiyun, akhel a toi ho jong adamdoh un, chule nakong chatmo ho jong adamdoh un, chule mitcho hon jong kho amu tauve. Chuin ama hon Israel Pathen chu avahchoi tauve.


\par }{\SH Jesun mi sangli val avahva
\par }
{\PP \VS{32}Chujouvin Jesun aseijui ho akou khom in, ajah uvah, “Hiche mihonpi hi ka khoto e. Amaho hi hiche mun'a hi keima toh nithum jen um ahi tauve. Chule ama hon aneh diu imacha khendoh anei pouve. Amaho hi gilkel'a soldoh ding kanompoi, achuti louva ahileh lampia lhasampa a alhuhkam diu ka nompoi,” ati.

\VS{33}Seijui hon adonbut uvin, “Mihonpi hibang loma tam hi aneh diu gamthip mun'a hi hoiya ilah diu ham?” atiuve.

\VS{34}Jesun adongin, “Changlhah ijat na neiyuvem?” ati. Ama hon adonbut un, “Changlhah pheng sagi le nga them khat,” atiuve.

\VS{35}Hiti chun Jesu chun mijouse chu, tol a tou dingin aseipeh tai.

\VS{36}Chuin aman changlhah pheng sagi le nga chu alan, amaho dingin Pathen thangvahna aneiyin, chule ahal halin ahehbal bal in, Aman aseijui ho apen, amaho chun neh ding chu mihonpi lah a chun ahom tauve.

\VS{37}ama hon angaichat jat dungjuiyun abonchauvin ane tauve. Hiche jou chun aseijui te chun anehval'u chu paipeh sagi alohdoh uvin ahi.

\VS{38}Amaho chu pasal sangli jen alhing uvin, numei ho le chapang ho jong ajao un ahi.

\VS{39}Chujouvin Jesun mihonpi chu ain cheh ah asol in, chuin Ama chu kong khat a alut in Magadan gamkai lam a agalkai tai.




\par }\Chap{16}{\SH Pharisee hon melchihna angai chat u
\par }
{\PP \VerseOne{1}Nikhat hi Pharisee ho leh Sadducee ho Jesu kom'a apatep dingin ahungun, athuneina thudol'a melchihna kidang khat ahung ngeh uvin ahi.\XREF{✡}{{\XO 16:1 }{\XT{Matt 12:38; Lk 11:16}}}

\VS{2}Aman adonbut in, “Nanghon janteng van asan le jing leh kho pha ding ahi natiuvin;

\VS{3}jingkah a van asan le nilhuma kho phalou ding ahi natiuva nahet u ahi. Nanghon kho phat ding thua van'a melchihna a konna nahet u ahi, hinlah phat umdol amelchihna na hedoh thei pouve.

\VS{4}Khang gilou le jonthanhoi na khang miten melchihna kidang ahol uve, hinlah melchihna khat bou amaho kapeh dingu chu themgao Jonah melchihna bou hi ding ahi,” ati.\XREF{✡}{{\XO 16:4 }{\XT{Matt 12:39; Lk 11:29}}}Chuin Jesun amaho adalhan achemang tai.


\par }{\SH Pharisee ho leh Sadducee ho phatlouna chol tobang
\par }
{\PP \VS{5}Chuche jouvin, Dillen langkhat lama agalkai phat in, seijui hon changlhah apoh lou uchu ahin geldoh tauve.

\VS{6}Jesun amaho agihsal'in, “Pharisee ho le Sadducee ho chol'a kon'in kichih theiyun,” ati.\XREF{✡}{{\XO 16:6 }{\XT{Lk 12:1}}}

\VS{7}ama hon changlhah apoh tahlou jeh u chun khat le khat akinel den tauve.

\VS{8}Jesun ama hon ipi seija ahiu chu ahen, hiti chun, “Na tahsanu alhom tave! Changlhah neilou jeh a ipi dia kinela nahiuvem?

\VS{9}Tugeiya hi nahetdoh lou uham? Mi sangnga changlhah pheng nga a kavahva a chu aval paipeh ijat nalodoh u hitam?\XREF{✡}{{\XO 16:9 }{\XT{Matt 14:17-21}}}

\VS{10}Ahilou jongleh mi sangli changlhah pheng sagia, chule aval paipeh tamtah nalodoh u hitam?\XREF{✡}{{\XO 16:10 }{\XT{Matt 15:34-38}}}

\VS{11}Ipi iti dana changlhah chung thua kasei ahipoi ti hedoh theilou nahiuvem? Hitia hi avel'a kasei ahi, 'Pharisee ho leh Sadducee ho chol lah achun kichih theiyun kati ahi,'” ati.

\VS{12}Chuphat in anunung pena, Aman changlhah a chol thu asei hilouva, Pharisee ho le Sadducee ho lhep lhahna thuhil aneiyuva achihthei diuva ahil chu ahedoh tauve.


\par }{\SH Peter in atahsan aphon
\par }
{\PP \VS{13}Jesun Caesarea Philippi ahunggei phat in, aseijui ho jah a “Mihem Chapa hi mihon koi ahi atiuvem?” tin adong tai.

\VS{14}ama hon adonbut un, “Mi phabep chun Twilutsah John ahi atiuvin, mi phabep chun Elijah ahi atiuvin, chule adang phabepma chun Jeremiah ahilouleh themgao ho lah a khatpen hinte,” atiuve.\XREF{✡}{{\XO 16:14 }{\XT{Matt 14:1,2; Mk 6:14,15; Lk 9:7,8}}}

\VS{15}Chujouvin, amaho chu thu adongin, “Nanghon koi ahi neiti uvem?” ati.

\VS{16}Simon Peter in adonbut in, “Nangma Messiah, Pathen hing Chapa nahi,” ati.\XREF{✡}{{\XO 16:16 }{\XT{Jn 6:68,69}}}

\VS{17}Jesun adonbut in, “Nangma anunnom a nahi, John chapa Simon, ajeh chu nangman mihem koima a konna nahet ahipon, van'a ka-Pan na henga hiche hi ahin phondoh ahi.

\VS{18}Na henga kasei ahi, nangma Peter ('Song') nahi, chule hiche Songpi (Christa) chunga hi Ka houbung Ka tundoh ding ahi, chule Damun thaneina in ajo joulou ding ahi.

\VS{19}Chule Keiman Van gam kot heh ho kapeh ding nahi. Leiset chunga ipi hijongleh bollou dinga na thupeh chan chu van'a jong kibol louding, chule leiset chunga ipi hijongleh na noppeh chan chu van'a jong kinop peh ding ahi,” ati.\XREF{✡}{{\XO 16:19 }{\XT{Matt 18:18; Jn 20:23}}}

\VS{20}Chujouvin Aman aseijui ho jah achun koima kom'a Messiah ahi chu, aphondoh louna ding uvin hatah in agihtai.


\par }{\SH Jesun athi ding le atho kit ding asei masah
\par }
{\PP \VS{21}Chuchea pat chun Jesun aseijui te kom'a kichen tah in, Jerusalem a aga che ding angai khohna aseiyin, chule aman hou vaipo loi le thempu le houdan thuhil hoa konna thil tampi gimnei hahsa ho athoh ding chu ahiltai. Ama ahin tha diu, hinlah anithum lhinni leh thina a konna thoudoh ding ahi.

\VS{22}Hinlah Peter chun Ama apuidoh in chule chutia thu asei chu haphon aphoh in, “Pakai Vanin jong oiponte, hiche hi na chunga lhung hihbeh jeng hen,” atitai.

\VS{23}Jesu, Peter lama akiheiyin, ajah a, “Satan, kakom'a kon'in chemang in! Nang hi keima dinga tijat um thangkol nahi. Nangman Pathen a kon hilouvin mihem lunggel a konna navet jeh ahi,” ati.

\VS{24}Chuphat in Jesun aseijui te kom'a, “Nalah uva koi hijongleh eijui noma chun, nacham chon nauva konna nahung kiheiyuva, na thingpel nakiput uva, chule neijui diu ahi.\XREF{✡}{{\XO 16:24 }{\XT{Matt 10:38; Lk 14:27}}}

\VS{25}Na hinkhou naki kolchah jom uva ahileh, na mansah dingu ahi. Hinlah nang hon keima jal'a nahin nau naphal doh uva ahileh, naki huhhing diu ahi.\XREF{✡}{{\XO 16:25 }{\XT{Matt 10:39; Lk 17:33; Jn 12:25}}}

\VS{26}Chule vannoi apumpi nanga hihen lang, na hinna chan tale chun ipi phachom ding ham? Na hinna sanga manlujo ipi um nalaiyem?

\VS{27}Ajeh chu Mihem Chapa hi avantil te ho toh apa loupina a hung ding chule mijouse chu atoh dungjui cheh a athu u atan ding ahi.\XREF{✡}{{\XO 16:27 }{\XT{Matt 25:31;
}}{\XT{Labu 62:12; Rm 2:6}}}

\VS{28}Chule Keiman thutah ka seipeh nahiuve, hikom'a tupetna ding ho lah a Mihem Chapa a Lenggama ahung masanga thilou ding aum uve,” ati.




\par }\Chap{17}{\SH Jesu avou kikhel
\par }
{\PP \VerseOne{1}Nigup jouvin Jesun Peter chule ucha teni Jacob le John chu molsang tah khat a achanga umpi dingin apui touvin ahi.

\VS{2}Amaho chun avet pettah un Jesu limso chu ahung kikhel in, hiti chun amaiso chu nisa bangin avah jengin, chule aponsil chu vah bangin avah jengin ahi.

\VS{3}Phot lot in Mose le Elijah ahung kilah in, chuin Jesu chu akihou limpi pai lhonin ahi.

\VS{4}Peter chun Pakai, “Hikom'a iumu hi akidang lheh jenge! Nadeiya ahileh nang ding khat, Mose ding khat chule Elijah ding khat melchihna ponbuh thum song inge,” ati.

\VS{5}\XREF{✡}{{\XO 17:5 }{\XT{2 Pet 1:17,18}}}Hinlah aman athusei pet chun mei bangin amaho chu ahin tom khum un, chule van'a kon'in aw khat in ahin seiyin, “Hiche hi Ka Chapa ngailut tahbeh, ei kipa sah a ahi, Athu ngaiyun,” ati.\XREF{✡}{{\XO 17:5 }{\XT{Semtilbu 22:2; Labu 2:7; Isa 42:1; Matt 3:17; 12:18; Mk 1:11; Lk 3:22;
}}{\XT{Danbu Ni Na 18:15}}}

\VS{6}Seijui ho chu akicha behseh un, chuin tol a amaiyu asulut tauve.

\VS{7}Chuphat in Jesu amaho lama ahungin chule amaho chu atham in, “Thoudoh un, kicha hih un,” ati.

\VS{8}Chuin amaho adadoh uva ahileh, Mose le Elijah chu ana chedoh tan, chule Jesu bou chu amu tauve.

\VS{9}Amaho molchunga konna ahung kinung le suh phat un Jesun Amaho chu thu apen, “Mihem Chapa thina a konna kaithouva aum kahsen koima kom'a na thilmu uhi seidoh hih un,” ati.

\VS{10}Chujou chun aseijui ten Ama adong un, “Ipi jeh a Dan thuhil hon Messiah hung masanga Elijah hung kile ding ahi tia asei sei jengu hintem?” atiuve.\XREF{✡}{{\XO 17:10 }{\XT{Malachi 4:5}}}

\VS{11}Jesun adonbut in, “Elijah chu tahbeh a hunga ijakai agontup masat ding ahi.

\VS{12}Hinlah Keiman ka seipeh nahiuve. Elijah ana hunga ahitai, ama chu isah louvin abol tauve. Chule chutobang ma'a Mihem Chapan jong athohgim ding ahi,” ati.\XREF{✡}{{\XO 17:12 }{\XT{Matt 11:14}}}

\VS{13}Chuin seijui ho chun Twilutsah John chung thu asei ahi ahedoh tauve.


\par }{\SH Jesun chapang lhagao boh vop khat adamsah
\par }
{\PP \VS{14}Mi tampi chun Ama chu mol chunga ana ngah tauvin, mikhat chu ahungin chuin Jesu ang-ah adilsun chule aseiyin,

\VS{15}“Pakai Ka chapa lungsetna neiyin, ama abuhthia ahin, chule athoh gim lheh e. Ama meisunga ahilouleh twi lah a alhu matchet jin ahi.

\VS{16}Hiti hin na seijui te kom'a kahin puiyin, hinlah ama hon adamsah jou pouve,” ati.

\VS{17}Jesun, “Vo tahsan neilou le miduh dahlou ho! Itih chan kaumpi nahlai ding nahiuvem? Chapangpa chu kakom'a hin puiyun,” ati.

\VS{18}Chutah in chapangpa sunga lhagao boh chu Jesun aphoh in, hichun ama adalhatai. Hichea pat chun chapang chu adamtheng tai.

\VS{19}Chujou chun seijui ho chun guhthim in Jesu chu adong un, “Keihon itia lhagao boh chu nodoh joulou kahiu ham?” atiuve.

\VS{20}Jesun aseipeh un, “Tahsan bulhing naneilou jeh u ahi. Thutahbeh ka seipeh nahiuve, tahsana aneova neo ankam mu tebep geiya nanei uva ahileh, nang hon hiche mol jah a hin, 'Hichea kon khun kichonin' tia nasei uleh, kichon thei ahi. Imacha ahimo ding aumpoi.”\XREF{✡}{{\XO 17:20 }{\XT{Matt 21:21; Mk 11:23; 1 Crth 13:2}}}

\VS{21}Hinlah hitobang lhagao boh hi taona chule anngol tilou potdoh lou ahi,” ati.


\par }{\SH Jesun athi ding le athokit ding avelsei
\par }
{\PP \VS{22}Galilee a amaho akikhop kit phat un, Jesun aseipeh un, “Mihem Chapa hi amelma te khut a pehdoh a um ding ahi.

\VS{23}Ama atha diu, hinlah a nithumni leh athia konna kaithouva um ding ahi,” ati. Chuin seijui ho chu lunghem nan adim tauve.


\par }{\SH Hou-In kai peh thudol
\par }
{\PP \VS{24}Capernaum ahunglhun un, Hou-In a kaidong ho Peter kom'a ahungun chuin ajah a, “Na houhil pauvin Hou-In kai apeh ngailou ham?” tin adong uve.\XREF{✡}{{\XO 17:24 }{\XT{Potdohbu 30:13; 38:26}}}

\VS{25}“Henge, apejie,” tin Peter in adonbut e. Chuphat in insunga agaluttai. Hinlah aman thu asei masangin, Jesun ana dongin, “Peter, ipi iti nagel em? Lengho khun ama mite kai adon jiu ha? Ahilouleh gal'a ajosa hou kom'a kai adonu ham?” ati.

\VS{26}Peter in adonbut in, “Gal'a ajohou kom'a kai adong uve,” ati. Jesun aseiyin, “Chuti ahileh aphai, agam mite chu ongthol'a ahiuve!

\VS{27}Hijongleh, amaho lungthoi sah pohite, hiti hin Dil a gakum lhan chule ngakoi galeh lhan. Nga namat masatpen kam chu keh in, chuteng nangman dangka apehlen khat namu ding ahi. Hichu choiyin lang, ini lhon dingin gape tan,” ati.




\par }\Chap{18}{\SH Lenggam a alenpen koi hi ding ham?
\par }
{\PP \VerseOne{1}Hiche pet chun seijui ho Jesu henga ahungun chule thudoh aneiyun, “Van'a Lenggama chu koi alenpen hi ding ham?” atiuve.\XREF{✡}{{\XO 18:1 }{\XT{Lk 22:24}}}

\VS{2}Jesun chapang neocha khat akom'a din akouvin, chuin chapang chu alah uva adinsah in.

\VS{3}Chuphat in aseitai, “Tahbeh a ka seipeh nahiuve, nangho na chonset nauva konna nakile heiyuva chule chapang neocha ho tobang nahung hilou uva ahileh, Van'a Lenggam nalut louhel diu ahi.\XREF{✡}{{\XO 18:3 }{\XT{Mk 10:15; Lk 18:17}}}

\VS{4}Hijeh chun koi hijongleh chapang neocha ho tobanga kineosah mi chu, Van'a Lenggam a alenpen hi ding ahi.

\VS{5}“Chule koi hijongleh Keima khel a chapang neokhat sanga chun, Keima eisan ahi.”


\par }{\SH Chonset a lhah lutna thei lhepna
\par }
{\PP \VS{6}Hinlah nang hon hiche aneocha ho lah a khat Keima eitahsan achu chonsetna nalhahsah uva ahileh, sumhei lentah khat na ngong changa kihen henlang twikhanglen'a kilehlut lechun nangma dingin aphajoi.”

\VS{7}“Vannoiya hi itobang gimnan ahinphah ding hitam! Ajeh chu miho chonse din alhem in ahi. Lhep patepna ho hi pel theilou ahi, hinlah alhema pang mi chu iti hahsat ding hitan tem?

\VS{8}Hijeh chun nakhut ahilouleh nakeng in chonset nabolsah leh tanbong in chule paimang in khut khat ahilouleh keng khat neiya tonsot hinna a nalut chu, khut ni ahilouleh keng ni neiya tonsot meidila nalut sangin gamchengin aphajon ahi.\XREF{✡}{{\XO 18:8 }{\XT{Matt 5:30}}}

\VS{9}Chule namit in na chonset sah a ahileh, kaldoh inlang chule paimang jengin. Mit khat neiya tonsot hinna a lut chu mit ni neiya meidila lut ding sangin aphajoi.”\XREF{✡}{{\XO 18:9 }{\XT{Matt 5:29}}}

\VS{10}Ching theiyun, nang hon hiche ho lah a aneopen ho jong noise hih un. Ajeh chu van a avantil teu van a ka Pa angsunga um jing ahiuve.”\XREF{✡}{{\XO 18:10 }{\XT{Lk 19:10}}}

\VS{11}Chule Mihem Chapa hi amangthah ho chu huhhing dinga hung ahi.”


\par }{\SH Kelngoi mansah thulem
\par }
{\PP \VS{12}“Mikhat in kelngoi jakhat neihen lang, chule hiche ho lah a khat chu vahmang taleh amapa chun ipi aboldem? Aman adangse somko le ko chu mol achun dalhan tin chule amang chu hol dinga chedoh louding ham?

\VS{13}Chule aman amu tengleh, tahbeh a ka seipeh nahiuve, ama chunga akipana chu avahmang lou somko le ko sanga lenjo ding ahi.

\VS{14}Hitobangma a chu, hiche aneocha ho lah a khatpen amahthah ding chu van'a um Ka Pa lunglam ahipoi.”


\par }{\SH Chonset bol sopi
\par }
{\PP \VS{15}“Tahsan nei midang khat nangma douna a achonset a ahileh, na changin chen chule athemmona chu seipeh in. Aman nasei angaiya chule hichu aphondoh a ahileh, nangman ama chu nathujo ahitai.\XREF{✡}{{\XO 18:15 }{\XT{Lk 17:3}}}

\VS{16}Hinlah nathujo joulou tah a ahileh, nangman mikhat ahilouleh mini kipuiyin, gache kit in, hitia chu nangman nasei chu hettohsahna ni ahilouleh thum in phochen hen.\XREF{✡}{{\XO 18:16 }{\XT{Danbu Ni Na 19:15}}}

\VS{17}Ama ada nahlaiya nasei angai louva ahileh, na chungthu chu houbunga lhut in. Chutengleh ama chun houbung thu angai louva ahileh, hiche pa chu milim hou ahilouleh chidang nam dangin kisim jeng hen.”


\par }{\SH Kigahna chule lhakang
\par }
{\PP \VS{18}“Thutahbeh ka seipeh nahiuve, nang hon leiset chunga najahda chan uchu van'a jong kijada ding, chule leiset chunga naphal chan uchu van'a jong kiphal peh ding ahi. Leiset chunga ipi hijongleh bollou ding nati chan chu van'a jong kibol louding, chule leiset chunga ipi hijongleh na phalpeh chan uchu van'a jong kiphal peh ding ahi.\XREF{✡}{{\XO 18:18 }{\XT{Matt 16:19; Jn 20:23}}}

\VS{19}“Hiche jong hi ka seipeh nahiuve: Nalah uva mini na kinop touva ipi hijongleh leiset chunga nathum chan'u chu, van'a Ka Pan nangho dinga abol ding ahi.

\VS{20}Ijeh inem itileh Kamin a ni ahilouleh thum naki khop khom nau chana chun, Keima nalah uva kaum jing e,” ati.


\par }{\SH Midang ngaidamna
\par }
{\PP \VS{21}Chujouvin, Peter Ama kom'a ahungin chuin ajah a, “Pakai, mi koiham khat chu keima douna a achonset a ahileh, ijatvei kijoma ka ngaidam thei ham? Sagi vei chan gei ham?” ati.\XREF{✡}{{\XO 18:21 }{\XT{Lk 17:3,4}}}

\VS{22}Jesun adonbut in, “Keiman najah a sagi vei katipoi, hinlah sagi mun somsagi vei ka seina ahijoi!”\XREF{✡}{{\XO 18:22 }{\XT{Semtilbu 4:24}}}

\VS{23}“Hiche jeh a hi Van'a Lenggam chu Lengpa khat in asohte toh, ama kom'a sum baho chuto sum suto dinga akou khom toh kitekah thei ahi.

\VS{24}Aman sum asuhto khom nauva chun, ama kom'a sum sangsom bapa chu ahinkai tauve.

\VS{25}Aman asah joulou phat in, apupa chun aji leh achate chule anei jouse ajoh a abat chu asah dingin thu apetai.”

\VS{26}“Hinlah ama chu apupa angsunga chun abohkhup in chuin athum in, ‘Lungset tah in, nei khongaiyin, keiman abonchan penange,’ ati.

\VS{27}Chuphat in apupa chun akhoto lheh in, chuin alhadoh in chule abat angaidam tai.”

\VS{28}“Hinlah aman lengpa adalhah chun, asoh chanpi sum asang mai mai bapa kom'a chun achen, angonga aman'in chule apetpet in neipen atitai.”

\VS{29}“Asoh chanpi a anga adilsun chule phat chomkhat beh anga dingin angeh in: 'Nei khongaiyin, keiman penange,' tin angeh jeng e.

\VS{30}Hinlah abatna pa chun angah jou tapoi. Aman mi amatsah in chule bat chu asah chaisoh kahsea dingin songkul a akhum tai.”


\par }{\PP \VS{31}“Soh achom dang hon hichu amuvin, alung nommo lheh tauvin ahi. Amaho lengpa kom'a acheuvin chule thilsoh chu agasei sohkei tauve.”

\VS{32}Chuphat in lengpa chun angaidamsa pa chu akoulut in chuin ajah a, 'Nangma soh gilou! Keima henga nathum jeh a bat chujat pi chu ka ngaidam nahitai.

\VS{33}Keiman nangma ka khoto tobanga chu nasoh chanpi na khoto ding hilou ham?' ati.

\VS{34}Chuphat in alunghang'ah lengpa chun abat aboncha asahchai kahsea dingin hiche pa chu songkul'a akhumtai.”

\VS{35}“Van'a um ka Pa chun nang hon nasopi teu chu nalunggil uva na ngaidam louva ahileh nachung uva hitia chu achuti bol ding ahi,” ati.




\par }\Chap{19}{\SH Jesun mitampi adamsah
\par }
{\PP \VerseOne{1}Jesun hicheng thu asei jouvin, Galilee adalhan chuin Jordan vadung solama Judea gamkaiya achesuh tai.

\VS{2}Chuche mun achun mihon tamtah in anung ajui tauvin, chuin Aman anaho adamsah tai.


\par }{\SH Kida thudol'a houlimna
\par }
{\PP \VS{3}Chuin Pharisee ho phabep ahungun hiche thudoh a hi kipalsah dingin apatep un: “Mikhat chun ajeh khat aum pouva ahileh aji ada thei hiya ham?” atiuve.

\VS{4}Jesun adonbut in, “Pathen Thubua simdoh khalou nahiuvem? Hichea chun, atil abula pat 'Pathen'in amaho chu pasal le numeiya asem ahi.'”\XREF{✡}{{\XO 19:4 }{\XT{Semtilbu 1:27; 5:2}}}

\VS{5}Chuin aman aseiyin, “'Hiche hin ipi jeh a pasal khat in apa le anu adalhah a chule ajinu akolchah ding, chule ani lhona khat hilhon ding ahitai ti ahil chen e.'\XREF{✡}{{\XO 19:5 }{\XT{Semtilbu 2:24}}}

\VS{6}Amani chu mini hita louva khat ahilhon tah jeh in, Pathen'in agop khomsa chu koiman sukhen tahih hen,” ati.

\VS{7}“Chuti ahileh ipi jeh a Mose chun Danbua pasal khat in ajinu chu, dana lekha jih henlang chule solmang hen ati hintem,” atiuve.\XREF{✡}{{\XO 19:7 }{\XT{Danbu Ni Na 24:1-4; Matt 5:31}}}

\VS{8}Jesun adonbut in, “Na lungthim'u atah behseh jeh a kida thua phatsahna napeh u ahi bouve, hinlah hichu Pathen'in ana lunggon ahipoi.

\VS{9}Chule hiche hi ka seipeh nahiuve, koi hileh aji da a chule achom kichenpia chun jon abol ahitai, ajinu chun kitahna neilou hinkho mang ahi ngal louleh,” ati.\XREF{✡}{{\XO 19:9 }{\XT{Matt 5:32; 1 Crth 7:10,11}}}

\VS{10}Jesu seijui te chun ajah a aseiyun, “Hiti chu ahia ahileh jinei lou aphajoi!” atiuve.

\VS{11}Jesun aseiyin, “Hiche thu kisei hi mijousen sang thei ponte. Pathen panpina changhoa ding bou ahi.

\VS{12}Mi phabep chu apena cha hing theilou dia gonsa aum in, mi phabepma chu midangin chutia asempeh loi jong aum in, chule abang phabep kit chu Pathen Lenggam jal'a jineilou deilhen'a jong aum uve. Koi hileh hiche hi asang theiyin kisan hen,” ati.


\par }{\SH Jesun chapang ho phatthei aboh
\par }
{\PP \VS{13}Nikhat hi chapang ho chu anu leh apa teuvin, Jesun achung uva akhut angap a ataopeh din ahin puijui. Ahin seijui te chun anu leh apa teu chu mi nasugim uve tin ana houseuvin ahi.

\VS{14}Hinlah Jesun, “Chapang ho chu kakom'a hungsah un. Hungda sah hih un! Ajeh chu Van'a Lenggam chu chapang ho tobanga ding bou hiya ahi,” ati.

\VS{15}Chuin Aman aluchung uva akhut teni angam in, chuin phatthei aboh jouvin adalhatai.


\par }{\SH Jesu leh khangdong mihaopa
\par }
{\PP \VS{16}Mikhat Jesu kom'a hiche thudoh hi dong dingin ahungin, “Houhil, tonsot hinna kanei theina dinga ipi natoh pha kabol ngai hintem?” ahung ti.

\VS{17}Jesun adonbut in, “Ipi dinga apha chu ipi ham tia neidoh ham? Apha Khatseh bou ahi. Hinlah na thudoh donbutna dingin\_\_\_\_ tonsot hinna chu nanei nom leh, thupeh ho juiyin,” ati.

\VS{18}Ama chun adongin, “Hoipen chu ham?” ati. Chuin Jesun adonbut in, “'Nangman tolthat hih in, nangman jon bol hih in, nangma gucha hih in, nangman thujou seiphong hih in.\XREF{✡}{{\XO 19:18 }{\XT{Potdohbu 20:13; Danbu Ni Na 5:17;
}}{\XT{Potdohbu 20:14; Danbu Ni Na 5:18;
}}{\XT{Potdohbu 20:15; Danbu Ni Na 5:19;
}}{\XT{Potdohbu 20:16; Danbu Ni Na 5:20}}}

\VS{19}Napa le nanu jabol in. Nangma na kingailut bangin naheng nakom ngailun,'” ati.\XREF{✡}{{\XO 19:19 }{\XT{Potdohbu 20:12; Danbu Ni Na 5:16;
}}{\XT{Thempu Dan 19:18}}}

\VS{20}Khangdongpa chun adonbut in, “Hiche thupeh ho jouse hi kajuisa sohkei ahitai. Ipi adang kabol ding um nalaiyem?” ati.

\VS{21}Jesun aseipeh in, “Nangma chamkim nahi nom leh, chenlang nanei jouse abon'in gajoh in chule asum chu mivaicha ho gapen, chutileh van'a gou khol ding nanei ding ahitai. Chujouleh hungin, neijuiyin,” ati.

\VS{22}Hinlah khangdong pan hichu ajahdoh phat in, gouthil tamtah nei ahijeh in, lung nommo tah in achemang tai.


\par }{\SH Mihao khat van gam lut ding ahahsa lheh e
\par }
{\PP \VS{23}Chuphat in Jesun aseijui ho jah a, “Thutahbeh ka seipeh nahiuve, mihao khat dingin Van'a Lenggam lut ding chu ahahsa lheh jeng e.

\VS{24}Keiman seikit inge—Sangong sang dinga heobil hom sunga alut ding chu, mihao khat Pathen Lenggam a alut sanga baijo ding ahi!” ati.

\VS{25}Seijui hon adatmo lheh jengun, chutobang ahileh vannoiya hi Huhhinga koi umjou ding ham? atiuve.

\VS{26}Jesun amaho chu ave chang mel'in chuin aseijin, “Mihem hina lamdol a sei dingin, hithei chu ahipoi. Hinlah Pathen toh pankhom na a ijakai ahithei sohkeiye,” ati.

\VS{27}Chuphat in Peter in ajah a, Keihon ijakai ka dalha uvin nanung kahin juiyuve. Ipi kahin mu diu ham? ati.

\VS{28}Jesun adonbut in, “Keiman kasei chetpeh nahiuve. Vannoi aki thahsem tengleh Mihem Chapa hi Laltouna Loupia atou tengleh kanung juiya nangho jong laltouna Som le ni chunga natou uva, Israel phungsom le ni chunga thu natan diu ahi.”\XREF{✡}{{\XO 19:28 }{\XT{Matt 25:31;
}}{\XT{Lk 22:30}}}

\VS{29}“Chule koi koi hileh a inho ahilouleh asopinu le asopipate ahilouleh apa ahilouleh achate ahilouleh aneile agou jouse dalha jenga chu, chan jakhat geiya amu ding chule tonsot hinna chu alemu ding ahi.

\VS{30}Hinlah mi tamtah tua choisanga umho suhnem hidiu, chule tua ima hilouva kikoi ho chuphat tengleh choisangna chang diu ahi,” ati.\XREF{✡}{{\XO 19:30 }{\XT{Matt 20:16; Lk 13:30}}}




\par }\Chap{20}{\SH Lengpi leiya natong ho thulem
\par }
{\PP \VerseOne{1}“Ajeh chu Van'a Lenggam chu louneipa jingkah matah a, lengpi leiya natong ding tha hola gapotdoh tobang ahi.”

\VS{2}“Aman niseh a thaman jat apeh dingin akinopto uvin, chuin natong dingin amaho chu asoldoh tai.”

\VS{3}“Jingkah nidan ko in kailhang ahopan ahileh, imacha bol louva moh um mi phabep chu amun.

\VS{4}Hiti chun aman amaho chu agoiyin, nisa lhum teng keiman phante kati kham na penau vinge, ati.

\VS{5}Chuin amaho natong dingin lengpi leiya ache tauve.”

\VS{6}“Ni lhangkai nidan nga a ama khopi sunga aga umkit pet in, aman midang phabep amoh um amun ahi. Aman, ‘Ipi dinga tunia natong lou nahiuvem?’ ” tin adonge.

\VS{7}“Ama hon, ‘Koima eigoiyuva aum loujeh ahi’ atiuve. “Lou neipa chun aseipeh un, 'Chuti ahile che-un chule ka lengpi leiya natongho lah a ga jaovun,'” ati.

\VS{8}“Chuche nilhah chun aman natong ho lamkaipa chu aseipeh in, natong jouse koulut in chule natong nunungpen a atohman'u pe panin.\XREF{✡}{{\XO 20:8 }{\XT{Thempu Dan 19:13; Danbu Ni Na 24:15}}}

\VS{9}Nidan nga sung kigoi ho chu sum apeh phat in, achang cheh un nikho thaman akimu cheh tauve.

\VS{10}Akigoi masa ho chu asum'u ladinga ahung phat un, amaho chun tam mu cheh ding akinem uve. Hinlah amaho jong chu nikho thaman to kitoh akipeuvin ahi.

\VS{11}ama hon atohman akimu phat un, amaho alou neipa chunga alungnom tapouve.

\VS{12}Khuche hon pung khat bou na tong uva, keiho nilhum keiya nisa ahah laise thoh lhum keiho toh kibangin amaho na peuve atiuvin ahi.'

\VS{13}“Aman amaho khat chu adonbut in, ‘Gol, keiman adihlou kabolpoi! Nangma nilhum keiya nikhotha man lo dinga nanop hilou ham?

\VS{14}Nasum kilah in chule chen, hiche natong nunung pen hi nanga tobangin kape nom e, ati.

\VS{15}Kasum chu kadeina banga kaman ding chu dantoh akikalna ipi uma ham? Keiman midang ka khoto jeh a nei mitthipna ding ipi umem?'”

\VS{16}“Hiti chu ahin, tua anunungpen ho chu chuphat teng amasapen hi dingu, chule amasaho anunung hung hi ding ahiuve,” ati.\XREF{✡}{{\XO 20:16 }{\XT{Matt 19:30; Mk 10:31; Lk 13:30}}}


\par }{\SH Athum channa Jesun athi ding le atho kit ding asei
\par }
{\PP \VS{17}Jesu chu Jerusalem lama achetou in ahileh, aman seijui som le ni ho chu guhthim in achoma akoudoh in chule achunga ipi hung soh ding thu aseipeh tai.

\VS{18}Aman aseiyin, “Ngaiyun, eiho Jerusalem jonin ichetou uve, chule thempu pipuiho le houdan thuhil ho khut a Mihem Chapa hi kipedoh ding ahi. Ama hon tha dinga apehdoh diu ahi.

\VS{19}ama hon Rome sepai ho khut a apehdoh diu, sakol jepna a avoh diu chule thingpel a akhetbeh diu ahi. Hinlah ni thum nileh thinaa konna thoudoh kit ding ahi,” ati.


\par }{\SH James le John thil thum
\par }
{\PP \VS{20}Chua pat chun James le John Zebedee chapa teni nu chu Jesu kom'a acha teni toh ahung'un ahi. Aman jana neitah in adilsun lungsetna angeh e.

\VS{21}Aman adongin, “Ipi nathum nom ham?” ati. Amanun adonbut in, “Na Lenggama kachapa teni hi jabolna mun'a khat najet lama chule khat navei lama koi gel in,” ahung tin ahi.

\VS{22}Hinlah Jesun adonbut in ajah uva, “Ipi nathumu nang hon nakihet pouve! Keiman gim hesoh kathohna ding khon kadon ding chu nadon ngam hinam?” ati. Amanin, “Henge, kangam lhon'e” tin adonbut lhontai.

\VS{23}Jesun ajah lhonna, “Nangnin tahbeh mongin kagimna khon hi nahin don lhon ding ahiye. Hinlah keiman koi kajet a ahilouleh kaveiya tou ding ham, ti thuneina kaneipoi. Ka Pan alhendoh a agonpeh ho ding mun ahiye,” tin aseipeh tai.

\VS{24}James le John in ipi athum lhon ahi seijui adang som ho chun ajah doh phat un alunggil uva nommo asa lheh tauve.

\VS{25}Hinlah Jesun amaho chu akou khomin, chuin ajah uva, “Nanghon vannoi vaipipo hon midang chunga kipiputsahna aneijiu naheuve chule lamkai lenho chun anoiyuva ho chunga thuneina aneiyu naheuve.\XREF{✡}{{\XO 20:25 }{\XT{Lk 22:25,26}}}

\VS{26}Hinlah nangho lah a chutilou ding ahi. Nangho lah a alamkai pipu hinoma chu nasoh uva pang ding ahi.\XREF{✡}{{\XO 20:26 }{\XT{Matt 23:11; Mk 9:35; Lk 22:26}}}

\VS{27}Chule nalah uva amasa hinoma chu nasoh u ahung hi angaiye.

\VS{28}Ajeh chu Mihem Chapa jeng jong chu jen le dinga hilouva, ajen ding le mi tamtah hinna dinga ahinna pedinga hunga ahi,” ati.


\par }{\SH Jesun mitcho mini kho amusah
\par }
{\PP \VS{29}Chuin Jesu le aseijui hon Jericho khopi chu adalhah nung uvin, mihon tamtah in anung ahinjui uve.

\VS{30}Mitcho mini chu lampi pama atou lhon'e. Amanin Jesu chun hiche lampi chu ahinho ding ahi ti ajah lhon phat in, amanin hasap in asam lhonin, Pakai David Chapa, nei khoto lhonin! atilhon tai.

\VS{31}Mihonpi chun aphoh uvin, “Thip lhonin” atiuve. Hinlah amanin aha-sap cheh lhonin, “Pakai, David Chapa, nei khoto lhonin,” ati lhon'e.

\VS{32}Jesun a-aw lhon ajah phat in, adingin chule akouvin, “Ipi kabolpeh lhon ding nei deisah lhon'em?” atitai.

\VS{33}Amani chun, Pakai, kho kamu nom lhon'e, ati lhon'e.

\VS{34}Jesun amani chu akhohsah jal'in, amit lhon athampeh tai. Hiche pettah chun kho amuthei lhontai! Chujouvin amanin ajuipai lhontai.




\par }\Chap{21}{\SH Jesu loupi tah a Jerusalem alut
\par }
{\PP \VerseOne{1}Jesu le aseijui te Jerusalem ahung naiyun, Bethphage khopi Olive mola um chu ahin pha tauve. Chuin Jesun aseijui mini asol masa lhonin ahi.

\VS{2}“Khuche khoa khun galut lhonin, nagalut lut lhon le sangan anou toh kihen na gamu lhon ding ahi. Anin lham lhon'in chule kakom'a hinpui lhonin.

\VS{3}Koiham khat touvin ipi bola nahi lhon em tia donga aum leh, 'Pakaiyin aman nom e,' tilhonin, chuteng aman aphal jeng ding ahi,” ati.

\VS{4}Hiche thilsoh hi Themgao thusei guilhunna dinga soh ahi,

\VS{5}“Jerusalem a cheng ho jah a seiyin, ‘Veuvin, na Lengpau chu nakom uva ahung e. Ama nunnem tah ahin, sangan chunga atouvin—sangan nou chunga ahung touve,’ ” tia kisei chu,\XREF{✡}{{\XO 21:5 }{\XT{Zechariah 9:9}}}

\VS{6}Seijui teni chun Jesun athupeh bangin abol lhonin ahi.

\VS{7}Amanin sangan chule anou chu Ama kom'a ahin pui lhonin chule amaho chun apon uchu sangan nou chunga aphauvin, Ama achunga atouvin ahi.

\VS{8}Mihonpi atamjo chun Ama masang sang-ah aponsil hou chu lam lhonga chun aphauvin, chule mi abang loi chun theoboh ho alham un chuin lampia apha tauve.

\VS{9}Akijot nauva Jesu chu alai lunga aum'in chule Ama kimvel sea ho chun asam un, “David Chapa jeh in Pathen vahchoiyun! Pakai min'a hungpa chunga nunnom hen! Chung Van sangpen a Pathen vahchoiyun!” atiuve.\XREF{✡}{{\XO 21:9 }{\XT{Labu 118:25,26}}}

\VS{10}Jerusalem kho mite jouse chu khopi sung Ama alut lut chun aboisoh jeng tauvin, ama hon adong un, “Ama hi koi hiya ham?” atiuve.

\VS{11}Chuin mipi ho chun, “Ama hi themgao Jesu, Galilee gamkai Nazareth khoa kon ahi,” atiuve.


\par }{\SH Jesun Hou-In asuh theng
\par }
{\PP \VS{12}Jesu Hou-In sunga chun alut in, chuin maichama kilhaina thilto dinga ajoh a le acho ho chu anodoh in, Aman vapal joh ho touna le sum lheh-lea pang ho dokhang chu alekhup pehtai.

\VS{13}Aman ajah uva, “Pathen Lekhabua, 'Ka Hou-In chu taona in kiti ding ahi,' akiti, hinlah nang hon gucha ho thil kiselguhna mun naso tauve!” ati.\XREF{✡}{{\XO 21:13 }{\XT{Isa 56:7; Jeremiah 7:11}}}

\VS{14}Mitcho le elbai ho Hou-In a chun ahungun, Aman amaho chu aboldam in ahi.

\VS{15}Thempu pipuiho le houdan thuhil hon athil kidang bol chu amu uvin, chule chapang hon Hou-In sunga “David Chapa jal'in Pathen vahchoiyin umhen,” tia kisam aja uvin. Hinlah lamkai ho chu alunghang thei lheh jeng uve.

\VS{16}Ama hon Jesu adong uvin, “Hiche chapang ho hin ipi aseiyu najah em?” atiuvin, Aman “Henge,” tin adonbut e. “Pathen lekhabutheng a nasimdoh khah hih um? 'Chapang ho le nao noichep hon avahchoi diu tia kihilsa nahi tauve,'” ati.\XREF{✡}{{\XO 21:16 }{\XT{Labu 8:2}}}

\VS{17}Chujouvin Ama Bethany akile kit in hichea chun ajan geh dentai.


\par }{\SH Jesun theichang phung agaosap
\par }
{\PP \VS{18}Jingkah in Jesu chu Jerusalem a ahung kilen ahileh, agil akel tai.

\VS{19}Aman lampam a theichang phung um chu agatoh tan. Aman jong aga um ding ham tin aga ve in, hinlah ado jeng bou amun ahi. Chuphat in Aman theichang phung chu, “Nangma itih in jong gakit tahih in!” ati. Chupet tah chun theichang phung chu agoppai jeng e.

\VS{20}Seijuiho chun hichu amu phat un alung dongun chule adongun, “Iti dana theichang phung chu goppai jeng ahidem?” tin adatmo tauve.

\VS{21}Chutah in Jesun Amaho aseipeh in, “Keiman thutah ka seipeh nahiuve, nang hon na tahsan uva chule lungthoina neilou beh nahiu leh hitobang hi nabol thei diu ahi, chule asanga lenjong nabol thei diu ahi. Nanghon moul jah a jong nangma kichon mang inlang chule twikhanglen'a kilehlut in tileu chun chuti jeng ding ahi.\XREF{✡}{{\XO 21:21 }{\XT{Matt 17:20; 1 Crth 13:2}}}

\VS{22}Ipia ding hijongleh natao theiyu, chule tahsanna nanei uva ahileh namu diu ahi,” ati.


\par }{\SH Jesu thaneina mihon adoh
\par }
{\PP \VS{23}Jesu Hou-In a kon'in ahung kilekit in chule thu ahilpan in ahileh, thempu pipuiho leh upaho Ama kom'a ahungun ahi. Ama hon adongun, “Koi thuneina a hiche ho jouse hi nabol ham? Kon bolin tia thu napeh ham?” atiuve.

\VS{24}Jesun adonbut in, “Nanghon thudoh khat hi nadonbut uva ahileh koi thuneina a hiche ho jouse hi kabol ham seipeh nauvinge.”

\VS{25}“John chun miho baptize theina thuneina anei chu van'a kon ham ahilouleh mihem a kon ham?” ati. Amaho le amaho akihouvun, “Eihon van'a kon ahi itiuva ahileh Aman ipi jeh a eihon John thusei chu itahsan lou uham, tia eidoh dingu,

\VS{26}Hinlah ama mihem bepbou ahi tin seileu hen, mipi oimo ichan diu ahi, ajeh chu miho chun John chu themgao ahi atiuve ti aseiyun ahi.”

\VS{27}Hiti chun achaina keiyin adonbut un, “Keihon kahe pouve,” atiuve. Chuin Jesun adonbut in, “Chuti ahitah le koi thuneina a hiche ho jouse kabol ham ka seipeh louding nahiuve” tin aseitai.


\par }{\SH Chapa vah mangpa thulem
\par }
{\PP \VS{28}“Hinlah hiche thudol hi ipi nagel uvem? Mi khat chapa ni nei chun, alenjo pa kom'a, ‘Chapa gache doh inlang, tunin lengpi leiya na gatong in,’ ati.

\VS{29}Chapa chun adonbut in, 'Ka-e, kachelou ding ahiye,' atin hinlah chujoupeh chun alunggel akhel in agachetai.

\VS{30}Chuphat in apa chun chapa khatpa jah a, 'Nang chen' atileh ama chun 'Henge, Pu, chenang'e' tin aseiye. Ahin achepoi.

\VS{31}“Chapa teni lah a chu koijoh apa seingai hiya ham?” Ama hon adonbut un, amasapa atiuve. Chuphat in Jesun ahil chenin, “Keiman tahbeh a ka seipeh nahiuve, kaidong kitahlou ho le numei kijoh ho Pathen Lenggam a nangho sanga lut masa diu ahi.”

\VS{32}Ajeh chu Twilutsah John chu ahungin, chule adih a hinna ding lampi chu nakopeh uve, ahin nang hon ama chu na tahsan pouve, hinlah kaidong ho le numei kijoh hon atahsan uve. Chule hiche aso nungin jong Ama na tahsan nom pouvin chule na chonset nauva nakisih pouve.”\XREF{✡}{{\XO 21:32 }{\XT{Lk 3:12; 7:29,30}}}


\par }{\SH Lengpi lei chule alei lhou ho thulem
\par }
{\PP \VS{33}“Tun thusim achom khat ngaiyun. Lounei khat hin lengpilei abol in, apal agen kimvel'in, lengpi theiga lhohna ding leiko alaiyin, chule gah vetsuina dingin insang asan ahi. Chujouvin aman lengpilei chu alei lhou ho khut a apedoh in, chule gamchoma agachetai.”\XREF{✡}{{\XO 21:33 }{\XT{Isa 5:1,2}}}

\VS{34}Lengpiga alhun phat in, alei lhouva pang ho kom'a asohte asolin ahi.

\VS{35}Hinlah alei lhou hon asoh ho chu amanun, khat avouvin, khat athat un chule achom khat chu songa asep tauve.

\VS{36}Hichun alou neipa chun asoh atamjo cheh chu lengpi theiga lohkhom dingin asolin ahileh abolngai ngai anabol un ahi.”

\VS{37}“Achaina keiyin, alouneipa chun achapa asolin, 'Amaho chun achapa chu ana jabol teiyunte' tin agel'in ahi.”

\VS{38}“Hinlah loubol ho chun achapa hung amu phat un, amaho khat le khat akihou un, ‘Agoulo dingpa hikom'a ahunge. Hungun, ama that u hitin agam hi eiho chan dingin kiheidoh u hite!'” atiuve.

\VS{39}Hiti chun ama hon aman'un, lengpi leiya kon'in akaidoh un, chule ama chu athat tauve.

\VS{40}“Lengpi lei neipa chu ahung kile teng loubol ho chu i-lonte tia nagel uvem?” tin Jesun adongin ahi.

\VS{41}Hou lamkai ho chun adonbut uvin, “Aman mi-engseho chu melse tah in that intin, chule alengpi lei chu alougasoh achan ding pethei midang henga apehdoh ding ahitai,” atiuve.

\VS{42}Chutah in Jesun amaho tah adongin, “Hiche hi nang hon Pathen Thutheng bua nasimdoh khah lou uham? 'Insa hon adeilou song chu aning'ah apipen in apang tai. Hiche hi Pakai thilbol ahi, chule gahvet dingin akidange.'\XREF{✡}{{\XO 21:42 }{\XT{Labu 118:22,23}}}

\VS{43}Ka seipeh nahiuve, Pathen Lenggam chu nanghoa konna kiladoh a, chule phatea ga sodoh thei namdang kipe ding ahi.

\VS{44}Koi hijongleh hiche songa kipal chan chu ahal hal'a chip ding chule alhuhkhum chan chu atagoi ding ahi,” ati.

\VS{45}Thempu pipuho le Pharisee ho chun hiche thulem hi ajah phat un, amaho douna'a thusim kisei–loubol mi engse ahiu chu akihetdoh tauve.

\VS{46}ama hon Ama amatnom uvin, hinlah mipi chun Jesu chu themgaova angaito jeh un akicha uvin ahi.




\par }\Chap{22}{\SH Lengpa chapa golvah thulem
\par }
{\PP \VerseOne{1}Jesun amaho chu thulem dang jong aseipeh in ahi. Aman ajah uva,

\VS{2}“Van'a Lenggam chu lengkhat in achapa jineina golvah loupi tah abol thusim toh tekah thei ahi.

\VS{3}Neh le don ding gontupsoh ahiphat in, asohte asolin akikou ho chu agahetsah tauve. Ahin, amaho abon'un ahungnom tapouve!”


\par }{\PP \VS{4}“Hiti chun aman asoh dang ho chu amaho gaseipeh dingin asolin, golvah anneh ding gontupsa ahitai. Bongchal ho le gancha thaotah ho chu kithat a, ijakai kigong tupma ahitai. Ankong um dingin hungun agatisah e.”

\VS{5}Hinlah akikou ho chun anahsah pouvin chule ama lampi cheh a ache tauve, khat alouva, achom dang khat akiveinaa,

\VS{6}Adangsen asottol leho chu aman'un chule jachat umtah in abol'un chule athat tauve.”

\VS{7}“Lengpa chu alunghang in, chule asepaite asoldoh in tolthat ho chu asumang'in chule akhopiu jong ahal tauve.

\VS{8}Chule aman asohte jah a, ‘Golvah an gonsan aumtai, chule jin’a kikouho jong jabolna bangtah in aum pouve.

\VS{9}Tun lamlhong aningkoi tin'ah cheuvin chule namu mu hou chu gakou uvin,' ati.

\VS{10}Hiti chun sohte chun amu chanu chu mipha le miphalou geiyin akou uvin ahileh, golvah in chu jin adimtai.”

\VS{11}“Hinlah lengpa chu jinho kimupia ahunga ahileh, aman mikhat chu kichenna Golvah vona kivonlou amudoh tai.

\VS{12}'Gol,' 'Golvah vona kivon louva iti dana hikom'a naum ham?' tia adoh le imachan adonbut tapoi.

\VS{13}Chutah in lengpa chun alhachate ho jah a, 'Akhut le akeng ho kan'un lang chule polam muthima lehdoh tauvin, hichea chu kana le hagelna um ding ahi.'”\XREF{✡}{{\XO 22:13 }{\XT{Matt 8:12; 25:30; Lk 13:28}}}

\VS{14}“Ajeh chu mitampi kikouva ahi, hinlah mi themcha bou deilhen ahi,” ati.


\par }{\SH Kaipeh thudol adoh u
\par }
{\PP \VS{15}Chutah in Pharisee ho akihouvun Jesu chu athuseiya kipal sah a mat ding angaito tauve.

\VS{16}ama hon aseijui teu phabep asol'un, chule Herod lama pangho jong jaotha ahiuve. Ama hon “Houhil,” mikitah nahi ti kaheuve. “Nangman Pathen lampi dihtah nahil'in koima datkhen naneipoi chule maipha nave poi,” atiuvin ahi.

\VS{17}“Tun hiche thua hi ipi nagel em nei seipeh un: Caesar henga kai peh hi dih am ole dihlou ham?” atiuve.

\VS{18}Hinlah Jesun alunggel'u phalou chu ahen, aseiyin, “Nangho mi phalhem ho!” “Ipi dinga duha a neimat got uham?

\VS{19}Kai kipehna sum chu neivetsah un,” ati. Ama hon Rome te sum avetsah tauve.

\VS{20}Aman adongin, “Koilim le koipen min ham?” tin adong tai.

\VS{21}Ama hon adonbut'un, “Caesar a,” atiuve. Aman aseipeh in, “Caesar a chu Caesar peuvin, chule Pathen a chu Pathen peuvin,” ati.

\VS{22}Aman adonbutna chu adatmo uvin chuin achemang tauve.


\par }{\SH Sadducee hon thokit thudol adoh u
\par }
{\PP \VS{23}Hiche nikho mama chun Sadducee hon mithi ho thokitna aumpoi ti hou lamkai ho Jesu henga ahungun, hiche thudoh hi ahung bol tauve.\XREF{✡}{{\XO 22:23 }{\XT{Act 23:8}}}

\VS{24}“Houhil, Mose chun mi koi ham khat cha nei louva athi khah tah a ahileh anaopa chun meithainu chu akichenpia chule acha chun aupa min apoh ding ahi ati.\XREF{✡}{{\XO 22:24 }{\XT{Danbu Ni Na 25:5}}}

\VS{25}Aphai, vetsahnan sopi pasal sagi aum'e. Atahpen pa chun ji aneiyin cha neilouvin athitai, chuti chun asopipa chun meithainu chu akichenpi tai.

\VS{26}Hinlah asopi anina pa jong chu athitan, chule asopi athum channa pan amanu chu akichenpi tai. Asagina chanin hiti chun abonchauvin aum tauve.

\VS{27}Achainan, numeinu jong athitai.

\VS{28}Hijeh chun nei seipeh un, thokitna a chu koipen ji hiding hitam? Ajeh chu asagi uva chu amanu akichenpiu ahi” tin adong tauve.

\VS{29}Jesun adonbut in, “Pathen Thu le Pathen Thahatna nahet lou jeh uva na suhkhel jiu ahi.

\VS{30}Ajeh chu mithiho chu thokitna a amaho kicheng talou, kichen jong kibolsah talou ahiuve. Amaho chu van'a vantil te tobang ahiuve.”

\VS{31}“Hinlah tun, mithiho thokitna um ham tithua Pathen Thua na simdoh khahlou uham? Masangpeh a ana thisaho Abraham, Isaac chule Jacob ho chu athijoupeh uvin, Pathen'in aseiyin,

\VS{32}'Keima Abraham, Isaac chule Jacob Pathen kahi.' Hitia chu Ama ahing ho Pathen ahin, athiho Pathen ahipoi,” ati.\XREF{✡}{{\XO 22:32 }{\XT{Potdohbu 3:6}}}

\VS{33}Mihonpi chun athusei ajah phat un, athuhil chu adatmo lheh tauve.


\par }{\SH Thupeh lenpen
\par }
{\PP \VS{34}Ahin aman Sadducee ho paomo hel'a alha chu Pharisee hon ajahdoh phat un, amaho akikhom un, ama thudohna neikit dingin akinopto tauve.

\VS{35}Amaho lah a mikhat Hou Dan thuthem khat chun hiche thudoh a hi kipalsah ding agon ahi.

\VS{36}“Houhil, Mose dan dungjuiya hoipen hi thupeh lenpen ham?” ati.

\VS{37}Jesun adonbut in, “'Nangman Pakai na Pathen chu nalung pumpia, na hinna pumpia chule na lungthim pumpia na ngailut ding ahi.'\XREF{✡}{{\XO 22:37 }{\XT{Danbu Ni Na 6:5}}}

\VS{38}Hiche hi thupeh amasa le alenpen ahitai.

\VS{39}Anina jong athupina kibang ahi. 'Nangma na kingailut banga naheng nakom na ngailut ding ahi.'\XREF{✡}{{\XO 22:39 }{\XT{Thempu Dan 19:18}}}

\VS{40}Hiche thupeh tenia hi Danthu apumpi le themgao hon angeh jouseu chu kikhaiya ahi,” ati.\XREF{✡}{{\XO 22:40 }{\XT{Lk 10:25-28}}}


\par }{\SH Jesun Messiah thudol'a Pharisee ho paomo hel'a alha
\par }
{\PP \VS{41}Hipet chun Pharisee hon aum kimvel un, Jesun amaho thudoh khat adongin:

\VS{42}“Messiah chung chang thua ipi nagel uvem? Ama koi cha ham?” ati. Ama hon adonbut un, Ama David Chapa ahi,” atiuve.

\VS{43}Jesun adonbut in, “Chuti ahileh iti dan'a David chun Lhagao Thengin ahetsah a konna Messiah chu ‘Ka-Pakai’ ati hintem?” Ajeh chu David chun,

\VS{44}'Pakai chun ka Pakai kom'a, Keiman na melmate kasuh nem'a nakengto noiya kakoi masang sen, kijabolna kakhut jet ah tou jingin,' ati.\XREF{✡}{{\XO 22:44 }{\XT{Labu 110:1}}}

\VS{45}David in Messiah chu 'Ka Pakai,' tia akou thei leh, Messiah chu iti achapa hithei ding ham?” ati.

\VS{46}Chuin koima chan ama chu adonbut thei tapouve. Chule hiche jouva pat chun, koiman thudoh abolngam tapouve.




\par }\Chap{23}{\SH Jesun dan thusun ho chule Pharisee ho aphosal
\par }
{\PP \VerseOne{1}Chutah in Jesun mihonpi le aseijui ho jah a chun,

\VS{2}“Hou Dan thuhil ho leh Pharisee ho Mose Danbu ho sutoh dinga houhil lamkaiya lhendoh ahiuve.”

\VS{3}Hijeh chun ama hon nahil chan'u chu bol un chule nahil nauva aseiyu ngaiyun, hinlah aum chan'u vang jui hih un. Ajeh chu ama hon ahilu chu abol pouve.

\VS{4}Amaho hin mihon apohjou diu kalval chonna angeh un, hinlah pohgih ngaiyang na dingin akhut jung khat u jong chasah lou ahiuve.

\VS{5}“Athilbol jouseu chu mimu dinga bou bol ahiuve. Abanjang uva taona bom akoiyun, asungah Pathen Lekhabua thucheng kijih aneiyun, chule ama hon sangkhol chol mong kailha agei kikhit ho akiah uve.”\XREF{✡}{{\XO 23:5 }{\XT{Matt 6:1;
}}{\XT{Danbu Ni Na 6:8;
}}{\XT{Minbu 15:38}}}

\VS{6}Chule amaho hi anneh khomna dokhang mun thupi laiya touva chule hou kikhopna in'a jabolna a tou anom uvin ahi.

\VS{7}Ama hon kailhang mun'a min jaboltah a alem diu adeiyun, chule 'Houhil' ati diu adei uve.”

\VS{8}“Koiman 'Houhil' nati diu janom hih un, ajeh chu nang hon mihil khat naneiyun, chule nangho na boncha uva sopite hina a kibang cheh nahiu ahi.”

\VS{9}Chule hiche leiset chunga koima 'Pa' sah hih un, ajeh chu van'a um Pathen bou chu na Pau ahi.

\VS{10}Chule koiman nangho 'Mihil' tin kikousah hih un, ajeh chu nang hon mihil khatseh, Messiah naneiyun ahi.

\VS{11}Nalah uva alen pen hinoma chu soh ahi angaiye.\XREF{✡}{{\XO 23:11 }{\XT{Matt 20:26,27; Mk 9:35; 10:43,44; Lk 22:26}}}

\VS{12}Hinlah ama kichoisang ho chu kisu nem intin, chule akingai nem ho chu kichoi sang ding ahiuve.”\XREF{✡}{{\XO 23:12 }{\XT{Lk 14:11; 18:14}}}


\par }{\SH Houdan thuhil ho leh Pharisee miphalhem ho
\par }
{\PP \VS{13}“Itobang lunghem nan nahin phah diu hitam nangho houdan thuhil ho leh Pharisee ho. Miphalhem ho! Ajeh chu miho maikoh ah nang hon Van'a Lenggam kot chu nakhah un ahi. Nangho la nalut pouvin chule midang ho jong alut diu na janom deh pouve.

\VS{14}Itobang lunghem nan nahin phah diu hitam nangho Houdan thuhil ho leh Pharisee ho Miphalhem ho! Nanghon meithai ho anei-agou thil chung'ah jachatna thei leuvin duhan nabol'un, chule hou ngaisah tah tobangin mipi lah a sotpi na taovun ahi. Hiche jeh a hi gimbolna nasatah kipe ding nahiuve.”

\VS{15}“Itobang lunghem nan nahin phah diu hitam nangho Houdan thuhil ho leh Pharisee ho. Miphalhem ho! Ajeh chu nang hon mi khat na loilutna dingun, gamtin'a twikhanglen gal geiyin navah leuvin, chule khat touvin lung ahin heiya ahileh nangho ama chu nivei jen Damun cha in nasem un, nangho jong nahiu ahi!”

\VS{16}“Mitcho lamhil ho! Itobang lunghemna in nahin pha diuvem! Ajeh chu nang hon 'Pathen Hou-In'a' kihahsel ima akhohpoi natiuve; hinlah 'Hou-In sunga sana a kihahsel chu khoh ah ahi,' natiuve.

\VS{17}Mitcho mingol ho! Hou-In'a sana ahilouleh Hou-In sana suthenga chu hoijoh thupijo hintem?

\VS{18}Chule nang hon 'maicham' mun'a kihahsel chu imacha akhohpoi, hinlah 'maicham chunga thil kipedoh a kihahsel chu khoh ahi,' natiuve.

\VS{19}Itobang loma mitcho nahiu ham! Maicham chunga thilto kichoi chuleh thilto suthenga maicham joh chu hoiche thupijo ham?

\VS{20}Nangho 'maicham pan'a' nakihahsel tengu leh maicham chunga umho geiya chu kihahsel a nahitai.

\VS{21}Chule nangho 'Hou-In pan'a' na kihahsel tengu leh hiche maicham mun le maichama cheng Pathen'a kihahsel nahiu ahitai.

\VS{22}Chule 'van min pan'a' na kihahsel teng Pathen laltouna le Pathen laltounaa toupa a chu kihahsel nahi ahitai.”\XREF{✡}{{\XO 23:22 }{\XT{Isa 66:1; Matt 5:34}}}

\VS{23}“Itobang lunghem nan nahin phah diu hitam nangho Houdan thuhil ho le Pharisee ho Miphalhem ho! Ajeh chu nang hon nahonsoh uva konna muchi neopen geiyin som'a khat napeuve, hinlah danthupeh akhohjo, adih a thutan khotona chule tahsan nahsah in nagel pouve.\XREF{✡}{{\XO 23:23 }{\XT{Thempu Dan 27:30}}}

\VS{24}Mitcho lamhil ho! Thousi vaibong naval louna ding uvin twi nalhiuvin, hinlah nang hon sangongsang napum val uve!”

\VS{25}“Itobang lunghem nan nahin phah diu hitam nangho Houdan Thuhil ho leh Pharisee ho. Miphalhem ho! Ajeh chu nangho khon le kong chu apolam siltheng nathem un, hinlah na sunglam'u, chipsetna le kichang khohsah nan nadim uve.

\VS{26}Mitcho Pharisee ho! Amasan khon le kong chu asung soptheng un, chutengleh apolam jong chu hungtheng tante.”

\VS{27}“Itobang lunghem nan nahin phah diu hitam nangho Houdan Thuhil ho leh Pharisee ho. Miphalhem ho! Ajeh chu lhan kiloibang tobang bep nahiuve, apolam vet hoi, hinlah na sunglam'u mithi gu le nen dimset nahiuve.\XREF{✡}{{\XO 23:27 }{\XT{Act 23:3}}}

\VS{28}Polama vet dingin midihho to nakilou uvin, hinlah na sunggil lam'u phatlhemna le danbei nahi bou uve.”

\VS{29}“Itobang lunghem nan nahin phah diu hitam nangho Houdan thuhil ho leh Pharisee ho. Miphalhem ho! Ajeh chu nang hon napu napa teuvin anathau themgao ho leh Pathen ngaisah ho lhan chu nasemhoiyun ahi.

\VS{30}Chujongleh 'Nang hon kapu kapateu phatlai chun keiho anahing leuveng themgao ho athana uva kajaolou beh dingu ahi,'” natiuve.

\VS{31}“Hinlah hitia nasei jeng vangun, nang hon themgao that ho son le chilhah nahiuve ti photchetna na kiphondoh u ahiye.

\VS{32}Cheuvin lang napu napa teuvin ana-patsau chu nang hon gabulhit un.

\VS{33}Gul ho! Gulse chilhah ho! Damun thutanna chu iti napel thei mong ding'u ham?”\XREF{✡}{{\XO 23:33 }{\XT{Matt 3:7; 12:34; Lk 3:7}}}


\par }{\SH Jesun Jerusalem chim ding asei masah
\par }
{\PP \VS{34}“Hijeh a chu, Keiman themgao ho le miching ho chule Houdan thuhil ho naheng uva kahin sol ahi. Hinlah nang hon abang chu thingpela na khetbeh dingu, chule adangse chu hou kikhopna in'a najep dingu, chule khopi khat a konna khopi choma nadel le dingu ahi.

\VS{35}Hitia chu michonpha Abel kithaa pat Barachiah chapa Zechariah Hou-In maicham teni kikah a kithat ho jouse chunga themmona nahin kipoh dingu ahi.\XREF{✡}{{\XO 23:35 }{\XT{Semtilbu 4:8;
}}{\XT{2 Thusimbu 24:20,21}}}

\VS{36}Thutahbeh ka seipeh nahiuve, hiche thutanna hi tukhang mite chunga hunglhung ding ahi.”

\VS{37}“Vo Jerusalem, Jerusalem themgao ho that le Pathen thupo leho that a pangho! Ahpin anoute alhaving tenia a-opkhum tobanga na chateu itobang tah a kakhop tup kigot hitam! Hinlah nang hon neiphal peh pouve.

\VS{38}Chule tun veuvin, na in'u chu dalhahsa le ahomkeo ahitai.\XREF{✡}{{\XO 23:38 }{\XT{Jeremiah 22:5}}}

\VS{39}Hijeh a chu hiche hi kasei ahi, ‘Pakai min’a hungpa chu anunnom’e’ tia naseilou seuva keima neimu kit lou diu ahitai!’ ”




\par }\Chap{24}{\SH Jesun Hou-In kisuhmang ding asei masah
\par }
{\PP \VerseOne{1}Jesun Hou-In leitol mun adalhah ding chun, aseijui te ho chun Hou-In kisahna in tampi ho chu avetsah uve.

\VS{2}Hinlah aman adonbut in, “Hiche in kisadoh ho hi namu uvem? Tahbeh a ka seipeh nahiuve, abonchauva kiphelha sohkei ding ahi. Song hi khat chunga khat kise thom jong umlou ding ahi,” ati.


\par }{\SH Da kipatna
\par }
{\PP \VS{3}Chomkhat jouvin, Jesu Olivet mola atouvin, aseijui ho chu guhthim in akom'a ahungun, hiti hin aseiyuve, “Nahung kitna ding melchihna ipi hiya chule vannoi kichaini itih le hi ding ham?” ahung tiuvin.

\VS{4}Jesun aheng uva, “Koimacha kipui khelsah hih un,

\VS{5}ajeh chu keima min'a mi tampi hung dingu, 'Keima Messiah kahi' ahungti dingu ahi. Ama hon mi tampi alhep lhah diu ahi.

\VS{6}Chule nang hon galthu ho leh galbol khum dinga kigihna ho najah diu, hinlah kicha hih un. Tahbeh a hiche ho hi hunglhung ding, hinlah hichu achaina hipai jeng loulai ding ahi.”

\VS{7}Nam khat le nam khat gal'a kibolto ding, chule lenggam khat le lenggam khat kidou ding ahi. Vannoi muntin'a kel lhan tin chule liinghung kihot ding ahi.

\VS{8}Hinlah hiche ho jouse hi amasapen a naosonat thoh ahahsat bang bep hi ding, adang jong hung umbe nalai ding ahi.”

\VS{9}“Chuteng nangho, ama hon namat uva, nabol engset diu chule nahin tha diu ahi nalaiye.\XREF{✡}{{\XO 24:9 }{\XT{Matt 10:22}}}

\VS{10}Chule mi tampi keiya konna kihei mang ding chule kipedoh to'uva chujongleh kihoto ding ahiuve.

\VS{11}Themgao lhem tamtah hung umdoh ding, mitampi alhep lhah diu ahi.

\VS{12}Chonsetna chu muntin'a pungcheh cheh ding chule mi tampi ngailutna a hung dailha ding ahiuve.

\VS{13}Hinlah koi hileh akhonni geiya thoh lhum a chu huhhinga um ding ahi.\XREF{✡}{{\XO 24:13 }{\XT{Matt 10:22}}}

\VS{14}Chule Lenggam Kipana Thupha hi vannoi pumpia kihil lhaang le ding ahi, hitia chu namtin in ajah diu; chujou tah le achaina hung hi ding ahi.”


\par }{\SH Thoh hahsa gimnei tah
\par }
{\PP \VS{15}“Daniel themgaovin asei nikho chu nahin mu diu chule thet umtah chu mitmu tah a munthenga ahung din namu diu ahi.” (Asim simin gelkhoh hen!).\XREF{✡}{{\XO 24:15 }{\XT{Daniel 9:27; 11:31; 12:11}}}

\VS{16}“Chutengleh Judea gam'a umho mol lama jam uhen.

\VS{17}In chunga um chu insunga thil gakilah din kumsuh dahen.\XREF{✡}{{\XO 24:17 }{\XT{Lk 17:31}}}

\VS{18}Louva uma jong chun asangkhol chol kilah dingin kile dahen.

\VS{19}Numei naovop ho leh nao noichepsah minu ho dingin hiche nikho ho chu iti ahoiset tadem?

\VS{20}Chule najam nau phat chu phalbi lai ahilouleh Sabbath nikho ahilouna dingin tao un.

\VS{21}Ajeh chu vannoi kipat til apat anasoh khalou, chule hung um bekit talou ding thoh hahsa chungnung hunglhung ding ahi.\XREF{✡}{{\XO 24:21 }{\XT{Daniel 12:1; Rev 7:14}}}

\VS{22}Tahbeh in, chuche thoh hahsa nikho chu kisuchom lou hileh, mihem khat jeng jong hoidoh louding ahi. Hinlah Pathen lhenchom te jal'a nikho chu kisu chom ding ahi.”

\VS{23}“Chuche phat tengleh koiham khat touvin 'Ven, Messiah hikom'a aum'e,' ahilouleh 'Khukom'a aum'e,' atia ahijongleh tahsan hih un.

\VS{24}Ajeh chu Messiah lhem ho leh themgao lhem ho hung kipatdoh uvin tin, melchihna kidang le datmo umho chu ahin boldoh diu, ahitheileh Pathen lhen chomte tah jong alheplhah diu ahi.

\VS{25}Veuvin, keiman aphat lhun masanga kahil chah masah nahiuve.”

\VS{26}“Hiti ahijeh chun, mi koiham khat touvin, 'Ven, Messiah chu hikom'a, ahilouleh gamthip a aum'e,' atiu jongleh che a gavet ding kisaboi hih un. Ahilouleh, 'Ven, Ama hiche a akisel'e,' atiu jongleh tahsan hih in!\XREF{✡}{{\XO 24:26 }{\XT{Lk 17:23,24}}}

\VS{27}Ajeh chu kolphe chun solam ahinsal a chule lhumlam ahin salvah pai tobanga, Mihem Chapa ahung jong chuti ding ahi.

\VS{28}Ajeh chu muthong ho kikhop khom chun anaivel'a thilong uma ahi avetsah banga, hiche melchihna ho hin phat kichai ahung naitai ti ahilchet ahi.”\XREF{✡}{{\XO 24:28 }{\XT{Lk 17:37}}}


\par }{\SH Mihem chapa hung kitna ding
\par }
{\PP \VS{29}“Hiche hesohna nikho ho chu akichai tengleh, nisa thim intin, lha jong avah sohdoh tapon tin, ahsi ho jeng jong van'a konna pullha ding, chule van thaneina ho chu kihot lingsoh ding ahi.\XREF{✡}{{\XO 24:29 }{\XT{Isa 13:10; Joel 2:10,31; 3:15; Rev 6:12;
}}{\XT{Isa 13:10; Ezekiel 32:7; Joel 2:10; 3:15;
}}{\XT{Isa 34:4; Rev 6:13}}}

\VS{30}Chule achaina keiya Mihem Chapa ahung na ding melchihna van hoa hung kilang doh ding, chule leiset mite jouse chunga lunghemna um ding ahi. Ama hon Mihem Chapa chu van meilhang lah a thunei le loupi tah a ahung amu diu ahi.\XREF{✡}{{\XO 24:30 }{\XT{Daniel 7:13; Zechariah 12:10-14; Rev 1:7}}}

\VS{31}Chule Aman avantil ho chu sumkon ginthong jeju chutoh, asoldoh tha ding, chule ama hon alhen chomte chu vannoi muntin'a konna van le leiset kikah kigamlat napen geiya konna chu akhop khom diu ahi.”


\par }{\SH Theichang phunga kon kihil ding
\par }
{\PP \VS{32}“Tun theichang phunga kon'in kihilna khat neiyu hite. Thingbah ho ahung don a chule ana ho anou tengleh khal ahung naitai ti naheuve.

\VS{33}Hitobang ma chun hiche ho jouse namu soh tengu leh, Ama hung kitna ding anaitai, kotbul ahin phatai ti heuvin.

\VS{34}Thutahbeh ka seipeh nahiuve, hiche ho jouse hi akichai masangsea hiche nam mite hi suhmil'a umlou ding ahi.

\VS{35}Van le leiset hungmang ding, hinlah Ka Thu hi mang louding ahi.”


\par }{\SH Mihem koiman Jesu hung kitna ding phat ahepoi
\par }
{\PP \VS{36}“Hinama jongleh, hiche ho hung lhunna ding chu van'a Vantil ho hihen lang, ahilouleh Chapa Ama tah injong koima chan anikho le aphat tah ahepoi, Pa bouvin ahet ahi.”

\VS{37}“Mihem Chapa chu ahung kinungle teng, Noah nikholai tobang hi ding ahi.\XREF{✡}{{\XO 24:37 }{\XT{Semtilbu 6:5-8}}}

\VS{38}Chuche nikho lai chun, twisanglet masang'in, miho chun golvah abolun, chule golnop le kichenna ho Noah kong sunga alut nikho lhin kahsen abol'un ahi.

\VS{39}Twisang ahunglet a chule amaho alhoh mang masang seuvin miho chun, ipi hungsoh ding ahi ahepha pouve. Mihem Chapa ahung teng jongleh chutima hung hi ding ahi.”\XREF{✡}{{\XO 24:39 }{\XT{Semtilbu 7:6-24}}}

\VS{40}“Pasal nin louva na hintong khom lhonintin, khat kila a khat johpa kidalha ding,

\VS{41}Numei nin sumheiya chang goikhom lhonintin, khat kila a, khat kidalha ding ahi.”

\VS{42}“Hiti ahijeh chun nangho jong ki hongphan um un! Ajeh chu itih nikhoa na Pakai hung ding ahi nahe pouve.

\VS{43}Hiche hi heuvin: Inneipa chun itih a gucha ahung ding kihetleh, ama kihongphan um intin, chule a in chu phet vanga aumsah louding ahi.\XREF{✡}{{\XO 24:43 }{\XT{Lk 12:39,40}}}

\VS{44}Nangho jong nakigin jing'u angaiye, ajeh chu Mihem Chapa chu nagel loupet tah uva hung ding ahi.”


\par }{\SH Lhacha kitah le akitah lou
\par }
{\PP \VS{45}“Soh tahsan um, phottohna neiya umpa chu apupa insung pumpia asoh dang ho, phatecha vepha'a aneh diu aphatcha gong tobang ahi.

\VS{46}Apupa chu ahung kile kit a chule asohpa chun phate chan atoh ding dol atonge ti amua ahileh kipaman amu ding ahi.

\VS{47}Tahbeh a ka seipeh nahiuve, apupa chun hiche sohpa chu anei jouse chunga amopoh sah ding ahi.

\VS{48}Hinlah hiche soh chu phata hih leh chule hitin gel henlang: 'Kapu hi niphabep set hung kile louding ahi,' tihen lang,

\VS{49}aman soh pasal dang ho chu votahen lang, nopneh bol hen chule jukham tahen lang hileh,

\VS{50}apupa chu hetsah masatna nei louvin hung henlang chule agel loupet hitaleh,

\VS{51}aman hiche sohpa chu asat tel tel'a chule mi phalhem ho lah a akoi ding ahi. Hichea chu kana le hagelna um ding ahi,” ati.




\par }\Chap{25}{\SH Nungah som thulem
\par }
{\PP \VerseOne{1}“Chuti chun Van'a Lenggam chu mounu loiho nungah som thaomei kiken a, moulang lamto dinga kigoho toh kitekah ding ahi.”\XREF{✡}{{\XO 25:1 }{\XT{Lk 12:35}}}

\VS{2}Amaho lah a nga chu angol uvin, chule adang nga chu aching uve.

\VS{3}Nga angol ho chun athaomeiuva dingin thao akiken bulhing pouvin ahi.

\VS{4}Hinlah adang nga ho vang chu aching theiyuvin thao bom'a thao akiken beuvin ahi.

\VS{5}Moulang chu ahung gei phat in, amaho abonchauvin alulhu uvin chule a-ihmu tauve.”

\VS{6}“Jan khangkim in khosam aw chun asukhang un, 'Veuvin, moulang chu ahung tai! Hungdoh un chule lamto uvin!'” ati.

\VS{7}“Mounu loiho chu abonchauvin athoudoh un, chule athaomeiyu akigot tauve.

\VS{8}Chuphat in adang nga angol ho chun aloi dang ho chu angah un, 'Na thaotwiyu chu phabep neipe uvin, ajeh chu kathao meiyu mit ding ahitai,'” atiuve.

\VS{9}“Hinlah adangse chun adonbut un, 'Keihon ibon uva dingin kanei lhing pouve. Ajohna mun khat a gacheuvin chule nangho ding gacho uvin ati.'”

\VS{10}“Ahin amaho thaotwi choa ache kah un, moulang chu ahung tai. Chuphat in kigosaa umho chu ama toh golvahna in'a chun ache khom'un chule kot chu akam tauve.

\VS{11}Khonungin, mounu loi nga ho chu ahung phat un, polama ading un, akou-un, 'Pakai! Pakai! Keidin kot hongin,'” atiuve.\XREF{✡}{{\XO 25:11 }{\XT{Lk 13:25}}}

\VS{12}“Hinlah Aman ale kouvin, 'Kasei hi tahsan un, Keiman nangho kahe pouve!”

\VS{13}“Hijeh chun nangho jong kihong phauvin! Ajeh chu nang hon kahung kilena ding nikho le phat chu nahe pouve,” ati.


\par }{\SH Lhacha mithum thulem
\par }
{\PP \VS{14}“Chujongleh, Van'a Lenggam chu mikhat khol gamla tah a gajindoh toh kitekah ding ahi. Aman asohte akou khom in chule asum chu aumlou kah a dingin amaho chu ngansena apetai.\XREF{✡}{{\XO 25:14 }{\XT{Lk 19:11-27}}}

\VS{15}Aman khat chu dangka sumdip nga jen apen, michom khat dangka sumdip ni apen, chule anunung penpa dangka sumdip khat apen ahi. Ama hon atha uvin ajokham cheh a achan diu ahoppeh sohkei in ahi. Chujouvin ama kholjin din achetai.”

\VS{16}“Dangka sumdip nga kilah sohpa chun asum chu aveikan in ahileh nga ma alodoh tai.

\VS{17}Dangka sumdip ni sangpa jong chu natong in achen ahileh ni-ma alodoh betai.

\VS{18}Hinlah dangka sumdip khat sangpa chun leiset ko alaiyin chuin apu sum chu avuitai.”

\VS{19}“Phat phabepset jouvin apupa chu akholchena a kon'in ahung kilen, chule asum chu iti amanchah uvem tin akou khom in, akholtoh in ahi.

\VS{20}Dangka sumdip nga angense pa chu ahungin nga-ma ahin choiben chuin aseiyin, 'Pu, nangman Dangka sumdip nga neipeh ahin, keiman sumdip nga-ma kamube e,'” ati.

\VS{21}“Apu chun apahcha lheh jengin, ‘Nabol aphalheh jenge Ka sohpha le tahsan umtah nahi. Hicheng sum hi tahsan um tah a nachin ahin, tua hi keiman ngensena tamjo cheh kapeh ding nahitai. Kipah thanom khomu hite!’ ”

\VS{22}“Dangka sumdip ni sangpa chun ahin nailut in, aseitai, ‘Pu, nangman veipung dinga neipeh Dangka sumdip nia kon'in kasupung in, ni-ma kamube e,'” ati.

\VS{23}“Chuin apupan, 'Nabol aphai kasohpha le tahsan umtah, nangma sum lhomcha chunga tahsan umtah nahi, hiti chun tua mopohna tamjo cheh kapeh ding nahi. Kipah thanom khom'u hite!'”

\VS{24}“Chujouvin, dangka sumdip khat sangpa chu ahungin chuin aseiyin, ‘Pu, keiman nangma hi migum tah nahi ti kahen, naphuna louva na atjin, chule nalho louna a nakhom khomji ti nahina kahei.

\VS{25}Nasum chu mansah ding kana tijan, hijeh a chu leinoiya kasel ahi. Ven, nasum hi kilelah kit in,’ ” ati.

\VS{26}“Hinlah apu chun adonbut in, 'Nangma soh gilou le thase! Keiman kaphu louna a ka-at nahet a, chule kalho louna leiya kakhop khom nahet ahileh,

\VS{27}ipi dinga kasum chu sum veipungna a koi louva nahim? Chuti hen hileh athoi themkhat beh toh mutha tadinga,'” ati.”

\VS{28}“Chujouvin aman thu apen, 'Sum chu hiche sohpa a kon'in ladoh uvin chule dangka sumdip som mupa kom'a peuvin.

\VS{29}Akipe kham kham phatea amanje heho chu, atamjo cheh kipe ding, chule bulhingset a anei diu ahi. Hinlah imacha bollou ho chu lhomcha anei chasun'u jong kilah mangpeh ding ahiuve.\XREF{✡}{{\XO 25:29 }{\XT{Matt 13:12; Mk 4:25; Lk 8:18}}}

\VS{30}Tun, hiche soh phachomlou pa hi polam muthima paidoh un, hiche mun'a chu kana le hagelna um ding ahi,'” ati.\XREF{✡}{{\XO 25:30 }{\XT{Matt 8:12; 22:13; Lk 13:28}}}


\par }{\SH Namtin vaipi thutanna
\par }
{\PP \VS{31}“Hinlah Mihem Chapa chu aloupina a ahung tengleh avantil te jouse chutoh, chuteng aloupina Laltouna a tou ding ahi.\XREF{✡}{{\XO 25:31 }{\XT{Matt 16:27;
}}{\XT{Matt 19:28}}}

\VS{32}Namtin jouse Ama angsunga kikhom dingu, chule aman miho chu achingpan kelcha'a konna kelngoi achom khen tobanga akhen ding ahi.

\VS{33}Aman akelngoite chu ajetlama akoiya chule kelcha ho chu aveilama akoi ding ahi.”

\VS{34}“Chuteng Lengpa chun jetlam'a ho kom'a chu, ‘Hungun, Kapa phattheina changho, vannoi kisema pat nangho dinga kigongsa lenggam chu hunglo tauvin.

\VS{35}Ajeh chu keima kagil anakel in chupet in nang hon an nei peuve. Kadang ana chah in, chupet in nang hon don ding neina peuve. Keima maljin kanahin, chupet in nang hon na'inuva, neina puilut uve.

\VS{36}Sagohkeu kanahin, chupet in nang hon kavon ding neipeuve. Songkul'a kaum'in chupet in nang hon neihung vil uve, ati ding ahi.'”

\VS{37}“Chutengleh michonpha ho chun, ‘Pakai, itih a nagilkel kamu uva, chupet a kavah vau ham? Ahilouleh nadangchah a chu don ding ipi kapeh uvem?

\VS{38}Chule maljin nahi kamu uva, kajenphat nau um'em? Ahilouleh sagoh keova nauma, ponsil ding kapeh uvem?

\VS{39}Itih a nanat kamu uva chule songkul'a naum itih a kamu uva kahungvil uvem?'” ati diu ahi.

\VS{40}“Chuteng Lengpa chun, 'Thutahbeh ka seipeh nahiuve, kasopi ho lah a aneopen nabol nau chu, nang hon keima neibol nau ahi!'”

\VS{41}“Chutah le Lengpan aveilama umho lam angat a asei ding, 'Chemang un, gaosap chang ho, Diabol le lhagao boh ho dinga gotsa kikoi tonsot meidil'a lut un.

\VS{42}Ajeh chu kagil akel'in chupet in nang hon an nei nehsah pouve. Kadang achah in chupet in nang hon don ding jong neipe pouve.

\VS{43}Maljin kana hin chupet in nang hon na'in uva neipui lut pouve. Sagohkeo kanahin, nang hon ponsil neinape pouve. Kana dammo in chule songkul'a kaumin, chupet in nang hon neivil pouve.'”

\VS{44}“Chutengleh ama hon adonbut uva, ‘Pakai keihon itih a nagilkel kamu uva ahilouleh na dangchah kamu uva, maljin nahia ahilouleh nanat a, songkul'a nalut a chule kapanpi lounau um'em?’ ” tia asei diu ahi.

\VS{45}“Chutengleh aman amaho chu adonbut a, 'Keiman thudihtah kasei ahi, nang hon kasopi te lah a aneopen napanhu nom lounau chu keima neijen nomlou u kahetna ahi.'”

\VS{46}“Chuteng amaho chu tonsot gimbolna a lut ding'u, hinlah michonpha ho vang chu Tonsot Hinna'a lut diu ahi,” ati.\XREF{✡}{{\XO 25:46 }{\XT{Daniel 12:2}}}




\par }\Chap{26}{\SH Jesu thana ding tohgon
\par }
{\PP \VerseOne{1}Hicheng ho jouse aseijouvin Jesun aseijui te jah a,

\VS{2}“Ni ni sunga Kalchuh Kut kipan ding ahi ti naheuve, chuteng Mihem Chapa hi thingpel a khetbeh dinga pehdoh a um ding ahi,” ati.\XREF{✡}{{\XO 26:2 }{\XT{Potdohbu 12:1-27}}}

\VS{3}Chuche pet chun Thempu pipuiho leh upaho chu Thempu Chungnung Caiaphas in'a aki khomun,

\VS{4}Jesu chu guhthim'a iti matdoh a chuteng tha thei hi ding ham ti agong tauvin ahi.

\VS{5}“Hinlah hichu Kalchuh Kut kiman sung hi dahen, achuti louleh mipi venjou hipou vinte,” tin kinoptona aneiyuve.


\par }{\MS Numei khat in Jesu thao manlutah anu

\par }{\PP \VS{6}Hiche pet a chu Jesu Bethany khoa Simon, tu masang jep a ana phahpa, in a um ahi.

\VS{7}Aman an aneh pettah in numei khat ahungin Alabaster haithei hoitah thaonamtui man tamtah chu ahinchoiyin, chuin alujanga chun asunglha soh jeng tai.\XREF{✡}{{\XO 26:7 }{\XT{Lk 7:37,38}}}

\VS{8}Seijuiho chun hichu amu phat uvin alunghang un, “Iti kimoh suhmanga hitam?”

\VS{9}“Hichu man tamtah a joh thei hiya, asum chu mivaicha ho peh thei ahi,” atiuve.

\VS{10}Hinlah Jesun hichu ahedoh paijin, “Ipi dinga numei nun kachunga athilpha bolna thua oimoa nahiuvem?

\VS{11}Mivaicha ho chu nalah uva um jing ding, hinlah keima nalah uva kaum jing louding ahi.\XREF{✡}{{\XO 26:11 }{\XT{Danbu Ni Na 15:11}}}

\VS{12}Ama hin katahsa hi vui dinga agon'a thaonamtui hi kachunga asunlhah ahitai.

\VS{13}Thutahbeh ka seipeh nahiuve, vannoi pumpia Kipana Thupha kihil lhaang na chan a, hiche numeinu thilbol hi kigeldoh a chule kihoulimna a kimang ding ahi,” ati.


\par }{\SH Judas in Jesu ajohdoh
\par }
{\PP \VS{14}Chuphat in seijui som le ni lah a Judas Iscariot chu thempu pipui henga aga chen,

\VS{15}chuin adongin, Jesu nangho kom'a pehdohna dinga sum ijat neipeh diu ham? agatin ahi. Chuin ama hon dangka nong somthum apeuvin ahi.\XREF{✡}{{\XO 26:15 }{\XT{Zechariah 11:12}}}

\VS{16}Hichea pat chun Judas chun Jesu pehdohna dingin, phat kijenpet avetai.


\par }{\SH Jesu le seijui hon Kalchuh Kut an aneh u
\par }
{\PP \VS{17}Cholsolou Changlhah Kut kipat in seijui ho Jesu henga ahungun, chuin adongun, “Kalchuh Kut anneh hoilaiya kagon diu na deijem?” atiuve.

\VS{18}Aman aseipeh in, “Khosunga galut leu chun,” “Mi khat namu diu ahi, ama kom'a chun, 'Houhil chun aseiye: Ka phat ahung naitai, na in'a ka seijui te toh Kalchuh Kut kaneh diu ahi, tin seipeh un,'” ati.

\VS{19}Hiti chun seijui ho chun Jesun asei bangin abol'un, chua chun Kalchuh Kut agong tauvin ahi.

\VS{20}Nilhah ahung hi phat in, Jesu chu som le ni chutoh dokhanga atou khomun ahi.

\VS{21}ama hon an aneh laitah uvin, aman aseiyin, “Thudihtah ka seipeh nahiuve, nangho lah a khat in nei pehdoh diu ahi,” ati.

\VS{22}Alunglha lheh jeng uvin, bannei chan adong jeng uvin, Keima kahi ham, Pakai? atiuve.

\VS{23}Aman adonbut in, “Nalah uva tutah a lhenga kaso khompi hin eipeh doh ding ahi.\XREF{✡}{{\XO 26:23 }{\XT{Labu 41:9}}}

\VS{24}Ajeh chu Mihem Chapa chu Pathen Thun anasei masahpeh ahi dungjuiya thitei ding ahi. Hijongleh Ama pedoh a pangpa ding chun itobang tijat hoise ahung tadem. Amapa ding chun apen'a penglou ana hijo leh phajo tadinga!” ati.

\VS{25}Apedoh a pang dingpa Judas jong chun adongin, “Houhil, keima hichu kahim?” ati. Jesun aseipeh in, “Nakisei khah e” ati.


\par }{\SH Jesun antheng jon aphudoh
\par }
{\PP \VS{26}An aneh laitah un Jesun changlhah phabep alan chuin phatthei aboh in, chujouvin neocha chan aheh balin chuin aseijui te apen, “Kilah un chule neuvin, ajeh chu hiche hi katahsa ahi,” ati.

\VS{27}Chuin Aman khon a lengpitwi chu alan, chujouvin Pathen athangvah in, amaho chu apen chule aseiyin: “Don cheh uvin.

\VS{28}ajeh chu hiche hi ka thisan Pathen le amite kikah a kitepna photchetna mi tampi chonset thenna dinga ana longdoh chu ahi.\XREF{✡}{{\XO 26:28 }{\XT{Potdohbu 24:8;
}}{\XT{Jeremiah 31:31-34}}}

\VS{29}Kasei hi melchih un, Keiman ka Pa Lenggam a nangho toh athah beh a kadon kit kahsea lengpitwi hi kadonkit louding ahitai,” ati.

\VS{30}Chujouvin ama hon la khat asauvin, chule Olive mol a dingin apotdoh tauve.


\par }{\SH Peter in aseilep ding Jesun asei masah
\par }
{\PP \VS{31}Lampia chun Jesun amaho aseipeh in, “Tujan a hi na boncha uva nei dalhah manghel diu ahi. Ajeh chu Pathen Thun aseiye, 'Pathen'in kelngoi Chingpa chu avoh lhuh ding, chule kelngoi hon chu cheh chau diu ahi.'\XREF{✡}{{\XO 26:31 }{\XT{Zechariah 13:7}}}

\VS{32}Hinlah keima thina a kon kahung thodoh jou teng, keima na masang uva Galilee a kache ding chule chua chu keima neimu diu ahi,” ati.\XREF{✡}{{\XO 26:32 }{\XT{Matt 28:16}}}

\VS{33}Peter in aphongdoh jengin, adang hon nahin dalhah cheh diu hijongleh, keiman vang na dalha ponge, ati.

\VS{34}Jesun adonbut in, “Peter thudihtah ka seipeh nahi, tujan tah a hi, ahchal khon masanga thumvei jen henasa a kahepoi tia nei seilep ding ahi,” ati.

\VS{35}Peter in asei teiyin, “Ahipoi, Keima Nangma toh thi-tha ding hijonglehng na seilep ponge!” ati. Chuin seijui adang hon jong, hiti chun aseiyun ahi.


\par }{\SH Jesu Gethsemane honsunga atao
\par }
{\PP \VS{36}Chujouvin Jesu amaho toh chun Olive thingphung ho lah a Gethsemane hon'a chun acheuvin chuin Aman aseiye, “Keima khukom mun'a khu kaga chea kagatao sungin, hilaiya hin touvun,” ati.

\VS{37}Aman Peter le Zebedee chapa teni James le John chu akipuiyin, chuin Ama alunghem in chule alunglha lheh jengtai.

\VS{38}Aman amaho aseipeh in, “Kalungthim hi thina chan geiya dingin ana behseh tai. Hikom mun'a hin um un chule keima neingah un,” ati.

\VS{39}Ama agache chon in, chule amai tol'a asulut in, ataovin, “Hepa! Hithei ding hileh, hiche gimthohna khon hi keiya kon'in kichon mang hen. Hinlah keima thusah hijo louvin, nangma phatsah joh chu hijo tahen,” ati.

\VS{40}Chuphat in aseijui te henga ahungin ahileh a-ihmut u ahungtoh tai. Aman Peter jah a, “Nidan khat jeng jong nei kigin peh joulou uham?

\VS{41}Lhepna a nalhah louna dingun kigingun chule taovun. Ajeh chu Lhagaovin agonan, hinlah tahsa'n ajoupoi!” ati.

\VS{42}Chuin Jesun amaho chu anivei nan adalhan chule ataovin, “Hepa! Hiche khon hi kadon louva kichondoh louding ahileh, nalung got hita hen,” ati.

\VS{43}Chuin Ama amaho kom'a akile kit in, amaho chu a-ihmut u ahung mukit tan ahi, ajeh chu amaho a-ihmut u soh behseh jenga ahitai.

\VS{44}Hiti chun Ama athumvei nan aga taokit in, asei ngaima chu agasei kit in ahi.

\VS{45}Chujouvin aseijui te kom'a ahungin, hiti hin aseiye, “I-mu jengun. Ki choldo uvin. Hinlah veuvin phat ahunglhung e. Mihem Chapa hi mi chonse ho khut a pehdoh a uma ahitai.

\VS{46}Kipat un cheu hite. Veuvin, eipedohpa hichea aum'e!” ati.


\par }{\SH Jesu bengchop toh thoa kijohdoh
\par }
{\PP \VS{47}Chuin Jesun hiche thu aseina laiyin, seijui som le ni ho lah a khatpen Judas chu mihon tampi toh chemjam le moltum choi pum in ahunglhung un ahi. Amaho chu miho lah a upaho le thempu pipuiho hinsol ahiuve.

\VS{48}Amatsah a pang Judas chun amaho melchihna gontohsan akoiyin: “Nanghon koipen mat ding chu nahet theina ding uva, keiman kalem'a abeng kachop peh ding ahi,” ati.

\VS{49}Hiti chun Judas chun Jesu ahinjon paijelin, “Chibai houhil,” atin abeng achop tai.

\VS{50}Jesun ajah a, “Kajol, ipi boldia hung'ah nahim? Nabol ding chu boltan,” ati. Chujouvin ama hon Jesu chu aman tauve.

\VS{51}Hinlah Jesu to umkhom ho lah a khat chun achemjam aladoh in, chuin Thempu Chungnung sohpa chu asat le abilkol asat lha jenge.

\VS{52}Jesun aseipeh in, “Na chemjam chu koidoh in.” “Chemjam mangcha ho chu chemjam a thi ding ahiuve.

\VS{53}Keiman Kapa jah a Vantil asang sang ho chu eihuhdoh diuva kathum mo ham? Chule Aman apettah a ahinsol paijeng thei ahi, nageldoh lou uham?

\VS{54}Hinlah keiman chuti bol leng, Pathen Thubun asei tua guilhung ding ati hi, iti hithei ding hitam?” ati.

\VS{55}Chujouvin Jesun mihonpi jah a chun, “Keima hi gamsung vaipohna khelgoa nei ngaitouva chemjam le moltum thoa eiman dinga hunga nahiuvem? Ipi dinga Hou-In a neimat lou uham? Chua chu niseh a thu kana hilji ahi.\XREF{✡}{{\XO 26:55 }{\XT{Lk 19:47; 21:37}}}

\VS{56}Hinlah hicheng jouse hi Pathen Thubua thu kisei, aguilhun na dinga hitia ahi,” ati. Chuphet tah chun, seijuiho jousen ajamsan tauvin ahi.


\par }{\SH Hou vaipoho masanga Jesu
\par }
{\PP \VS{57}Chujouvin Jesu man ho chun Caiaphas Thempu Chungnung in'a apui tauvin, hiche mun'a chu houdan thuhil ho leh upaho kikhoma ahiuve.

\VS{58}Hiche phat kah sunga chu Peter in gal kanga Jesu chu ajui ahi. Ama agalut in chule avesuiya pang ho chutoh atoukhom in, chujongleh iti kichai uvem ti angah tai.

\VS{59}Asunga thempu pipuiho leh upaho akikhom jouse chun Jesu chu jouthua hettohsahna neiya, hiti chun athemomna ding angai touvin ahi.

\VS{60}Hinlah ama hon jouthua hettohsahna ding tamtah anei vangun, midang thua hettohsahje ahe tapouve. Ajonan mini masang lama ahungdoh lhonin,

\VS{61}amani chun, “Hiche pa hin keiman Pathen Hou-In ka suhmang'a chule nithum sunga katundoh kit thei ding ahi tin aseiye,” ati lhonin ahi.\XREF{✡}{{\XO 26:61 }{\XT{Jn 2:19}}}

\VS{62}Chuphat in Thempu Chungnung chu ading doh in, chuin Jesu jah a chun, “Nathemmo channau hi nadonbut louding ham? Nachung thua ipi nakisei nom um'em?” ati.

\VS{63}Hinlah Jesu chu thipbeh in aum'in ahi. Chuin Thempu Chungnung chun ajah a, “Pathen hing min'a katem nahi, Nangma Pathen Chapa Messiah chu nahim, nei seipeh un,” ati.

\VS{64}Jesun adonbut in, “Nasei khai. Chule khonung teng nang hon Mihem Chapa hi Pathen jetlam thaneina a atou namu diu ahi,” ati.\XREF{✡}{{\XO 26:64 }{\XT{Daniel 7:13}}}

\VS{65}Chutah chun Thempu Chungnung chun hoise val asah chu vetsahna in aponsil abotkeh in chule aseiyin, Pathen ataitom e! Ipi hettohsah dang ingaichat beu ngaiyem? Nangho jousen Pathen ataitomna thucheng naja tauve.\XREF{✡}{{\XO 26:65 }{\XT{Thempu Dan 24:16}}}

\VS{66}Ipi ham nangho thulhuh chu? Tia adoh le ama hon, “Athemmoa ahi! athi dinga pha ahi!” atiuve.

\VS{67}Hiphat chun ama hon Jesu maiya chil aset un chule akhut tum uva achum tauve. Chule abang phabep in angeiphe abeng un,\XREF{✡}{{\XO 26:67 }{\XT{Isa 50:6}}}

\VS{68}anuisat un, Messiah gaovin seiyin! Koipen in navoh ham? atiuve.


\par }{\SH Peter in Jesu aseilep
\par }
{\PP \VS{69}Hiche pet a chu Peter chu thutanna mun pamlama touva ahi. Chuin soh numei khat ahung pheiyin “Nangma Galilee a Jesu nungjui ho lah a khat nahi,” ahung ti.

\VS{70}Hinlah Peter chun miho masanga chun aseilep in, “Ipi thu nasei ahi keiman kahepoi,” ati.

\VS{71}Chujouvin kelkot phung ageipet in, soh numei chom khat in ama chu ahen chule akimvel'a touho kom'a chun, “Hiche pa hi Nazareth Jesu toh um khom jia ahi,” ati.

\VS{72}Peter in avelin aseilep in, kihahsel toh thon, “Hiche pa chu ahet a kahet lou ahi,” atitai.

\VS{73}Chule chomkhat jouvin achom dang khat akimvela ding ho chu Peter kom'a ahungin, aseiyin, “Nangma amaho lahna khat nahi, Galilee mi nahi, na pao aw chun ka hedoh jeng uve,” atiuve.

\VS{74}Peter kihahsel to-thon, “Jou kasei le gaosap chang ing'e keiman hiche pa hi kahepoi,” ati. Chuin apettah chun ahchal akhongtai.

\VS{75}Apettah chun Jesu thusei chu Peter lunggel a ahung kilangdoh in, “Ahkhon masanga thumvei nei seilep ding, Keima hi henasa a koi ahi kahe khapoi,” tia nasei ding ahi, tichu ageldoh in polama apot in lhase tah in akaptai.




\par }\Chap{27}{\SH Judas thi
\par }
{\PP \VerseOne{1}Jingpi matah in thempu pipuiho leh miho lah a upaho atoukhom kit un, Jesu thana ding angaito tauve.

\VS{2}Chujouvin amaho chun Ama akanun, apuimang un, chuin Rome gamvaipo Pilate henga apui tauve.

\VS{3}Ama pedoh a pangpa Judas chun Jesu chu thichan geiya dinga themmo achan'u chu ahen, alunga akisih lheh jeng tai. Hiti chun aman dangka somthum chu alan, thempu pipuiho leh upaho kom'a achoiyin,\XREF{✡}{{\XO 27:3 }{\XT{Act 1:18,19}}}

\VS{4}aman aphongdoh in, “Ka chonse tai, ajeh chu keiman themmona neilou chu kapedoh tai” ati. Ama hon adonbut'un, “Keihon ija kagel beh uvem, hichu nangma boina hibouva chu,” atiuve.

\VS{5}Chujouvin Judas chun dangka sumnong chu Hou-In sunga aleh lhan chule apotdoh in ama le ama aki khailih tai.

\VS{6}Thempu pipuiho chun sumnong chu aloh khomun, aseiyun, “Hiche sum hi Hou-In a sumkoina a koikhom nom ponte, ajeh chu mithana dinga kipedohsa ahi,” atiuve.

\VS{7}Aki houtoh jouvun, ajonan ama hon beldengpa honlei chohna dingin agellha tauve. Chule hichu gampam mi kivuina dingin asem tauve.

\VS{8}Hijeh a chu leimun min chu Thisan Man kitia ahi.

\VS{9}Hiche hi Jeremiah themgao thusei aguilhun nan “ama hon dangka somthum nong chu alauvin, Israel miten aman dinga agel uva aphasah nau man chu ahi.\XREF{✡}{{\XO 27:9 }{\XT{Zechariah 11:12,13}}}

\VS{10}Chuin ama hon beldengpa honlei chu, Pakaiyin ahilna bang tah in acho tauve.”


\par }{\SH Pilate anga Jesu
\par }
{\PP \VS{11}Chupet a chu Rome gamvaipo Pilate anga Jesu ding ahin, gamvaipo chun “Nangma Judah te Lengpa nahim?” tin adonge. Jesun adonbut in, “Nasei khai” ati!

\VS{12}Hinlah thempu pipuiho leh upahon ama douna thu aseiyun, Jesu athipbeh in ahi.

\VS{13}“ama hon nangma douna thu hijatpi aseiyu hi na jahlou ham?” tin Pilate in adongin ahi.

\VS{14}Chuin Jesun athemmosah naho'uva imacha adonbutlou jeh chun gamvaipo chun adatmo lheh e.

\VS{15}Kalchuh Kut kumseh le kimanjina a chu mihonpin adeiyu khat gamvaipo chun sohchang khat alhadoh jiu ahi.

\VS{16}Hiche kum'a hi sohchang giloutah khat Barabbas atiu ana um'ah ahi.

\VS{17}Mihonpi chu Pilate in'a akikhop pet un, hiche jingkah chun, aman amaho chu adongin, “Nangho dinga koijoh ham kalha dohpeh diu? Barabbas ham ahilouleh Jesu kiti Messiah hi kalha dohpeh diu ham?” ati.

\VS{18}(Ama hin houlamkai hon Jesu chu thangthip man'a amat u ahi, ti ahechen lheh in ahi).

\VS{19}Pilate thutanna a atoupet tah in ajinu chun hiche thu hi athot in: “Hiche themmona beipa hi limsah hih in. Ama jeh hin tujan ka-ihmutna a chun ka thohgim lheh jenge,” ati.

\VS{20}Hiche pet chun thempu pipuiho leh upaho chun mihonpi chu atem un, Barabbas chu lhadoh a auma chule Jesu chu thisah dingin atil tauvin ahi.

\VS{21}Hiti chun gamvaipo pa chun adong kit in, “Koijoh hi lhadoh peh leuveng nalung uham?” ati. Mihonpi chun, Barabbas atiuve.

\VS{22}Pilate in adonbut in, “Messiah kiti Jesu hila ikalo ding ham?” ati. Ama hon, “Thingpel'a khenbeh in!” atiuve.

\VS{23}Pilate in “Ipi jeh inem? Ipi suhkhel len anei ham?” ati. Hinlah mihonpi chun aha sap cheh uvin, “Thingpel'a khenbeh in!” atiuve.

\VS{24}Pilate chun imacha phatchomna aum louva chusanga boina aso cheh ding chu amutan ahi. Hijech chun, aman lhenga twi athum in chule mihonpi masanga chun akhut akisop in aseitai, “Hiche pa thisan kisonaa hin themmona kaneipoi: Nanghon kimopoh tauvin!” ati.\XREF{✡}{{\XO 27:24 }{\XT{Danbu Ni Na 21:6-9}}}

\VS{25}Chuin miho jouse chun, “Ama thina chunga keiho le ka chateu geiyin mo kipoh naveh tangu!” tin ale donbut un ahi.


\par }{\SH Jesu totna aneiyu chule thingpel a akhetbeh u
\par }
{\PP \VS{26}Chuin aman Barabbas chu alhadoh peh in, Jesu vang chu sakol jepna thih lingneiya jep dingin Rome sepai ho thu apen chule ama hon thingpel'a akhetbeh diuvin apedoh tai.

\VS{27}Gamvaipopa sepai ho chun Jesu chu atolpiu thutanna mun'a apuiyun chule sepai ho chu akoudoh un ahi.

\VS{28}ama hon apon chu ahoh lhauvin, chule ponsandup asilpeh uvin ahi.

\VS{29}ama hon lingbah ho chu lukhuh in asem un chule alu chunga akoiyun, chuin akhut jetlam'a peng tenggol akichoisah un leng-tenggol in aneisah uve. Chujouvin totnan a anga adilsu uvin chuin dainopnan, “Kajabol'ui! Judah te Lengpa!” atiuve.

\VS{30}Chujongleh chil aset khum un chuin atenggol chu alahpeh un chule hichea chun aluchang avohpeh un ahi.

\VS{31}Achaina keiya totnopnaa anei nung uvin, ama hon ponsan chu alahpeh uvin chuin ama pon asilpeh kit tauve. Chujouvin ama hon thingpel'a khetbeh dingin apui tauvin ahi.

\VS{32}Lampia chun mikhat Simon, Cyrene a konna hung ahin, chuin sepai ho chun ada adoiyin Jesu thingpel chu aputsah tauve.

\VS{33}Chuin amaho Golgotha atiu (Hichu lugumun kitina) mun chu alhung tauve.

\VS{34}Sepai ho chun juthuh le gilkha kihal apeuvin, hinlah aman ate jouvin, adon nom tapoi.

\VS{35}ama hon Thingpel chunga akhetbeh jouvun, sepaiho chun aponsil chu avangpha pha chang hen tin vang asang tauve.\XREF{✡}{{\XO 27:35 }{\XT{Labu 22:18}}}

\VS{36}Chujouvin amaho akimvela atouvun chule ama kikhai pet in angah un ahi.

\VS{37}Jesu luchunga chun melchihna khat atah un, ama douna a ahehset nau phondohnan, “Hiche hi Jesu Judah te Lengpa,” tin akijih in ahi.

\VS{38}Gamsung kivaipoh kikhelsah goa mini chu khat ajet lama chule khat aveilama Ama toh akhetbeh thauvin ahi.

\VS{39}Chule ahin hopa ho chun isahlou tah in akhasuh khum uvin,\XREF{✡}{{\XO 27:39 }{\XT{Labu 22:7; 109:25}}}

\VS{40}ama hon asam un, “Kiven tun, nangman Hou-In chu nasuh chima chule nithum sunga natundoh dingin naseiye. Chutia nangma Pathen Chapa nahileh nangma kihuhhing inlang chule thingpel'a kon'in hungkum lhan,” atiuve.\XREF{✡}{{\XO 27:40 }{\XT{Matt 26:61; Jn 2:19}}}

\VS{41}Thempu pipuiho, houdan thuhil ho chule upaho jong chun totnop nan Jesu chu ahouvun,

\VS{42}ataitom un, “Aman midang ahuhhing theiyin, hinlah ama akihuhhing theipoi” atiuve. Hitia hi ama Israel te lengpa hiya ham? Tutah hin ama thingpel a kon'in hung kumlha hen, chutileh ka tahsan diu ahi.

\VS{43}Aman Pathen atahsan in, hijeh chun Pathen'in ama adeiya ahileh huhhing hen. Ajeh chu aman aseiyin, “Keima Pathen Chapa kahi, ati” atiuve.\XREF{✡}{{\XO 27:43 }{\XT{Labu 22:8}}}

\VS{44}Gamsung kivaipoh kikhelsah goteni jong chun hitima chun ahouse lhonin ahi.

\VS{45}Sunkim'a pat nilhangkai nidan thum geiyin gamsung pumpia mu athimin ahi.

\VS{46}Nilhangkai nidan thum donin, Jesun aw sangtah in asamin, “Eli, Eli, lema sabach thani?” hichu “Ka Pathen, ka Pathen, ipi dinga neidon lou hitam?” ti kiseina ahi.\XREF{✡}{{\XO 27:46 }{\XT{Labu 22:1}}}

\VS{47}Akimvela ding ho phabep chun ahekhel uvin, chuti chun themgao Elijah akouvin agel uve.

\VS{48}Amaho lah a khat chu alhai jelin chuin twichop phon a juthuh chu aga de-lhop in, pumpeng leh a chun adon theina dingin atah sangin ahi.\XREF{✡}{{\XO 27:48 }{\XT{Labu 69:21}}}

\VS{49}Hinlah midang ho chun, “Khongaiyin, Elijah ahuhhing dinga hung nam, veuhite,” atiuve.


\par }{\SH Jesu thi chule along avui u
\par }
{\PP \VS{50}Chujouvin Jesun ahinsam kit in, chuin a Lhagao alhadoh tai.

\VS{51}Hiche pet chun Hou-In munthenga pondal chu anah a pat ato geiyin kehni akiso tai. Leiset akithing in chule songpi ho jong akehlha jeng e.\XREF{✡}{{\XO 27:51 }{\XT{Potdohbu 26:31-33}}}

\VS{52}Chuin lhankot ho akihong in, Pathen ngaisah athisa ho tahsa chu kaithouvin aumkit un ahi.

\VS{53}Jesu thokit jouvin ama hon lhankhuh chu adalha uvin, Jerusalem khopia alut un, chule mi tamtah henga aga kimusah uvin ahi.

\VS{54}Rome sepai jalamkai pa le sepai dang ho akikhetbehna mun'a umho chun liingakihoa hiti ho thusoh chun atijatsah lheh uvin ahi. Ama hon aseiyun, “Hiche hi Pathen Chapa tahbeh ahiye,” atiuve.

\VS{55}Chule numei tampi Jesu toh Galilee a kon'a ahin lhonpi ama gelkhoh ho chun gamla tah a kon'in aveuvin ahi.\XREF{✡}{{\XO 27:55 }{\XT{Lk 8:2,3}}}

\VS{56}Amaho lah a Mary Magdalene, James le Joseph nu Mary, chule James le John (Zebedee chapa teni) ahiuve:

\VS{57}Nilhah ahung hi phat in, Joseph Arimathea khoa mihaopa, ama hin Jesu nung anajui ahin,

\VS{58}Pilate henga aga chen chule Jesu tahsa chu athum in ahi. Chule Pilate chun ama pehdoh dingin phalna apetai.

\VS{59}Joseph hin atahsa chu alan tupat ponnem thengsel'in atom in ahi.

\VS{60}Aman ama lhan thah, songpia kon'a kigeihom sunga chun akoiyin ahi. Chujouvin aman alutna mun'a chun songlentah khat atahlut jouvin achemang tai.

\VS{61}Mary le Magdalene chule Mary chomnu lhan'a atouvun chule angah un ahi.

\VS{62}Ajingin, Sabbath nikhon thempu pipuho le Pharisee ho Pilate kimupi din aga cheuvin ahi.

\VS{63}ama hon ajah a, “Pu, hiche mi lhemlha pa chun ahinlaiya khatvei anasei chu kagel doh uve. Aman nithum joule thina a kon'a ka thodoh kit ding ahi.\XREF{✡}{{\XO 27:63 }{\XT{Matt 16:21; 17:23; 20:19; Mk 8:31; 9:31; 10:33,34; Lk 9:22; 18:31-33}}}

\VS{64}Hijeh a hi lhan chu nithum lhinkah a dingin mohor nam in. Hiche hin aseijui te ahung uva chule atahsa guhmangna chule mijouse kom'a ama athilah a kon'in athoudoh tai atina diu umta ponte. Hiti chu hileh amasa suhkhel sang'a phajo hi ding ahi,” ati.

\VS{65}Pilate in adonbut in, “Hou-In ngah ho chu puiyun lang chule na honbit thei chanun hongbit un,” ati.

\VS{66}Hiti chun ama hon lhan chu mohor anam'un chule avetup dingin angah akoi tauve.




\par }\Chap{28}{\SH Jesu thodoh
\par }
{\PP \VerseOne{1}Cholngah nikho kichai hapta kipatni jingpi matah in, Mary Magdalene le Mary chomnu chu lhan gave dingin apotdoh lhonin ahi.

\VS{2}Phulou helouvin liinghattah in akihot in ahi. Ajeh chu Pakai vantil chu van'a kon'in ahung kumlhan, song chu atangdoh in, chule achunga chun atouvin ahi.

\VS{3}Amai chu kolphe bangin avah in, chule aponsil chu buhbang ban'in abangin ahi.

\VS{4}Angah ho chun ama chu amu phat un kichatnan adimun, chuin athia to abang jeng uve.

\VS{5}Chujouvin vantil chun numei ho jah a, “Kicha hih uvin!”, “Keiman thingpel'a ana kikhenbeh Jesu chu nahol'u ahi kahenai.

\VS{6}Ama hiche mun'a hin aum tapoi! Aman aseisa bangin, Ama thina a kon'in athou dohtai. Hung'un lang, Pakai tahsa lupna mun hi hung vetauvin.

\VS{7}Chule tuhin, chepai jengun, chule aseijui ho kom'a Ama thina a kon'in athoudoh tai, chule Ama na masang uva Galilee a anache masa ding ahi. Chuche mun'a Ama namu diu ahi. Keiman kana seipeh'u geldoh uvin,” ati.

\VS{8}Numei ho chu lhan a kon'in achepai jengun ahi. Amaho chu aha kichat'u toh chule kipa thanop toh thon, vantil thupoh chu sei dingin alhailoi jengun ahi.

\VS{9}Chuin amaho acheuva ahileh, Jesun amaho akimupin chujongleh ana lamtouvin ahi. Chuin amaho akom lama chun alhaiyun, akeng atuh uvin, chule dilsun ahou tauve.

\VS{10}Chujouvin Jesun ajah uva, “Kicha hih uvin! Cheuvin, kasopi te kom'a chun Galilee a che dingin gaseipeh un, chule chua chu keima eimu diu ahi, ti gaseipeh un,” ati.


\par }{\SH Lhan ngah hoa kon thulhut
\par }
{\PP \VS{11}Numei ho chu lampi ageina laiyun, lhan ngah phabep chu khopi sunga alut un chule thempu pipuho henga ipi thusoh ahi chu agasei tauve.

\VS{12}Upaho chun kihou khomna aneiyun, chule amaho chun sepaiho chu sum tamtah pehguh dingin aseilha tauve.

\VS{13}ama hon sepaiho jah a chun, “Nanghon Jesu seijui te chu jan'a ka-ihmut pet un ahungun, chujongleh along chu ahung gudoh tauve, tin seiyun.

\VS{14}Gamvaipo chun hiche thu chu ajahdoh a ahileh, keihon na dinpi uving ting hahsatna nachung uva lhunsah pouvinge,” atiuvin ahi.

\VS{15}Hiti chun lhan ngah ho chun sum aguh a kipe chu akilah un, hiti chun asei ding uva kinganse chu asei tauve. Amaho thusim hi Judah te lah a thusim in akiseison peh in, chule tuni geiyin akisei jing nalaiye.


\par }{\SH Jesun seijui som le khat thaneina apeh
\par }
{\PP \VS{16}Chujouvin seijui som le khat ho chun Galilee adalhauvin, Jesun ateppeh nau mola chun agache tauve.\XREF{✡}{{\XO 28:16 }{\XT{Matt 26:32; Mk 14:28}}}

\VS{17}Ama amu phat un, dilsun ahou tauve, hinlah phabep in agingcha lel uvin ahi.

\VS{18}Jesu ahungin aseijui te jah a chun, “Van'a le leiset chunga thuneina jouse Keima eikipedoh a ahitai.

\VS{19}Hijeh chun, nangho cheuvin chule namtin jouse seijuiyin gasemun, amaho chu Pa le Chapa chule Lhagao Theng minin Twilutsah uvin.\XREF{✡}{{\XO 28:19 }{\XT{Act 1:8}}}

\VS{20}Keiman Ka thupeh ho jouse hi seijui thah ho chun aboncha ajui sohkeina dingun hil uvin. Chule hiche khang kichai kahsea dingin Keiman nangho Ka umpi jing nauve,” ati.


\par }