\NormalFont\ShortTitle{Philemon}

{\MT PHILEMON

\par }{\MTB HENGA

\par }{\MTC PAUL LEKHATHOT

\par }{\IS Kihoucham'un!

\par }{\IS Ngaidamna man kipe

\par }{\IS Philemon lekhabu sung thu umdan

\par }{\IP Ngaidamna kiti hi thil hahsa khat ahi. C. S. Lewis in hiti hin aseiye, “Ingaidam theilou laisea, mijouse dinga ngaidamna hi datmo umtah ahi.” Philemon lekhathot a kon'in, ngaidam thumna a kon ngaidamna nei ding dan muchet ahi. Paul in gospel thu alhangsap jalin sohchanna akon jam Onesimus chun Jesu atahsan in ahi. Hiche nikholai chun sohchanna a kon jamdohho chu kimkhat bolgimna achang'un chule kimkhat chun thina atoh jiuvin ahi. Philemon chu Onesimus dinga ajilkungpu ahin chule Paul dinga jong aloipa ngaitah ahi. Paul in Onesimus chu akhut ah hiche lekhathot hi achoisah in, akiguijopna lhon kehtasa semphat a aumna ding deina in, Philemon henga alesol in ahi—ajeh chu tua hi amani Christa jal'a sopi khat hilhon ahitai.

\par }{\IS Lekhathot jihpa chule ajihkum

\par }{\IP Solchah Paul'in, Rome mun'a songkul atanlai, hichu AD 60-62 sunga ajih ahi.

\par }{\IS Ipi jeh a ajih ham?

\par }{\IP Solchah Paul akhat channa Rome songkul atanlai AD 59-62, hiche sunga chu Onesimus, soh vahmang khat, chu songkul mun'a akimupia Jesu atahsan sah ahi (Chang 10). Paul dingin Onesimus chu kithokhompi thei khat ahi. Ahinlah Paul chun Philemon henga alesol in ahi. Hiche lekhathot hi Paul in Philemon henga asoh masapa ngaidam thumpehna dinga athot ahi.



\par }\OneChap {\SH Salam thu
\par }
{\PP \VerseOne{1}Paul a kon'in salam. Hiche lekhathot hi Christa Jesu chung chang a Kipana Thupha seiphong jeh a songkullut Paul le sopi Timothy teni a kon ahi. Keiman ngailut umtah, tohkhompi, Philemon henga,

\VS{2}chule isopinu u Apphia chule ka sepai chankhompiu Archippus, chule na in'a kikhom houbung henga dinga kahin sut ahi.\XREF{✡}{{\XO 1:2 }{\XT{Col 4:17}}}

\VS{3}I-Pau Pathen le Pakai Jesu Christa chun lungset le lungmon napeu hen.

\VS{4}Philemon, nangma dinga katao tengleh ka Pathen ka thangvah jingin ahi.

\VS{5}Ajeh chu Pakai Jesun atahsan le Pathen mite jouse na ngailut thudol kana jajingin ahi.

\VS{6}Chule eihon Christa a ineiyu thilpha jouse hetna le hetchetna hin nanga um na tahsan chu thilpha boldohna asona dingin kataopeh jinge.

\VS{7}Kasopi, nangman Pathen mite nahepina hin alungthimu nasuhalin, na mingailutna hin kipana tahbeh le lungmon konna eipei.

\VS{8}Hijeh a chu keiman lung ngamtah a na panpina Christa jal'a kangeh hi nangman naboltei dia kilomtah ahi.

\VS{9}Hinlah ikingailutna jal jeh a, keiman kahin ngehnom joh ahi. Hiche hi keima, kum upa tah le Christa Jesu jal'a tupet a songkullut, Paul'a konna taona ahi, tin nei gelpeh in.

\VS{10}Keiman hiche kacha Onesimus hi nakhotona namusah dinga kangeh nahi. Keima songkul'a kaumpet in tahsan jal'in apa kahung hi.\XREF{✡}{{\XO 1:10 }{\XT{Col 4:9}}}

\VS{11}Tumasanga chu Onesimus hi nangma dinga phachomlou anahi maithei ahi, hinla tua ama hi eini dinga phatchomna higela ahitai.

\VS{12}Keiman ama hi nahenga dingin kalungthim pumin kahinsol e.

\VS{13}Keiman ama hi hiche thihkhaova kakihen sunga hi Kipana Thupha seiphongna a nangma thalhenga eikithopi dia umdensah ding kalunggon ahi.

\VS{14}Hinlah nangma phalpehna louvin imacha kabol nompoi. Nangma lungchamtah a neikithopi ding, seihat vanga bol chu hidahen kati ahi.

\VS{15}Nangman phat chomkhat a dinga Onesimus hi namansah chu a-itih a naumpi den theina ding hinte.

\VS{16}Ama hi nangma a dinga soh chu hijom talouva, soh sanga chungnungjo, sopi deium dehset, keima dinga hung hi ahitai.

\VS{17}Hijeh chun keima hi natoh khompia neigel a ahileh keima neilem ding tobang chun ama hi ana lemin.

\VS{18}Aman nangma chu ipi pen'a alam louva nabolna umkham, aman bat nanei aum khah a ahijongleh hichu keima bat in sun in.

\VS{19}Keima tah Paul in kakhuttah a hiche hi kajih ahi: Keiman sahpeh nange. Chule keiman nangin lhagaova neibat chu neisah dingin seiponge.

\VS{20}Tahbeh in, kasopi, Pakai jal'in hiche hi nei gelkhoh peh in kati ahi. Christa ah hiche tilkhouna hi neipen.

\VS{21}Keiman, hiche lekhathot kajih hin, kangeh banga aphajo cheh a nabol ding kaging chai.

\VS{22}Chukal val'in, keima dingin lhunna ding indan neina gonpeh in, ajeh chu Pathen'in na taonaho asan a chule keima nahenga kahung vahjet kit ding kakinem e.

\VS{23}Christa Jesu a songkul kalutpi Epaphras hin nangma lemna thu aseiye.\XREF{✡}{{\XO 1:23 }{\XT{Col 1:7; 4:12}}}

\VS{24}Chutima chun Mark, Aristarchus, Demas chule katohkhompi Luke te ho hin nangho lemna thu aseiyuve.\XREF{✡}{{\XO 1:24 }{\XT{Act 12:12,25; 13:13; 15:37-39; Col 4:10;
}}{\XT{Act 19:29; 27:2; Col 4:10;
}}{\XT{Col 4:14; 2 Tim 4:10;
}}{\XT{Col 4:14; 2 Tim 4:11}}}

\VS{25}Pakai Jesu Christa lungsetna chun nalhagao umpi hen.


\par }