\NormalFont\ShortTitle{1 Timothy}

{\MT TIMOTHY

\par }{\MTB HENGA

\par }{\MTC PAUL LEKHATHOT KHATNA

\par }{\IS Lamkai hina ahahsat teng

\par }{\IS Timothy ahinkho le alhacha natohna a ahatsahna dia thucheng lhou ho

\par }{\IS 1 Timothy lekhabu sung thu umdan

\par }{\IP Houbung vetkol ding dan lamhilna chule tahsan chate khat le khat kikah Houbung lamkai ho hihen, vannoi mite hijongleh kiguijopna phatah aneina diu thu kijih ahi. Solchah Paul in ajihlona pen hi kumsotpi akivoppi angailut asopipa henga ajih ahi. Paul in ahilchahna jouse hi Timothy dinga Houbung vetkolna dinga phatah ahi.

\par }{\IS Lekhathot jihpa chule ajih kum

\par }{\IP Solchah Paul in Rome mun'a songkul apat akilhadoh, hichu AD 63-65 sunga ajih ahi.

\par }{\IS Koi henga ajih ham?

\par }{\IP Solchah Paul'in Ephesus Houbung vetkolna dinga Timothy ahilchahna ahi. Adih louva mihil chule Paul natoh bangkhai ho, thil hahsa dinmun'a kon phatah a Houbung avetkol jouna dinga Timothy ahilchah ahi.



\par }\ChapOne{1}{\SH Salam Thu
\par }
{\PP \VerseOne{1}Hiche lekhathot hi Christa Jesu solchah, Pathen eihuhhingpu u thupeh le kinepna eipeuvah Christa Jesu pansah, Paul, a kon ahi.

\VS{2}Keiman tahsan jal a chapa deitah Timothy henga dinga kasut ahi. Pa Pathen leh Pakai Jesu lungsetna leh khotona chuleh chamnan naumpi hen.\XREF{✡}{{\XO 1:2 }{\XT{Act 16:1}}}


\par }{\SH Thuhil lhem'a kon'a gihsalna
\par }
{\PP \VS{3}Macedonia jona kanache laiya Ephesus mun'ah uminlang thuhil dihlouho suthip in kati bangin, aphachomlou thusim seileh khanggui thuseina a kihoulimna ho chu ana sutangin, hiche ho chun Pathen tahsanna lama khantouna asosah thei pon ahi.

\VS{4}Aphachomlou thusim sei leh khanglui thuseina a kihoulimna ho chu ana sutangin, hiche ho chun Pathen tahsanna lamah khantouna asosah thei pon ahi.

\VS{5}Keiman nang ka thuhilna a katup chu ahileh tahsan chate jouse hi lungthim thengtah a se le pha hetkhenna toh tahsan kicheh tah a konna ngailutna adimsetna diu kati ahi.

\VS{6}Ahinlah mi phabep in alakhel gam tauvin, amaho chu hiche hoa kon'in akihei mang gamun thilphachom lou kihoulimna'ah akimangcha gam tauvin ahi.

\VS{7}Amaho hi Mose dan thuhil jui danin aumun ahinlah ama hon thu tahbeh seija asei vangun athusei hou jong aki hetchet pouvin ahi.

\VS{8}Eihon dan hi ahi ding banga imanchah leh aphai tihi iheuve.

\VS{9}Ijeh inem itileh dan hi thildih bol ho dinga kisema ahipon, dan nitlou, thilse bol ho, Pathen helou ho leh chonseho, thiltheng subohho, anu le apa that ho chule mithat ho dinga kisema ahi bouve.

\VS{10}Dan hi jonthanhoiya kipeho, pasal leh pasal kikoiho, chule mihem a kiveiho, mijouho, kitepna sukeh ho,

\VS{11}I-Pathen'un eingansena dungjuiya hiche loupi tah Kipana Thupha kahilna toh kikal a chon ho jouse dinga kisema ahi.


\par }{\SH Paul in Pathen hepina athangvah
\par }
{\PP \VS{12}Hiche natohna dinga thahat eipea I-Pakaiyu Jesu Christa ka thangvah e. Aman akinbol dingin tahsan theiyin eigelin, eipansah in ahi.

\VS{13}Keima tumasanga Christa min taitoma kana pana thilse bol hat kana hin, amite kana bolset jeng vang'in Pathen khotona chu kachangin ahi. Ajeh chu keiman hetthemlou jeh le tahsan loujeh a kanabol ahi.\XREF{✡}{{\XO 1:13 }{\XT{Act 8:3; 9:4,5}}}

\VS{14}O, I-Pakai chu ichan geiya milungset them le khoto them hitam! Aman Jesu Christa a kon'in tahsanna le lungsetna chun eina sudim tan ahi.

\VS{15}Christa hi michonse te huhhing dingin vannoiya hin ahungin ahi tihi tahsan umtah thuhil ahin, mijousen san ding doltah ahi, chuleh hiche ho lah a chu keima hi achonse chungnung pen kahi.

\VS{16}Ahinlah Pathen'in khotona eina musah hin, Jesu Christa hi mijouse lah a chonsepen in jong atahsan leh tonsot hinkemlou anei thei ding ahi ti ahetdoh theina diuva keima hi vettoh thei pipena eimanchah ahi.

\VS{17}Loupina le jangaina jouse atonsot atonsot in Pathen a hijing tahen! Ama hi tonsot leng, mutheilou, thi theilou, ama bou hi hiche Pathen chu ahi, Amen.


\par }{\SH Gal phatah in sat un
\par }
{\PP \VS{18}Kachapa Timothy, na chunga gaothua ana kiseiya kon a hiche thuhil hi kapeh nahi. Hiche hin Pakaiya dinga na galsatna a nahatsah ding ahi.

\VS{19}Christa a na tahsan chu tuhdet in chule se le pha hetna na lungsung chu sutheng jingin. Mi phabep khat in hiche se le pha het theina lungsung chu amang khel'un atahsan nau kong chu akeh gamtan ahi.

\VS{20}Hymenaeus leh Alexander teni hi vetkah thei ahilhon e. Keiman amani chu Pathen ataitom kit lhon louna dinga Satan khut a ka pehdoh lhon ahitai.




\par }\Chap{2}{\SH Taona thudol'a kihilna
\par }
{\PP \VerseOne{1}Amasapen in mijouse dinga tao dingin kangeh un ahi. Pathen hepina achan theina dingun thum'un, chuleh amaho dingin thangvahna peuvin.

\VS{2}Lengho leh thuneina mun a umho dingin taovun, hitia chu Pathen jana neipuma lungmong tah le chamdel a hinkho iman theina diuvin.

\VS{3}Ijeh-inem itileh hichu thilphatah eihuhhingpau Pathen lahthei doltah ahi.

\VS{4}Aman mijouse hi huhhing'a aum theina ding leh thutah hetna ahin neithei diu hi eideipeh u ahi.

\VS{5}Ajeh chu Pathen khat seh leh mihemte kikah a chamna eisempeh theiyuvah palai khat seh Jesu Christa aumin ahi.

\VS{6}Aman mijouse dingin ahinna mangchan chamlhatna eichohdoh peh tauvin ahi. Hiche hi Pathen'in vannoi mite aphatcha ahetsah nom chu ahi.

\VS{7}Chule hiche tahsan thu leh thutah thu hi chidang namdang te lah a hilchen ding leh seiphong dinga keima hi solchah a eikilheng doh ahitai. Keiman kaseival poi thutah bou kasei ahi.\XREF{✡}{{\XO 2:7 }{\XT{2 Tim 1:11}}}

\VS{8}Pathen houkhomna mun jousea, mihon lunghanna le kinel baotam nei louva Pathen lama akhuttheng adop uva taona aman diu kadeiyin ahi.

\VS{9}Chuleh numei ho hi adolbep chan kijemu henlang kiphalam khen chan umuhen. Akivon diu bep chan kivon u henlang, asampheh dan uvah chingtheiyuhen, sana le dangka mantam ahilouleh thil manlutah kivona kilelahna neida uhen.\XREF{✡}{{\XO 2:9 }{\XT{1 Pet 3:3}}}

\VS{10}Ajeh chu Pathen ngaisah kahi ti numeiho chu achonphat nauvin kijemjo leu aphai.

\VS{11}Numei hon kangkhencha leh ginggeh cha a um kithemchuh uhen.

\VS{12}Numei ho hi pasal ho chunga thunei ding leh thuhil dingin thu kapepoi, thipkhen chan thu ngaileu kati.

\VS{13}Ajeh chu Pathen'in Adam asem masan chujouvin Eve asemin ahi.\XREF{✡}{{\XO 2:13 }{\XT{Semtilbu 2:7;
}}{\XT{Semtilbu 2:21,22}}}

\VS{14}Chuleh Satan in alheplhah chu Adam ahipon, numeinu joh chu ana lheplhah a chonset hunglut ahi.\XREF{✡}{{\XO 2:14 }{\XT{Semtilbu 3:1-6}}}

\VS{15}Ahinlah numeiho hi tahsanna le ngailutna a, thenna le chonnema aum jing leh acha hin uva konna huhhing'a um ding ahiuve.




\par }\Chap{3}{\SH Houbung lhacha natong ding ho
\par }
{\PP \VerseOne{1}Hiche hi tahsan thei ding doltah a kisei ahi. “Khat touvin Houbung Upa hi ding natoh anop leh ama chun ja umtah panmun adei ahi.”

\VS{2}Hijeh chun Houbung Upa ding chu ja umtah nolnabei hinkho mang hi ding ahi. Aji ang'a kitah ding, ama le ama kitimjou mi hi ding, chingthei tah a hing hi ding, chule minphatna nei hi ding ahi. Jindot them chule mihil them hi ding ahi.\XREF{✡}{{\XO 3:2 }{\XT{Tit 1:6-9}}}

\VS{3}Ama chu julopmi ahilou le agilou hilou ding ahi. Ama chu milungneng hi ding, mitoh kinahat hilou ding, chule sum ngailu lou mi hi ding ahi.

\VS{4}A-insung kipohtup jou mi, achaten ajathei le athua nunsah jou mi hi ding ahi.

\VS{5}Ajeh chu a-insung akivettup joulou leh Pathen houbung chu iti avettup jou ding ham?

\VS{6}Houbung Upa ding chu tahsan thah hilou ding ahi, ajeh chu hung kiletsah intin Diabolin asuhlhuh ding ahi.

\VS{7}Chujongleh, pam a miho seiphat changmi hi ding ahi, achuti louleh miseiset achanna a kon chun Diabol thangkolah ohkhaget inte.


\par }{\SH Deacon ho
\par }
{\PP \VS{8}Chutobang ma chun deacon panmun loding ho jong chu ja-um mi chuleh kitahna neimi hi ding, ju a lopmi hilou ding, sum a kitahlou mi hilou ding ahi.

\VS{9}Tahsan thugil tua kiphongdoh thudol'a kipeh thengna nei, chule lungthengsel a hing mi hidiu ahi.

\VS{10}Amaho hi deacon a akipansah masanga hoitah a kholchil masat ding, alhin uva ahileh deacon panmun a pang ding ahiuve.

\VS{11}Hitobangma a chu ajiteu jong ja um mi hi ding, miseiset hat hilou ding, ama le ama kitimjoumi hi ding chuleh anatohna jousea jong kitahna neimi hi ding ahiuve.

\VS{12}Deacon ho chu jikhat neimi hi ding chuleh achateu leh a insung kivetsuijou mi hi ding,

\VS{13}Deacon natohna a lolhing tah mi chun mipia kon a jana chang diu hichun Jesu Christa atahsan nau toh tahsan aum nau asuhpung ding ahi.


\par }{\SH Thugiltah
\par }
{\PP \VS{14}Nakom u hunglhun vah ding kinepna kanei jing vang'in tun hiche ho hi kahin sun e.

\VS{15}Ijemtia keima kahunggei khah leh Pathen insung mite iti chon diu ham ti nahet theina dinga kati ahi. Hiche hi hingjing Pathen houbung ahin, hichu thutah kingapna khombul ahi.

\VS{16}Kinelna beihel in, hiche hi itahsan nau thugil loupitah chu ahi. Christa chu mihem a hung kilanga Lhagaovin atahlanga vantil hon amuu ahi. Ama thu hi chitin namtin lah a akiphong jal in vannoi miten atahsan un chuleh loupitah in van ah lahtouvin aumtai.




\par }\Chap{4}{\SH Thuhil dihlou ho
\par }
{\PP \VerseOne{1}Tun Lhagao Thengin kicheh tah in eiseipeh un, ninunung teng mi tamtah, tahsan dihtah a konna pullha ding, ama hon thilha hoa konna lhagao dihlouho thuhil ajui diu ahi.

\VS{2}Amaho chu thuhillhem chule mijouho ahiuvin, se le pha ahetnau lungthim chu athisa ahi.

\VS{3}Ama hon jinei hi adihpoi atiuvin chuleh thutah hea tahsan ten thangvah taona puma aneh diuva Pathen'in asemho chu neh ding adihpoi ati diu ahi.

\VS{4}Ajeh chu Pathen thilsemho jouse hi thangvah taona puma ikisana ahileh aphamo umlou paidoh ding jong umlou ahi.

\VS{5}Ajeh chu hiche hi Pathen thu le taonaa santhei ding dol a kisuthenga ahi, ti iheuve.


\par }{\SH Lhacha pha
\par }
{\PP \VS{6}Timothy nangin hiche ho hi sopiho kom'a nasei chetpeh leh nangma, tahsan thua kikhoukhah chule thuhilpha juiyah, Christa Jesu lhacha lomtah nahi ding ahi.

\VS{7}Amavang Pathen deilou gollui thusimho le thuchavai kihoulimna hoa kon'in kidalsen lang Pathen dei hinkhoa kipuikhangna ah kipelutjon.

\VS{8}Tahsa lam phatchomna dinga kimanchah hi aphanai, ahinla Lhagao lamdol a phatchomna dinga kimanchah hi aphajoi, ajeh chu hiche hin tu hinkhoa ding leh khonunga dinga phatchomna tah ahi chu thutep uma ahi.

\VS{9}Hiche hi tahsan thei doltah a kisei ahin, mijousen asan ding doltah ahi.

\VS{10}Hiche ding jeh a hi hatah a itoh u ahin, toh jong itohjom jing dingu ahi, ajeh chu, mijouse huhhingpu ahi dehset a tahsan chate Huhhingpu hingjing Pathen a ikijop nau uma ahi.

\VS{11}Hiche thu ho hi hil inlang amaho chu hetthem sah tei ding khohsah in.

\VS{12}Na khandon jeh hin mi nahsahmo theiyin umhih in, amavang na thusei dan leh na hinkho mandan in, nami ngailutna in, na tahsan hinkho kimanchah dan leh thenna hinkho naman danin atahsan ho vetjui theiyin um'in.

\VS{13}Keima kahung kahsen, Pathen thu simna in, tahsan chate tilkhouna in chuleh thuhil lamin ana ponthon.

\VS{14}Houbunga Pakai lhacha ten na chunga khut angap uva nachung chang thua themgao thuphondoh naa konna Lhagao thilpeh nachan chu nahsahmo hihbeh in.

\VS{15}Hichenga hin lunglut tah in pangin. Na khantouna hi mijouse het a akilahdoh theina dingin na natohna a hin kipumpeh jingin.

\VS{16}Nathuhil dungjui chun kimangchan, hichu chepi jingin chutileh Pathen'in phatthei naboh ding chuleh na thuhil jaho jong phatthei chang diu ahi.




\par }\Chap{5}{\SH Houbung miho bolding dan
\par }
{\PP \VerseOne{1}Upa tehseho chu phoh hih-in, napa tobangin jana neitah in jolthon, khangdong pasal ho chu napenpi nasopitah tobangin kihoupin,

\VS{2}Nupi tehseho chu nanu tobangin gel inlang, na sanga dongjo numeiho chu napenpi nasopinu tobangin lungtheng tah in kaihoiyin.


\par }{\SH Meithaiho jading
\par }
{\PP \VS{3}Ajen ding koimacha neilou meithai ho chu jana neitah in kaihoiyin,

\VS{4}Ahinlah chate le tute nei ahiu leh amopoh nau masapen chu a insunga Pathen mikhotona apohdoh dingu, ahing uvah anu le apateu phatna ngailutna a alethuh diu ahi. Hichu Pathen lung lhaina ahi.

\VS{5}Amavang leiset chunga a insungmi um talou meithai dihtah ho chun Pathen a akingapnau ngaplhahna anei theiyun, Pathen'in apanpina diuvin sun le jan in atao jingun ahi.

\VS{6}Ahinlah meithai nopsahna hinkhoa kimangcha jingho vang ahinlai sunga jong athisa ahiuve.

\VS{7}Amaho chu miseiset achan louna diuva hiche thupeh ho hi napeh ding ahi.

\VS{8}Ahinlah koi hileh ama sopite ding khohsahna neilou adeh deh a ama insung mite ding khohsah louho chun tahsan dihtah chu apaidoh u ahitan, hitobang ho chu atahsan louho sanga khohjo ahiuve.

\VS{9}Kithopi dinga amin kikhum meithaiho chu alhompen a kum somgup hi ding, ajipa anga kitahna ana neimi hi ding ahi.

\VS{10}Ama chu achate ahin khoukhahna a athilpha bol jeh a mijouse jana changmi hi ding, maljin khoto, tahsan kibahpiho kisunem tah a jenmi hi ding, hahsatna tohho kithopi nommi hi ding ahi.

\VS{11}Khangdong meithaiho vang panglou diu ahi, ajeh chu Christa dinga akipehnau sanga atahsau ngaichatna chu hatjo ding jinei nom kit diu ahi.

\VS{12}Hiche chun kitepna aneisau chu asuhkeh a themmona chang diu ahi.

\VS{13}Chuleh amaho chun thaset hinpan untin intin a vahle untin, thuchavai seina a kipeuvin tin, mi natohna a gakikum lediu chuleh akinlouva thuseina a gakamjao lediu ahi.

\VS{14}Hijeh chun hitobang khangdong meithai ho hi ajinei kit uva cha anei diu, inchen akisem diu ka phatsah ahi. Chutileh melma chun amaho chu aseisetna diu agomkom aneilou diu ahi.

\VS{15}Ajeh chu amaho lah a phabep khat hi ache lengun, Satan nung ajui tauve tihin eitijat sah in ahi.

\VS{16}Tahsan cha numei khat chun sopi meithai aneiya ahileh amaho chu phatah in kivetsui henlang mopohna houbung chunga ngapda hen. Chutileh houbungin achangseh a cheng meithaiho phatah a avetsui thei dingu ahi.


\par }{\SH Houbung lhacha ho jading
\par }
{\PP \VS{17}Houbung Upa akin phatah a tongho adehset a thupha lhangsapna le thuhilna a hapanho chu jana peh ding chuleh atohman jong phatah a peh ding ahi.

\VS{18}Ajeh chu Pathen thun, “Bongchal changchila chu amuh kikan hihhen chujongleh mun dang khat a chun, natonga chun atohman asan dinga lomtah ahi!” ati.\XREF{✡}{{\XO 5:18 }{\XT{Danbu Ni Na 25:4;
}}{\XT{Matt 10:10; Lk 10:7}}}

\VS{19}Houbung lhacha khat chunga hehna aum leh hettohsah mini, mithum aumlou leh lahih in.\XREF{✡}{{\XO 5:19 }{\XT{Danbu Ni Na 17:6; 19:15}}}

\VS{20}Adang hon kichatna anei theina dingin achonseho chu mipi angsunga sosal'in.

\VS{21}Pathen leh Jesu Christa chuleh vantil sangpen ho mitmua hiche thu hi kapeh nahi, hiche thupeh ho hi langneina leh sihneina koimacha kom'a neilouvin mangchan.

\VS{22}Houbung sunga Pakai lhacha napansah ding tengleh kino hihbeh in. Midang chonsetna a kinunat hih in, nang le nang kisuthengin.

\VS{23}Twisih jengseh donhih in, naveiset jeh leh nagilpi damlouna jeh in lengpitwi themkhat khat anamang jitan.

\VS{24}Mi phabep chonsetna hi mijouse het in akilangin, suhdih thei ahi. Ahinla mi phabep chonsetna hi khonung le bou hung kilang ding loi aum'e ti sumil hih in.

\VS{25}Chutobang chun mi phabep thilpha bol hi mipi het in akilangdoh theiyin, chuleh mi phabep in thilpha abol hi phat khat le bou hung kilang doh ding ahi.




\par }\Chap{6}{\SH Sohten pakaite kipasah
\par }
{\PP \VerseOne{1}Sohhon Pathen min leh athuhil taiponga aumsah louna ding uvin a Pakai teu gin leh jabolna lhingset apeh jing diu angaiye.

\VS{2}Chuleh apakai teu chu tahsan chate ana hikhah jongleh sopi ahijeh chun nahsahmon bolda uhen, chusang chun hajen cheh joh uhen, ajeh chu anatoh u phatchompi ho chu angailut u tahsan chate mama ahiuve. Timothy, hiche thu hi hilin, anit chehna diuvin tilkhouvin.


\par }{\SH Thuhil lhem
\par }
{\PP \VS{3}Mi phabep in ka thuhil uhi ana khel maitheiyu ahi, ahinla hiche hi Pakai Jesu Christa thuhil phachom tah chu ahi. Hiche thuhil hin Pathen deilam hinkho akhantousah ahi.

\VS{4}Koitobang khat in hiche to kitoh louva thuhil aum leh ama chu thuhil'a nunglou chule hetna lhasama ahi. Hitobang mi chun hiche thudih hi aheimanggot ahi. Hiche hin kinel baotamna asodohsah jia achaina chu kimitthipna, kibungkhen, kidemto, chuleh kiginmoto phalou tah asodoh sah ji ahi.

\VS{5}Hitobang ho hin phat tinin thil phalou asodoh sah jin ahi. Alungthim'u asuboh un thutah anungsun tauvin ahi. Hitobang miho dingin Pathen lama lunglut dana aumu hi tahsa lama haodohna ding tohgon bep ahijin ahi.

\VS{6}Ahinlah Pathen ngaisahna toh kilhon'a lungnachim hinkho hi haona tahbeh ahi.

\VS{7}Atahbeh in, eihon leiset a hin ima ihinpolut pouvin, chuleh idalhah tengu leh ima ipohdoh diu aumpon ahi.

\VS{8}Hijeh chun eihon neh le von ineiyuleh ilunglhai jeng diu angaiye.

\VS{9}Ahinlah ahaodoh nom loiho hi lhepna ah alhaji uve chuleh ngol-hoitah le hamset umtah ngaichat ho hin manthahna a alehlutji bep in ahi.

\VS{10}Ajeh chu sum ngaichatna hi thil phalou jouse hung konna ahi, chuleh sum ngaichatna hin mi phabep tahsan dihtah a kon'in alamvai sah in lunggimna tamtah in amaho asuna bepji in ahi.


\par }{\SH Tahsanna a pandet
\par }
{\PP \VS{11}Ahinlah Timothy nangma vang Pathen mi nahijeh in hiche thilse hoa kon'in jammangin lang lungnengtah le thohhatna neitah in ngailutna le tahsanna neipumin Pathen deilam le chonphatna del in.

\VS{12}Tahsan dihtah chuna in galsat pha chu sat in. Pathen'in nakouna tonsot hinkemlou chu tuhchah in, hichu ahetoh mi tamtah masanga phatah a na phondoh ahitai.

\VS{13}Mihem hinkho pea Pathen angsung leh Pontius Pilate masanga hettohsahna phatah pea Jesu Christa angsunga hiche thupeh hi kapeh nahi.\XREF{✡}{{\XO 6:13 }{\XT{Jn 18:37}}}

\VS{14}Toh dinga nakipe chu bulhingset in tongin, chutileh tu apat le Pakai Jesu hungkit kah in koima chan themmo nachan ponte.

\VS{15}Lengho Leng le pakaiho Pakai anunnom leh hatchungnung Pathen ama bou chun Christa chu aphatcha van'a konna ahin kilahdohsah ding ahi.

\VS{16}Ama bou hi thi thei louna hinna nei ahin aumna chu vahbehseh a koima chan aphah theilou, mihem mit in amuphah louding ahi. Loupina le thaneina jouse atonsot tonsot in Amaa hijing tahen! Amen.

\VS{17}Hiche leiset a haosaho chu akiletsah louna diu leh kisonpi thei hilou asum u chu kiskonna a anei louna diuvin hilchah in. Ingaichat hou ning lhingset a eipeuva Pathen joh kiskonnan neiyuhen.

\VS{18}Asum u chu thilpha bolna a aman diuvin seipeh in. Thilpha bolna lama ninglhingu henlang alhasamho khotona hinnei uhen. Chuleh midang kom'a phaldoh dingin phattin in kigosan um jing uhen.

\VS{19}Hitia chu abol uleh gou kikhol khonunga dinga akhombul phatah nei hi diu chutia chu hinna tahbeh chu atekhah thei dingu ahi.


\par }{\SH Tahsan
\par }
{\PP \VS{20}Timothy, Pathen'in na ngansena chu kichin tup in. Nadou hotoh Pathen deilou ngol-hoi tah a kihoulimna ho, ama hon chihna atiuva kon chun kihei mangin.

\VS{21}Mi phabep in hitobang ngolnaho chu ajui uvin tahsanna a kon'in alamvai tauve. Pathen mikhotona chun nabon un naumpiu hen.


\par }