\NormalFont\ShortTitle{Amos}

{\MT AMOS

\par }{\MTB THEMGAO LEKHABU

\par }{\MTC Amos Themgao Lekhabu Sung Thu Umdan

\par }{\IP Israel lenggam Jeroboam in lengvai apoh sung chun, imalam jousea khantou machalna aumin ahi. Hiche phatsung chu Israel lenggam’a Sanakhang tin akihen ahi.

\par }{\IP Hitia nei le gou, Sana dangka a akhantou tul tul-u chu, agamsung uva Pathen douna thil tampi boldohnan aneilo tauvin ahi. Gamsung chu doihouna maicham phung adim tan, huh leh jkonna adim in, adeh in vaicha gentheite engbolna adimtan, thu adih’a kitanna ana um tapoi.

\par }{\IP Hijeh a chu, Pakaiyin Israel douna-a Amos chu themgao thilmu amusah’a, Israel mite gihsalna thu aphondoh sah ahi. Gam haosatah leh thaneitah hijongleu, a Pakai a Pathen’u asuhmil tah jeh’un, Pakai achung uva alungdam tapon, anam pumpiuva lung ahei’uva akisih lou u’leh, achung uva gotna nasatah Pakaiyin achuhsah ding koncha ahitai, ti aphondoh sah ahi.

\par }{\IS Lekhau Sung Kihop Khenna

\par }{\IP Khatna, Pathen'in Israel mite chunga alunghanna thutanna leh gotna ahinpeh ding phondohna ahi. Ama hon Pathen toh akitepnau apalkeh un, Pakai doumah jeng aboltauve. Hijeh a chu ato diu gotna chu khohse tah hi ding ahi (1:1-2:16).

\par }{\IP Anina, Israel chateseh chunga hilouvin, akimvel’a cheng namdang ho chunga jong, Pathen'in thutanna abolkhum’a, gotna apeh ding ahi. Ajeh chu ama hon, Pathen mite Israel chate chu asugentheijun, noise tah’in abol uvin ahi. Israel te jong chule namdang ho chunga jong vahom’a pang ahi dan, Pakaiyin aphondoh ahi (3:1-6:14).

\par }{\IP Achainan, Pathen'in Israel mite gihna leh douna gaothu nga aseina lah a, amite Israel khotonan nivei anungchon in, alung akhel in ahi. Akhkonnan, Pathen'in Israel avel’a atundoh kit ding aphong doh in ahi (7:1-9:15).

\par }{\IS Lekhabu Jihpa Chule Ajih Kum

\par }{\IP Amos, amin umje dan chu, “Pohgih-poh” tina ahi. Ama hi, Judah gamsunga khopi neocha Tekoa khomi ahi. Ama hi themgao tahbeh ahipon, kelngoi ching’a pang anahi. Hiche lekhabu hi, Amos in ajih ahi. Ajihna phatsung hi, alhangpin 760-750 BC sung ahi. Hiche phatlai hi, Israel gamsung’a Jeroboam lengvaipohlai ahi.



\par }\ChapOne{1}{\SH Israel Gam Kimvel’a Cheng Ho Chung’a Thutanna
\par }
{\PP \VerseOne{1}Juda gam’a, Teko’ah kho’a cheng kelngoi ching hat, Amos kitipa heng’a, hiche thu hi ana lhung e. Judah gam’a Uzziah lengvaipoh lai chuleh Israel gam’a Jehoash chapa Jeroboam lengvaipoh laiya, liingkiho masang kum nina-a chu, hiche thu hi Amos in themgao thilmua anamu ahi.
\XREF{✡}{{\XO 1:1 }{\XT{2 Lengte 15:1-7; 2 Thusimbu 26:1-23;
}}{\XT{2 Lengte 14:23-29}}}

\VS{2}Aman hitin aseije, “ Pakai ogin gimnei tah chu, Zion lhanga kon a hung kitum ding, chuleh Jerusalem khopia kon’a gamtin thong leuva hung ging ding ahi. Chuleh kelngoi ching ho hamhing dum jouse goplha ding, Carmel lhang’a hamhing ho geija goplha-a thigam dingu ahi.”
\XREF{✡}{{\XO 1:2 }{\XT{Joel 3:16}}}

\VS{3}Pakaiyin hitin aseiye, “Keiman Damascus khopi talen manlouva ka lha louhel ding ahi. Ajeh chu amiten chonset abol bol jing uvin, anga deh pouvin ahi. Ama hon Gilead mun’ah kamite chu thih kangkuiya chang kikui bangin abol’un, ahi.
\XREF{✡}{{\XO 1:3 }{\XT{Isa 17:1-3; Jeremiah 49:23-27; Zechariah 9:1}}}

\VS{4}Hijeh a chu Keiman Hazael lengpa inpi meiya kahal lhah ding, chuleh Ben-hadad lengpa kulpi jong ka suhmang ding ahi.

\VS{5}Keiman Damascus khopi kotpi ka tumboh ding, chuleh Aven phaicham a cheng miho katha gam ding ahi.

\VS{6}Pakaiyin hitin aseije, “Gaza khopi talen manlouva kalha louhel ding ahi. Ajeh chu amiten chonset abol bol jeng’un, anga deh pouvin ahi. Ama hon kho jousea miho abon’un sohchang in atolmang un, Edom gam’a soh in ajohdoh gam tauvin ahi.
\XREF{✡}{{\XO 1:6 }{\XT{Isa 14:29-31; Jeremiah 47:1-7; Ezekiel 25:15-17; Joel 3:4-8; Zephaniah 2:4-7; Zechariah 9:5-7}}}

\VS{7}Hijeh a chu Keiman Gaza khopi bang ho meiya kahal lhah ding, chuleh akulpi jouse jong ka suhmang ding ahi.

\VS{8}Keiman Ashdod mite ka suhgam ding, chuleh Ashkelon lengpa jong ka suhmang ding ahi. Chuteng Ekron douna-a keiman ka khut kalha ding, Chuleh Philistine mi ahing doh amoh chengse jong thigam diu ahi,” tin Hatchungnung Pakaiyin aseiye.

\VS{9}Pakaiyin hitin aseiye, “Tyre khopi talen manlouva kalha louhel ding ahi. Ajeh chu amiten chonset abol bol jengun, anga deh pouve. Ama hon Israel toh sopi unao hina akitepnau asukeh’un, khojousea miho abon’un Edom gam’a soh chang in ajoh doh gam tauvin ahi.
\XREF{✡}{{\XO 1:9 }{\XT{Isa 23:1-18; Ezekiel 26:1—28:19; Joel 3:4-8; Zechariah 9:1-4; Matt 11:21,22; Lk 10:13,14}}}

\VS{10}Hijeh a chu, Keiman Tyre khopi bang ho meiya ka hallhah ding, chuleh akulpi jouse jong ka suhmang ding ahi,” ati.

\VS{11}Pakaiyin hitin aseiye, “Edom mite talen man louva kalha louhel ding ahi. Ajeh chu ama hon chonset abol bol jeng uvin, anga deh pouvin ahi. Ama hon asopite, Israel te, chung’a chemjam apan’un adel jeng’un, dipdamna beijin aboltauve. Ama hon, alungdam theilou jeh’un, asopite chu asat jing’un, chuleh nasatah in lunghang den in aum tauvin ahi.
\XREF{✡}{{\XO 1:11 }{\XT{Isa 34:5-17; 63:1-6; Jeremiah 49:7-22; Ezekiel 25:12-14; 35:1-15; Obadiah 1:1-14; Malachi 1:2-5}}}

\VS{12}Hijeh a chu Keiman Teman meiya kahal ding, chuleh Bozrah kulpi jouse jong ka suhmang ding ahi.

\VS{13}Pakaiyin hitin aseiye, “Ammon mite talen man louva kalha louhel ding ahi. Ajeh chu ama hon chonset abol bol jeng uvin, anga dehpouvin ahi. Ama hon gamgi kehbe na dingin, Gilead chu gal asat khum’un, numei gailai ho chemjam in agai acheuvin ahi.
\XREF{✡}{{\XO 1:13 }{\XT{Jeremiah 49:1-6; Ezekiel 21:28-32; 25:1-7; Zephaniah 2:8-11}}}

\VS{14}Hijeh a chu keiman Rabbah khopi bangho meiya kahallhah ding, chuleh akulpi jouse jong ka suhmang ding ahi. Hiche gal chu, chimpei nasatah kipei bang ding, chuleh huise gimnei tah gin bang’a, mi peng in husa kithong ding ahi.

\VS{15}Chutah leh alengpau leh leng chapa te jouse abon’uva, migam’a sohchang ding’a kitolmang soh diu ahi,” tin Pakaiyin aseiye.




\par }\Chap{2}{\PP \VerseOne{1}Pakaiyin hitin aseiye. “Moab mite talen man louva ka lha louhel ding ahi. Ajeh chun ama hon chonset abol bol jengun, anga dehpouvin ahi. Ama hon Edom lengpa gu leh chang jouse meiyin ahal un, vutvam aso sah tauvin ahi.
\XREF{✡}{{\XO 2:1 }{\XT{Isa 15:1—16:14; 25:10-12; Jeremiah 48:1-47; Ezekiel 25:8-11; Zephaniah 2:8-11}}}

\VS{2}Hijeh a chu keiman Moab gamsung meiya kahal lhah ding, chuleh Kerioth khopi kulpi ho ka suhmang ding ahi. Chuleh Moab mite chu gal’a ka leh mao na thum jeju lah a, agalmi hon saki amut denuva thigam ding ahiuve”, ati.

\VS{3}Chuteng keiman alengpau ka suhmang ding, chuleh leng chapa teu jouse jong ka suhgam ding ahi,” tin Pakaiyin aseiye.

\VS{4}Pakaiyin hitin aseiye, “Keiman Judah talen manlouva ka lha louhel ding ahi. Ajeh chu ama hon chonset abol bol jengun anga deh pouvin ahi. Ama hon Pakai peh chondan thuhil don louvin akoijun, chuleh athupeh jong anitdeh pouvin ahi. Apu apateu vamang na jou leh nal’a kilheplhahna ah avahmang gam tauvin ahi.

\VS{5}Hijeh a chu keiman meiya Judah kahallhah ding, chuleh Jerusalem khopi kulpi ho jong ka suhmang ding ahi,” ati.


\par }{\SH Pathen'in Israel Chunga Thu Atan
\par }
{\PP \VS{6}Pakaiyin hitin aseiye, “Keiman Israel talen man louva kalha louhel ding ahi. Ajeh chu, ama hon chonset abol bol jengun angadeh pouvin ahi. Ama hon midih jong dangka lhomcha man in ajoh doh’un, chuleh tah lel vaichate jong kengchot to-khat toh aki lheh tauve.

\VS{7}ama hon tahlel gentheite leivui lah a achonlut nun, chuleh vaichate jong lampam’a asondoh un ahi. Apa leh achapa jong numei khat kom’a aga lumkhom ji lhonin, keima mintheng chu asuboh tauvin ahi.

\VS{8}Pathen houna maicham phung dung’a chun, aleiba teuvin, bat sahdoh kah’a ding’a apeh’u, ponsil ho akisil’un akijam leuve. Chuleh a Pathen’u Hou-In sunga jong, thudihlou tah’a mi agap nau Lengpitwi adon uvin ahi.

\VS{9}Amavang, kamite masang tah’a, Cedar thing banga sang leh Oak thing banga tah, Amor mite ana suhmang peh chu keima kahi. Keiman thingbah lah a aga jouse jong ka sugam in, chuleh noi lam’a ajung geijin ka kaldoh in ahi.
\XREF{✡}{{\XO 2:9 }{\XT{Danbu Ni Na 3:8-11}}}

\VS{10}Egypt gam’a kon’a nahin pui doh uva chu keima kahi, chuleh kum somli jen nelphai gamthip’a nahinpuileu chu keima kahi. Hijeh a chu nang hon Amor mite gamsung naloden theiju ahi.

\VS{11}Keiman na chapa teu phabep themgaovin ka pansah in, chuleh adang ho jong Nazir ka hisah e. Vo Israel kamite, nangman hiche hi ahipoi tia na seithei ding ham?” tin Pakaiyin aseiye.
\XREF{✡}{{\XO 2:11 }{\XT{Minbu 6:1-8}}}

\VS{12}Ahivangin, nangman Nazir ho jong, ju na donsah in chonset na bolsah e. Chuleh themgao ho jong gao thu seilou ding’in naphoh thiptai.

\VS{13}Hijeh a chu, keiman thohgim tah’a kalha ding, bongkang changpal dimset kiheng’a uh jen jun bang’a kalha ding, kasuh nem ding nahi.

\VS{14}Nalah uva akal jang pen jong jammang deh louding, chuleh atha hat pen jong pang jou dehlou ding ahi. Thahattah’a galsat hon jong, ahinkho akihuhdoh joulou diu ahi.

\VS{15}Thalpi kap’a pangho jong ding det joulou diu, chuleh Sakol chung touthem ho jong, amaho leh amaho kihuhdoh jou lou diu ahi.

\VS{16}Hiche nikho chuleh gal hang pen’a panghon jong, agal manchah’u ase lhah diu chuleh ahindoh nadiuva jamdiu ahi”, tin Pakaiyin aseiye.




\par }\Chap{3}{\SH Themgao Thu Leh Athuneina
\par }
{\PP \VerseOne{1}Pakaiyin nangho douna thu asei hi ngai jun, Vo Israel leh Judah mite, keiman Egypt gam’a kon’a kahin puidoh na insung pumpi douna-a kisei ahi.

\VS{2}“Leiset chung mihem insung jouse lah a, keiman nangho bou kahet nahiuve. Hijeh a chu na themmonau jouse chung’a, tei tu ding nahiuve”

\VS{3}Ajotna ding mun kihoutoh masa louva, mini lampi khat’a kijot khom thei mong hinam?

\VS{4}Neh ding kimat masah louva, gammang noija sakei bahkai hutum ngai am? Chuleh aneh ding ima kimat louva, sakei bahkai nou jong peng mong hinam?

\VS{5}Anchah beija kikam thang’a, vacha oh thei mong ding ham? Achonpil umlouva tol’a thang kikam chu kipil thei ding ham?

\VS{6}Gal ginna pengkul kimut teng, khopi mite tija louva um thei ding ham? Pakaiyin abol louva ahileh khopi chung’a thilse moh lhun thei ding ham?

\VS{7}Dihtah mong in, Hatchungnung Pakaiyin, alhacha themgao ho henga phongdoh masa louvin, imacha aguh in abol hih hel e.

\VS{8}Sakei bahkai akitumtai, hijeh chun, koiham akicha louding? Hatchungnung Pakaiyin thu aseitai, hijeh chun, koiham Pakai thuseiphong jal louding?


\par }{\SH Israel Chung’a Manthahna
\par }
{\PP \VS{9}Hiche thu hi, Ashdod mipite leh lamkaite heng’a phongjal un, chuleh Egypt gamsung a milen milal ho heng’a sei phong leuvin. Tun, nangho Samaria leh akimvel’a molchung dung a hung kikhom uvin lang, Israel mite kibol gentheina leh acheh chao nau hi hungve uvin” ati.

\VS{10}Pakaiyin aseiye, “Kamiten thudihtah’a thil bolje ahaimiltauve. Akulpi hou jong, pumhat leh guchat’a kichom khom nei leh gou dimset in akholkhom tauvin ahi.

\VS{11}Hijeh chun Hatchungnung Pakaiyin aseiye, “Melma na kidoupi khat ahung kon’e. Aman gamsung pumpi aumchah kheh ding, kivenna pal ho jong aloichim ding, chuleh akulpiu jouse jong asuh chim ding ahi.”

\VS{12}Pakaiyin hitin aseiye, “Kelngoi chingpan sakei bahkai kam sunga kon’a kalngoi huhdoh agot’a, akeng teni leh abilkol khat seh bou achulhah ham ham ji bang a, Samaria khopi a nomsa tah’a cheng Israel chate leh Damascus khomite chu, alupnau jalkhun ningchong kah’a abong abaiya kiloidoh ding ahiuve.

\VS{13}“Ngai uvin, chuleh Israel dounan gamsung pumpia thu gasei jun,” tin , Pakai, van Pathen chun aseiye.

\VS{14}Hche nikho chuleh keiman achonset jal’a Israel chu talen ka matsah ding, Bethel kho’a milimdoi maicham’a saki ka satlhah’a, chuleh maicham phung jong ka suhmang ding ahi.
\XREF{✡}{{\XO 3:14 }{\XT{2 Lengte 23:15}}}

\VS{15}Chuleh mihaosa hon phalbi-in ding’a asah’u innom tah ho leh nipilai-in dinga asah’u inho jong, chuleh saiha-a kisa leng inpiho jong abon’a ka suhmang ding ahi.




\par }\Chap{4}{\PP \VerseOne{1}Ka thusei ngaijun, Samaria gam’a cheng bongpi tobang ho, vaicha gentheite bolgim’a chuleh panpi ngaicha geuva um tahlel te noigep gep jiho, Ajiteu pasal ho jah a,’ “Ju hin dom kit in don’u hite’’ tia peng jah jah vo numei ho!

\VS{2}Hatchungnung Pakai chu ama mintheng pan in akihahsel tai, vetan, na chung’a hiche nikho chu hunglhung ding ahi; Mihon nanah hom uva ngakoi tobang thihkoija na kaimang dingu, Amitakip anukhahpen geija ngakoija na kaimang ding’u ahi.

\VS{3}“Nangho kulpi pal chimlha lah a na jamdoh diu, Na kulpiu sunga kon’a naki sep doh diu ahi,’’ tin Pakaiyin aseiye.

\VS{4}“Cheuvin, Bethel kho’a doihouna kilhaina thilto gabol un, Gilgal kho’a cheuvin, Pathen thungailou vin setna gabolbe be jeng tauvin, Jingkah seh in kilhaina bol un, chuleh nithum lhinseh in na hopsom hinchoi jun,’’

\VS{5}“Na changlhah cholsosa chu Pakai thangvahna thilto in toh'in, chu ting, deichom’a nangma kipehna thilto jong pen; chuleh hichu muntin’a phongjal un seichoi le uvin!


\par }{\SH Israel in Pathen’a kon kisuhdihna phatchom pilou
\par }
{\PP \VS{6}Na khopi jouseu chunga neh leh chah kalhahsam sah in, nachenna mun jouse uva neh ding beihel in kalhan, kel ka lhunsah tan, Ahivangin nangho ka henga nahung kiledeh pouve, tin Pakaiyin aseiye.

\VS{7}Na lousoh ga houvin gotwi angaichat khohlai tah in, go ka juhsah dan, kakham tang tai, Chuleh keiman khopi khat chung’a go kajuhsah in, khopi chomkhat chunga ka juhsah da ji’e. Louma khat chunga go kajuh sah jin, louma chomkhat chunga kajuhsah da ji e.

\VS{8}“Hijeh chun, miho chu khopi tin’a donding twi hol in akijot uvin, ahivangin ama hon lungna chimset’a donkham twi aga mudoh pouve; Hichan gei hin jong, nangho kahenga nahung kile deh pouve,’’ tin Pakaiyin aseiye.

\VS{9}Keiman na honlei chengu leh na lengpi lei chengu chunga thinglung leh nget kachuhsah in; Na theichang phung jouseu leh na Olive phung jouseu jong abon'in khaokhoten anechai soh hel tauvin; Hichan gei hin jong nangho kaheng’a nahung kile deh pouve, tin Pakaiyin aseiye.

\VS{10}“Egypt gamsunga kana bol bangin, keiman nangho chunga gamna hise kalhalut in; Na golhang jouseu gal in kasat lih soh in, chuleh na sakol jouseu jong akikaimang soh hel tai. Na kimvel’u namse leuvin mithi-ui nanah hom dim in nanah’un, Ahivangin nangho kahenga nahung kilekit deh pouve,’’ tin Pakaiyin aseiye.

\VS{11}‘’Keiman Sodom leh Gomorrah ka suhmang bangin, na khopiu phabep ka sumang in; Nangho ahingdoh amoh chengse jong, meikong lah a kon’a kikaidoh thingbong bep na hiuvin, Ahivangin nangho kahenga nahung kilekit deh pouve,’’ tin Pakaiyin aseiye.
\XREF{✡}{{\XO 4:11 }{\XT{Semtilbu 19:24}}}

\VS{12}Vo Israel, keiman nang jong hitobanga chu kabol ding, hamsetna nasatah na chunga ka lhunsah ding ahi. Hijeh chun, na Pathen toh kimaito din kigong in, vo Israel!

\VS{13}Ijeh inem itileh, Pakaiyin molsang jouse atungdoh in, khohui jouse jong anunsah in, chuleh alungngaito ho jong mihem kom’a aphong doh ji e. Aman jingkah khovah leh janlai muthim asemdoh in, chuleh leiset chunga mun sanglai jouse chotphan aneijin ahi. Pakai, van Pathen kiti chu ama min ahi.




\par }\Chap{5}{\SH Lungheina Dia Kouna
\par }
{\PP \VerseOne{1}Vo Israel mite, na chung uva thi-op la kasah khum’u hi ngai cheh tem’un!

\VS{2}Nungah tobang Israel chu akiseplhu tai, avel’a dingdoh kitlou dingin tollhanga akijam den tai.

\VS{3}Hatchungnung Pakaiyin hitin aseiye, “Galsat mi sangkhat avaikon teng, mi jakhat bou hung kile jia, mi jakhat avaikon teng, mi somkhat bou hingdoh’a hung kile ji ahiuve’’ ati.

\VS{4}Tun, Pakaiyin Israel mite jah a hitin aseiye,’ “Nahin na diuvin, kahenga hung kilekit tauvin,

\VS{5}Bethel kho’a doi-pathen houdin amaicham phunga cheda uvin, Gilgal leh Beersheba mun’a jong doi houdin lut dauvin. Ajeh chu, Gilgal khomite jong sohchanga kikaimang diu, chuleh Bethel khomite jing imalou soh uva mangthah diu ahi,’’ati.

\VS{6}Nahin na diuvin Pakai kom’a hung kilekit uvin, achuti louleh, Pakai chu Israel chunga meikou kisunkhum banga hung deujah ding, na boncha uva nakah vam diu, Bethel kho’a na-doi-pathen uvin jong hichu aphelmit thei louding ahi.

\VS{7}Nanghon thudih chu na heikon un, hesoh gentheite din changkha kine nabah sah’un, Nanghon athudih laitah chu kidah um nasosah’un, tolsenan nanei tauve.

\VS{8}Pakaiyin ahsi ho asemin, ahsi lah a Bombel leh Ngambom lungthu jong asem e. Aman muthim lhangkhal jong jingkah khovah asosah in, sunlai nisa jong jan muthim asosah theiye. Aman twikhanglen’a twipi ho achopdoh in, leiset chunga aphilhah sah e. Ama chu amin Pakai kiti ahi.
\XREF{✡}{{\XO 5:8 }{\XT{Job 9:9; 38:31}}}

\VS{9}Aman athahat apan in, ahat leh apaote asumang in, akulpi jouseu jong asuhchim peh tai.

\VS{10}Nanghon thu adih’a tanpa nahot bol’un, thutah seidoh ho jong nadal bol uvin na kidah thouve.

\VS{11}Nanghon vaicha gentheite chotphan nanei jun, dihlou tah in kai don nopnan nanei jun, achang jouseu nalahpeh jiuve. Hijeh chun, nang hon song-in hoitah tah nakisah vangun, asunga nachen louhel diu ahi. Chuleh lengpilei na deitah’a nabol uva tamtah naphu vang un, hiche ho’a kon’a chu nang hon lengpitwi nadon louhel diu ahi bouve.

\VS{12}Ajeh chu, keiman nasuhkhel u ijat hija, na chonset nau ichan geija nasa ham, ti kahesohkeije. Nangho hi nehguh kilah a, midih bolgenthei ja pang nahiuve, chuleh thutanna mun’a vaicha tahlelte dihna selmang’a pang nahiuve.

\VS{13}Hijeh chun, hitobang phat phatlou laitah’a, akam kihup’a umthim beh chu, milung chingho ahiuve.

\VS{14}Apha chu ipi ham, hol uvin lang, thilse chu jamsan’un, chutileh nang hon na sei jiu banga, Pakai van Pathen chun na umpi jing thei diu ahi.

\VS{15}Thilse hotbol unlang, apha chu ngailuvin; chuleh thutanna munho chu thudih lenna hisah’un, chutileh Pakai van Pathen chun, amite ahingdoh amoh chengse chunga alungsetna akoi ding ahi.

\VS{16}Hijeh chun Pakai van Pathen chun hitin aseije, khosung leh vengning koilah jousea thi-op ho ka leh mao o-gin dimlha ding, chuleh akap gunset dinga ka-je them ho jong akondiu, ahi.

\VS{17}Lengpilei lai jousea mi kap thum jeju ding, ajeh chu Keiman amaho talen kamatsah’a kasuhgam hel soh ding ahi, tin Pakaiyin aseiye.

\VS{18}Ohe, ada nahiuve! Pakai nikho chu hunglhung taleh tiho. Nanghon Pakai nikho chu ipi tobang ham nahepouve Hiche nikho chun khovah ahinpohlut louhel ding, muthim lhangkhal ahin lhut ding ahi bouve.

\VS{19}Hiche nikho chuleh nangho, Pasal khattou sakei bahkai kicha-a ajamleh vompin ana lamtin’a, vompia kon’a ajamdoh kit’a a-insung alhun’a, a-inbanga akingaileh akhut gul’in ahinchuh tobang nahi diu ahi.

\VS{20}Chutia chu, Pakai nikho chu muthim leh lungjin nikho hi ding, lung navah bei leh kipana beikei nikho hi ding ahi.

\VS{21}Keiman kut nabol jouseu kahon kadei poi, khoppi theng nabol’u jong ka kipah dehpoi. Ajeh chu abon’a atah hilou na bolthu ngen’u ahi bouve.
\XREF{✡}{{\XO 5:21 }{\XT{Isa 1:11-14}}}

\VS{22}Nanghon pumgo thilto nadeitah’uva nabol’u jong kamit a ka vetpih louhel ding nahiuve.

\VS{23}O thong jejua vahchoila nasah’u jong thip doh un, selangdah tampi ngaitah’a nasai ju jong ka ngainom poi.

\VS{24}Chusang'in, thudih chu twilong hattah bangin nei musah un, chuleh kanglou twidung bangin chondihna chu lonsah’un.

\VS{25}Vo, Israel mite, gamthip noija kum somli sunga chu, kilhaina gantha chuleh thilto chom chom ho chu kahenga nahinchoi jingu hinam?
\XREF{✡}{{\XO 5:25 }{\XT{Act 7:42,43}}}

\VS{26}Ahipoi, nang hon na-doi-pathen’u na lengpau Sakkuth leh ahsi pathen na kisem thu-u bou chu najen’un nahou-ve.

\VS{27}Hijeh a chu keiman nangho hi Damascus kalpeh’a sohchanga ka kaimang diu nahi tin, Pakaiyin aseiyin, ama min chu Pakai van Pathen ahi.




\par }\Chap{6}{\SH Israel Kisuhmang
\par }
{\PP \VerseOne{1}Ohe ada nahiuve, Jerusalem khopia nomsatah’a chengho, chuleh Samaria khopia lungmong tah’a khosa ho! Namtin vaipi lah a naminthang lheh’un, chuleh mihon napanpina ngaichan nakom'a ahung jiuve.

\VS{2}Amavang Calneh lhang galkaijun vetem un, chuteng Hamath khopilen a chun chepaijun, chuleh Philistine khopi Gath a jong chesuh un, nangho amaho sang’a phajo nahideh pouve, vetem un, amaho iti manthah hitauvem!

\VS{3}Nanghon nachung uva hamsetna hunglhung vahlou dingin nagel’un, ahinlah, pumhat’a nathilbol’u chun thutanna nikho chu nakiloilut loijiuve.

\VS{4}Ohe ada nahiuve, saiha-a kisem jalkhun’a kijamlea, chuleh nomtah’a kijaole ho, Kelngoinou lah a adei dei kitha-a neho, chuleh bonghon lah a athao adei lailai kitha-a neho,

\VS{5}Nanghon selangdah tum ging toh thon lakoila pou nasa uvin, chuleh kithepsah tah in David umchan na tho uvin, tumging thei manchah nakisem thu’uve.

\VS{6}Nanghon khon dim dim in lengpitwi nadon’un, chuleh thao namtui pen nakinu uvin, Na nampiu manthah chu lunggim nan nanei pouve.

\VS{7}Hijeh a chu, nangho gal-hing’a sohchang masapen’a napan diu, chutah leh nomtah’a khosaho chu, anopsahnau abon’a beisoh hel ding ahi.

\VS{8}Hatchungnung Pakai chu, ama tah min'in akihahsel in, chuleh Pakai van Pathen ahina chun hitin aseiye, “Israel mite louchalna kaho in, chuleh akulpi sem’u jong ka kidah’e. Hijeh chun, hiche khopi leh asunga um chengse abon’a, amelmateu kapehdoh ding ahi,’’ ati.

\VS{9}Ijemtia insung khat’a ahingdoh mison khat aum nahlai leh, amaho jong chu abonchauva thisoh hel diu ahi.

\VS{10}Insung mikhattou, amopohna dungjuiya asopu thisaho govam ding kigo-a, insunga kon’a lhilongho ahinputdoh phatleh, insungmi ahingdoh pen kom’a chu, midang jong um nalaijem? tia adoh khah leh, ama chun kihahsel’a “Aum poi, pao poh hih in! Pakai chu amin jeng jong iphah pohlouhel diu ahi bouve,’’ ati ding, apho ding ahi.

\VS{11}Ajeh chu vetan, in loupitah tah ho jong ahalsi sia kisugep ding, chuleh in neocha cha ho jong kivo goisoh hel ding ahiuve,’’ tin Pakaiyin thupeh anei tai.

\VS{12}Songpi chunga khu sakolte chomle le thei mong’a, hiche lah chu bongchal in loukaina-a akaithei mong ding ham? Hitobang chun, nang hon ngol-hoi tah in, thu adih’a kitan chu thina gu-twi na sosah uvin, chuleh adihtah’a hung ga doh twitah chu nehmohel khacheh-chuh na sodoh gam tauvin ahi.

\VS{13}Chuleh nang hon Lo-debar chunga nagaljonau chu nakithang-at piuvin, kiletsahtah in, eihon eiho thahat’a karnaim chu ilah’u hilou ham? na kitiuve.

\VS{14}“Vo Israel mite, nangho douding melma namkhat katildoh ding ahi,’’ tin Pakai van Pathen chun aseiye. ‘’ama hon nangho na gamsung uva nasuh genthei diu, sahlam’a Leb-hamath apat noilam’a Arabah phaicham geija nasuh genthei diu ahi,’’ati.




\par }\Chap{7}{\SH Khaokhote, Meikong Chuleh Songkhai-Intena
\par }
{\PP \VerseOne{1}Hatchungnung Pakai chun, thil hicheng hi themgao thilmun keima eivetsah e. Pakaiyin khaokhote tamtah alomchang’a, gamsunga ahinlhalut keiman kamui. Hichu, loujaova lousoh-ga lengpa ding’a akikhop tup jou, aban’a ding lousoh-ga ahungdon doh thah phatlai ahi.

\VS{2}Khaokhoten gamsung’a hamhing aum jouse abonchan ane chaisoh hel tan ahi. Chuin ken jong, “Vo Hatchungnung Pakai, nahenga kataove nei ngaidam’un, kahindoh joulou diu ahitai. Ajeh chu, Israel hi neocha ahibouvin, na kidoupi kham jong ahipoi’’ tin ka sei tai.

\VS{3}Hijeh chun Pakaiyin alung ngaito akhel in, “Hiche hi kibolda tahen!’’ tin Pakaiyin aseitai.

\VS{4}Chujouvin, Hatchungnung Pakai chun, themgao thilmun thil dang khat eimusah kit e. Pakaiyin amite chunga gotna thutan khum dingin meikong hattah khat akouvin, hiche meikong chun kokhuh thuhtah tah jong akachai jengin, chuleh gamsung pumpi jong ahalvam soh hel tai.

\VS{5}Chuin kenjong, vo hatchungnung Pakai, naheng’a kataove nei lungset’un bolda tan, ka hindoh joulou diu ahitai, ajeh chu Israel hi neocha ahi bouve, na kidoupi kham jong ahipoi,’’ tin ka sei tai.

\VS{6}Chutah chun Pakaiyin alungngaito akhel kit in,’ “Hiche jong hi kibolda tahen,’’ tin thanei pen Pakaiyin aseiye.

\VS{7}Chujouvin, Pakaiyin thil dang khat, themgao thilmun eivetsah kit e. Pakaiyin akhut’a songkhai-in tena khat achoijin, pal kigensa kom’a ading’e. Aman hiche pal kigensa chu phatea dingdet jing hinam, tin atetoh len ahi.

\VS{8}Chuleh Pakai chun eidong in,’’Amos ipi namu em? eiti. Chuin kenjong ka donbut in, “songkhai-intena khat kamui’’ kati. Chutah chun Pakaiyin aseijin, “Hiche songkhai-intena kachoija hi, kamite ka tetoh ding, achonset nau jouse donlouva kakoi louhel ding ahi.

\VS{9}Na pului teu doipheng ho abon’a kisuse gamhel ding, Israel mite muntheng ho jouse jong ahomkeuva kijamsoh hel ding ahi. Chuleh Jeroboam insung khang gui jong kasuh gamhel ding ahi’’ ati.


\par }{\SH Amos Leh Amajiah
\par }
{\PP \VS{10}Chuin Bethel khopia thempupa, Amajiah kitipa chun, Israel lengpa Jeroboam kom’a mi asol in, thu agalhut sah tai. ‘’Israel mite jalah tah’a, nakotphung ngeiya hin, Amos kitipan, nang douna leh dehnan thu aseijin, athusei doh ho hi dou’a dou jou ahipoi.

\VS{11}Aman hitin aseiye, “Jeroboam hi chemjam’a loutei tei ding, sot louding ahitai. Chuleh Israel mite jong sohchang’a kikaimang diu ahi,’’ tin aga sei sah tai.

\VS{12}Chujouvin, Amajiah in Amos chu thu apen, “Vo mitva neipa, hilaimun’a kon'in potdoh'in! Judah gamsung’a kilekit loijin, chuleh chua chun gaothu nasei nom nom seijin lang naneh ding ga kihol tan!

\VS{13}Hilai Bethel khopia hin gaothu avel in hung seikit tahih in. Ajeh chu hilaimun hi, lengpa muntheng ahin chuleh gamsung pumpi dia jong muntheng Pathen houna mun ahi bouve’’ ati.

\VS{14}Chuphat in Amos in adonbut in, “Keima themgao tah tah chu kahi pon, chuleh themgao guija peng jong kahipoi. Keima kelngoi ching’a pang mei mei kahin, theipi thingna ho malngim lea pangbou kahi.

\VS{15}Ahivangin, kelngoi hon nung kajuina a kon'in Pakaiyin eikoudoh tan, kajah a aseitai. “Chenlang, kamite Israel te lah a gaothu ga sei tan,’’ eiti.

\VS{16}Hijeh chun, tunjong Pakai thusei hi ngaijin. “Nangman naseijin; Israel dounan jong gaothu seidan lang, kamite dounan jong thuhil in pang hih in’’ nati.

\VS{17}Amavang, Pakaiyin hitin aseiye; “Na jinu chu khopi sung’a notia hung pang ding, chuleh na chapa te leh na chanute chem. jam’a hunglou diu, na gamsung jong abeh beh’a kihom khen ding, chuleh nangma tah jong migam’a naga thi ding ahi. Chuleh Israel chate jong agamsung uva kon’a gamdang’a sohchang’a kitolmang teitei ding ahiuve, ati,’’ tin aseiye.




\par }\Chap{8}{\SH Nipilai Theiga Min Longkai Khat Dim
\par }
{\PP \VerseOne{1}Hatchungnung Pakaiyin, hicheng hi, themgao thilmun keima eivetsah e. Hichu nipilaija theiga-min longkai khat dimset in akitung e.

\VS{2}Hichun aman eidong in, “Amos ipi namu em?” eiti. Ken jong ka donbut in, “Longkai khat dimset nipilai theiga-min kamui’’ kati. Chuphat in Pakaiyin aseitai,’’ Hiche theiga-min namu bang’a hi, kami Israel te jong akichaina diu phat hunglhung ahitai. Keiman achung uva talen kamatsah ding hi, kakhongai tahlou ding ahi.

\VS{3}Hiche nikho chuleh, Hou-In’a la kisa ho jong abon’a kana la sohgam ding, mithi tampi khopisung muntin’a thang jeng ding ahi. Hiche hi keima thaneipen Pakaiyin ka sei doh ahitai.


\par }{\SH Israel Manthahna
\par }
{\PP \VS{4}Hiche hi ngai uvin, nang hon vaichate nachom gam’un, chuleh tahlelte kengchot phan nanei uve.

\VS{5}Nanghon, cholngah nikho hunglhun ding nangah lel un, houthua kut kibol nikho ho jong kichaidoh loihen, natiuve. Ajeh chu, nang hon thil tena dihlou nasem’un, chang leh suhlou chang ho, aman val val in mi nachohsah uvin, thilcho leh thiljoh ho jong jou leh nal in nalhemlha uvin ahi.

\VS{6}Nanghon, changsi tol’a kiseplha toh changtah nachoh hel’un, hichu najoh’un, chuteng vaicha leh tahlelte chu soh din dangka pehkhat pouvin na kichoh un, chuleh kengchot tokhat poutoh nalheh’un ahi.

\VS{7}Tun, Pakai Israel Pathen chu, ama leh ama akihahsel in, “A itih’a jong, na thilse bol ho kahaimil louhel ding ahi.

\VS{8}Hiche jeh a chu, gamsung pumpi liingkihot banga killing ding, chuleh gamsung chu Nile vadung twi solai banga, hung kinuh sang ding chuleh kemsuh kitding ahi’’, ati.

\VS{9}“Hiche nikho chuleh, keiman sunlaiya nisa kalhumsah ding, chuleh sunchang laiya leiset chung mu ka thimsah ding ahi,” tin thanei pen Pakaiyin aseiye.

\VS{10}Chuleh, golvah kut nabol jouseu kaleh maona-a ka heidoh peh ding, la nasah jouseu jong kala-a ka heidoh peh ding nahiuve. Nanghon,thi-op pon nakisil uva, lunghem jeh a amitakip nalu nahotol diu, Nachapa khat seh na neisun thijeh a lunghem bang’a kalha diu, Hiche nikho chu iti lainat um hitam!’’tin Pakaiyin aseiye.

\VS{11}Hatchungnung Pakaiyin aseijin, ‘’Hiche nikho chu ahunglhung’e. Keiman gamsung kel ka lhahsah ding, an leh twi ngaichatna kel hilou ding, amavang, Pakai thusei jah ding ngaichatna kel hi ding ahi.

\VS{12}Miho, twikhanglen khat’a kon’a adang khat’a kitol leuva, chuleh gamkhat’a kon’a gamdang khat’a chediu, Pakai thusei jah ding holna-a, lhaito jeng jung diu. Ahivanga, ama hon ahol’u chu amu louhel diu ahi.

\VS{13}Hiche nikho chuleh, nungah mel-hoitah ho leh golhang thahatlai ho jong Pakai thu jahding ngaicha-a lhulham soh diu ahi.

\VS{14}Chuleh Samaria khopia jumlehja um doi ho’a kihahsel’a, Dan pathen min’a kihahselho, chuleh Beersheba pathen min’a kitepna bol ho, abonchauva kipallhu gan hel diu, a itih’a, thoukit talouhel diu ahi,’’ ati.




\par }\Chap{9}{\SH Pakai Thutanna-a Kon’a Jamdoh Theilou
\par }
{\PP \VerseOne{1}Keiman Pakai chu maicham phung kom’a adin kamun, Aman hitin aseiye, “Hou-In pumpi chu, akibulphuna jouse geija achimlhah kahsen, akingapna khompi ho jouse chu jep jep jenginlang, intingvum, Chuleh athimoh ahingdoh chengse jong chu, keiman chemjam’a kasatlih soh hel ding, koimacha ajamdoh umlouhel ding ahiuve.

\VS{2}ama hon noimigam geijin leiko kilaiju jongleh, keiman noimigam’a kon’a amaho kahin kaidoh diu ahi. Chuleh vanchung geijin amaho kaldoh’u jongleh, keiman van’a kon’a amaho ka kailhah diu ahi.

\VS{3}Chuleh Carmel molsang vum’a amaho gakisel jonglehu, hikom’a jong chu keiman amaho kaholdoh’a, kakaidoh diu ahi. Twikhanglen noilam peh’a amaho gakisel jong leu, Keiman gulpi ka sol’a, aga chuh den diu ahikit’e.

\VS{4}Chuleh amelma teuvin amaho chu sohchang in tolmang jong leu, keiman chemjam choiho katildoh’a, asatlih gam hel diu ahi. Hiche ahi, koiman amaho chunga manthahna kapohlut ding, chuteng mihem koiman amaho chu apanpi thei louhel diu ahi.

\VS{5}Pakai van Pathen'in Leiset chung a tohkhah leh ajunlha jengin, chuleh leiset chung cheng jouse alunghem lha jeng uvin ahi. Ajeh chu, twiso pet’a, Nile vadung kinuh lap lap’a akhantou bangin, gamsung pumpi jong akhang teltul in, chuin akemsuh kit in ahi.

\VS{6}Pakaiyin vanchung chu chennan aneiyin, leiset chunghi, aman kengto ngapnan akisem’e. Aman twikhanglen ho’a kon'in, twi akoukhom in, leiset chunga go in ahinsunglha kit in ahi. Ama hi, amin Pakai ahi.

\VS{7}Pakaiyin hitin aseiye, “Vo Israel chate, nangho hi, Ethiopia mite sang’a keiman ka khohsah joh ding’a na kigel’u ham? Keiman Israel chu Egypt gam’a kon’a kahinpui doh’a, chuleh Philistine mite jong chu Crete gam’a kon’a keima man kahin puidoh hilou ham? Chuleh Syria mite chu, Kir gam’a kon’a ka hin puidoh ahiuve.

\VS{8}Keima thaneipen Pakaiyin, Israel mite achonset nau kavelhi jingin ahi. Keiman leiset chunga kon’a amaho hi ka suhmang hel ding ahi,’’ tin Pakaiyin aseiye.

\VS{9}Ajeh chu keiman thupeh kanei ding, midang ho kibolna banga, kami Israel te jong, tengsa-a changchi kilohchil banga ka lochil ding, amavang changtah khat jong tol’a lhahsah louva kakoi ding ahi.

\VS{10}Chuleh chonset bol jouse abon'uva chemjam’a thisoh hel diu, Thilsen eiho eipha pouvinte, tia seilele ho jouse jong, abon'uva thisoh heldiu ahi.


\par }{\SH Israel Kisemphat Kit Ding
\par }
{\PP \VS{11}Hiche nikho chuleh keiman alhusa David lenggam chu kaphoh ding’a, katundoh kit ding ahi. Akulpi bangsesa ho kasemphat kit ding, chuteng achimsa jouse ka sahphat kit ding, chuleh aloupina mangsa chu ka tundoh kit ding ahi.
\XREF{✡}{{\XO 9:11 }{\XT{Act 15:16-18}}}

\VS{12}Chuteng, Edom mi ahingdoh chengse chu Israel mite chang diu, chuleh kamin’a kihou namtin vaipi jouse jong abon’a alotha diu ahi. Pakaiyin aseidohsa chu aboldoh tei ding ahi.

\VS{13}“Nikho ahunglhung’e’’ tin Pakaiyin aseiye, “Lousoh ga leh lengpi ga ho, hetman louva khangloi loi uva, chang-atpa leh lengpitwi chilpa aphah thu ding ahi. Chuteng molleh lhang jousea lengpitwi dimsoh’a, lengpitwi lhum chu hoh banga longlha ding ahi.

\VS{14}Keiman gamla tah’a sohchang kamite kahin lepuilut kitding, chuleh ama hon khopi gemsa ho asahphat kit uva, chenna aneidiu ahi. Ama hon lengpilei akibol’uva, amaho lengpitwi adon diu, chuleh honlei akibol uva, amaho lousoh ga aneh diu ahi.


\par }{\PP \VS{15}Chuteng keiman amaho chu agamsung uva dettah’a ka chensah’a, ka phudet ding, Amaho kapehna gamsung’a kon’a, avel’a kikaidoh kitlouheldiu ahi, tin Pathen'in aseiye.


\par }