\NormalFont\ShortTitle{2 Timothy}

{\MT TIMOTHY

\par }{\MTB HENGA

\par }{\MTC PAUL LEKHATHOT NINA

\par }{\IS Thi ding kon Lekhathot

\par }{\IS Paul'in achaina dia thutah vengbit le peson dinga Timothy angeh

\par }{\IS 2 Timothy lekhabu sung thu

\par }{\IP Thil hahsatah dinmun'a kon achaina Solchah Paul in ajih ahi. Paul dinga angailut aseijui henga dinmun hahsa jouse nunga alekhathot ahi. Paul in lainatah a ahilchahna a kon Timothy bitkeiya ahung kilena hi eiho jouse dinga vetton umtah ahi. Kipaman simjou lou—Gospel Thupha dihtah le ngailutna keoseh, hahsatna jouse thoh, Pathen'in ahaikhum athuhinga kisong in Gospel Thupha alhangsam jingin ahi.

\par }{\IS Lekhathot jihpa chule ajih kum

\par }{\IP Solchah Paul in Timothy henga ajih ahi, hichu AD 66-67 sunga Rome songkul anivei channa atan laiya ajih ahi.

\par }{\IS Thusim chedol

\par }{\IP Solchah Paul ani-channan songkul atang in, anung jui ho ding chun avel'a akilhadoh kit ding chu kinepna beihel ahitai. Nero khut a kon'in tahsan cha tamtah suhgimin aum tan, Paul dingin leiset hinkho chu sot talou ding ahitai, ti ahetan ahi. Dinmun hahsatna ho, atundoh Houbung ho chule angailut Timothy hicheng ho jouse dinga achaina athucheng ho ahi.



\par }\ChapOne{1}{\SH Salam thu
\par }
{\PP \VerseOne{1}Hiche hi Jesu Christa solchah hi dinga Pathen lunglhaina a lhendoh a um Paul lekhathot ahi. Keima Christa Jesu tahsan a kon hinna athutep seiphong dinga eikisol'ah ahi.

\VS{2}Ka ngailuttah kachapa Timothy dinga kajih ahi. Pa Pathen le I-Pakaiyu Jesu Christa ngailutna le khotona chuleh lungmon konna chun naumpi hen.\XREF{✡}{{\XO 1:2 }{\XT{Act 16:1}}}


\par }{\SH Jachat louding
\par }
{\PP \VS{3}Timothy, kapu kapaten apom banga se le pha hetna lunggel thengtah puma kapom Pathen chu nang jal'in ka thangvah e. Asun ajanin kataona a nangma kageldoh jinge.

\VS{4}Ikikhen a na mitlhilon chu kageldoh in, nangma kamukit nom lheh jenge. Chule iumkhom kit tengleh keima kipana a dimset ding kahitai.

\VS{5}Natahsan dihtah chu kageldoh e, ajeh chu napi Lois leh nanu Eunice a ana um dim masa tahsan chu nachan khompi ahi. Chule hiche tahsan chu nang'ah dettah in aum jinge ti kahen ahi.\XREF{✡}{{\XO 1:5 }{\XT{Act 16:1}}}

\VS{6}Hiche jeh a chu, na chunga kakhut kangap a Pathen'in lhagao thilpeh napeh chu nasuhlang jing dinga kahin geldohsah kit nahi.

\VS{7}Ajeh chu Pathen'in tijatna le meisanna Lhagao eipe pouve, amavang thohhatna, ngailutna chule kitim themna joh eipeuve.


\par }{\SH Pakai jachatpi louding
\par }
{\PP \VS{8}I-Pakaiyu chung thu midang seipeh ding jahcha hihbeh in, chuleh ama jeh a songkul katan jeh hin keima jong nei jachatpi hih in. Pathen'in napeh thahatna chu kengin lang hiche Kipana Thupha jeh a hi thohgimna toh dingin kigosan um'in.

\VS{9}Ajeh chu Pathen'in eihuhdoh uva hinkho thenga hing dinga eikouvu ahi. Hiche hi eiho ichan diu lom a eibolpeh u ahipon, amavang phat kipat masangpeh a ama tohgon dungjuiya abol ahi bouve, amikhotona Jesu Christa a konna eivetsah nom jal u ahi.

\VS{10}Tun eihuhhingpau Jesu Christa ahung kilah chun hiche ho hi eihet chetsah u ahitai. Aman thina thahat chu asumangin athupha hi mangchan thi thei louna leh hinna lampi chu eisalvah peh tauvin ahi.

\VS{11}Chule Pathen'in hiche Kipana Thupha hi hillhang le dinga solchah khat a eilhendoh ahitai.\XREF{✡}{{\XO 1:11 }{\XT{1 Tim 2:7}}}

\VS{12}Hiche jeh a chu, keiman hiche songkul'a hi kathohgim ahi. Ahinlah keima kajah achapoi, ajeh chu keiman katahsan chu kahe chenin chuleh ama ahungkit kah a achunga kakingap lhahna dungjuiya hi eikaihoi jing ding ahi ti katahsanin ahi.


\par }{\SH Tahsan det
\par }
{\PP \VS{13}Keima a konna nahet thuhil dihtah Jesu Christa a nanei tahsan le ngailutnaa kisemdoh chu chepin.

\VS{14}Isung uva chengah Lhagao Theng thaneina a kon chun nangman nakingansena thutah manlutah chu chingthei tah in kichin tup in.

\VS{15}Nahet ngaima bangin Asia gamkaiya konna hungho jouse Phygelus le Hermogenes chan gei chun eidalhagam tauvin ahi.

\VS{16}Pakaiyin ahepina giltah chun Onesiphorus leh a insung mite umpi hen ajeh chu aman eihung vil in eihung tilkhou jinge. Kabul put jong chu aman eijachatpi pon ahi.

\VS{17}Ama Rome a ahung chun eihung mudoh kahsen muntin'ah eihol len ahi.

\VS{18}Pakai chu ahung kilekit nileh angailutna giltah chun umpi hen, chuleh Ephesus mun a chu itobang tah a phachom'ah hitam nangman nahesoh nai.




\par }\Chap{2}{\SH Christa milungsetna a chun hat in
\par }
{\PP \VerseOne{1}Timothy kangai luttah kachapa, Jesu Christa a um Pathen'in napeh hiche lungsetna a chun hat in.

\VS{2}Tahsan theitah hettohsah tamtah in asuhdet ka thuhil ho chu nangman najatan ahi. Tun nangin hiche thutah ho hi tahsan thei miho chu hilin, chutileh ama hon midang ho kom'a apehdoh son diu ahi.

\VS{3}Jesu Christa sepai phatah bangin ahahsa kathoh hi nei thohpin.

\VS{4}Sepai galkap pet koima leiset hinkho thil ho dingin akisalelpoi, ajeh chu hiche chun sepaiya apansahpa alunglhai sah thei pon ahi.

\VS{5}Chuleh golseh kitetna ajong koiman dan juilouvin kipaman asang ngaipoi.

\VS{6}Chule natong hat loubolmi jong atohga nemasapen a pang ding dol ahi.

\VS{7}Kathusei hi hoitah in geltoh them in, Pakaiyin hiche ho hi nahetthem sah ding ahi.

\VS{8}Jesu Christa hi leng David chilhah ahin, athia konna kaithouva um ahi tia ka thuhil hi phat tinin geldoh jingin.

\VS{9}Chuleh hiche Kipana Thupha thohgimna ho hi kato ahi. Amavang Pathen thu hi akikham tang thei dehpoi.

\VS{10}Pathen'in alhendoh ho dinga huhhingna le Christa a tonsot loupina ahin pohlut ding ahiphot le itobang thohgimna hijongleh thoh ding kanom in ahi.

\VS{11}Hiche hi tahsan umtah thuhil ahi: Ama toh ithikhom uleh ama toh ihinkhom diu ahi.

\VS{12}Ama toh ithohgim khom uleh ama toh ivaihom khom diu ahi, ama iseilep uleh aman jong eiseilep diu ahi.\XREF{✡}{{\XO 2:12 }{\XT{Matt 10:33; Lk 12:9}}}

\VS{13}Ahinlah eihon kitahna neihih jong leuhen ama chu kitah jing ahi, ijeh inem itileh ama chu ama leh ama kiseilep theilou ahi.


\par }{\SH Kinel baotamna a pang hih in
\par }
{\PP \VS{14}Nangman hiche thu ho hi mijouse geldohsah in, chule phatchomna bei mohthu pouva akinel baotam louna dingun Pathen anga hilchah in. Ajeh chu hitobang kinelna ho chun ajaho lungthim asuhset ding ahi.

\VS{15}Pathen lunglhaina nachan theina dingin ama a dingin kiphal thengin, gunchun Pathen thu hi jachatna beihelin adihna bangtah in hilchenin lang ponpanin.

\VS{16}Pathen nahsah louna thu phachomlou ngolkai thu kihoulimna a kon'in kikangse in,

\VS{17}Hitobang thuphalou ho hi tahsa a hivei phalou tobanga, Hymenaeus le Philetus chunga soh tobanga chu, kithejal ji ahi.

\VS{18}Amaho hi thutah a konna lamvai ahiuvin, mithiho chu thoudohsa ahi tauve atiuvin mi phabep khat tahsanna lama kon'in alehei tauvin ahi.

\VS{19}Ahinlah Pathen thudih hi khombul kiphut detchet bangin adingdet jingin achungah hiche thu hi akijih in ahi, “Pakaiyin amaho chu koikoi ahi ahen chuleh Pakai mite chu thilsea kon'in akihei mang jiuve,” akiti.\XREF{✡}{{\XO 2:19 }{\XT{Minbu 16:5}}}

\VS{20}Mihao insunga chun sana le dangka a kisem thilkeo ngen aumpon thing le leibel jong aumin, amantamho chu kin thupia kimangcha ding ahin, aman lhomho chu nitina manchah hi ding ahiuve.

\VS{21}Nangma na kisuhtheng jinga ahileh kinloupia manchah thei thilkeo thupi chu nahi ding ahi. Na hinkho chu theng ding Pakaiyin thilphachoma amanchah dinga kigosa jing chu nahi ahi.

\VS{22}Khandonlai lung ngaichat ho jousea kon'in jammangin, amavang chonphatna, kitahna, ngailutna le chamna chu hadel in, lungthengsel a Pakai kom beljingho toh kiloikhomin,

\VS{23}Avel in seikit inge, ngol hoitah, ima hetoh louva kinel baotamna hoa konchun kikangse doh in, hichun kinahna asodoh sah jin ahi.

\VS{24}Chuleh Pakai lhacha chun mitoh kinah abol louding, amavang mijouse angailut ding, mihil them hi ding, chuleh mihahsa ho chu adepthem ding ahi.

\VS{25}Thutah doudal ho chu kangkhen chan hilthem in ajeh chu amaho lungthim chu Pathen'in aleheiya thutah chu ahin hetthem thei diu ahi.

\VS{26}Hiteng chuleh amaho hung khangdoh untin, Diabol thangkol a konna hoidoh thei diu ahi. Ajeh chu aman amaho chu adei deiya abolthei dinga gal hinga anamat ahitai.




\par }\Chap{3}{\SH Phat hahsa le mihem phalou
\par }
{\PP \VerseOne{1}Timothy, ninunung tengleh phat hahsa hunglhung ding ahi ti nahet ding ahi.

\VS{2}Ajeh chu mihon amachang kingailutna le sum ngailutna jengbou ahinnei diu ahi. Amaho hin kiletsahna le husetna, Pathen taitomna, nu le pa thungai louna chule kipaje helou hung hitei diu ahi. Ama hon thenna hinkho hi ahin nahsahlou diu ahi.

\VS{3}Amaho chun ngailutna le ngaidam jouna aneilou diu, miseiset hat hidiu chule ama kitim jouna neilou hidiu ahi. Amaho hi kichat um phatna hoa ahiuve.

\VS{4}Ama hon aloi agol ho hin pedoh untin, i-ang untin, kiletsahnan dimun tin, Pathen ngaisah sanga nopsahna ahin ngaichat joh diu ahi.

\VS{5}Amaho chu hougut hiuvin tin, ahinlah ama hon Pathen thaneina le athilbol theina ajahnomlou diu ahi. Hitobang hoa kon hin kikangsen,

\VS{6}Amaho duha lungthim in mi insunga alutji uvin, tahsa ngaichatnan alodim chonset pohgih poa numei tikitimlou ho alhemlha uvin gal hingin amanji uvin ahi.

\VS{7}Hitobang numeiho hin, thuhil thah hi ajui jingun ahinlah thutah chu ahethem pouvin ahi.

\VS{8}Jannes le Jambres tenin Mose adoudal lhon bang chun amaho hin thutah chu adoudal un ahi. Amaho hin lungthim chavai aneiyun tahsan lhem achepi uvin ahi.\XREF{✡}{{\XO 3:8 }{\XT{Potdohbu 7:11}}}

\VS{9}Ahinlah amaho hi hitia hi hoidoh sot talou diu Jannes le Jambres banga chu itobanga ngol hiuvam ti nikhat leh mijousen ahin hetdoh diu ahi.


\par }{\SH Pathen mi le Pathen thu
\par }
{\PP \VS{10}Ahinlah Timothy keiman, nangma ipi thu kahil, chule ipi iti kahin chule kahinkhoa kalunggon nahet ahinai. Hiti chun nangman ka tahsanna, ka thohhatna, ka ngailutna chule kathoh lhumkeina ho hi nahe chen nai.

\VS{11}Ichan geiya gimbol hesohna chule hahsatna kathoh hitam ti nahenai. Chule keiman Antioch, Iconium chule Lystra khohoa bol hesohna kathoh ho hi nahei, hinla Pakaiyin hiche ho jousea kon'in eihuhdoh tai.\XREF{✡}{{\XO 3:11 }{\XT{Act 13:14-52;
}}{\XT{Act 14:1-7;
}}{\XT{Act 14:8-20}}}

\VS{12}Ahiye chule koi koi hijongleh Christa Jesu a Pathen ngaisahna hinkho mangnom jouse chun bol hesohna athoh tei ding ahi.

\VS{13}Ahinlah migilouho leh mi lhemlha ho chu hung pung cheh cheh ding ahiuve. Ama hon midang ho alheplhah uva chule amaho tah lheplhah a um ding ahiuve.

\VS{14}Ahinlah nangma nana kihilsa thil hoa chu tahsan umtah nahi ding ahi. Nangman hiche ho chu adih ahin, chule nahil ho chu na tahsan thei ahiuve ti nahenai.

\VS{15}Nangma naneova pat a Thuthengbu hi nana kihilsa ahin, chule amaho chun huhhingna nakisan theina dinga chihna chu napehsonu ahitai.

\VS{16}Pathen thubu hi aboncha Pathen hu haikhum ahi chule hichu eiho dinga ipi chu adih chule ipi chu adihlou ham ti ihinkhouva eihetdoh sah dingu ahi. Idihlou tengu leh eisudih diu chule ipi chu adih ham ti eihil uva panga ahi.

\VS{17}Hiche hi Pathen'in amite chu abolsah nom thilpha tincheng bolna lama boltheina dimset inei theina diuva kigotna lampi ahi.




\par }\Chap{4}{\SH Pathen thusei dia ngehna
\par }
{\PP \VerseOne{1}Keiman Pathen le alenggam tungdoh a hung ding Christa Jesu, ahingho le athiho chungthu tan a pang dingpa angsunga, lungguttah a katilkhou nahi:

\VS{2}Pathen Thu chu seiphong in. Phat kijenpet hihen, hi hih jongleh kigosademin um'in. Thoh hattah in sudih in, phoh in chule phatah a hilpumin namiteu chu tilkhouvin.

\VS{3}Ajeh chu mihon thuhilpha le adihtah a kihilna thu angainom lounau phat hunglhung ding ahi. Amaho chun alung ngaichat u ajui uva, anakolu thahtun tun'a um chun angainom ding thubou hil ding mihil akikou dingu ahi.

\VS{4}Amaho chun thutah chu adeilou dingu chule akisemthu thusimho pou adel le dingu ahi.

\VS{5}Hinlah nangma aphat totoh a imalam jousea lunggel kicheh hina neiyin. Pakaiya dinga gim hesoh thoh ding kichatna neihih in. Kipana Thupha thu chu hilin chule Pathen'in lhacha natohna napeh chu tongdoh in.

\VS{6}Keima vang ka hinkho hi Pathen a dinga maichama kisunglha kahitai. Kalei hinkho kichaina ding ahung naitai.

\VS{7}Keiman kidouna chu kasat chaitai, keiman lhaitetna chu kajo ahitai chule tahsanna a kapang det e.

\VS{8}Chule tua hi kipaman kasan ding gotsa koi ahitai. Pakai, thutan dihtah pa chun, ahung kileni tengleh chonphatna lallukhuh chu eipeh ding ahi. Chule hiche kipaman san ding chu keima chang ding seh hilouva Ama hung kilah ding nikho ngaicha geova ngah jing ho dinga jong ahi.

\VS{9}Timothy, lungsettah in aganna thei chanin hungin.

\VS{10}Demas chun tu hinkho thil ho angaichat jeh in keima eidalhan, Thessalonica lama achetai. Crescens chu Galatia ah achen, chule Titus Dalmatia ah achetai.\XREF{✡}{{\XO 4:10 }{\XT{Col 4:14; Phile 1:24;
}}{\XT{2 Crth 8:23; Gal 2:3; Tit 1:4}}}

\VS{11}Luke bouseh kakom'a aum'e. Nahung phat leh Mark chu hinpuiyin, ajeh chu ama lhacha natohnaa eipanpi phachom tah hi ding ahi.\XREF{✡}{{\XO 4:11 }{\XT{Col 4:14; Phile 1:24;
}}{\XT{Act 12:12,25; 13:13; 15:37-39; Col 4:10; Phile 1:24}}}

\VS{12}Keiman Tychicus chu Ephesus a kasol in ahi.\XREF{✡}{{\XO 4:12 }{\XT{Act 20:4; Eph 6:21,22; Col 4:7,8}}}

\VS{13}Nahung phat leh Troas khoa Carpus kom'a ka dalhah sangkholchol chu hinpo teiyin. Chujongleh ka lekhabu ho, adeh a ka lekhajol ho chu hinpon.\XREF{✡}{{\XO 4:13 }{\XT{Act 20:6}}}

\VS{14}Alexander, sum-eng khengpa chun eigimbol lheh jenge, hinlah Pakaiyin athilbol dungjuijin achungthu tan nante.\XREF{✡}{{\XO 4:14 }{\XT{1 Tim 1:20;
}}{\XT{Labu 62:12; Rm 2:6}}}

\VS{15}Amaa kon'in chingtheiyin, ajeh chu ama hin isei jouseu hadouvin adouvin ahi.

\VS{16}Thutanna anga eikipui masat chun koima eikilhonpia aumpoi. Amitinin eidalha uve. Ama ho dounaa ima sodahen.


\par }{\SH Pakai chu kitah ahi
\par }
{\PP \VS{17}Hinlah Pakai chun eidinpin chule thaneina eipei hitia chu keiman chidang namdang ho jouse henga Kipana Thupha kalhangsap chu ajah theina dingu ahi. Chule aman thina theiya kon'in jong eihuhdoh tai.

\VS{18}Henge, hitia chu Pakaiyin gitlouna eihin nokhum theiya kon'in eihuhdoh intin, chule avan gam'a bitkeiya eipuilut ding ahi. Pathen a chun loupina jouse um jing tahen! Amen.

\VS{19}Priscilla le Aquila teni chule Onisephorus insunga umho jouse chu kei khelin ana lemin.\XREF{✡}{{\XO 4:19 }{\XT{Act 18:2;
}}{\XT{2 Tim 1:16,17}}}

\VS{20}Erastus Corinth a aumdenin, chule keiman Trophimus chu Miletas ah damlouvin ka dalha tai.\XREF{✡}{{\XO 4:20 }{\XT{Act 19:22; Rm 16:23;
}}{\XT{Act 20:4; 21:29}}}

\VS{21}Phalbi ma-in hikom'a hung teijin. Eubulus in chibai nahinbol e, chule Pudens, Linus, Claudia chule sopi ho jousen jong chibai nahinbol uve.

\VS{22}Pakai chun na lhagaovu umpi hen. Chule amilungsetna chun na boncha uvin naumpi uhen.


\par }