\NormalFont\ShortTitle{Revelation}

{\MT REVELATION

\par }{\MTB JOHN HENGA THUPHON

\par }{\MTC Jesu galjona le loupina

\par }{\IS I-Pathen'un vai ahom jeh a jona nei dinga kouna!

\par }{\IS Thuphon lekhabu sung thu umdan

\par }{\IP Thuphon lekhabu hin, thu adih a tanna le khotona in, agilou chunga achaina leh jona anei ding chule lungkhamna jousea lhamkonna umta ding ahi ti, eigeldoh sah uve. Pakai Jesun chonset le thina chunga jona aneitah jeh in, eihon jong ahunglhung ding Pathen Lenggam thudol gel pum'a hinkho iman diu tina ahi. Hiche themgao thuseidoh lekhabu hi Thulhun Thah a sim dia thanop umpen ahi.

\par }{\IP Vetsahnan, Gospel li ho hin Pakai Jesu leiset a ahinkho man thudol ajih uvin ahi. Lekhathot hoa hin Jesu thodoh jouva atahsan ho lah a anatoh thudol akisun'e. Thuphon hin ahung ding Loupina Lengpa Pakai Jesu Christa ahi thudol ajih in, ajeh chu ngailutna neiya Ama hou ding chule Ama dinga ikipumpeh diu thu eiseipeh un ahi. Aman jona phatah a aneitah jeh a eihon jong hinkhoa kitilkhouna thei hoa thohhat tah a pan ilah diu akul'in ahi. Phat nunung lam le vannoi leiset hi I-Pakaiyu le Christa Lenggam hung hi ding chule Aman atonsot tonsot a vai ahom ding ahitai,
Rev 11:15.

\par }{\IS Lekhabu jihpa chule akijih kum

\par }{\IP Gospel John le John lekhathot thum ho jih a pang Seijui John in Thuphon lekhabu hi AD 95 sunga ajih ahi, tihi alhangpia pomdan ahi.

\par }{\IS Lekhabu akijihna le akithot lona

\par }{\IP Hiche lekhabu hi Rome gamsung Asia gamkai (Tua Turkey), sunga Houbung sagi ho dia ana kijih ahi. Hiche Houbung ho chun Jesu Christa atahsan nauva kon, alhuh-lham nalou diuva gihna a kijih ahi. Chule lengho Leng pakai ho Pakai chun galjona anei ding thua lhamkonna jong jao ahi.

\par }{\IS Jesu Christa thuphondoh John in ajihlut



\par }\ChapOne{1}{\PP \VerseOne{1}Hiche hi Jesu Christa a kon a Thuphondoh, Pathen'in thil hungsoh vah ding ho asohte ahetsah ahi. Aman hiche thuphondoh hi avantil khat asol'a asoh John henga aphondoh ahi.

\VS{2}Ama chun amu chan tahsan umtah a aseidoh ahi. Hiche hi Pathen Thu le Jesu Christa thudol'a hettohsah na thulhut ahi.

\VS{3}Houbung henga hiche gaova thu kiseidoh ho sima, chule ja a chule asunga kisun ho chinga chu Pathen'in phatthei aboh ding ahi: ijeh ham itileh aphat hi anaitai.


\par }{\MS Houbung sagi ho lemna

\par }{\PP \VS{4}Hiche lekhathot hi John a konna Asia gam'a houbung sagi ho henga ding ahi. Auma, aum jingsa chule ahung um nalai ding; Laltouna maiya Lhagao sagi;\XREF{✡}{{\XO 1:4 }{\XT{Potdohbu 3:14;
}}{\XT{Rev 4:5}}}

\VS{5}chule Jesu Christaa kon'in lungset le cham-lungmon nachung uva umhen. Ama hiche ho thudol'a hettohsah tahsan umtah ahin, athilah a konna thoudoh masapa, chule vannoi leiset lengho chunga vipopa ahi. Aman eingailut uva chule eiho dinga athisan aso jal'a ichonset nauva konna eilha ong jeh uvin loupina jouse Amaa hijing hen.\XREF{✡}{{\XO 1:5 }{\XT{Isa 55:4;
}}{\XT{Labu 89:27}}}

\VS{6}Aman Apa Pathen a dinga Lenggam thempuhoa eisemu ahitai. Amaa chun Loupina jouse le thaneina jouse a-imatih chanin hijing hen! Amen.\XREF{✡}{{\XO 1:6 }{\XT{Potdohbu 19:6; Rev 5:10}}}

\VS{7}Veuvin! Van'a meipiho toh kilhonin ahunge. Chule mitin in Ama chu amu dingu ahi-Ama tengcha a sunho jengin jong Amu dingu ahi. Chule vannoi namtin Ama jeh a lunghem dingu ahi. Hiti chu hihen! Amen.\XREF{✡}{{\XO 1:7 }{\XT{Daniel 7:13; Matt 24:30; Mk 13:26; Lk 21:27; 1 Thes 4:17;
}}{\XT{Zechariah 12:10; Jn 19:34,37;
}}{\XT{Zechariah 12:10; Matt 24:30}}}

\VS{8}“Keima Alpha le Omega–apatna le achaina chu kahi,” tin Pakaiyin aseiye. “Keima auma, anaum jingsa, chule ahung um nalai ding Hatchungnung kahi,” ati.\XREF{✡}{{\XO 1:8 }{\XT{Rev 22:13;
}}{\XT{Potdohbu 3:14}}}


\par }{\MS Mihem chapan gaova amu

\par }{\PP \VS{9}Keima, John hi, nasopi le Pathen Lenggam sunga gimthohna a chan nanei khompi chule Jesun eikou nauva thohhat tah a panga kahi. Keima Pathen thu seiphongna le Jesu thu hettohsah jal a hung kile kit talou dinga Patmos twikol a eikisol mang ahi.

\VS{10}Hichu Pakai nikho ahin, chuin keiman Lhagaovin Pathen kahouvin ahi. Phulou helouvin, keiman kanung lama kon'in aw gingtah khat sumkon hung gin tobang kajai.

\VS{11}Hichun, “Namu chasun chu lekhabu khat ah sun in, chule houbung sagi ho: Ephesus, Smyrna, Pergamum, Thyatira, Sardis, Philadelphia, chule Laodicea khopi a umho kom'a thot in,” eiti.

\VS{12}Kakom'a thusei chu koiham tia kakihei leh keiman sana-meivah khom sagi chu kamutai.

\VS{13}Chule alai lunga thaomeikhom ho lah a ding khat chu Mihem Chapa tobang ahi. Ama chun ponchol khat sanapon amongkai aoma avei chu kamui.\XREF{✡}{{\XO 1:13 }{\XT{Daniel 7:13;
}}{\XT{Daniel 10:5}}}

\VS{14}\XREF{✡}{{\XO 1:14 }{\XT{Daniel 10:6}}}Alu le asam chu samul tobang ahin, buhbang ban'in abangin ahi. Chule amit teni chu meikong toh abangin ahi.\XREF{✡}{{\XO 1:14 }{\XT{Daniel 7:9}}}

\VS{15}Akengphang teni chu ngen kipot jolsel meikonga kilhathengsel tobang ahin, chule a aw chu twikhanglen kinong gin tobang ahi.\XREF{✡}{{\XO 1:15 }{\XT{Ezekiel 1:24; 43:2}}}

\VS{16}Aman akhut jetlam'a ahsi sagi achoiyin, chule akama kon'in hemto-chemjam ahung potdoh in ahi. Chule amaiso chu nisavah pettah tobang ahi jengin ahi.

\VS{17}Keiman Ama kamu chun, keima athi tobang leuvin akengphang bul'a kalhu jengin ahi. Hinla Aman akhut jetlam in eituh in, aseiyin, “Kicha hih in! Keima amasa le anunungpen kahi.\XREF{✡}{{\XO 1:17 }{\XT{Isa 44:6; 48:12; Rev 2:8; 22:13}}}

\VS{18}Keima ahing jinga kahi. Keima kathin, hinla ven, Keima a-itih'a kahin jing ding ahi! Chule Keiman thina le mithi kholna lhankhuh kot-heh kachoiye.”

\VS{19}“Namusa chengse-tutua sohdoh thil ho chule ahung soh ding ho geiyin jih in.

\VS{20}Hiche hi kakhut jetlam'a nangman namu ahsi sagi ho le thaomeikhom sagi ho chu ahi. Ahsi sagi ho chu houbung sagi lhacha ho ahin, chule thaomeikhom sagi ho chu houbung sagi ho ahiuve,” ati.




\par }\Chap{2}{\SH Ephesus houbung henga thuthot
\par }
{\PP \VerseOne{1}“Hiche lekhathot hi Ephesus khopi sunga um houbunga Thupo henga hitin sun in. Hiche hi ahsi sagi akhut jet lama choiya, thaomei khom sagi ho lah a vahle pa chun thu hitin aseiye:”

\VS{2}“Keiman na thilbol ho jouse kahei. Natohgimna ho le thohhat tah a napanna kamun ahi. Migilouho nathoh joulou kahei. Solchah kahi tia kiseiho nakhol tohlea amaho la solchah hilou, jousei ahiu nangman namandoh jengin ahi.

\VS{3}Nangman kei dingin lhadah louvin thohhahsa nathoh in ahi.”

\VS{4}“Hinlah keiman na chunga lunglhai louna hiche hi kaneiye. Amasa tobangin nangman neingailu tapoi chujongleh nakingailu tapouve.

\VS{5}Ichan gei loma nahung lhahdah ahi kivetemin! Kahenga hung kinunghei kit in chule na thilbol masa chu bolin. Nalung nahei louva ahileh keima kahunga chule na thaomeikhom chu aumna mun houbung ho lah a konna kachon mang ding ahi.

\VS{6}Hinlah hiche hi nangma goh hilouva keiman jong kathet Nicolaitan ho thil phalou bol chu nahot ahi.”

\VS{7}“Koi hileh Houbung ho henga Lhagao thusei angaina ding nakol neiyah chule hetkhenna neichan chun ngaihen. Koi koi hileh jona neichan chu Pathen gamloupia konna keiman hinna thingphung ga kapeh ding ahi.”\XREF{✡}{{\XO 2:7 }{\XT{Semtilbu 2:9; Rev 22:2;
}}{\XT{Ezekiel 28:13; 31:8}}}


\par }{\SH Smyrna houbung henga thuthot
\par }
{\PP \VS{8}“Hiche lekhathot hi Smyrna sunga um houbunga thupo henga hitin sun in. Hiche thu hi athisa hiya hijongleh tua hung hingkit, amasa le anunungpen a hungkon ahi.\XREF{✡}{{\XO 2:8 }{\XT{Isa 44:6; 48:12; Rev 1:17; 22:13}}}

\VS{9}Keiman na thohgim na le navaichatna kahei-hinla nangma nahao nai! Nang dounaa Pathen taitomho kahenai. Ama hon Juda mi kahi atiuvin, hinla ahi pouve, ajeh chu amaho kikhopna in chu Satan a ahi.

\VS{10}Hahsatna nangman nahin thoh ding ho chu kicha hih in. Nangho lah a mi phabep chu diabol'in apatepna a songkul'a nahin khum dingu ahi. Nangma ni-som na thohgim ding ahi. Hilah nangma thichan geiya tahsan nauma ahileh keiman hinna lallukhuh chu kapeh ding nahi.”

\VS{11}“Koi hileh Houbung ho henga Lhagao thusei angaina ding nakol neiyin chule hetkhenna neichan chun ngaihen. Jona nei mi chu thininan achunga thu anei louding ahitai.”\XREF{✡}{{\XO 2:11 }{\XT{Rev 20:14; 21:8}}}


\par }{\SH Pergamum houbung henga thuthot
\par }
{\PP \VS{12}“Hiche lekhathot hi Pergamum sunga um houbunga thupo henga hiti hin sun in. Hemto chemjam choipaa konna thu chu hiche hi ahi:

\VS{13}“Nangma Satan laltouna kidona khopia chu chenga, ahijeng vanga keima dinga kitah a napan chu kahenai. Chuche Satan khopia nalah uva kathu hettohsah tahsan umtah Antipas kitha chan geiyin jong keima nei seilep nom dehpoi.

\VS{14}Hinlah keiman nangma chunga lunglhai louna themkhat kaneiye. Nangman nalah uva Balaam in athuhil Israel mite kipalna ding Balak avetsah tobang thuhil ho navethim in ahi. Ama chun milim kihouna a kikatdoh anneh le jonthanhoina nei dingin thu ahilin ahi.\XREF{✡}{{\XO 2:14 }{\XT{Minbu 22:5,7; 31:16; Danbu Ni Na 23:4;
}}{\XT{Minbu 25:1-3}}}

\VS{15}Hitobangma chun, nangman Nicolaitan ho thuhil jui nalah uvah nanei nalaiye.

\VS{16}Na chonsetna ho kisih in achuti louva ahileh keima nahenga phulou helouva kahunga chule amaho chu ka kamsung chemjama kasat ding ahi.”

\VS{17}“Koi hileh Houbung ho henga Lhagao thusei angaina ding nakol neiyin chule hetkhenna neichan chun ngaihen. Koi koi hileh jona neichan chu van'a kiselguh manna chu kapeh ding ahi. Chule keiman khatchang cheh a songkangkhat kapeh ding ahi, chule song chunga chu akisanpa tailou, koima dangin ahettheilou minthah kijihdoh ding ahi.”\XREF{✡}{{\XO 2:17 }{\XT{Potdohbu 16:14,15; 16:33,34; Jn 6:48-50;
}}{\XT{Isa 62:2; 65:15}}}


\par }{\SH Thyatira houbung henga thuthot
\par }
{\PP \VS{18}“Hiche lekhathot hi Thyatira khopi sunga um houbunga thupo henga hitin sun in. Hiche hi Pathen Chapa, amit teni meikou tobang jeng, akengphang teni jong sum-eng kipot jolsel tobang ahi:

\VS{19}“Keiman na thilbol ho jouse kahei. Keiman na ngailutna, na tahsanna, nalhacha natohna, chule thohhat tah a napanna kahenai. Keiman nangma imalam jousea namachal jingna ho kahenai.”

\VS{20}“Hinlah keiman na chunga lunglhai louna hiche hi kaneiye. Nangman chuche numeinu–Jezebel ama tah themgao nua kisei chun kasoh ho apui lamvaiyin ahi. Amanu hin jonthanhoi bol dingin thu ahil in chule milim houna a kikatdoh anneh anehsah e.\XREF{✡}{{\XO 2:20 }{\XT{1 Lgt 16:31; 2 Lengte 9:22,30}}}

\VS{21}Keiman amanu akisihna ding phat kapen, hinla amanu themlouna a kon'in akiheimang nompon ahi.”

\VS{22}“Hijeh a chu keiman amanu hi gimthohna jalkhun'a kalelut ding ahi. Chule aman ajonpi ho chu akisih louva chuleh athilse bolnaa konna alung ahei louva ahileh gimthohna nasatah athoh dingu ahi.

\VS{23}Keiman amanu achate kavoh a thi diu ahi. Chutengleh houbung hon keima hi lunggel jouse le amichang cheh lung ngaito Hepa kahi hi ahet dingu ahi.”\XREF{✡}{{\XO 2:23 }{\XT{Labu 7:9; Jeremiah 17:10;
}}{\XT{Labu 62:12}}}

\VS{24}“Hinlah keiman jong Thyatira khopia cheng, hiche thuhil dihlou juilouho dinga jong thulhut ding kaneiye. Hiche kalval keiman nanghoa ngehbe nei ponge.

\VS{25}Keima kahung masangsea naneisun uchu na kituh chah dingu bou hi ahi.

\VS{26}Kasei achaina geiya ngaiho jona nei jouse dinga chu chitin namtin chunga thuneina kapeh ding ahi.\XREF{✡}{{\XO 2:26 }{\XT{Labu 2:8,9}}}

\VS{27}Amaho chun chitin namtin chunga thih tenggola vai ahom ding chule leibel banga amaho chu avohchip ding ahi.

\VS{28}Keiman kapa a konna thuneina kanei tobanga ama hon jong thuneina anei dingu, chule keiman amaho jingvalpa kapeh dingu ahi!”

\VS{29}“Koi hileh Houbung ho henga Lhagao thusei angaina ding nakol neiyin chule hetkhenna nei chan chun ngaihen.”




\par }\Chap{3}{\SH Sardis houbung henga thuthot
\par }
{\PP \VerseOne{1}“Hiche lekhathot hi Sardis khopi sunga um houbunga thupo henga hitin sun in. Hiche hi Pathen Lhagao sagi neiya chule ahsi sagi neipa thulhut chu ahi: “Keiman na thilbol jouse, chule ahinga minchena jouse naneiye ti kahei-hinla nangma athi nahi.”

\VS{2}“Khangdoh in! Amoh them aumden ho suhat in, ajeh chu amoh them umdenho jeng jong hi athikon cha ahi tauve. Ijeh ham itileh na chonna ho hi Pathen mitmun thutah to akigamlat lheh jenge.

\VS{3}Nangman najahsa, chule na tahsan masah achun umdenin. Kisih in chule kaheng lama hung kihei kit in. Nangma na khahdoh kit louva ahileh keima phulou helouvin na ginchat loupet tah le gucha tobanga kahung ding ahi.”\XREF{✡}{{\XO 3:3 }{\XT{Matt 24:43,44; Lk 12:39,40; Rev 16:15}}}

\VS{4}“Chuti jongleh, Sardis houbung a aponsil'u gitlouna a kisubohlou mi phabep aum uve. Amaho chu kilomtah ahijeh uva keima toh ponbang kisila vahle ding ahiuve.

\VS{5}Jona nei jouse chu ponbang kisila vahle cheh ding ahiuve. Keiman amin uchu Hinna Lekhabua kanoimang louhel ding, chusanga keiman amin uchu Kapa angsunga le Vantil te masanga keiya ahiuve tia ka phondoh ding ahi.”\XREF{✡}{{\XO 3:5 }{\XT{Potdohbu 32:32,33; Labu 69:28; Rev 20:12;
}}{\XT{Matt 10:32; Lk 12:8}}}

\VS{6}“Koi hileh Houbung ho henga Lhagao thusei angaina ding nakol neija chule hetkhenna neichan chun ngaihen.”


\par }{\SH Philadelphia houbung henga thuthot
\par }
{\PP \VS{7}“Hiche lekhathot hi Philadelphia houbunga um thupo henga hitin sun in: Hiche thu hi athenga le adih ah, akhut a David kot-heh choiya Aman ahon le koiman khah theilou chule akha chu koima chan hong theilou pa a kon ahi:\XREF{✡}{{\XO 3:7 }{\XT{Isa 22:22; Job 12:14}}}

\VS{8}:Keiman na thilbol jouse kahei, chule keiman nangma dingin kot kahongin koiman akha thei louding ahi. Nangma thalhom tah nahi, achuti vang'in ka thusei na ngaiyin chule nei seilep poi.

\VS{9}Ven, Satan kikhopna a jaoho–jousei Juda mi kahi tia ahivanga hilou ho chu ada acham louva amaho chu ahung uva chule na kengphang bul'a kakun sah ding ahiuve. Ama hon nangma kangailut nahi ti hetsahna aphondoh thei dingu ahi.”\XREF{✡}{{\XO 3:9 }{\XT{Isa 49:23; 60:14;
}}{\XT{Isa 43:4}}}

\VS{10}:Ajeh chu nangman kathupeh ho thohhat tah a najui ahijeh in, vannoi pumpi a patepna khoh chungnung hiche vannoiya hiho dinga hung ding patepna a konna kahoidoh ding nahi.

\VS{11}Keima ka hungloi ding ahi. Koimachan nalal lukhuh chu na lahpeh louna dingin kolchah jingin.

\VS{12}Jona neiho jouse chu ka Pathen Hou-In'a khombul a kapansah ding ahi, chule ama hon hichu adalhah tahlou dingu ahi. Chule keiman achung uva ka Pathen min kajih ding chule amaho ka Pathen khopi mite hi ding ahiuve–Jerusalem thah, van'a ka Pathen a konna hung kumlha mun'a chu. Chule keiman achung uva ka minthah kasut ding ahi.”\XREF{✡}{{\XO 3:12 }{\XT{Rev 21:2;
}}{\XT{Isa 62:2; 65:15}}}

\VS{13}“Koi hileh Houbung ho henga Lhagao thusei angaina ding nakol neiya chule hetkhenna neichan chun ngaihen.”


\par }{\SH Laodicea houbung henga thuthot
\par }
{\PP \VS{14}“Hiche lekhathot hi Laodicea khopi sunga um houbunga thupo henga hitin sun in. Hiche thu hi Amen kitipa–tahsan umtah le hettohsahna dihtah, Pathen thilsem thah a hungkon ahi:\XREF{✡}{{\XO 3:14 }{\XT{Thuchihbu 8:22}}}

\VS{15}“Nangman thil nabol jouse chu kahei, hiti chun nangma sa jong nasapon, vot jong navot poi. Keiman nangma khat joh sang nahi ding chu kadeipeh nahi.

\VS{16}Hinlah nangma twilum tobang bep nahin, sa jong salou, vot jong votlou nahijeh a kakama konna kaphidoh dingkon nahi.

\VS{17}Nangman kahaove, kadei chan kaneiyin, imacha ka ngaicha poi nati. Ahinla nangma adapen, khoto umtah, vaicha tah, mitcho chule sagohkeo nahi chu nakihet poi.

\VS{18}Hiti chu ahijeh in keiman nangma kathumop nom chu keiya kon'in sana kichoh in–meiya kilha thengsel sana chu kichoh in. Chutengleh nangma nahao ding ahitai. Chujongleh keiya kon'in ponsil bangleh kichoh in chutengleh sagoh keova naumna chu jahcha tapon natin, chule mamit a dinga mitlou jong chu kho namun'a hi ding ahi.

\VS{19}Keiman kangailut chan kasuhdih jia chule kathunun ji ahi. Hiti chun gunchun chule nalunggel dih louva kon'in hung kihei kit in.”\XREF{✡}{{\XO 3:19 }{\XT{Thuchihbu 3:12; Heb 12:6}}}

\VS{20}“Ven! Keima kot a ka dingin chule kot kakiuve. Nangman ka aw najah a chule kot nahon'a ahile keima hunglut ingting chule loi le gol hina a an kaneh khompi ding nahi.

\VS{21}Jona neiho chu koikoi hileh keiman jona kaneiya ka-Pa Laltouna a katoukhom banga hi amaho jong chu kalaltouna a katou khompi ding ahi.”

\VS{22}“Koi hileh Houbung ho henga Lhagao thusei angaina ding nakol neiya chule hetkhenna neichan chun ngaihen.”




\par }\Chap{4}{\SH Van mun'a Pathen laltouna
\par }
{\PP \VerseOne{1}Chujouvin keiman kavet leh van'a kot khat akihon kamun, chuin aw kana jahsa mama chun kajah a thu asei chu sumkon kimut ging toh abangin ahi. Aw chun kajah a, “Hilai mun a hungkal touvin, chule keiman hiche jouva ipi hungsoh ding ahi na seipeh inge,” ati.

\VS{2}Chule apettah chun keima Lhagaovin kaumin, chule van'ah laltouna kamun chuin koi ham khat achunga atou kamun ahi.\XREF{✡}{{\XO 4:2 }{\XT{Ezekiel 1:26-28; 10:1}}}

\VS{3}Laltouna a toupa chu songmantam vah a vah jenga ahin–songmantam ajempol le asandang tobang ahi. Chule vah hung kikapdoh chu songmantam-eng vallah lah tobang chun Alaltouna kimvel chu lhagui bangin atomin ahi.

\VS{4}Laltouna somni le lin Ama akimvel un, chule upa somni le li hiche a chun atouvui. Amaho chun abonchauvin ponbang akivonun chule aluchung uva sana lallukhuh akikhuh cheh uve.

\VS{5}Laltouna a kon'in kolphe le van ginglullul chu ahung kithongdoh in ahi. Chule laltouna masanga meivah sagi meikong banga vah ahungvah in ahi. Hiche hi Pathen Lhagao sagi ho chu ahi.\XREF{✡}{{\XO 4:5 }{\XT{Potdohbu 19:16; Rev 8:5; 11:19; 16:18;
}}{\XT{Ezekiel 1:13;
}}{\XT{Rev 1:4; Zechariah 4:2}}}

\VS{6}\XREF{✡}{{\XO 4:6 }{\XT{Ezekiel 1:5-10; 10:14}}}Chule Laltouna masanga chun Songval tobanga vah, phatvet twikhanglen valset, kolphe meivah tobang chu ahungvah in: chule Laltouna lailung le akimvel a chun hinna nei li, amasang le anunga amit jeng amit jeng nei chu kamui.\XREF{✡}{{\XO 4:6 }{\XT{Ezekiel 1:22}}}

\VS{7}Hiche Hinna nei liho lah a a-khatna chu keipi tobang ahi; a-nina chu bongchal tobang ahi; a-thumna chun mihem mel apui; chule a-lina chu muvanlai lenpet tobang ahi.

\VS{8}Hinna nei liho hin lhaving gup anei cheh uvin, chule alhavingu chun amit u asunglam le apolam akhu cheh uvin ahi. Suntin le jantinin amaho chun, “Athenge, athenge, athenge, Pakai Pathen Hatchungnung–Anaum jingsapa, tua uma chule ahung umnalai ding” tin asamjom jingun ahi.\XREF{✡}{{\XO 4:8 }{\XT{Ezekiel 1:18; 10:12;
}}{\XT{Isa 6:2,3}}}

\VS{9}Hinna nei li ho chun loupina le jabolna chule thangvahna chu Laltouna a toupa (atonsot tonsot a hingjingpa) chu apeh tengu leh,

\VS{10}Upa somni le li ho chu abohkhup un chule laltouna a toupa (atonsot tonsot a hingjing pa) masanga chun, alallukhuh u chu akoilhauvin, chule aseiyun,

\VS{11}“O Pakai ka Pathen'u, Nangma loupina le Jabolna chule thaneina changa loma nahi. Ajeh chu nangman ijakai nasemin, chule amaho hi nangma phatsah a uma chule kisema ahiuve,” atiuve.




\par }\Chap{5}{\SH Lekhajol le sinkhana mohor sagi
\par }
{\PP \VerseOne{1}Chutah in keiman laltouna a toupan akhut jetlam'a lekhajol khat achoi chu kamun ahi. Lekhajol chu asung lam le apolam kijih gel ahin, chule hichu sinkhana sagin mohor akinam khum in ahi.\XREF{✡}{{\XO 5:1 }{\XT{Ezekiel 2:9,10; Isa 29:11}}}

\VS{2}Chuin keiman vantil hattah khat aw sangtah a kho asap kajai: “Koiham hiche lekhajol sinkhana kinam khum hi ahong dinga kiloma chu?” ati.

\VS{3}Hinlah van'a hihen, ahilouleh lei chunga hihen chule leinoiya hijongleh lekhajol chu ahong thei le asim thei ding akimu tapoi.

\VS{4}Chuphat in keima hakan kakaptai, ajeh chu lekhajol chu ahong ding le asim dingah koima akimu tapon ahi.

\VS{5}Hinlah upa somni le li holah a khat chun kajah a aseiyin, “Kap tahih in! Ven, Judah phunga Keipi Bahkai, David Laltouna a tou dingpa chun jona aneitai. Ama hi lekhajol hong dinga le a sinkhana sagi lhamlha dinga kiloma ahi,” ati.\XREF{✡}{{\XO 5:5 }{\XT{Semtilbu 49:9;
}}{\XT{Isa 11:1,10}}}

\VS{6}Chuphat in keiman Kelngoinou khat akithatsa lheh lheh chu Laltouna le hinna nei liho kahlah a chule upa somni le li ho kahlah a adin chu kamun ahi. Ama chun ki-sagi aneiyin, chule vannoi muntin'a kisoldoh a Pathen Lhagao sagi, mit-sagi jong neiya chu ahi.\XREF{✡}{{\XO 5:6 }{\XT{Isa 53:7;
}}{\XT{Zechariah 4:10}}}

\VS{7}Ama chu ahung pheiyin chuin Laltouna a toupa khut jet lama kon chun lekhajol chu aladoh in ahi.

\VS{8}Chuin aman lekhajol chu alah phat in, hinna nei-liho chule upa somni le liho chu Kelngoinou masanga chun akun cheh tauve. Khat khat cheh in akhut uva selangdah, chule sana khon gimnamtui dimset a kikoi, Pathen mite taona chu akichoi cheh un ahi.\XREF{✡}{{\XO 5:8 }{\XT{Labu 141:2}}}

\VS{9}Chule amaho chun lathah khat hiche thucheng ho hin asauve: “Nangma lekhajol chu la a chule asinkhana chu lhamlha dinga kiloma nahi. Ajeh chu nangma akithatsa nahin chule nathisanin mitampi chu–phungtina kon, paotina kon chule mijouse le namtina kon'in Pathen a dingin na lhatdam tai.\XREF{✡}{{\XO 5:9 }{\XT{Labu 33:3; 98:1; Isa 42:10}}}

\VS{10}Chule nangman amaho chu I-Pathen uva dingin Lenggam thempu hoa nahisah in, chule ama hon leiset chunga vai ahom dingu ahi.”\XREF{✡}{{\XO 5:10 }{\XT{Potdohbu 19:6; Rev 1:6}}}

\VS{11}Chuin kavekit in ahileh keiman mi asangsang, simsenlou laltouna kimvela um Vantil te ho le sahem-hing ho chule upaho awgin chu kajan ahi.\XREF{✡}{{\XO 5:11 }{\XT{Daniel 7:10}}}

\VS{12}Chule amaho chun awchoh jejun la asauvin, “Akithatsa Kelngoinou chu–thaneina le haona ho chule chihna le thahatna chule jabolna le loupina chule phattheina chang dinga lom ahi.”

\VS{13}Chuin keiman van'a le lei chunga chule leinoiya le twikhanglen'a hinna nei jousen vahchoila asah u kajan, “Phattheina le jabolna chule loupina chule thilbol thei thahatna chu Laltouna a toupa chung'ah chule Kelngoinou chung ah atonsot tonsot in umhen” atiuve.

\VS{14}Chule hinna nei liho chun “Amen!” tin aseiyuve. Chuin upa somni le liho chu abohkhup un chuin Kelngoinou chu ahou tauvin ahi.




\par }\Chap{6}{\SH Kelngoinou in sinkhana sagi ahondoh
\par }
{\PP \VerseOne{1}Keiman kavet leh, Kelngoinou chun lekhajol sinkhana sagia kinam lah a amasapen chu alhamlha tan ahi. Chuphat in hinna nei liho lah a khat chun van-gin tobangin thu ahin seiyin, “Hungin!” ati.

\VS{2}Keima kadah in ahileh sakol kang khat adin kamui. Achunga toupa chun thalpi khat achoiyin, chule alu chunga lallukhuh khat akhuhsah uvin ahi. Ama hi gal kisatna tampi chu jou dinga chule gajoutei dinga hung kondoh ahi.\XREF{✡}{{\XO 6:2 }{\XT{Zechariah 1:8; 6:3,6}}}

\VS{3}Kelngoinou chun sinkhana nina chu alhap a ahileh, hinna nei-ninapa chun aseiyin, “Hungin” ati.

\VS{4}Chuphat in sakol chom asan khat, chu ahung kilahdoh in ahi. Achunga toupa chu chemjam ahema hemkhat akipen chule leiset chunga cham-lungmon konna lamang dingin thuneina akipei. Chule chua chun gal aumin chule mi tamtah akithat muntin'ah aumin ahi.\XREF{✡}{{\XO 6:4 }{\XT{Zechariah 1:8; 6:2}}}

\VS{5}Kelngoinou chun sinkhana athumna chu alhap a ahileh, hinna nei–athumna pa chun, “Hungin” ati kajai. Keima kadah in kavet leh sakolvom khat kamun, chule achunga toupa chun agih tetohna tokhat chu akhut a atuh in ahi.\XREF{✡}{{\XO 6:5 }{\XT{Zechariah 6:2,6}}}

\VS{6}Chule keiman hinna nei–liho lah a aw-khat kajai, “Suhlou changlhah pheng khat ahilouleh sakol changlhah pheng thum chu nikhotha khat man jat hi ding ahi. Chule Olive thao le lengpitwi chu moh mahthah sah hih in,” ati.

\VS{7}Kelngoinou chun sinkhana alina pa chu alhamlhan ahileh, keiman hinna nei lina pa chun asei, “Hungin” ati kajan ahi.

\VS{8}Keima kadadoh a ahileh keiman sakol eng-dang khat kamui. Achunga Toupa chu Thina akiti, chule akilhonpi chu Lhankhuh ahi. Anilhon a hi leiset chunga hoplia hopkhat chunga thuneina kipea, chemjam a, kel'a le natna a chule gamsahang khut a thi theina uma ahi.\XREF{✡}{{\XO 6:8 }{\XT{Ezekiel 14:21}}}

\VS{9}Kelngoinou chun sinkhana ngana pa chu alhamlhan ahileh, keiman maicham mun noiya chun Pathen thu jal'a kithatsa ho chule athu hettohsah nauva kithat a thiho lhagao chu kamun ahi.

\VS{10}Amaho chun Pakai kom'a asamun, “Vo hatchungnung Pakai, theng le kitah, itih chanpi hi nangman vannoi miten keiho chunga athisanso nau thisan phulah ding chu na khongai nahlai ding ham?” atiuvin ahi.

\VS{11}Chutah in amaho khat cheh chu ponbang sil ding ape cheh uvin ahi. Chule amaho chu chomkhat kicholdo be nalai dingu, asopi te hou Jesu a asoh chanpi teho chu martyr chang nalai ding ho chun ahinjop masang seuva anga ding uva kiseipeh uva ahi.

\VS{12}Kelngoinou chun sinkhana gupna chu alhap kavet a ahileh chua chun liing nasatah akihot in ahi. Hiti chun nisa chu ponvom tobangin athimin, chule lha jong chu thisan tobangin asantai.\XREF{✡}{{\XO 6:12 }{\XT{Rev 11:13; 16:18;
}}{\XT{Isa 13:10; Joel 2:10,31; 3:15; Matt 24:29; Mk 13:24,25; Lk 21:25}}}

\VS{13}Chule van'a Ahsi ho jong chu hui hattah in theichang ga adonglai chang'a amutlhah tobangin leiset a apullha gamtai.\XREF{✡}{{\XO 6:13 }{\XT{Isa 34:4}}}

\VS{14}Chule vanthamjol jong chu lekhajol tobangin akijel in, chule mol ho le twikol umna ho jouse jong chu aumnau mun akichon doh tai.\XREF{✡}{{\XO 6:14 }{\XT{Rev 16:20}}}

\VS{15}Chutah in–leiset lengho, vaipo ho, lamkai pipuho, mihaoho, thaneiho, chule sohho le ongthol-chamlhat ho-abonchauvin songkoa chule molchunga songpi ho lah a chun akiselun ahi.\XREF{✡}{{\XO 6:15 }{\XT{Isa 2:19,21}}}

\VS{16}Chule amaho chun molchung le songpi ho chunga kon chun ahin samdoh un, “Kachung uva hunglhu uvin chule laltouna a toupa le Kelngoinou masanga lunghanna a kon'in neisel un.\XREF{✡}{{\XO 6:16 }{\XT{Hosea 10:8; Lk 23:30}}}

\VS{17}Ajeh chu alunghanna nikho tijat umtah chu hunglhunga ahitai, chule koiham chua konna hoidoh ding chu,” atiuve.\XREF{✡}{{\XO 6:17 }{\XT{Joel 2:11; Malachi 3:2}}}




\par }\Chap{7}{\SH Pathen chate ventup a um
\par }
{\PP \VerseOne{1}Chujouvin keiman vantil li leiset kolning-li a adin'u kamun, ama hon huinun-li chu leiset chunga anunlouna ding uvin atuhtangun ahi. Thingphung hoa thingna khat jong akiling pon, chule twikhanglen jong phatvet mai bangin ajolsel jenge.\XREF{✡}{{\XO 7:1 }{\XT{Jeremiah 49:36; Daniel 7:2; Zechariah 6:5}}}

\VS{2}Chule keiman vantil chomkhat solama konna ahunga Pathen hing mohor achoi chu kamun ahi. Chule ama chun hiche vantil-li, leiset chung le twikhanglen suhset theina thaneina kipeho jah a asamin,

\VS{3}“Keihon Pathen mohor chu asohte ho chalpanga kanampeh masang seuvin leiset ahilouleh twikhanglen ahilouleh thing ho susehih un,” ahinti-e.\XREF{✡}{{\XO 7:3 }{\XT{Ezekiel 9:4,6}}}

\VS{4}Chule keiman mi ijat chu Pathen mohor kinam khum hiuvem–Israel nam sunga konna mi sang jakhat le sang somli le sangli ahiuve, ti kajan ahi.

\VS{5}Judah phunga konna mi sangsom le sangni, Reuben phunga konna mi sangsom le sangni, Gad phunga konna mi sangsom le sangni;

\VS{6}Asher phunga konna mi sangsom le sangni, Naphtali phunga konna mi sangsom le sangni, Manasseh phunga konnami sangsom le sangni;

\VS{7}Simeon phunga konna mi sangsom le sangni, Levi phunga konna mi sangsom le sangni, Issachar phunga konna mi sangsom le sangni;

\VS{8}Zebulun phunga konna mi sangsom le sangni, Joseph phunga konna mi sangsom le sangni, Benjamin phunga konna mi sangsom le sangni ahiuve.


\par }{\SH Namtin vaipi thangvahna
\par }
{\PP \VS{9}Hiche jou chun keiman mi atama tam, sima simjou ding hilou chitin namtina kon, phungtina kon, mitina kon chule paotin a konna laltouna mai chule Kelngoinou anga adin uchu kamui. Amaho chun ponbang jeng akivonun, chule akhut uva lusu-bah akichoi cheh uvin ahi.

\VS{10}Chule amaho chun aw choh jejun asam uvin, “Huhhingna chu laltouna a toupa I-Pathen uva kon le Kelngoinou a kon ahi,” atiuve.

\VS{11}Chule vantil ho jouse chu laltouna kimvela, chule upaho kimvela, chule hinna nei-liho kimvela chun ading uvin ahi. Chule amaho laltouna angsunga chun alhu uvin amaiyu tol'a asulut un chule Pathen chu ahouvun ahi.

\VS{12}Ama hon avahchoiyun, “Amen! Phattheina le loupina le chihna le thangvahna le jabolna le thaneina chule thahatna chu I-Pathen uva a-imatih chanin hijing hen, Amen” tin asam uve.

\VS{13}Chuphat in vantil ho lah a khat chun kajah a, “Hiche abang jenga kivon ho hi koiho hiuvem? Hoiya hungkon hiuva ham?” eiti.

\VS{14}Chuin keiman ajah a, “Pu, nangman nahenai” tin kaseiye. Chuphat in aman kajah a, “Amaho hi thohhahsa phat sunga thi ho ahiuve. Amaho hin aponsil'u chu kelngoinou thisana akisop ngim uva chule bangleh ah ahitai.”\XREF{✡}{{\XO 7:14 }{\XT{Daniel 12:1; Matt 24:21; Mk 13:19}}}

\VS{15}“Hijeh a chu amaho hi Pathen laltouna masanga ding uva olmo louva sun le jana Hou-In sunga chu kicholdo man louva Pathen ajenu ahi. Chule laltouna a toupa chun amaho aumna diu apeh ding ahi.”

\VS{16}Amaho gilkel kit talou dingu chule dangchah kit talouhel dingu ahi; nisa sat in jong amaho akahkhah tahlouhel dingu ahi.\XREF{✡}{{\XO 7:16 }{\XT{Isa 49:10}}}

\VS{17}Ajeh chu laltouna a toupa chu amaho kelngoi chin'a aching dingpa hi ding ahi. Aman amaho chu hintwi lonna mun'a apuilut ding chule Pathen'in amit uva konna amitlhiu atheh hulpeh dingu ahi.\XREF{✡}{{\XO 7:17 }{\XT{Labu 23:1; Ezekiel 34:23;
}}{\XT{Labu 23:2; Isa 49:10;
}}{\XT{Isa 25:8}}}




\par }\Chap{8}{\SH Kelngoinouvin sinkhana sagi ahondoh
\par }
{\PP \VerseOne{1}Kelngoinou chun sinkhana sagi lhinna lekha jol chu alhap a ahileh van mun pumpia nidan keh khat tobang chu athip chettai.

\VS{2}Chuin Pathen masanga ding jing vantil sagi ho chu kamun chule amaho chu sumkon sagi akipen ahi.

\VS{3}Chutah chun vantil chomkhat gimnamtui halna sanabom kichoiyah ahungin, chuin maicham mun'a chun adingin ahi. Chule gimnamtui tamtah chu Pathen mite taona chutoh haltha a sana maicham mun'a laltouna maiya sunlhah dingin ama chu akipen ahi.\XREF{✡}{{\XO 8:3 }{\XT{Amos 9:1;
}}{\XT{Potdohbu 30:1,3}}}

\VS{4}Gimnamtui kihalna meikhu chu Pathen mitheng te taona chutoh maichama vantil chun asunlhahna mun'a kon'in Pathen kom'a akaltouvin, alhungtai.

\VS{5}Chutah in vantil chun gimnamtui kihalna boma chun maichama mei chu akoilut in chuin leiset chunga aseplhai; chutah chun aw tampi ahung gingin, van aginglul lulin, kol aphejap jap in chule liingpi tijat umtah chu akihot in ahi.\XREF{✡}{{\XO 8:5 }{\XT{Thempu Dan 16:12; Ezekiel 10:2;
}}{\XT{Potdohbu 19:16; Rev 11:19; 16:18}}}

\VS{6}Chuphat in vantil sagi chun asumkon cheh u chu gingtah a mut cheh dingin akigo tauve.


\par }{\SH Vantil li hon sumkon amut
\par }
{\PP \VS{7}Vantil akhatna chun asumkon amut in ahileh gelchang le meikou thisanto kihal chu leiset chunga ahung kisep lhatai. Leiset hop-thum'a hop-khat meiyin akatai, thingho hop-thum'a hop-khat akalhan, chule hamhing jouse jong hop-thum'a hop-khat akavamtai.\XREF{✡}{{\XO 8:7 }{\XT{Potdohbu 9:23-25; Ezekiel 38:22}}}

\VS{8}Chujouvin vantil nina in asumkon amut in ahileh, meikou moul lentah tobang chu twikhanglen'a akilehlut tai. Hiti chun twikhanglen'a twi chu hop-thum'a hop-khat thisan akisohtai.

\VS{9}Hiti chun twikhanglen'a hinna nei jouse hop-thum'a hop-khat athigam tai, chule twikhanglen'a konglen jouse jong hop-thum'a hop-khat akisuse gamtai.

\VS{10}Chuphat in vantil thumna chun asumkon chu amut in ahileh ahsi lentah khat van'a kon'in ahung lenglhan, kolphe meivah tobangin asal jenge. Hichu vadung ho chunga le twinah ho hop-thum'a hop-khat chunga achun ahi.\XREF{✡}{{\XO 8:10 }{\XT{Isa 14:12}}}

\VS{11}Ahsi min chu akha akiti. Hichun twi hopthum a hop-khat akhatsah in, chule twi akhat jeh chun adon ho atama tam athi tauve.\XREF{✡}{{\XO 8:11 }{\XT{Jeremiah 9:15}}}

\VS{12}Chujouvin vantil-lina chun asumkon chu amut in ahileh nisa chu hop-thum'a hop-khat, lha chu hop-thum'a hop-khat, chule ahsi ho jong hop-thum'a hop-khat chengse chu abonun athimtai. Chule nikho jong chu hop-thum'a hop-khat athimtan ahi. Chule jan jong hop-thum'a hop-khat chu athimtai.\XREF{✡}{{\XO 8:12 }{\XT{Isa 13:10; Ezekiel 32:7; Joel 2:10,31; 3:15}}}

\VS{13}Chujouvin keiman kaven, chule mulaopi khat huilah a lengle chun alenpumin gingleng lungin ahinsamin: “Vantil thum achaina hon asumkonu ahin mut tengu leh hiche vannoiya cheng ho dingin tijat aum'e, tijat aum'e, tijat aum'e,” ati.




\par }\Chap{9}{\SH Sumkon ngana in tijatna masapen lhunsah
\par }
{\PP \VerseOne{1}Chujou chun vantil anga na chun asumkon amut in ahileh van'a konna ahsi khat leiset a ahung lenlhah kamun, chule ama chun amongbei onghom kot-heh chu achoiyin ahi.

\VS{2}Aman hichu ahon a ahileh meilhum nasatah a konna hungpot tobang meikhu ahungdoh in, chule nisavah le hui chu meikhua kon'in avomsoh jengin ahi.\XREF{✡}{{\XO 9:2 }{\XT{Semtilbu 19:28}}}

\VS{3}Chujouvin meikhua pat in khaokho ho ahung potdoh uvin, chule leiset a ahung kumlha uvin chule amaho chu aipi mide natna thaneina kipeuva ahi.\XREF{✡}{{\XO 9:3 }{\XT{Potdohbu 10:12-15}}}

\VS{4}Amaho chun hampa ahilouleh anche phung ahilouleh thingphung ho asuhset lou dingu, amavang mihemho Pathen mohor achalpang uva kinam ding nomlou ho asuh genthei dingu ahi.\XREF{✡}{{\XO 9:4 }{\XT{Ezekiel 9:4}}}

\VS{5}Amaho chun athalou dingu ahivanga lha-nga jen asuhgim dingu, aipin amidena natna a chu amaho adenat uva agimbol dingu ahiye.

\VS{6}Chuche lai le chun mihon thina ahol dingu ahiala amu joulou dingu ahi. Ama hon thina angaichat lheh dingu ahiala thina chu amahoa konna jammang ding ahitai!\XREF{✡}{{\XO 9:6 }{\XT{Job 3:21; Jeremiah 8:3}}}

\VS{7}Khaokho ho chu sakol ho galsatna mun'a dinga kigo tobang ahiuve. Amaho chun aluchunguva sana lallukhuh tobang aneiyun, chule amaiyu chu mihem mai tobang ahi.\XREF{✡}{{\XO 9:7 }{\XT{Joel 2:4}}}

\VS{8}Amaho chun alu uvah numei sam tobang apu uvin chule ahau chu keipi-bahkai ha tobang ahi.\XREF{✡}{{\XO 9:8 }{\XT{Joel 1:6}}}

\VS{9}Ama hon galvon akivonu chu thih a kisem ahi chule alhavingu hugin chu sakol kangtalai chunga touva galsatna mun del galmi tobang ahiuve.\XREF{✡}{{\XO 9:9 }{\XT{Joel 2:5}}}

\VS{10}Ama hon mei aneiyu chun aipi midena tobang gu aneiyun, chule lha-nga jen miho chu suhgim theina thaneina aneiyuve.

\VS{11}Alengpau chu amongbei lei-onga hung kondoh vantil chu ahi; amin chu Hebrew paovin Abaddon akitin, chule Greek paovin Apollyon akitin–Asumang pa tina ahi.

\VS{12}Kichat tijat umtah akhatna chu kichaiya ahitai, hinla ven, kichat tijat umtah ni hung be ding ahi!

\VS{13}Chuphat in vantil agupna chun asumkon amut in ahileh, keiman Pathen angsunga kikoi sana maicham ki-li umna mun'a kon'in aw khat ahung gin doh kajan ahi.\XREF{✡}{{\XO 9:13 }{\XT{Potdohbu 30:1-3}}}

\VS{14}Chule aw chun sumkon kichoi vantil agupna jah a, “Euphrates Vadung lentah a kihen vantil-liho chu lhadoh in,” ati.

\VS{15}Chuphat in vantil-liho, hiche phat a chule anikho le alha chule akum sungsea dinga leiset chunga miho hop-thum'a hop-khat that dinga kigongsaho chu alhadoh tauve.

\VS{16}Keiman sepaihon amijat u chu kajan, hichu sakol chunga tou niel-jani alhing uve.

\VS{17}Chule kamitlha a chun keiman sakol ho le achung uva touho kamun ahi. Achunga touho chun galvon aki-ah uchu asanthip le adumvom chule a-eng ahije. Sakol ho chu aluchangu keipi-bahkai tobang, chule akam uva konna mei le meikhu chule kath kihal deujeju tobang ahung potdoh e.

\VS{18}Hiche gamna hise thum-ho: meikong le meikhu chule kath kihal deujeju tobang hiche sakol ho kam'a kon'in ahung potdoh in ahileh leiset chunga miho chu athat tan ahi.

\VS{19}Amaho thaneina chu akam uva le amei uva uma ahi. Ijeh inem itileh ameiyuva chu gul luchang tobanga boh a, hichun miho asuhnat theina tha apeh ahi.

\VS{20}Hinlah hiche gamna hisea thilouho chu athilse bolna uva kon'in alungu aheideh pouvin chule Pathen lam asang deh pouve. Ama hon thilha ho le sana a, dangka a, hah a, songa chule thinga milim kisemho–milimsemthu kho mutheilou, kho jatheilou, chatloh theilou ho chu ahoujom jing uvin ahi.\XREF{✡}{{\XO 9:20 }{\XT{Labu 115:4-7; 135:15-17; Daniel 5:23}}}

\VS{21}Chule ama hon ami thana uva kon'in, ahilouleh thilha ahouna uva kon'in, ahilouleh thenlouna hoa kon'in chuleh aguhchatna uva kon'in lung aheideh pouvin ahi.




\par }\Chap{10}{\SH Vantil leh lekhajol neo
\par }
{\PP \VerseOne{1}Chutah in vantil hattah achom dang khat meibolin akimvelin, aluchunga lhagui um chu van'a kon'in ahung kumlhan ahi. Amai chu nisa bangin avah in chule akengphang teni chu mei khompi ho toh abang jenge.

\VS{2}Chule akhut a chun lekhajol neo khat akiphongdohsa aumin ahi. Ama chu akeng jetlam chu twikhanglen sunga adingin chule akeng veilam chu tolgo lai ah apansan ahi.

\VS{3}Chule ama chu keipi bahkai kitum'ah bangin agin kithong leuvin thu aseiye. Chuin ama chun kho ahinsap phat in, van gin sagi chun ahin donbut e.

\VS{4}Chuin van gin sagi chun thu aseiyin, keiman kajihgo tan ahi. Hinla keiman van'a kon'in aw khat kajan hitin aseiye, “Van gin sagi in athusei chu sel'in, jihdoh hihbeh in,” ati.

\VS{5}Chupet a vantil twikhanglen chunga le tolgo laiya adin kamu chun akhut jetlam vanlam'ah adomsang'in ahi.\XREF{✡}{{\XO 10:5 }{\XT{Potdohbu 20:11; Danbu Ni Na 32:40; Daniel 12:7; Amos 3:7}}}

\VS{6}Ama tonsot tonsot a hingjing van le asunga um jouse, leiset le asunga um jouse , twikhanglen le asunga um jouse sempa min'a chun akihahselin ahi. Ama chun aseiyin “Khongaisot be talou ding ahitai.

\VS{7}Vantil sagina chun asumkon ahin mut tengleh Pathen'in kidangtah a athilgon chu guilhung ding ahi. Asohte themgao hon aphondoh banga chu hung guilhung ding ahi,” ati.


\par }{\SH John in lekhajol aneh
\par }
{\PP \VS{8}Chuphat in van'a konna aw chun eikihoupi kit in, “Gachen, lekhajol kihongsa chu twikhanglen chung le tolgo laiya ding vantil khut a kon'in galan,” eiti.\XREF{✡}{{\XO 10:8 }{\XT{Ezekiel 2:8—3:3}}}

\VS{9}Hiti chun keima vantil kom'a chun kaga chen chule ama jah a chun lekhajol chu neipen tin kaga seitai. Aman, “Henge, kilah in lang, nen. Nakama dinga khoiju lhuma lhum ding, hinla na-oisung dinga thuh cheh chuh jeng ding ahi,” eiti.

\VS{10}Hiti chun keiman lekhajol neocha chu vantil khut a kon chun kalan chuin kanetai! Hichu kakam'ah alhumin, hinla kaval phat in, ka oisunga chun athuhdohtai.

\VS{11}Chuphat in keima eikiseipeh in, “Nangman mitampi ding, namtin dinga, paotin le lengho dinga gaova thu nasei tei ding ahije,” eiti.




\par }\Chap{11}{\SH Hettohsah mini
\par }
{\PP \VerseOne{1}Chupet in keima tetohna mol eikipei, chule keima eikiseipeh in, “Chenlang Pathen Hou-In le maicham gaten lang chule Pathen houho jat simdoh in.\XREF{✡}{{\XO 11:1 }{\XT{Ezekiel 40:3; Zechariah 2:1,2}}}

\VS{2}Hinlah apolam vang tehih in, ijeh inem itileh hichu chidang namdang ho kipea ahitai. Amaho chun khopi theng chu lha-somli le ni atoupha dingu ahi.\XREF{✡}{{\XO 11:2 }{\XT{Lk 21:24}}}

\VS{3}Chule athu hettohsah teni chu thaneina kapeh ding, chule amani chu khaodip pon'a kivon lhon'a chule ni sangkhat le jani le somni le gup sunga gaothu asei lhon ding ahi.”

\VS{4}Hiche themgao teni hi Olive thing teni chu ahin, vannoi pumpi Pakai masanga dinga thaomeikhom teni chu ahi.\XREF{✡}{{\XO 11:4 }{\XT{Zechariah 4:3,11-14}}}

\VS{5}Koi hileh amani alam louva bol auma ahileh, akam lhon'a konna meikong lengdoh a chule amelma teu chu akahvam ding ahi. Hitia hi koi hijongleh amani alam louva bol ho chu thi diu ahi.

\VS{6}Amanin van gotwi jong ajuh louna dinga khamtang jeng thei thaneina, gaothu sei theina anei lhon ahi. Chule amani hin vadung ho leh twipi ho chunga thisan sosah theina thuneina anei lhonin, chule leiset jeng jong hi gamna hise alhunsah nom nomna lhona alhunsah thei lhon ahi.\XREF{✡}{{\XO 11:6 }{\XT{1 Lgt 17:1;
}}{\XT{Potdohbu 7:17-19;
}}{\XT{1 Samuel 4:8}}}

\VS{7}Amanin a hettohsah lhon natoh achai lhon tengleh, amongbei lei-onga konna hungdoh sahem chun amani dounaa gal ahinbol ding, chule amani chu ahinjo ding chule atha ding ahi.\XREF{✡}{{\XO 11:7 }{\XT{Daniel 7:7; Rev 13:5-7; 17:8;
}}{\XT{Daniel 7:21}}}

\VS{8}Chule atahsa lhon chu Jerusalem khopi lamlhongpia kijam den ding, hiche khopi chu avetsahna a “Sodom” le “Egypt” kisah a ahin, a Pakaiyu thingpel'a akhetbeh nau khopi chu hiya ahi.\XREF{✡}{{\XO 11:8 }{\XT{Isa 1:9,10}}}

\VS{9}Chule nithum le akeh sunga chu mijouse, phung jouse, pao jouse chule namtin jouse chun atahsau chu avetvet dingu ahi. Koiman athilong lhon chu vui ding aphatsah lou diu ahi.

\VS{10}Mijouse hiche vannoiya hiho chun vetnom'a avetvet jeng diu chule amaho bol hesoh a pang, hettohsah teni ahilhon jeh a kipana jal a thilpeh kithotto diu ahi.

\VS{11}Hinlah nithum le akeh jou tengleh Pathen'in hinna hu alhakhum peh lhona, chule amani hung dingdoh lhon ding ahi! Amani vejouse kichatna dim diu ahi.\XREF{✡}{{\XO 11:11 }{\XT{Ezekiel 37:10}}}

\VS{12}Chutengleh van'a konna aw gingtah khat chun themgao teni chu, “Hikom'a hin hungtou lhonin!” tia ahin kou ding, chule amani chu vanlama meilhang khat a amelmate uvin avetvet pet lhona kaltou lhon ding ahi.\XREF{✡}{{\XO 11:12 }{\XT{2 Lengte 2:11}}}

\VS{13}Apettah chun gimneitah in liing ahung kihot in ahileh, khopi chu hopsom a hop khat suhbeiyin aumtai. Hiche liing kihoa chun mi sang sagi athitai, chule amitin chu akichauvin, atijauvin chule van Pathen chu loupina apeuvin ahi.\XREF{✡}{{\XO 11:13 }{\XT{Rev 6:12; 16:18}}}

\VS{14}Kichat tijat umtah nina chu kichaiya ahitai, hinlah ven kichat tijat umtah athumna hunglhung pai jeng thei ahitai.


\par }{\MS Sumkon sagina in tijat athumna ahin lhunsah

\par }{\PP \VS{15}Chujouvin vantil asagina pan asumkon amut in ahileh, van'a kon chun aw tampi hung kithongdoh a kisam akijan: “Vannoi hi tun I-Pakaiyu le A-Christa Lenggam ahung hitai, chule Aman atonsot atonsot a vai ahom ding ahi,” ati.\XREF{✡}{{\XO 11:15 }{\XT{Potdohbu 15:18; Daniel 2:44; 7:14,27}}}

\VS{16}Upa somni le liho chu alaltouna uva kon'in Pathen anga amaiyu tol'a asulut un abohkhup un, chule Pathen chu ahou tauve.

\VS{17}Chuin amaho chun, “Hatchungnung Pakai Pathen, a uma chule ana um jingsa Nangma ka thangvah uve, ijeh ham itileh tun nangman na thaneina loupi chu nakilah tan, chule vai nahom pantai.

\VS{18}Chidang namdang ho alunghang lheh tauvin, hinlah tun, nalung hanna phat chu hung lhunga ahitai. Tuhi athisaho thutan phat ahi; chule na themgao ho hihen, na mitheng te chule nangma min ging jouse, aneopen a pat alenpen geiya tohphat man peh phat ahi. Leiset chunga mahthahna hinlhut ho jouse suhmangna phat hunglhunga ahitai,” atiuve.\XREF{✡}{{\XO 11:18 }{\XT{Labu 2:5; 110:5;
}}{\XT{Labu 115:13}}}

\VS{19}Chutah in van mun'ah, Pathen Hou-In kot akihong in chule Hou-In sunga Kitepna Thingkong chu akimuphan ahi. Kol ahungphe in, van agingin, chuin vanthamjol pumpi akitol in, chule liingpi ahung kihot in, gel nasatah jong ahunglhan ahi.\XREF{✡}{{\XO 11:19 }{\XT{Rev 8:5; 16:18;
}}{\XT{Rev 16:21}}}




\par }\Chap{12}{\SH Numeinu leh Dragon
\par }
{\PP \VerseOne{1}Chupet chun keiman van'a thil kidangtah khat kave ven ahileh numei khat nisa a kijem, akengto noiya lhathah um kamun, chule alua lallukhuh a chun ahsi som le ni aumin ahi.

\VS{2}Amanu hi naovop ahin, chule naosonat athoh jeh in apengin, naosonatna chu athohgim lheh jengtai.

\VS{3}Chupet in van kavet a ahileh thil kidang achom khat kamudoh kit in ahi. Keiman dragon lentah asan khat chun lu sagi aneiyin, chule ki som aneiyin, chule aluchanga chun lallukhuh sagi akikhuh in ahi.\XREF{✡}{{\XO 12:3 }{\XT{Daniel 7:7}}}

\VS{4}Amei chun van'a ahsi hop thum'a hop khat aloilhan, chuin leiset chunga ahin lehlha tai. Ama hin numei nu nao nei ding chu angah in, ahung penlhah lhah le anao chu vallhum dinga kigong ahi.\XREF{✡}{{\XO 12:4 }{\XT{Daniel 8:10}}}

\VS{5}Amanu hin chapa khat ahingin, ama chun chitin namtin chunga thih tenggol'a vai ahin hom ding ahi. Chuin acha chu dragon a kon'in akipoh mangin chule Pathen henga lahtouvin aum'in chule alaltouna a aumtai.\XREF{✡}{{\XO 12:5 }{\XT{Isa 66:7;
}}{\XT{Labu 2:9}}}

\VS{6}Chuin numeinu chu Pathen'in agonpehsa ni sangkhat le jani le somgup sung chun, ama vetup din gamthip lam'a ajamdoh in ahi.

\VS{7}Chuphat in van mun'a gal ahung umtai. Michael le avantil ten dragon le ama vantil te chu asat tauvin ahi.\XREF{✡}{{\XO 12:7 }{\XT{Daniel 10:13,21; 12:1; Jde 1:9}}}

\VS{8}Chuin dragon chun gal chu aleltan, hiti chun ama le avantil te chu van'a kon'in nodoh ahi tauve.

\VS{9}Hiche dragon lentah chu—masanglai peh a gul kiti diabol ahilouleh Satan, vannoi pumpi lhemlhapa ahin, ama chu avantil te jouse toh leiset a ahin kinolha tai.\XREF{✡}{{\XO 12:9 }{\XT{Semtilbu 3:1;
}}{\XT{Lk 10:18}}}

\VS{10}Chuphat in keiman aw ging lenglung khat vanthamjol a akisap kajai. “Achaina keiyin sochatna le thahatna chule I-Pathen'u Lenggam chule a Christa thuneina chu hunga ahitai. Ijeh ham itileh isopi teu hehsepa, I-Pathen masanga sun le jan a hehsepa, chu leiset a akison lhatai.\XREF{✡}{{\XO 12:10 }{\XT{Job 1:9-11; Zechariah 3:1}}}

\VS{11}Chule ama hon ama hi Kelngoinou thisan le athu hettohsah jal a ajo ahi. Chule ama hon ahinkhou angailu pouvin, thigeija kiphaldoh a ahi tauve.

\VS{12}Hijeh chun, Vo vanho kipah uvin! Chule van'a cheng ho, kipah uvin! Hinlah leiset chunga le twikhanglen'a kichat tijat hunglhung ding ahi, ijeh ham itileh diabol chun phat chomcha bou anei ahi chu akihet jeh a, lunghanna sangpen a leiset a hung kumlha ahitai.”

\VS{13}Dragon chun leiset chunga nolhah a aum chu akihet phat in, aman chapa hingnu numeinu chu anungdel peh in ahi.

\VS{14}Hinlah amanu chu mulaopi lentah lhaving tobang lhaving ni, gamthip a chu ama dinga gotsa mun'a chu aga lenlutna ding kigonpeh ahi. Chua chu amanu hi kivetup a chule dragon a konna chu ahoidoh na ding phat khat, phat ho chule phat kehkhat chu kihongbit ding ahi.\XREF{✡}{{\XO 12:14 }{\XT{Daniel 7:25; 12:7}}}

\VS{15}Chuphat in dragon chun numeinu chu twisoh lhohsah a aumna dingin akama kon chun twisoh ahinso sah in ahi.

\VS{16}Hinlah leiset in amanu chu akithopin akam akan chule dragon kam'a kon hung longdoh vadung twisoh chu avallhumin ahi.

\VS{17}Chuin dragon chu numeinu chunga chule numeinu son le chilhahho Pathen thupeh ho jui a, chule Jesu jal a ahinau kituh chah ho chunga chun alung hangin ahi.

\VS{18}Chujouvin dragon chu twikhanglen pam'a chun adingin ahi.




\par }\Chap{13}{\SH Twikhanglen'a kon sahem ni
\par }
{\PP \VerseOne{1}Chuphat in keiman sahem khat twikhanglen'a kon hung potdoh chu kamun ahi. Sahem chun lu sagi aneiyin, chule aki som, chule lallukhuh som akikhuh cheh uvin ahi. Aluchang cheh chunga chun Pathen taitomna thucheng akijih in ahi.\XREF{✡}{{\XO 13:1 }{\XT{Daniel 7:3;
}}{\XT{Rev 17:3,7-12}}}

\VS{2}Hiche sahem hi lutnu tobang ahi, hinlah akeng chu vompi kengto abangin chule akam chu keipi bahkai kam toh abangin ahi! Chule dragon chun sahem chu athahatna, athaneina, alaltouna chule athuneina loupi chu apetai.\XREF{✡}{{\XO 13:2 }{\XT{Daniel 7:4-6}}}

\VS{3}Keiman sahem luho lah a khat chu damdoh jou talou ding hile kilom mahapu chu kamun ahi. Hinlah amaha putna chu adamdoh tai! Hiche thil kidangtah chu vannoi pumpin adatmo lheh jengun chule sahem thunoiya chun akipelut tauve.

\VS{4}Amaho chun sahem chutobang tah a thaneina pepa chu Pathen houvin ahou un, chule sahem jong chu ahou un, “Sahem tobanga lenchungnung koi umintem? Koiham ama dou ngapcha ding,” atiuve.

\VS{5}Chuphat in sahem chu Pathen taitomna khohse tah chu seidoh dinga phatsahna kipea ahi. Chule ama chun ipi hijongleh abol nom chan chu bol dinga thaneina lha somli le ni phalna kipea ahi.\XREF{✡}{{\XO 13:5 }{\XT{Daniel 7:8,25; 11:36}}}

\VS{6}Chule ama chun hoise tah a Pathen douna a taitomna–amin le achenna mun taimona thu ho aseiyin ahi.

\VS{7}Chule sahem chu Pathen mitheng te kisatpi dinga, chule amaho chu jou dinga phalna kipea ahi. Ama chu phungtin le miho le pao chule nam jouse chunga thuneina kipea ahi.\XREF{✡}{{\XO 13:7 }{\XT{Daniel 7:21}}}

\VS{8}Hiche vannoiya hiho jouse chun ahou diu ahi. Amaho chu vannoi kisem masang peh apat a akithatsa Kelngoinou Hinna Lekhabua amin u kisunlou chengse chun ahou tauve.\XREF{✡}{{\XO 13:8 }{\XT{Labu 69:28}}}

\VS{9}Koi hileh Houbung ho henga lhagao thusei angaina ding nakol neiya chule hetkhenna neichan chun ngaihen.

\VS{10}Koi hileh songkul'a lut dinga kigongsaho chu songkullut ding ahiuve. Chule chemjam'a lou dinga kigongsaho chu chemjama thi diu ahi. Hiche hin athudoi chu Pathen mitheng te chun thohhat tah a gimbol hesohna athoh a chule tahsan umtah hi ding ahiuve.\XREF{✡}{{\XO 13:10 }{\XT{Jeremiah 15:2; 43:11}}}

\VS{11}Chujou chun keiman sahem chom dang khat leiset a kon ahung potdoh kamui. Ama chun kelngoi bangin kini aneiyin, ahin sahem masapa thuneina jouse chu amangchan; hinlah ama chun dragon tobangin thu aseiye.

\VS{12}Ama chun sahem masapa thuneina jouse chu amangchan, chule ama chun leiset chung pumpi le mijouse chun sahem masapa athi chan geiya dinga kimavo chu Pathen-houva hou dingin angeh in ahi.

\VS{13}Ama chun datmo um tahtah thil kidang abol in, ama chun mihon avet pettah uva mei jeng jong chu van'a kon leiset a ahin lenlhah sah in ahi.

\VS{14}Aman thil kidang abol jouse chu sahem masapa thalhenga chu abol theina dinga aphatsah peh ahin, chuche dungjuiya ama chun leiset pumpia mijouse jouva lhepna anei ahi. Aman miho chun sahem nasapa thina thei leuva kimavo pa hung damdoh kit lim lentah chu sem dingin thu apen ahi.

\VS{15}Hiche milim kisemthu chu hinna petheiya thusei thei dingin phatsah pehna akineiyin ahi. Chuphat in sahem lim kisem chun thu apen koi hileh ahoulou jouse chu thi ding ahi, ati.

\VS{16}Ama chun amitin aneo le alen, ahao le avai, chamlhat le soh hijongleh khut jetlam ahilouleh achalpanga melchihna chu kitah dingin asolin ahi.

\VS{17}Chule koiman chuche melchihna nei louvin joh theilou ding ahilouleh chothei louding, hichu sahem min ahilouleh amin khel'a number hi ding ahi.

\VS{18}Hichea hin chihna angaiye. Hetkhen themna nei mi chun sahem number in ipi kiseina ahi hedoh hen, ijeh inem itileh hichu mihem number ahi. Ama number chu 666 ahi.




\par }\Chap{14}{\SH Kelngoinou leh lhatdamte 144,000 lasah
\par }
{\PP \VerseOne{1}Chuphat in keiman Kelngoinou chu Zion Mol chunga adin kamun, chule Ama chutoh mi sang jakhat le sangsomli le li chalpanga Ama min le Apa min kijih chu kamun ahi.\XREF{✡}{{\XO 14:1 }{\XT{Ezekiel 9:4; Rev 7:3}}}

\VS{2}Chule keiman van'a kon twikhanglen kinong gin tobang leuva hugin ahilouleh van-gin kitol tobang chu kajan ahi. Hiche gin umdan chu selangdah tampi kitumging tobang leuvin ahung kithong doh in ahi.

\VS{3}Hiche lasaho tamtah chun lathah kidangtah chu Pathen laltouna masang leh hinna nei liho masang chule upa somni le liho masanga chun asauve. Hiche la hi koima dangin sathem theilou mi sang jakhat le sangsomli le li leiset a kon lhatdam changho bouvin asah theiyu ahi.

\VS{4}Amaho hi nungah-thengsel ho tobanga kivet tupna nei ahiuvin, Kelngoinou chu achena channa juiya ahiuve. Amaho chengse hi vannoi leiset mitea kon'a Pathen le Kelngoinou dinga kikatdoh theng lhatdam changsaho chu ahiuve.

\VS{5}Amaho hi jou seikha louhel, nolna beihel hinkho mang ahiuve.\XREF{✡}{{\XO 14:5 }{\XT{Zephaniah 3:13}}}


\par }{\SH Vantil thumho thulhut
\par }
{\PP \VS{6}Chule keiman vantil dang khat vantham jol'a lenglelea tonsot Kipana Thupha chu hiche vannoi mite namtin, phungtin, paotin, chule miho jah a,

\VS{7}“Pathen gingun, Amaa loupina peuvin. Ijeh ham itileh Aman thu atanna ding phat hunglhunga ahitai. Vanho le leiset, twikhanglen le twinah ho jouse sempa chu Houvun,” tin asamin ahi.

\VS{8}Chujouvin vanlai jol'a vantil dang khat in ama chu ajuiyin, asamin, “Babylon hi achim'a ahitai, chuche khopi lentah chu achimtai, ajeh chu amanu hin vannoi namtin jouse ajonthanhoi jeh a lunghanna lengpiju chitin namtin le phungtin adonsah ahi,” ati.\XREF{✡}{{\XO 14:8 }{\XT{Isa 21:9; Jeremiah 51:8; Rev 18:2}}}

\VS{9}Chujouvin vantil thumna chun amani nung chu ajuiyin, asamin, “Koi hileh sahem le alim chu Pathen houva hou ahilouleh amelchihna achalpang ahilouleh akhut jetlam'a kibeh achun,

\VS{10}Pathen lunghanna khon'a chu lhingsetna kisung lha a umsa chu adon ding ahi. Chule amaho chu mei le kath a Kelngoinou le avantil thengte masanga chu kisugim diu ahi.\XREF{✡}{{\XO 14:10 }{\XT{Isa 51:17;
}}{\XT{Semtilbu 19:24; Ezekiel 38:22}}}

\VS{11}Amaho kigimbolna meikhu chu a-itih a ding ahi, chule amaho kigimbolna chu sun le jana angah tih umlou ding ahitai, ijeh inem itileh amaho chun sahem le alim chu ahouvun chule ama melchihna akisan uvin ahi.\XREF{✡}{{\XO 14:11 }{\XT{Isa 34:10}}}

\VS{12}Hiche hin Pathen mitheng te chun gimbol hesohna thohhat tah a athoh diu, athupeh ho anit diu, athupeh ho anit uva chule Jesu atahsan nauva alungu angap det diu ahi.

\VS{13}Chule keiman van'a kon'in aw khat in hitia asei kajai,

\par }{\PP “Hiche hi jihdoh in: Tu apat a Pakaiya thiho anunnomui. Ahiye, tin Lhagaovin aseiye, amaho anunnom monga ahiuve, ijeh inem itileh amaho anatohgim nauva kon'a kicholdoa ahi tauvin; athilpha bol uvin anungu ajuiye!”

\VS{14}Chujou chun keiman meibol bangleh khat kamun chule meibol chunga toupa chu Mihem Chapa lheh lheh ahi. Ama chun sana lallukhuh alua akikhuh in chule akhut a chun koite hemtah khat akichoi in ahi.\XREF{✡}{{\XO 14:14 }{\XT{Daniel 7:13}}}

\VS{15}Chuphat in vantil dang khat Hou-In a kon chun ahungin, meibol chunga toupa chu asamin, “Koite chu kilap pantan, ijeh ham itileh chang atphat chu hunglhunga ahitai: leiset chunga chang ga chu min ahitai,” ati.\XREF{✡}{{\XO 14:15 }{\XT{Joel 3:13}}}

\VS{16}Hiti chun meibol lah a toupa chun akoite chu leiset chunga chun alampan in, chule leiset pumpi chu akiat chaitai.

\VS{17}Hiche jou chun, van Hou-In a kon chun vantil chom khat ahungin, chule ama jong chun koite hemtah khat aneiye.

\VS{18}Chuphat in vantil chomkhat, meiya kon'a suhmang theina thaneina neipa chu maicham'a kon'in ahunge. Ama chun koite hemtah choi vantil chu ahinsamin, “Na koite chu tun kilap pan inlang leiset lengpiga aboh a kon'in khom khomtan, ijeh ham itileh athutan dinga min'a ahitai,” ati.

\VS{19}Hiti chun vantil chun akoite chu leiset chunga chun alampanin, chule lengpiga chu Pathen lunghanna lengpiga hehna a chun aseplut tan ahi.

\VS{20}Lengpithei gaho chu khopi pamlam'a lengpiga hehna a akichillut tan, chule lengpiga hehna a kon chun thisan chu vacha hung longdoh bangin; mile jakhat le somget saovin twilon in alongin, chule sakol kamdal chan ahung geidoh in ahi.\XREF{✡}{{\XO 14:20 }{\XT{Isa 63:3; Ka La 1:15; Rev 19:15}}}




\par }\Chap{15}{\SH Vantil sagi le gamna sagi
\par }
{\PP \VerseOne{1}Chutah in keiman datmo umtah thilsoh kidang khat van'a kamun ahi. Vantil sagi ho chun gamna hoise achaina sagi ho chu akhut uva achoiyun, hichun Pathen lunghanna chu asuh bulhit ding ahi.

\VS{2}Keiman kamasanga chun phatvet twikhanglen meitoh kihal chu kamui. Chule achunga chun sahem le alim chule anumber ama thalhenga kimang, chunga galjou miho jouse adin uchu kamun ahi. Amaho chun abonchauvin akhut uva Pathen'in apeh u selangdah akichoi cheh uvin ahi.

\VS{3}Chule amaho chun, Pathen sohpa Mose la le Kelngoinou la chu asauvin: “Vo Hatchungnung Pakai Pathen, na thilbol ho akidangin chule aloupi lheh jenge. Vo namtin Lengpa, na lamlhah ho dihtah le kitah tah ahi.\XREF{✡}{{\XO 15:3 }{\XT{Potdohbu 15:1}}}

\VS{4}Vo Pakai, koiham nangma naging'a chule loupina napelou dinga! Ajeh chu nangma bou athenga nahi. Namtin vaipi hungin tin nangma masang'a nahung hou diu ahi, ajeh iham itileh na thilpha bol ho chu hung kiphongdoh a ahitai.”\XREF{✡}{{\XO 15:4 }{\XT{Jeremiah 10:7;
}}{\XT{Labu 86:9}}}

\VS{5}Chuphat in keiman kaven ahileh van'a Hou-In chu kamun, Pathen Houna kong chu ahung kihongdoh jenge.\XREF{✡}{{\XO 15:5 }{\XT{Potdohbu 38:21}}}

\VS{6}Vantil sagi ho, gamna hoise sagi choi ho chu Hou-In a kon ahungdoh un ahi. Amaho chun ponbang vamleh nolnabei sana jem chu alengkouva akibandoh un ahi.

\VS{7}Chuphat in Hinna nei li ho lah a khat chun Pathen tonsot tonsot a hingjing, lunghanna dimset sana khon chu vantil sagi ho chu khat cheh apen ahi.

\VS{8}Hou-In sung chu Pathen loupina le thaneina meikhu chun adip dimset jenge. Vantil sagi ho chun gamna hoise sagi chu asunlhah chai masangse chun koima Hou-In sunga chun alut theipon ahi.\XREF{✡}{{\XO 15:8 }{\XT{Potdohbu 40:34; 1 Lgt 8:10,11; 2 Thusimbu 5:13,14; Isa 6:4}}}




\par }\Chap{16}{\SH Vantil hon khon asun lhah u
\par }
{\PP \VerseOne{1}Chuphat in keiman Hou-In sunga kon'a vantil sagi ho jah a aw kithong leuva thu kisei kajah chun, “Gacheuvin lang Pathen lunghanna sumlheng sagi ho chu leiset chunga gasunglha tauvin,” ati.

\VS{2}Hiti chun vantil khatna chun Hou-In chu adalhan chuin asumlheng chu leiset chunga asunlhah a ahileh, sahem melchihna kilah ho ahilouleh sahem houho jouse chunga chun hoise tah a tipom'a natna tina-maha ahung umdoh tai.\XREF{✡}{{\XO 16:2 }{\XT{Potdohbu 9:10}}}

\VS{3}Chuphat in vantil nina chun asumlheng chu twikhanglen'a asunlhah a ahileh, twi chu mithisa thisan tobang ahi jenge. Chuin twikhanglen'a um jouse athigamtai.

\VS{4}Chuin vantil thumna chun asumlheng chu vadung le twinah a asunlhah a ahileh, thisan asoh gamtai.\XREF{✡}{{\XO 16:4 }{\XT{Potdohbu 7:17-21; Labu 78:44}}}

\VS{5}Chule twi chung jousea thunei vantil chun asei kajah chu, “Vo Athengpa, nangman hiche thutanna hi nanei tah jeh in, adihtah a anaum jingsa nahi.

\VS{6}Ama hon namitheng te le na themgao ho thisan asotah jeh uvin, nangman amaho chan dinga kilom'a nagel thisan chu don dinga napeh ahitai” ati.

\VS{7}Chule keiman maicham'a kon'in aw khat kajah chun hitin aseiyin, “Ahinai Pakai Pathen, Hatchungnung pen, na thutanna ho hi adih in chule akitah e,” ati.

\VS{8}Chuphat in vantil lina chun asumlheng chu nisa chunga asunglhan ahileh, amitin chu ameisa sat chun akatan ahi.

\VS{9}Amitin meisat chun akatan, chule hiche gimna hoise hin sodoh a Pathen min chu agaosap un ahi. Amaho chun achonset nau lunggel akhel deh pouvin, chule Pathen lam'a lungheina anei pouvin, chule Ama loupina apenom pouvin ahi.

\VS{10}Chuin vantil ngana chun asumlheng chu laltouna a tou sahem chunga chun asunglhan ahileh, alenggam chu muthim sunga aluttai. Amite chun lunghemin ahau agel tauvin ahi.\XREF{✡}{{\XO 16:10 }{\XT{Potdohbu 10:21}}}

\VS{11}Chule amaho chun anat thoh ule anatnau maha jeh chun van Pathen chu agaosap uvin ahi. Hinlah amaho chun thil phalou abol uva kon'in alunghei deh pouvin, chule Pathen'a ahung kiheideh pouve.

\VS{12}Chuphat in vantil gupna chun asumlheng chu Euphrates Vadung len'a chun asunglhan ahileh hichu akang jengin, hiti chun solam lengho galmi, sepaite chu kisuhnoh phahna beihel in lhumlang ngan ahung kijotlut tauve.\XREF{✡}{{\XO 16:12 }{\XT{Isa 11:15}}}

\VS{13}Chule keiman lhagao gilou thum uphoh ho tobang jeng chu dragon, sahem chule themgao lhem kam'a kon'in ahung potdoh kamun ahi.

\VS{14}Amaho chu lhagao phalou thil kidang tah tah bol ahiuvin, Chule amaho chu vannoi vaipo ho jouse kom'a gachedoh uva; Pakai chu gal a kidoupi dinga Hatchungnung Pathen thutanna niloupi hunglhung dinga chu akhop khom diu ahi.

\VS{15}“Ven, keima gucha tobanga gellou pet a hung ding kahi! Keima eingah jinga, sagoh le jahcha a avale louna diuva aponsil'u gottupsa kikoi ho chu anunnom ahiuve.”\XREF{✡}{{\XO 16:15 }{\XT{Matt 24:43,44; Lk 12:39,40; Rev 3:3}}}

\VS{16}Chule lhagao phalou ho chun vaipo ho jouse le galmi, sepai ho chu Hebrew paova Armageddon kiti mun'a chun akhom khomun ahi.\XREF{✡}{{\XO 16:16 }{\XT{2 Lengte 23:29; Zechariah 12:11}}}

\VS{17}Chuphat in vantil sagina chun asumlheng chu vanlaijol'a asunglhan ahi. Chuin Hou-In sunga laltouna a kon chun aw sangtah a kisam kajah chun, “Akichaitai!” ati.

\VS{18}Chuphat in van ahung gingpoh lah in chule agin chu akitol in, chule kol aphejap jap jenge. Chuin liing nasatah le hattah chu ahung kihot jenge, leiset chunga mihem achen apat chutobang sohkha loulai anahi!\XREF{✡}{{\XO 16:18 }{\XT{Rev 8:5; 11:13,19}}}

\VS{19}Babylon khopi lentah chu hopthum akiso jengin chule chitin namtin khopiho chu achim gamin, songbong kisekhomho asoh gamtai. Hiti chun Pathen'in Babylon chonsetna jouse chu ageldoh in, chule amanu hi alunghanna hoise tah chu khon a kon amanu chu adonsahtai.\XREF{✡}{{\XO 16:19 }{\XT{Isa 51:17}}}

\VS{20}Chule twikol ho jouse jong aum gam tapon, chule mol ho jouse jong akisucham sohtai.\XREF{✡}{{\XO 16:20 }{\XT{Rev 6:14}}}

\VS{21}Gel nasatah alhan, chule gelsong pound somsagi le nga toh kibanga gih chu van'a kon'in noilama miho chunga ahunglhan ahi. Gel tijat umtah a gamna ahunglhun jeh chun miho chun Pathen agaosap tauve.\XREF{✡}{{\XO 16:21 }{\XT{Potdohbu 9:23; Rev 11:19}}}




\par }\Chap{17}{\SH Noti minthangnu thu kitan
\par }
{\PP \VerseOne{1}Vantil sagi sumlheng choi ho lah a khat chu kahenga ahungin, chuin eihouvin, “Neihin juiyin, chutileh keiman noti lentah, twi tamtah chunga vaihomnu chunga thutanna hunglhung ding chu navetsah inge.\XREF{✡}{{\XO 17:1 }{\XT{Jeremiah 51:13}}}

\VS{2}Amanu to chun vannoi leiset lengho jong uva, chule hiche vannoi leiset mite chu jonthanhoiya akhamnau leh jua amanu toh jong uva ahi,” ati.\XREF{✡}{{\XO 17:2 }{\XT{Isa 23:17; Jeremiah 51:7}}}

\VS{3}Hiti chun vantil chun keima Lhagaova gamthip mun'a eipuiyin ahi. Keiman chuche mun'a numei khat chu sahem santhip, lu sagi neiya chule ki som nei, chule Pathen taitomna dimset kijihna chunga atou chu kamui.\XREF{✡}{{\XO 17:3 }{\XT{Rev 13:1}}}

\VS{4}Numeinu chun ponsandup le asanthip akisilin chule ahoiya hoi, sana le khisong mantam chule twikohchanga akijem in ahi. Amanu hin sana a kisem jukhon, jamo thu kisun dimset chule ajonthanhoiya athenlouna ho chu akhut a akichoiyin ahi.\XREF{✡}{{\XO 17:4 }{\XT{Jeremiah 51:7}}}

\VS{5}Chule achalpanga chun min kidang le datmo umtah kisun: “Babylon khopi lentah, vannoi leiset a numei kijoh jouse le jamo thusei dimset nu,” akitin ahi.

\VS{6}Keiman amanu akham'a Jesu thu hettohsah a pang ho Pathen mitheng te thisan adonkham a aum pet chu kamun ahi. Kadatmo behseh in amanu chu kave vejengin ahi.

\VS{7}Vantil chun, “Ipi dinga nachuti datmo ham?” Keiman hiche numeinu le alu sagi chule aki som nei, sahem chunga atou thuguh khu naseipeh inge.

\VS{8}Sahem namu chu phat khatna ana-uma ahi, hinlah tua um talou ahi. Ajeh chu ama hi lei-ong amongbeiya kon'a hung potdoh kit ding, chule tonsot mahthahna a chelut ding ahi. Chule hiche vannoi leiset mite, vannoi leiset kisem masanga pat a amin'u Hinna Lekhabua kisunlou jouse chun, sahem thisa ahung hindoh kit chu adatmo lheh diu ahi.\XREF{✡}{{\XO 17:8 }{\XT{Daniel 7:7; Rev 11:7;
}}{\XT{Labu 69:28}}}

\VS{9}Hichea hin hetkhenna lunggel nei angaina akimudoh e: Sahem alu sagi chu numeinu vaipohna, mol sagi ho vaihomtu ahi. Amaho hi leng sagi jong vetsahna ahiuve.

\VS{10}Leng nga ho chu alhusa ahiuvin, agupna pa tua hi vaipo ahi, chule asagina chu hung nalai ding, hinlah avaipohna chomcha bou hi ding ahi.

\VS{11}Sahem asanthip anaumsa, ahia umjom talou chu leng aget channa ahi. Ama hi sahem sagi tobangma ahin, chule ama jong mahthahna lam manoa ahi.

\VS{12}Sahem aki som ho chu leng som athaneinau pan'a vaihomna nei loulai ahiuve. Amaho chu sahem toh phat chomkhat vai ahom khom diu ahi.\XREF{✡}{{\XO 17:12 }{\XT{Daniel 7:24}}}

\VS{13}Amaho hi abonchauva ama chu athanei nau pecheh dinga kinopto diu ahi.


\par }{\SH Kelngoinou galjona
\par }
{\PP \VS{14}“Amaho kitho khom uva Kelngoinou chu kisatpi dinga kondoh diu, hinlah Kelngoinou chun amaho chu ajo ding ahi, ajeh chu Ama pakai jouse PAKAI le leng jouse LENGPA ahi. Chule Aman akouva, alhendoh a chule tahsan umho chu Ama toh umkhom diu ahi,” ati.

\VS{15}Chuphat in vantil chun kajah a, “Notinu vaipohna twi tamtah kiti hin chitin namtin le paotin'a kon mihonpi chu kiseina ahi.”

\VS{16}Sahem asanthip le aki som ho chun abonchauvin notinu chu athetbol tauve. Ama hon amanu hi sagoh keova alha diu, asa aneh diu, chule atibah anehmoh chengseu chu meiya ahalvam diu ahi.

\VS{17}Ajeh iham itileh Pathen'in alunggel uva tohgon, asuh bulhit thei ding hou akhumpeh ding ahi. Amaho chun sahem santhip chu athanei nau pecheh dinga kinopto diu, chule hitia chu Pathen thu chu suh bulhit a um ding ahi.

\VS{18}Chule hiche numeinu nangman gaova namu hi, vannoi lengho chunga vaipoa khopi chu ahi.




\par }\Chap{18}{\SH Babylon khopi chim
\par }
{\PP \VerseOne{1}Hicheng jouse nung chun keiman vantil chomkhat van'a kon'a thuneitah a ahung kum lhah kamun, chule leiset chu avah in asal jengin ahi.

\VS{2}Ama chun aw gingtah in asam in: “Babylon chu achimtai, Khopi lentah chu achimtai! Ama lhagao phalou chenna ahung hitai. Ama lhagao namse ho kiselna mun ahung hin, muthong namse ho kiselna mun ahung hin chule anamse le kichat umsa ho umna mun ahitai.\XREF{✡}{{\XO 18:2 }{\XT{Isa 21:9; Jeremiah 51:8; Rev 14:8;
}}{\XT{Isa 13:21; Jeremiah 50:39}}}

\VS{3}Ajeh chu chitin namtin vaipi chu amanu jonthanhoina lung ngaichatnaa chonchatvaina ju a alhutai. Vannoi lengho amanutoh ajong khomun ahi. Amanu nopsahval a kon'a vannoi leiset sumkol veiho haodoh gam'a ahi tauve,” ati.\XREF{✡}{{\XO 18:3 }{\XT{Isa 23:17; Jeremiah 51:7}}}

\VS{4}Chutah in keiman aw chomkhat vanna kon'in kajai, “Kamite, amanua kon'in hungdoh un, amanu chonsetna ho chu kikoppi hih un, achuti louva ahileh amanu toh gimbolna nathoh khom diu ahi.\XREF{✡}{{\XO 18:4 }{\XT{Isa 48:20; Jeremiah 50:8; 51:6,45}}}

\VS{5}Ajeh chu amanu chonsetna ho chu van sangin asangin, chule Pathen'in amanu thilse bol ho chu ageldoh in ahi.\XREF{✡}{{\XO 18:5 }{\XT{Semtilbu 18:20,21; Jeremiah 51:9}}}

\VS{6}Amanun mi chunga abolna tobangin achunga bol uvin, athilse bol ho jeh in ajatnin lethuh un. Aman midang dingin kichatna ju a kisem chol jaona chu khon a ahaltai, hiti chun ama dingin chan-ni akisemben ahi.\XREF{✡}{{\XO 18:6 }{\XT{Labu 137:8; Jeremiah 50:29}}}

\VS{7}Ama akichoi sanga chule kinomsah tah a hinkho aman jeh chun, tun atotoh dingin gimthoh sahna le lunghemna lhutpeh un. Amanu hin alungsunga kithang-atna neitah in, keima kalaltouna a lengnu kahi, keima hi panpibei meithai kahi hih in, hitia chu keima kalung hemna ding aumpoi, ati.\XREF{✡}{{\XO 18:7 }{\XT{Isa 47:7-9}}}

\VS{8}Hijeh a chu hiche gamna hoise ho hin, nikhat sunga ahin phah ding–thina le lunghemna chule kel'in ahin phah ding ahi. Amanu hi meiyin akahvam hel ding ahi, ijeh ham itileh Pakai Pathen amanu thutanpa chu hatchungnung ahi,” ati.


\par }{\SH Babylon alunghem piu
\par }
{\PP \VS{9}Chule vannoi lengho amanu jonpiho le ama kinomsahna thanoppi ho chun amanu kigona meikhu kitungdoh chu amu tengu leh alunhempi diu ahi.\XREF{✡}{{\XO 18:9 }{\XT{Ezekiel 26:16,17}}}

\VS{10}Amaho chu gamla tah a ding uva amanu thohgim chu tijatah a avet diu ahi. Amaho chun ahinsap doh uva, “Iti gimneiya na gimnei hitam! Vo Babylon, khopi lentah nu! Phat khat sung sehseh in Pathen thutanna na chunga alhung jenge,” ati diu ahi.

\VS{11}Vannoiya kivei miho chu hung kap uva chule alunghempi diu ahi, ijeh ham itileh athil hou cho dinga koima akidalha aum tapoi.\XREF{✡}{{\XO 18:11 }{\XT{Ezekiel 27:31,36}}}

\VS{12}Amanu hin sana, dangka, khisong mantam, twikoh chang, tupat ponnem, ponsandup, lungpon, chule ponsanthip, thinga kisem gimnamtui, saihaa kisem thil ho, thing mantam'a kisem thil ho, sum eng, thih, chule songval a kisem kong le bel hicheng ho hi atam'a tam ana choh ahi.\XREF{✡}{{\XO 18:12 }{\XT{Ezekiel 27:12,13,22}}}

\VS{13}Amanu hin thingthal, amui-al, thingnai, thao namtui, bego, lengpitwi, olive thao, changbong, suhlou chang, bong le kelngoi, sakol le sakol kangtalai, chule mihem soh a kivul ho chengse jong hi ana chohdoh ahi.

\VS{14}“Thil mantam nangman na ngailut lheh jengho jong chu amangthah in, na kinomsahna le na loupina ho jong a-itih'a din amangthah tai,” tia asap diu ahi.

\VS{15}Kivei miho, amanu kom'a hicheng thil joh ho chu gamla tah a ding diu, athohgimna khoh chungnung chu atijatpi lheh jeng diu ahi. Amaho kap uvin tin chule ahin sapdoh diu,\XREF{✡}{{\XO 18:15 }{\XT{Ezekiel 27:31,36}}}

\VS{16}“Chuche khopi lenchungnung dinga tijat iti um hitam! Amanu hin ponsandup le ponsanthip tonjih ponnem hoipen pen akisila, hitia chu sana le songmantam a, chule twikohchanga kijem'a ahi.”

\VS{17}“Mitphet kah louvin khopi haona jouse chu amahthah jenge!” Chule kiveina konglen tol lamkaiho le asunga touho jouse chule atol a pangho leh avesuiya pang jouse chu gamla tah a ding diu ahi.\XREF{✡}{{\XO 18:17 }{\XT{Isa 23:14; Ezekiel 27:26-30}}}

\VS{18}Ama hon avetvetpet uva meikhu ahung kitundoh phat tengleh ama hon, “Hiche khopi tobang khopi len chungnung adang khat hoiya uma hitam!” ati diu ahi.\XREF{✡}{{\XO 18:18 }{\XT{Ezekiel 27:32}}}

\VS{19}Chutia amaho kap diu chule alunghem nau vetsahna a aluchung uva vutvai atheuva, chule hung pengdoh jeng diu, “Chuche khopi lenchungnung dinga itobang tah a tijat um hitam! Konglen neiho chu ahaona thil ho twikhanglen'a polea apan jeh uva hung haodoh uva ahin, tun mitphet kahlouvin amahthah jenge,” atiuvin ahi.\XREF{✡}{{\XO 18:19 }{\XT{Ezekiel 27:30-34}}}

\VS{20}Amanu chan chunga khun kipah uvin, Vanin, Pathen miten, solchah ho leh themgao ho chengsen. Ijeh inem itileh nangho jal in, anunung penah Pathen'in amanu chungthu atantai.\XREF{✡}{{\XO 18:20 }{\XT{Danbu Ni Na 32:43; Jeremiah 51:48}}}

\VS{21}Chujou chun vantil hattah khat chun songtum khat sumhei tebep alan, hichu twikhanglen'a alehlut in chuin ahin samin, “Hiche tobang banga hi Babylon khopi chungnung chu hoise tah a suhchim hung hi ding chule kimukit talou ding ahitai,” ati.\XREF{✡}{{\XO 18:21 }{\XT{Jeremiah 51:63,64;
}}{\XT{Ezekiel 26:21}}}

\VS{22}\XREF{✡}{{\XO 18:22 }{\XT{Jeremiah 7:34; 25:10}}}Selangdah kitumgin, lasaho awgin, theile gin, chule sumkon gin ho hi nangmaa kon'a kijadoh kit talouhel ding ahitai. Khutthem thilbol ho leh kiveiho nangmaa kimudoh kit talouhel diu ahi. Sumhei changsuh gin nangmaa kijadoh kit talouhel ding ahitai.\XREF{✡}{{\XO 18:22 }{\XT{Ezekiel 26:13; Isa 24:8}}}

\VS{23}Thaomei vah nangma a kon'a hung vahdoh kit talouhel ding ahitai. Akicheng ding moulang le mounu kipa awgin kijadoh kit talouhel ding ahi. Ijeh ham itileh akivei miho hi vannoiya athupipen ahi tauvin, chule nangman chitin namtin chu doihoa na lheplhah gam ahitai.

\VS{24}Na lamlen lhongpiu ho'ah themgaoho le Pathen mitheng te thisan alongin, chule miho kithana thisan chu vannoi muntin'a alonglhan ahi.\XREF{✡}{{\XO 18:24 }{\XT{Jeremiah 51:49}}}




\par }\Chap{19}{\PP \VerseOne{1}Hicheng jou chun, van'a mipi atam'a tam awgin tobang kisam ging chun, “Pakai chu vahchoiyun, Huhhingna le loupina chule thahat thilbol theina chu I-Pathen uva ahi.

\VS{2}Athutanna ho adih in chule akitah e. Aman numei kijoh minthangnu, ajonthanhoina a leiset subohnu chu gimbolna apetai. Asohte that a pangnu chunga aman phu alatai.”\XREF{✡}{{\XO 19:2 }{\XT{Danbu Ni Na 32:43; 2 Lengte 9:7}}}

\VS{3}Chule amaho awgin chu ahung kithongdoh in, “Pakai chu vahchoiyun! Chuche khopia kon'in ameikhu chu tonsot atonsot a dingin akaltoutai,” ati.\XREF{✡}{{\XO 19:3 }{\XT{Isa 34:10}}}

\VS{4}Chujou chun Upa somni le li leh hinna nei liho chu abohkhup un chuin laltouna a toupa Pathen chu ahouvun ahi. Amaho chun asam'un, “Hihen, Pakai chu vahchoiyun,” atiuve.

\VS{5}Chule laltouna a kon chun aw khat in, “I-Pathen u chu asohte jousen, Ama ging jousen, aneopen a pat alenpen geiyin, vahchoiyun,” atiuve.\XREF{✡}{{\XO 19:5 }{\XT{Labu 115:13}}}


\par }{\SH Kelngoinou kipuina golvah
\par }
{\PP \VS{6}Chuphat in keiman mihonpi khosap aw tobang kajan, twikhanglen kinong gin ngaitah tobangin, van gin kithong gin tobang chun, “Pakai chu vahchoiyun, Ajeh chu Pakai I-Pathen'u, Hatchungnung chun vai apotai.\XREF{✡}{{\XO 19:6 }{\XT{Ezekiel 1:24;
}}{\XT{Labu 93:1; 97:1; 99:1}}}

\VS{7}Eiho kipah uhitin, chule thanopna neiyuhite, chule Ama jabolna peuhite. Ajeh chu aphat, Kelngoinou moupui golvah ankong umkhomna ding chu phat hunglhunga ahitai, chule Aji dingnu jong kigosademin aumtai.

\VS{8}Amanu chu tupat ponnem hoipen tah athengsel bangleh chu akipetai,” tin aseiye. Ijeh ham itileh tonjih ponnem hoitah chun avetsah chu Pathen mitheng te thilpha bol chu ahi.

\VS{9}Chule vantil chun kajah a, “Hiche hi jihdoh in: Kelngoinou moupui golvah an nedia akikou ho chu anunnom ahiuve,” tin aseiye. Chuin aman aseiben, “Hiche ho hi Pathen a hungkon thu tahbeh chu ahi,” ati.\XREF{✡}{{\XO 19:9 }{\XT{Matt 22:2,3}}}

\VS{10}Chuphat in keima ka bohkhup in ama chu hou kagotai, hinlah ama chun, “Ahipoi, keima neihou hih in. Keima nangma tobang bep nasopi te lah a Jesu tahsan'a ahettohsah a pang Pathen soh khat kahi. Pathen bou houvin. Ajeh chu themgao thusei lona jeh chu, Jesu thu kichentah a hettohsah a pan hi ahi,” ati.


\par }{\SH Sakol kang chunga toupa
\par }
{\PP \VS{11}Chujou chun keiman van akihkonna chule sakol kang khat chuche mun'a adin chu kamun ahi. Achunga toupa chu Tahsan umtah le Adih ahi, ajeh chu Aman dihtah a thu atan ahin, chule chonphatnaa gal asat ji ahi.\XREF{✡}{{\XO 19:11 }{\XT{Ezekiel 1:1;
}}{\XT{Labu 96:13; Isa 11:4}}}

\VS{12}Amit teni chu meikou tobang ahin, chule aluchunga lallukhuh tampi aumin ahi. Achunga min khat akijih in, hichu Ama tailou koima dangin ahechenpoi.\XREF{✡}{{\XO 19:12 }{\XT{Daniel 10:6}}}

\VS{13}Aman ponsil khat thisan'a kidelut chu akisilin, chule aminput chu Pathen Thu akiti.

\VS{14}Van sepaite, tupat ponnem bangleh hoipen tah le thengsel in akivonun, sakol ho chunga atou un ahi.

\VS{15}Akama kon'in chemjam hemtah ahung potdoh in chitin namtin asatchap gamin ahi. Aman amaho chu thih tenggol a vai apoh ding ahi. Aman Hatchungnung Pathen lunghanna nasatah chu lengpi hehna a kon'a lengpitwi hung longdoh banga ahin lhadoh ding ahi.\XREF{✡}{{\XO 19:15 }{\XT{Labu 2:9;
}}{\XT{Isa 63:3; Joel 3:13; Rev 14:20}}}

\VS{16}Aponsil le amal bul a hiche: “lengho Lengpa le pakaiho Pakaipa” thu hi akijih in ahi.

\VS{17}Chujou chun keiman vantil khat nisa noiya adin kamun, muthong lengleho henga asamin, “Hunguvin! Pathen'in agonsa golvah loupitah a hin hung kikhom uvin.\XREF{✡}{{\XO 19:17 }{\XT{Ezekiel 39:17-20}}}

\VS{18}Hungun lang lengho le agal lamkaiteu chule gal hat ho, chuban a asakol hou le achunga touho; chule mijouse chamlhat le soh ho, alen le aneoho tahsaphe hung neuvin,” ati.

\VS{19}Chuphat in keiman sahem le vannoi lengho chule asepaiteu chu sakol chunga toupa le galmanchah choite ho chu dou dingin akikhop khom u kamun ahi.

\VS{20}Chuin sahem chu aman tauve, chule ama toh chun themgaolhem, sahem thalhenga thil kidangtah tah bolpa–hiche thil kidang chu sahem melchihna kilah ho le alim houho jouse lheplhahna a kimang chu ahi. Chuin Sahem le athemgao lhempa chu anilhonin mei-al lenglung meikou sunga chun alehlut tauve.\XREF{✡}{{\XO 19:20 }{\XT{Rev 13:1-18}}}

\VS{21}A sepai hou jouse chu sakol kang chunga toupa kamsung'a kon'a chemjam hemtah chun asatlih gam tauve. Chule muthongho chu mithiho tahsa lungna chimset in anetauvin ahi.




\par }\Chap{20}{\SH Kum sangkhat satan kihen
\par }
{\PP \VerseOne{1}Chujou chun keiman vantil khat van'a kon hungkum lha a amongbei leiko kot heh kichoi, chule akhut a kot heh khao jong kichoi chu kamun ahi.

\VS{2}Aman dragon–hiche gullui, diabol kiti Satan chu amanin chule thihkhaova chun kum sangkhat a din ahentai.\XREF{✡}{{\XO 20:2 }{\XT{Semtilbu 3:1}}}

\VS{3}Vantil ama chu amongbei kohom'ah alehlut in, chule kum sangkhat kichai masangsea koima alheplhah louna din Satan chu akhah chah in, akam khum tan ahi. Chujouleh chomkhat adia ama chu kilhadoh ding ahi.

\VS{4}Chujou chun keiman laltouna ho chule achunga tou miho chu thutan theina thuneina kipeuva ahi kamudoh in ahi. Chule keiman Jesu thu hettohsah a pan jeh le Pathen thu seiphongna jeh a alol kitan ho lhagao chu kamun ahi. Amaho hin sahem ahilouleh alim chu ahou pouvin, chuleh achalpanga ahilouleh akhut uva kibeh ding nomlou ahiuve. Amaho tahsa a hung hingdoh kit ahiuvin, chule ama hon Christa to kum sangkhat lengvai ahomkhom diu ahi.\XREF{✡}{{\XO 20:4 }{\XT{Daniel 7:9,22}}}

\VS{5}Hiche hi thokitna masa ahi. (Mithiho adangse vang kum sangkhat kichai kah sen ahung thoudoh pouve.)

\VS{6}Thokitna masa a chan neijouse anunnom chule atheng ahiuve. Thi ninan amaho chungah thuneina anei tapoi, amavang amaho Pathen le Christa thempu a pang uva chule ama toh kum sangkhat vai ahomkhom diu ahi.


\par }{\SH Achaina thutan
\par }
{\PP \VS{7}Kum sangkhat chu ahung kichai tengleh, Satan chu asoh channa a kon puidoh hi ding ahi.

\VS{8}Ama chitin namtin ho lhemlha dinga kipatdoh ding, Gog le Magog kitia chu leiset kolkimvel'a akhopkhom ding ahi. Aman amaho chu galsatna a dinga akhop khom ding, galmi hattah, twikhanglen panga simjoulou neldi jat hi ding ahi.\XREF{✡}{{\XO 20:8 }{\XT{Ezekiel 7:2;
}}{\XT{Ezekiel 38:2,9,15}}}

\VS{9}Chuin keiman amaho chu leiset phaicham pheng pumpi hop a akaltou u kamun, chule Pathen mite le khopi theng chu ahin umkimvel tauve. Hinlah van'a kon'in mei ahung lenglhan mi nokhum galmiho chunga achun chule amaho chu ahalvam tai.

\VS{10}Chuphat in diabol, amaho lhemlhapa chu, meisa al-lenglung sunga chun akilehlut tai, sahem le themgao lhem jong chu ale-lut tha tauve. Chua chun amaho chu sun le jan a-itih a gimbol hesohna athoh jing diu ahitai.

\VS{11}Chuin keiman laltouna kang le achunga toupa kamun ahi. Leiset le van a angsunga kon'in ajammang in, hinlah kiselna ding mun anei tapoi.\XREF{✡}{{\XO 20:11 }{\XT{Daniel 7:9,10}}}

\VS{12}Keiman athisaho, alen le aneo Pathen laltouna maiya adin'u kamun ahi. Chule lekhabuho aphongun, Hinna Lekhabu jong aphoh thauvin ahi. Chule athisa ho chu lekhabuho a kisun dungjuijin achungthu u chu akitantai.

\VS{13}Twikhanglen in amithisa chu ahin lehdoh in, chule thina le lhankhuh in jong amithisa ahin lehdoh in ahi. Chuin abonchauvin atoh dung juiyun achungthu u akitan chaitai.

\VS{14}Chuphat in thina le lhankhuh chu tonsot meidil sunga chun alehlut tauve. Hiche tonsot meidil chu thinina ahi.

\VS{15}Chule koi hijongleh Hinna Lekhabua amin u kimulou tapou chu tonsot meidil sunga chun alehlut tauve.




\par }\Chap{21}{\SH Jerusalem thah
\par }
{\PP \VerseOne{1}Chujouvin keiman Van thah le leithah kamui, ijeh inem itileh vanlui le leilui chu manga ahitai. Chule twikhanglen jong chu chemanga ahitai.\XREF{✡}{{\XO 21:1 }{\XT{Isa 65:17; 66:22; 2 Pet 3:13}}}

\VS{2}Chule keiman khopi theng Jerusalem thah chu van Pathen a kon'a mou aji dingpa hoitah a akivon'a ahung kumlhah kamun ahi.\XREF{✡}{{\XO 21:2 }{\XT{Isa 52:1;
}}{\XT{Rev 3:12;
}}{\XT{Isa 61:10}}}

\VS{3}Keiman laltouna a kon'a aw hung kisam gin kajan, aseiyin, “Ven, Pathen chenna in chu mihem lah ahung hitai! Ama amaho toh chengkhom intin, chule amaho chu Ama mite hi ding ahiuve. Pathen Ama tah chun amaho aumpi diu ahi.\XREF{✡}{{\XO 21:3 }{\XT{Ezekiel 37:27; Thempu Dan 26:11,12}}}

\VS{4}Aman amit uva kon'a amitlhiu atheh ngimpeh ding, chule thina jong umkit talou ding ahilouleh lungkhamna ahilouleh kana ahilouleh natna um talou ding ahi. Hicheng jouse hi a-itih a um talou ding ahitai,” ati.\XREF{✡}{{\XO 21:4 }{\XT{Isa 25:8;
}}{\XT{Isa 35:10; 65:19}}}

\VS{5}Chule laltouna a toupa chun aseiyin, “Ven, keiman ijakai kathah semtai!” ati. Chule ajou chun aman kajah a, “Hiche hi jihdoh in, ijeh ham itileh keiman najah a kasei hi tahsan umtah le adih ahi,” ati.

\VS{6}Chule ama chun hiti hin aseiyin, “Akichaiya ahitai! Keima Alpha le Omega kahi, Akipatna le akichaina chu! Adangchah jouse chu keiman Hinna twi nah'a kon'a twi chu manbeiyin penge.”\XREF{✡}{{\XO 21:6 }{\XT{Isa 55:1}}}

\VS{7}Jona neiho chu hiche phattheina ho hi chang diu ahi, chule keima Amaho din Apau hing ting chule amaho kachate hi ding ahiuve.\XREF{✡}{{\XO 21:7 }{\XT{2 Samuel 7:14; Labu 89:26,27}}}

\VS{8}Hinlah akichase ho, atahsanlou ho, akisuboh ho, tolthat ho, jonbol ho, doichoi ho, milim hou ho chule mijou ho, amaho jouse chan ding chu meidil al-lenglung meikou mittheilou lhummei chu hi ding ahi. Hiche hi thi nina ahi.

\VS{9}Chuphat in sumlheng sagi gamna hoise sagi nunungpen choi vantil sagi ho lah a khat chu ahungin, chule kajah a aseiyin, “Hungin keito che hite! Keiman kelngoinou jidingnu, Mounu chu navetsah inge,” eiti.

\VS{10}Hiti chun aman Lhagaovin keima molsang alentah khat mun'a eipuiyin, chule aman khopi theng, Jerusalem chu Pathen'a kon'a van'a pat ahung kumlhah eivetsah in ahi.\XREF{✡}{{\XO 21:10 }{\XT{Ezekiel 40:2}}}

\VS{11}Hichu Pathen loupina toh ahungvah doh in chule songmantam tobangin aemsel in jasper songmantam crystal thenin athengselin ahi.

\VS{12}Khopi kulpi bang chu alenin chule asangin, kelkot som le ni aum in, vantil som le ni ho chun angau ahi. Chule Israel phungsom le ni ho min chu akelkot a chun akisunin ahi.\XREF{✡}{{\XO 21:12 }{\XT{Ezekiel 48:30-35}}}

\VS{13}Khopi solam, sahlam, lhanglam chule lhumlam jousea chun kelkot thum cheh aumin ahi.

\VS{14}Khopi kulpi pal chun khombul som le ni aneiyin, chule achunga chun Kelngoinou solchah som le ni ho min akisunin ahi.

\VS{15}Vantil kahenga thuseiya chun khopi le akelkot ho, chule abang chu tena dingin akhut ah sana a kisem thiltena mollhon achoiyin ahi.\XREF{✡}{{\XO 21:15 }{\XT{Ezekiel 40:3}}}

\VS{16}Aman atetoh jouvin khopi chu aningli ahin, chule aletdan chu asan chan ma ahi. Chule khopi chu adung le avai chule atun kibang ahin, mile sang khat le jali cheh ahi.

\VS{17}Chujouvin aman kulpi bang chu atetoh a ahileh feet jani le som le gup in asan ahi (hichu mihem tetohna dungjuiya vantil in atetoh ahi).

\VS{18}Kulpi bang chu jasper songa kisem ahin, chule khopi chu sana theng haithengsel then'a theng ahi.\XREF{✡}{{\XO 21:18 }{\XT{Isa 54:11,12}}}

\VS{19}Khopi kulpi bang chu khombul songa songmantam som le nia kisem ahin, khatna Jasper ahin, anina Sapphire, athumna Agate, alina Emerald,

\VS{20}angana Onyx, agupna Carnelian, asagina Quartz, agetna Beryl, akona Topaz, asomna Chrysoprase, asom le khatna Jacinth, asom le nina Amethyst, hichengse hi aboncha khi song jeng ahi.

\VS{21}Kot som le ni ho chu twikohchanga kisem ahin, kot khat cheh chu twikoh chang khat cheh a kon ahi! Chule alamlen chu sana thengsel ahin, haithengsel then a thengsel ahi.

\VS{22}Keiman khopia chun Hou-In kamupoi, ajeh chu Pakai Pathen Hatchungnung chule Kelngoinou chu a Hou-In hiya ahi.

\VS{23}Chule khopi chun nisavah ahilouleh lhavah jong angai tapoi, ijeh ham itileh Pathen loupina chun khopi chu asalvah jenga chule Kelngoinou chu vah a pang jeng ahi.\XREF{✡}{{\XO 21:23 }{\XT{Isa 60:19,20}}}

\VS{24}Chitin namtin chu avah noiya vahle ding, chule vannoi leiset lengho khopi sunga chu aloupinau pum'a lut diu ahi.\XREF{✡}{{\XO 21:24 }{\XT{Isa 60:3}}}

\VS{25}Akelkot hou chu kikhatih umlou ding ahitai, ijeh inem itileh jan umlou ding ahitai.\XREF{✡}{{\XO 21:25 }{\XT{Isa 60:11}}}

\VS{26}Chule chitin namtin ho chun aloupinau le jabol achannau chu khopi sunga chu ahin pohlut diu ahi.

\VS{27}Chuche mun'a chu imacha aphalouva, jachat umtah milim houna le lungthen louna ho imacha lut talou ding, Kelngoinou Hinna Lekhabua kisunho chengse bou chu lut ding ahi.\XREF{✡}{{\XO 21:27 }{\XT{Isa 52:1; Ezekiel 44:9}}}




\par }\Chap{22}{\PP \VerseOne{1}Chujouvin Pathen le Kelngoinou laltouna a kon'a hung longdoh vadung khat hin-twi, crystal then'a thengsel vantil chun eivetsah in ahi.\XREF{✡}{{\XO 22:1 }{\XT{Ezekiel 47:1; Zechariah 14:8}}}

\VS{2}Hichu lamlhong pipen a kon'in ahung long lhan ahi. Vadung alangto gel a chun hinthing akeh in, aga jatchom chom som le ni agan, alhaseh a ga jinga ahi. Athingdo ho jong namtin damna dinga lou le aiya pang ahi.\XREF{✡}{{\XO 22:2 }{\XT{Semtilbu 2:9}}}

\VS{3}Sapsetna kiti um talouhel ding ahi. Ajeh chu Pathen le Kelngoinou laltouna chumun'a um ding, chule asohten Ama ahou diu ahi.\XREF{✡}{{\XO 22:3 }{\XT{Zechariah 14:11; Semtilbu 3:17}}}

\VS{4}Chule ama hon amai amu diu, Ama min chu achalpang uva kijih ding ahi.

\VS{5}Chumun'a jan um talouhel ding, thaomei vah le nisa vah jong ngai talouhel ding ahi. Ijeh inem itileh Pakai Pathen achung uva vah ding, chule amaho chun tonsot atonsot a vai ahom diu ahi.\XREF{✡}{{\XO 22:5 }{\XT{Isa 60:19;
}}{\XT{Daniel 7:18}}}

\VS{6}Chujouvin vantil chun kajah a, “Nangman najah chengse le namu chengse hi tahsan umtah le thutah jeng ahi. Pakai Pathen, athemgao ho tilkhouna a chu avantil asol a asohte thil hunglhung vah ding ho aseipeh ahi.”


\par }{\MS Jesu hungvah ding ahitai

\par }{\PP \VS{7}“Ven, Keima kahungloi jeng ding ahi! Hiche lekhabua themgao ho thusei kijihdoh ho ngaiya chu anunnom ahi.”

\VS{8}Keima John hi, hichengse ja a chule mua chu kahi. Chule hicheng keiman kajah a kamu phat chun, keiman ama chu Pathen houva houna dingin kakigo tan ahi.

\VS{9}Hinlah aman aseiyin, “Ahipoi, keima neihou hih in. Keima nangma le nasopi te themgaoho lah a khat tobanga, Pathen sohpa khat hiche lekhabua thu kisun juiya chu kahi. Pathen bou houvin,” eiti.

\VS{10}Chujouvin aman eihilin, “Hiche lekhabua themgao thuseidoh ho hi mohor namkhum hih in, ijeh inem itileh aphat chu anaitai.

\VS{11}Phatlouna thilbol chun aphalou boljom hen, asea chu setna boljom hen; midih chun adih boljing hen, athenga chu thengjom jing hen,” ati.\XREF{✡}{{\XO 22:11 }{\XT{Daniel 12:10}}}

\VS{12}“Ven, keima kahung vah ding, keiman mijouse athilbol dungjui cheh uva lethuhna kapeh cheh diu ahi.\XREF{✡}{{\XO 22:12 }{\XT{Isa 40:10; 62:11;
}}{\XT{Labu 28:4; Isa 40:10; Jeremiah 17:10}}}

\VS{13}Keima Alpha chule Omega chu kahi, Amasapen le Anunungpen, apatna le akichaina chu kahi,” ati.\XREF{✡}{{\XO 22:13 }{\XT{Rev 1:8;
}}{\XT{Isa 44:6; 48:12; Rev 1:17; 2:8}}}

\VS{14}Aponsil kisop theng ho chu anunnom ahiuve. Amaho chu khopi lutna kot hoa chu lut dinga kiphalpeh diu chule hinthing ga chu aneh diu kiphal peh ding ahiuve.\XREF{✡}{{\XO 22:14 }{\XT{Semtilbu 2:9; 3:22}}}

\VS{15}Khopi pamlam'a chun uicha ho\_\_\_doichoiho, jonthanhoi bol ho, tolthat a pang ho, limsemthu hou ho, chule jouva hingnom ho jouse aum uve.


\par }{\PP \VS{16}“Jesu Keiman, hiche thu hi Hobungho henga galhut dinga ka vantil kasol ahitai. Keima David dinga ahung konna le alaltouna lodingpa chu kahi. Keima jingvalpa vahtah chu kahi,” ati.\XREF{✡}{{\XO 22:16 }{\XT{Isa 11:1,10}}}

\VS{17}Lhagao le Mou chun asei lhonin, “Hungin,” ati. Hiche thusei ngaiho chu, “Hungu hen,” ati. Koipen hijongleh adangchah a chu hunghen. Koipen hijongleh angaicha chanin hintwi chu man beiyin donhen.\XREF{✡}{{\XO 22:17 }{\XT{Isa 55:1}}}

\VS{18}Chule keiman hiche lekhabua themgao thusei kijih jaho jah a phongtah a kasei ahi: Hichea thu kisun koiham khat touvin koibe aneiya ahileh ama chunga chu Pathen'in asunga kisun gamna hoise hi akoipeh be ding ahi.\XREF{✡}{{\XO 22:18 }{\XT{Danbu Ni Na 4:2; 12:32}}}

\VS{19}Chule koi hileh hiche themgao lekhabua thu kisun athuchengho khattou aladoh aum leh, Pathen'in ama chu hinthinga kon le khopi thenga kon'a achan ding hiche lekhabua kisun chu alahmang ding ahi.

\VS{20}Hiche ho jouse chunga tahsan umtah hettohsah a panga chun aseiyin, “Henge, Keima hungvah ding kahi!” ati. Amen! Hungin, Pakai Jesu!

\VS{21}Pakai Jesu lungsetna chun na boncha uvin naumpiu hen.


\par }