\NormalFont\ShortTitle{Malachi}

{\MT MALACHI

\par }{\MTB THEMGAO LEKHABU

\par }{\MTC Malachi Themgao Lekhabu Sung Thu Umdan

\par }{\IP Malachi kiti min hi, “Thupole mi,” tina ahin, hiche hi Hebrew pao ahi. Thu ho chu Pathen'in Athupole ho henga ana manchahji ahi. Pathen le Amite kikah’a thudoh hihen, donbutna hijongleh Pathen thupolea pang ho chun ahi ding doltah’a seidohna ana neiju ahi: Hichu, Pathen toh akiguijop nau, a-insung hinkho thudol-u, sum le pai kimanchah thudol, lungput dihtah’a Pathen kin abol diu dan, midang chunga thilpha bol ding dan chule Pathen kinbolna’a akitil khou diu thudol ho ahi.

\par }{\IS Lekhabu Jihpa, Akijih Kum Chule Ipi Dinga Anajih Ham?

\par }{\IP Hiche lekhabu hi, Malachi Themgao in anajih ahi. Thulhun Lui lekhabu kijih lah a achainapen ahin, Thulhun Thah kijih masang chet-a ana kijih ahi. Hichu 460 BC, Israel te Babylon gam’a pat ahung kitoldoh-u 538BC vel-a Jerusalem Hou’in ki tundoh jou 516 BC ahi. Chule hiche lekhabu ana kijih lona chu—Pathen mite, adeh’a Lhagao lam toh kisaija lamkai hon lhagao thua, adindet theina diu ahi.



\par }\ChapOne{1}{\SH Pathen Ngailut Israel te
\par }
{\PP \VerseOne{1}Pakaiyin Malachi mangchan Israel te kom'a thu athot in ahi.

\VS{2}\XREF{✡}{{\XO 1:2 }{\XT{Isa 34:5-17; 63:1-6; Jeremiah 49:7-22; Ezekiel 25:12-14; 35:1-15; Amos 1:11,12; Obadiah 1:1-14}}}Pakaiyin hitin a sei’e, “Keiman nangho ka hingailu jing uve” ati. Ahinlah nang hon nei donbutnuvin “Iti nei ngailutnu ham” natiuve. Pakaiyin Esau chu Jacob sopi hilou ham? Ahinlah keiman Jacob kangailun ahi.
\XREF{✡}{{\XO 1:2 }{\XT{Rm 9:13}}}

\VS{3}Esau chu ka thet in chuleh keiman a thinglhang gam chu ka suhchai peh helin, agoulona ding gam chu Sialte lhatna neldi gam kaso sahin ahi.

\VS{4}Esau chilhah Edom in hiti hin hinsei jintin, keiho nei suchip deluvin ahi. Ahinlah keihon kaga phah nauva konna kahung kile kituva ka kisem phat kit diu ahi, atiuve. hatchungnung Pakai chun hiti hin aseije. “ama hon sapha jong leu keiman ka phetlhah peh diu ahi. Amaho chenna chu mipha lou gam kiti ding chuleh amite’u chu Pakai lunghan jing na mite” kiti ding ahiuve.

\VS{5}Nanghon a kisuhmang na chu na mit tah uva namu tengule nangin, “Tahbeh in, Pakai loupina hi Israel te gamgi kalpeh a mihon jong amu uve” tin seijin nate.


\par }{\SH Kilhaina boh
\par }
{\PP \VS{6}Hatchungnung Pakai chun thempu ho kom'ah hitin aseije. “Chan apa ajabol le, soh in a pakai pa agin ding ahi. Keihi napau le na Pakai pau kahile hoi chi ham nei jabolnau, hoiche ham nei jen nau? Nanghon ka min hi nahsah louvin nabolun ahi! Ahinlah nang hon na seijun kei hon namin nahsah louva kakoi khah um natiu’ve.

\VS{7}Nanghon ka maichama an thenglou na toh’un ahinlah nang hon iti danna nangma ka suhboh diu ham? natiuve. Nanghon Pakai maicham jana peh angaipoi natiu chu na suhbohu ahi.

\VS{8}Nanghon ganhing mitcho pumgo thilto a nahin to uchu dih mong’a hinam? Chutengleh nang hon a elbai le a damlou ganhing nato uchu dih mong hinam? Nanghon hitobang ho chu nagam vaipo ho kipa thilpehin gape leu chun a kipah nadiuvem? tin hatchungnung Pakai chun a seijin ahi.
\XREF{✡}{{\XO 1:8 }{\XT{Danbu Ni Na 15:21}}}

\VS{9}Tun kipat un Pakaiyin nakhotona diuvin tao’un , ahinla hitobang thilpeh chu maichama napeh jing le Pakai chun iti khotona na musah ding ham? tin hatchungnung pen Pakai chun aseije.

\VS{10}Hiche Hou-In kot hi nangho lah a khat pen penin khah chahleu chun kati lheh jeng’e, chuti leh hiche thil thonlou hung kitodoh ho hi umlou ding ahi. Ajeh chu keima na chunguvah kalung lhaipoi chuleh na thiltou jong ka sanpeh lou diu ahi, tin van sepaite Pakaiyin aseije.

\VS{11}Ahinlah namdanga kon mipiten jingkah nilhahin vanoi leiset pumpia hin gimnamtui leh atheng ho hi kamin loupina dingin a todoh jingun kamin hi aloupi sahun chitin namtin lah a hin kamin hi choisang'in aum'inahi, tin hatchungnung pen Pakaiyin aseijin ahi.

\VS{12}Ahinlah nangho natohdan hin ka min na sumin seuvin ahi. Ajeh chu nang hon Pakai dokhang hi kisuhboh jongleh akhoh poi natiuvin thilthenglou pou na hintoh’un ahi.

\VS{13}Nanghon, kon Pakai alunglhaisah jou ding ham natiuvin ka thupeh na taitomun ahi, tin hatchungnung pen Pakaiyin aseije “Gel uvin adamlou a elbai chuleh a ki gu doh gancha pou na hin todoh jiuve, hichu ken iti ka sanpeh ding nahiuvem? tin Pakaiyin aseije”

\VS{14}Koi hijongleh Pakai kom’a toh dinga kitepna neija aki lomlou joh hintoh chan chu sapsetna chang ding ahi. Chutengleh chitin namtin lah a kamin hi mi gin le ja kahithei ding ahi, tin hatchungnung pen Pakai chun a seije.




\par }\Chap{2}{\SH Thempu Joncha Ho
\par }
{\PP \VerseOne{1}Tun thempu hon ngaiuvin hiche thupeh hi nangho dinga ahi.

\VS{2}Kasei hi ngai’unlang ka min jabolna dingin lunggel thah na nei tan, tin hatchungnung pen Pakaiyin aseije. Achuti louleh na chunguva sapsetna nasatah kalhunsah ding ahi. Tahbeh in keiman ka sapsetsa nahi tauve, ajeh chu nang hon kagihnau chu na gelkhoh pouve.

\VS{3}Keiman na chilhah teu ka engbol a thilboh ho chu na maichanguva ka thekhum ding ahi. Chutengleh na thilbol ho lah a ka selut ding nahiuve.

\VS{4}Chutengleh nang hon Levi te toh nakitepnau achejom theina dinga gihsalna vopsah chu keima kahi chu nahin hetdoh ding’u ahi, tin hatchungnung pen Pakaiyin aseije.
\XREF{✡}{{\XO 2:4 }{\XT{Minbu 3:11-13}}}

\VS{5}Levi te toh kitepna ka nanei nalopen chu na hinkhouva chamna nanei theina diuva kana peh’u ahi. Hiche hin amaho’a konna jana leh ginna kachantheina ding a hin ama hon jana lentah eina peuvin kamin loupina dingin ana ding chahkheh’un ahi.
\XREF{✡}{{\XO 2:5 }{\XT{Minbu 25:12}}}

\VS{6}ama hon keija konna amu’u thupeh ho chu amiteu anape sonnun ahi. Ama hon jou le tah chonna ana neipouve, ama hon keidei lampi ana chepiuvin phatna leh chonphatnaa kon'in mi tamtah ahin le puidoh kit’un ahi.

\VS{7}Pathen a konna chihna leh hetthem theina hi thempu ho kom’a konna hung potdoh ding hitia chu mipi ho chu amaho kom’a thuhil ngaicha a cheji diu ahi. Ajeh chu amaho hi hatchungnung Pakai thuhil pole ho ahiuve.

\VS{8}Ahin nangho thempuhon Pathen lampi na peltauve nangho thuhil'a kon'in mi tachonsea alhalut tauvin ahi. Nanghon Levi te toh ka kitepna chu na suboh tauvin ahi, tin hatchungnung Pakaiyin aseijin ahi.

\VS{9}Hijeh achu keiman nangho hi vannoi mite ho mitmu a kidah umtah leh noise umtah ka hisah nahi tauve. Ajeh chu nang hon ka thu nangai pouvin, ka thuhil dungjuijin na chon pouvin mipi lah a sihnei langneina in na natongun ahi.


\par }{\SH Jinei Kitahlou jeh a phosalna
\par }
{\PP \VS{10}Eiho hi mipa khat cheh ihiu hilou ham? Eiho hi Pathen khat seh sem ihi louvu ham? Chuti ahileh iti danna eiho leh eiho ikilhep lhahuva ipu ipateu Pathen toh iki tepnau chu i-suhkehu hitam?

\VS{11}Judah akitah poi, Jerusalem leh Israel te lah a thil dihlou tah ahunglhung tai. Juda miten semthu milim hou numeiho a kichenpiuvin Pakai muntheng a suboh tauve.

\VS{12}Hijeh chun Pakaiyin hitobang bol ho jouse chuleh hatchungnungpen Pakai henga thilto dihlou hin choi ho jouse hi Israel namlah a kon'in amaho hi hatchungnung Pakaiyin ka chomkhen tan ahi.

\VS{13}Chuleh nang hon thil dang nabol’u jong aum’e. Pakaiyin na thiltou anah sahlou jeh leh alunglhai lou jeh, asan thei lou jeh'in Pakai maicham chung chu na mitlhi na chupsahin kap leh lunghem tah in na khoisa in ahi.

\VS{14}Nangman na seijin, “Pakaiyin ipi dinga ka taona hi asan lou ham nati.” Keiman seipeh ing kate! Ajeh chu na khandonlaija na jinei a chu ahetoh a Pakai pang ahi. Ahinlah amanu naji hina a na kichen lhkonna na kitepna lhon dungjuiya kitah tah a aum vang'in nang vang kitahlou tah in na hung chon tan ahi.

\VS{15}Pakaiyin naji toh pumkhat hi dinga na goplhon hilou ham? Tahsa leh lhagaova ama a nahi lou ham? Chuleh aman adei chu ipi ham? Na kigop lhkonna pat Pathenna nahi lhon hilou ham? Hijeh chun phatah in kingaiton lang na khandonlaija na jinu a chun kitah tah in um'in, ati.

\VS{16}Ajeh chu keiman kida hi ka mah ahi! tin Israel Pathen'in aseijin ahi. Na jinu chu na da leh ama chunga chu engsetna nalhut khum ahitai, tin hatchungnung Pakaiyin asei’e. Hijeh chun ki tomla in na jinu chunga na kitepna lhon sukeh hihin.

\VS{17}Na kampaovin na Pakai chu suboi hihun; nang hon iti kasuhboi uvem? tiuvin nate: thilse bol hi Pakai mitmua thilpha ahin, ama lunglhaina ahi natiu hin Pakai chu nalung phatmosahu ahi, thu adihtah a tan Pathen chu um hinam natiu hin, nalung phatmosahu ahije.




\par }\Chap{3}{\SH Thupole Hung Ding
\par }
{\PP \VerseOne{1}Veuvin keiman ka masanga lampi sujang dingin ka thu polepa ka sol’e, chutengleh na hol jing na Pathen chu pohphunga Hou-In a hung kilah jing ding ahi. Nanghon mukal na ngalel’u kitepna thu hungtei ding ahi, tin van janel Pakai chun asei’e.
\XREF{✡}{{\XO 3:1 }{\XT{Matt 11:10; Mk 1:2; Lk 1:76; 7:27}}}

\VS{2}“Ahinlah ahung tengleh koi ham adoujou ding ah? Koiham ama ahung kilah tengleh amaija ding ngam dingah? Ama chu thih kilhajol meikong al’lenglung tobang ding, ahilouleh pon sop bangna sabon tobang ding ahi.
\XREF{✡}{{\XO 3:2 }{\XT{Joel 2:11; Rev 6:17}}}

\VS{3}Sana lhajolpan, sana alhahjol banga, manthei louho a suhtheng ding, dangka leh sana asuhjol tobanga asuhjol ding chutengleh Pakai kom'a santheidol thilto ahin neithei ding ahi.

\VS{4}Hitengleh chun Pakaiyin akom'a hung kichoilut Jerusalem leh Juda mipite thilto ho chu tumasanga banga ahin santhei kit ding ahitai.

\VS{5}Chuteng chuleh keima thutan dinga na kom’u kahin nai ding phunsan themho, mijong ho, mijou ho, sum lo a na tong ho, thaman penom lou ho, meithai ho leh, nu le pa beiho chuleh gamchom mi na lahuva cheng ho chunga thu adiha tan nomlou ho chuleh keima seijui lou ho chu ka engbol ding ahi, tin hatchungnung Pakaiyin asei’e.

\VS{6}Keima Pakai kahin kikhelna neilou kahi. Hijeh a chu nangho Jacob chate na kisumang soh louvu ahi.

\VS{7}Napu napateu khanglaija pat’in nang hon ka danthu ho na nahsah pouvin jui jong na jui pouve. Tun hung kile kit ding ka hi tin hatchungnung Pakaiyin asei’e. Ahinlah nang hon na sei jun keiho chebon ki che mang kha louva iti ka kile kit diu ham? na tiuve.


\par }{\SH Miphi phunchelna
\par }
{\PP \VS{8}Mihemin Pathen achom angai ham? Ahinlah nang hon nei chomun ahi! ahijeng vang'in nang hon na sei jun “Pathen chu iti ka chom diu ham?” na tiuve. Na hopsom to lou jeh ule thilto to ding na tolou jeh uva nei chom’uvah ahi.

\VS{9}Hitia keima nei chom jeh uva na nam pumpiuva na ki gaosap sohkeiyu ahitai.

\VS{10}Hopsom jouse akholna munna hinlhut sohkei jun chutileh ka Hou-In sunga nehleh chah lhingset ding ahi. Hiti a chu nabol uleh keiman van gam lang kot jouse ka hon lhah a phathei bohna lhingset a, akholna let lha gei ja ka hin sunlhah ding ahi. Hiti chun keima jeng jong hi nei patep mun tin hatchungnung pen Pakaiyin aseije.
\XREF{✡}{{\XO 3:10 }{\XT{Thempu Dan 27:30; Minbu 18:21-24; Danbu Ni Na 12:6; 14:22-29; Nehemiah 13:12}}}

\VS{11}“Na chang le na min jong pha ding ahi, ajeh chu a susethei ho jousea konna ka ventup peh ding, na lengpi thei ho jong amin masanga lhulhop louding ahi” tin hatchungnung Pakai jin aseije.

\VS{12}“Chuteng chuleh chitin namtin in mi nunnom ahiuve ati diu ajeh chu na gamsung chu kipana dimset ding ahi” tin hatchungnung Pakaiyin aseije.

\VS{13}Pakaiyin asei’e, “Nanghon kei dounan thupha loutah tah na sei’uve, ahinla nang hon nangma douna a ipi ka sei uvem?” na tiuve.

\VS{14}Nanghon, Pathen kin bolhi ipi phachom nam? na tiuve. A thupeh dungjui ja ichon’uva ipi phachom am, ahilouleh ka chonset jeh uvin ka kisih uve tia hatchungnung Pakai kom'a isei uva ipi phachom am? natiuve.

\VS{15}Tu apat'in mi kiletsah ho phathei achangin, thilse bol ho a haodohun Pathen engbolna thoh ngap ho jong ahao doh theije, na tiuve.


\par }{\SH Melchihna Lekhajol
\par }
{\PP \VS{16}Chujou chun Pakai ging khencha umho chu khat le khat akihouvun ahileh Pakaiyin amaho kihouna chu angai pehin ahi. Pakai angsunga chun, Pathen ging jing ho leh amin domsang nom jing ho geldoh jingna dingin lekhajol khat a amin’u aki pehlutin ahi.

\VS{17}“Amaho chu ka mite hi diu ahi” tin hatchungnung Pakaiyin aseijin ahi. Keiman thu katanna nikho tengleh amaho chu atum be a kasahlut tah, ka gou hi diu, mipan athu ngai, acha thilsea konna ahoi doh banga, kenjong amaho chu kahoidoh sah ding ahi.

\VS{18}Chutengleh nang hon michonpha le michonpha lou nahet khenuva Pathen kin bol ho leh abollou ho na hetkhen thei diu ahi.




\par }\Chap{4}{\SH Pakai Nikho Loupi
\par }
{\PP \VerseOne{1}Hatchungnung Pakai chun asei’e, “Thutan nikho ahung lhuna, meilhum sunga meikong alonlut jeng tobangin ahung’e.” Hiche nikho leh hin mi kiletsah ho leh miphalou jouse changpol banga a kahlhah diu amaho chu thingjung leh thingbah hobanga akahvam sohkei ding ahi.

\VS{2}Ahinlah kamin ging khenna umho ding vang chun, chonphatna nisa hungsohin tin, alha ning te nia chun midam sahtheina

\par }{\PP ahinpoh ding nangho jong na tha’u nomma

\par }{\PP bongkul sunga konna bongnoute hamdong ne dinga hung kilha doh banga kipah leh thanom tah a na lhaile diu ahi.


\par }{\PP \VS{3}“Hiche nia kei kahung kipat teng nangin miphalou ho chu vutvai na chotpha banga na chotpha ding ahitai,” tin hatchungnung pen Pakaiyin aseije.

\VS{4}Keiman Israel te jouse dinga Sinai molla ka peh danpi le chonna ding danho jouse chu geldoh in lang nit jingin, ati.

\VS{5}Ven keiman Pakai nikho loupi tah leh kichat umtah chu ahung lhun masang'in Themgao Elijah chu ka hinsol masan ahi.
\XREF{✡}{{\XO 4:5 }{\XT{Matt 11:14; 17:10-13; Mk 9:11-13; Lk 1:17; Jn 1:21}}}

\VS{6}Elijah hin mipate lungthim jouse achateu lungthim banga ahei doh peh a acha teu lungthim jouse jong apateu lungthim banga aheidoh pehding ahi. Achuti louleh keima kahunga gamsung chu ka suhmang ding ahi.


\par }