\NormalFont\ShortTitle{Joel}

{\MT JOEL

\par }{\MTB THEMGAO LEKHABU

\par }{\MTC Joel Lekhabu Sung Thu Umdan

\par }{\IP Israel te thusim’a muthim phat kahlah khat sung chun, Joel in hahsa tah in Pathen henga thu alhut in, amitetoh akah’a kiguijopna aum theina ding ana ngaiton ahi. Umchan phalou milim hou chonsetna’a ko thutanna lhung tei ding ahiti ahen, ahivangin Joel chun gihsalna le manthahna chule gotna khel lam’a Pathen thutep mukit dingin achen ahi. Hichea chu Pathen'in amite chunga Lhagao ahin buhlhah theina ding ahi. Numei le pasal hihen, khangthah le khanglui hijongleh (2:28-29), Pathen thahatna jouse toh giltah’a kitimat na leh kiloikhomna aumdoh kittheina din ataovin ahi.

\par }{\IP Hiche lekhabua thu kisei ho nasimdoh’a kon Pathen'in nangma hinkhoa jong nahin kou teng kiging phan. Ajeh chu Joel lekhabu hin Pathen'in nakouna nageldoh sah kit nom ahi. Aman na ngailut ding adeijin, Aman na hinkho adeijin, Aman kiloikhompi dingin na gelkhoh lheh jeng’e. Chonset bolna dingin mun a-ongpoi, ahinlah kicha hih in. Thu kiseiho, achesa leh ahunglhung ding ho akicheh’e. “Na Pakai na Pathen henga hung kile kit in, ajeh chu Ama mihepi them, lunghang vahlou ahi,” (2:13).

\par }{\IS Lekhabu Jihpa Chule Itih Kum’a Ana Jih Ham?

\par }{\IP Hiche lekhabu hi Pathen Themgao Joel in ana jih ahi. Mi abangkhat seidan in, Israel chate Babylon mun’a soh-a akaimong’u 538 BC ahung kile kit jou-uva kisun hinte atiuvin ahi, hinlah Joel in Leng ho minphah louva, upahon alamkai banga asei jeh in (1:2), abangkhat chun 835 BC masang vel-a Joash Juda te lengpa chapang cha ahilai hinte atiuve,”(2 Kings 11:21).



\par }\ChapOne{1}{\SH Khaokho Ten Gamsung Anehchai
\par }
{\PP \VerseOne{1}Pakaiyin hiche thu hi Pethuel chapa Joel henga anasei ahi.

\VS{2}Hiche thu hi ngaijun, nangho mipite chunga lamkaihon ngaijun, gamsung’a cheng jousen, Na thusimuva hitobang hi sohkha mong nam?

\VS{3}Hitobang thu hunglhung ding hi nachateu henga seipeh’un, chule nachateuvin jong achateu heng’a aseipeh son dingu ahi. Thusim hi akhang akhanga kiseipeh son peh ding ahi.

\VS{4}Khaokhopin anche louhing aneh jouvin, amoh cheng Khaokhopi chom dangin anekit in, abankit in jong khaokho dang hon anen akichainan jong khaokhopi chom khat in anekit in ahi.

\VS{5}Khangun, nangho jukham ho, chuleh kapun, na kamsung uva ju lhumkei akisuh mong jeh'in, judon hat jouse kap sohkeijun.

\VS{6}Ka galmite simsen lou gal sat dingin kagamsunga ahung kitollut tan ahi, hattah ahiuvin, atam dan ajat jong simsenlou ahiuvin, aha-ujong ahemdan keipi bahkai ha abangin ahi.
\XREF{✡}{{\XO 1:6 }{\XT{Rev 9:8}}}

\VS{7}Ka lengpi lei le ka theichang phung jouse jong eisuh gampeh tauvin ahi, abahgeijin amalngimun agolhasoh heltan tai.

\VS{8}Avoma kijem nungah jinei joutil kabangin,

\VS{9}Pakai Hou-In sunga lhosoh leh Lengpiga thilto ho jong abeisohtan, hijeh chun Pakai Thempu kin bolla pang lhacha ho jong alunghem gamtauvin ahi, chuleh Pakai Thempuho jong akaptauve.

\VS{10}Loulai jouse jong aki sugamsohin, gamsung jong abeitai, gasoh jouse jong aki sumong sohtan, lengpithei jong aga tapon chuleh olive thao jong akichai gam tai.

\VS{11}Vo loulhouho kinepna beijin lunglhauvin, Vo lengpilei lhouho, puldouvun Kapun, ajeh chu loulaija gasoh suhlou chang leh sakol chang abeitah jeh'in,

\VS{12}Lengpigui agop tan chuleh theichang phung agop lhatan, kolbuthei phung, tum phung chuleh theithup phung, chule thingga phung jouse agop lhasoh tan, mijouse kipana jong agop lhasohtan ahi.


\par }{\SH Gamsung Lunghemna
\par }
{\PP \VS{13}Nangho thempuho jousen khaodip pon sillin kivonun lang, Pakai kinbol Jousen jan teng maicham phunga hungun, kap’un, ajeh chu na Pathen Hou-In a na lhosoh thilto ding leh lengpitwi thilto ding abeisohtan ahi.

\VS{14}An ngolding phongdoh un, Pakai Hou-In sung leh gamsung a mipite lultah in kou khomun, gamsunga lamkaiho jouse koukhomun, chuleh hichea chun kap jahuvin.

\VS{15}Pakai nikho ahung naitai, Pakai hatchungnunga kon'in manthahna nikho chu ahunglhung’e.
\XREF{✡}{{\XO 1:15 }{\XT{Isa 13:6}}}

\VS{16}Eima ho mitmu tah a inehdiu kisumong hilou hija, I-Pathen’u Hou-In a konna kipa leh thanopna jouse beisoh hilou ham?

\VS{17}Leinoiya muchi kituho akihul gosoh tan, thil kikholna in jouse jong akeovin aum soh tai.

\VS{18}Gam lah a gamsa jousen jong itobang tah a kel athoh’u hitam! In'a kivah gancha ho jong alungdong gam tauve. Anehdiu abeisoh phatin, kelcha leh kelngoite ho jong alungdong gam tauve.

\VS{19}Pakai nei kithopiuvin! Gamsunga hamdon jouse jong meiyin akagop sohtan, Thingphung jouse jong meikongin aleogop soh tai.

\VS{20}Gamlah a gamsa ho jeng jong na henga apeng tauve, ajeh chu vadung jouse jong akang gamtan, gamlah-a hamdon jouse jong meiyin akagop gam tai.




\par }\Chap{2}{\SH Pakai Nikho
\par }
{\PP \VerseOne{1}Tumging tothon Jerusalem'a samun, kalhang theng chunga, galkon dingin awthongin samun, mijouse kichan kitihot lhulsohkeijuhen, ajeh chu Pakai nikho chu ichung uvah ahunglhung tai.

\VS{2}Hiche hi muthim lhangkhal kiheh nikho, meibol satah leh vomletlut jeng. Hetman louvin, molsang dung jousea chun galmi nasatah leh thaneitah ahung konun, hitobang hi tumasang’a ana um khalou, umjong hung umkitlou ding ahi.

\VS{3}Amasang’u meiyin akachaiyin, anung sang’u meikongin aleo velvullun, amasang’u Eden honsung abangin, anung lamu vang imacha umlou ahomkeo ahi.

\VS{4}Aum dan’u Sakolte abangun, sakol galsat bangin amalama alhai lhai jengun,
\XREF{✡}{{\XO 2:4 }{\XT{Rev 9:7-9}}}

\VS{5}Ahu sanletlut jengun, sakol kangtalai tampi gin abangin,molsanglai jousea alhuh lhuhin akijamun,mei’in changpol akahgin bangin apoh chet chutin, galmun'a pong dinga kigoltoh sepaite thahat tah tobang ahiuve.

\VS{6}Mipite jouse akicha gamtauvin ahi, amai nguisohkeijun, aki tihot hot gam tauve.

\VS{7}Gal hangtah bangin adalkhum khum jenguvin, Sepaite bangin paldung jouse atom lhahdeh jengun ahi.

\VS{8}Khat le khat jong akinehto pouve. Ajotna ding lampi cheh a jangpetin acheuve. Itobang um jongleh chehchao louvin ajotpai pai jengun ahi.

\VS{9}Khopi jeng jong atomchah sohkeijun, paldung jousea avahcheh sohkeijun, insung jousea alutsohkeijun, gucha bangin kotneo ho a alutun ahi.

\VS{10}A masang’u liingakihot leovin ahi. Nisa leh lhathah geijin athim deltan, Ahsi in jong avah-u apetapouve.
\XREF{✡}{{\XO 2:10 }{\XT{Rev 8:12}}}

\VS{11}Pakaiyin a sepaite thu ahin pen, Awthonga sappumin alamkaiyin ahi. Hiche hi thaneitah galmi ahije, ama hon athupeh anit sohkeijui. Pakai nikho chu anasa behseh jengin, tijat aum lheh jengin, kichat aum lheh jeng’e. Koiham hiche nikho dou jou ding’a chu!
\XREF{✡}{{\XO 2:11 }{\XT{Rev 6:17}}}


\par }{\SH Lunghei Na Dia Kouna
\par }
{\PP \VS{12}Hiche jeh chun Pakaiyin aseije, “Phat umpetin ka hengah hung kiheijun, Na lungthim’u neipeuvin. Anngol pum, kap pumin Chuleh lhase pumin, hungun.

\VS{13}Lhase pumin na ponsil bot’eh hihun, ahin na lungsungu bot tel jouvin. Na Pakai na Pathen henga hung kile kitun. Ama mikhoto leh lungset them ahijehin lunghang vahlou chuleh ngilutna dimset ahi. Thilsea kon’a alung khelji thei ahi.

\VS{14}Ama kisih henlang kile heikit jongleh kon ija ahet ding ham? chule anunga phatthei bohna lhosoh thilto hihen lengpitwi thilto hijongleh masanga banga Pakai na Pathen a ding ahi.

\VS{15}Jerusalem a sumkon kimutun lang, anngol ding phat phongdoh un, mipite koukhomun, phattheiboh pumin kikhom’un.

\VS{16}Mijouse khom’un, upaho, chapangho chuleh chapangsen geijin, Mouneipu chu aumna dan sunga kon'in koudoh hen.

\VS{17}Pakai umna mun'a Pakai lhacha kin bol’a pang Thempupa chu hongcha le Maicham kikah laiya chun ding hen lang kap uhen, taona mang hen. “Pakai! namite hoidohin! tin.


\par }{\SH Gamsung Kidodoh
\par }
{\PP \VS{18}Pakaiyin amite lungset hen chuleh thangset’in amite gamsung vengtup hen.

\VS{19}Pakaiyin donbut nante.“Ven! keiman changleh lengpiga thah chuleh olive thao, nangaichat lhingsetin kahin thot’e, Chutengleh nava a naneh uva, chimsetna na dondiu ahi; chutah leh kenjong namtin vaipi lah a seiset’a kaumsah lou dingu ahitai.

\VS{20}Keiman hiche galmi ho hi sahlam gamkal’a kadalmong diu ahi. Keiman Amaho hi gamjao lah a kasol mong ding ahi. Amasanga pangho jong twipi thia kadellut ding, chu a anai lama umho jong Mediterranan dillen’a kadellut ding ahi. Chutah le thillui namlet lutin kitungdoh inte, ajeh chu Pakaiyin thil lentah aboldoh tai.

\VS{21}Kichahihun, kamite. Kipah unlang thanomun, Pakaiyin thil lentahho abol jeh'in.

\VS{22}Kichahihun gamsunga gamsa ho jouse, gamsunga hampa ho gang tah a Hung dondoh thah kitna eng kit ding ahi. Thingphung jouse jong hung ga kit ding ahi. Theichang phung leh Lengpi gui jong lhingsetin aga kitlhon tai.

\VS{23}Kipahun, nangho Jerusalem'a um mite, kipahun na Pakai Pathen a. Akitahna vetsahna dingin aman gotwi ahin juhsah tai, chavang laiya jong ajuh sah kit ding chuleh gojuh lai jeng’a jong ajuh sah ding ahi.

\VS{24}Changphol jouse jong chang dimsoh ding, chule umle bel jouse jong lengpitwi le Olive thao letlhasohhel ding ahi.

\VS{25}Pakaiyin aseije, “Na mansah jouse namu kit ding ahi.”

\par }{\PP Thing lung nehjou sa, lungmul neh jousa, lungtol leh khaokhopi ten aneh jousa ho cheng na nungmu kit diu ahi. Nangma douna a hiche galmi hattah ho hinsol chu keima kahi.


\par }{\PP \VS{26}Nehle chah nangaichat jouse namu kit ding ahi, chuleh na Pakai na Pathen na thangvah kit ding ahi, chutia chu, kamite chun jachatna amukitlou diu ahitai.

\VS{27}Chutengleh keima kami Israel te lah a aum’e ti nahet ding’u ahi, chule Keima na Pakai na Pathen'u hing ting, chuleh Pathen dang aumpoi ti nahet diu, chutia chu kamiten jachatna amukitlouhel diu ahitai.


\par }{\SH Pathen Lhagao Kibuh Lhah
\par }
{\PP \VS{28}“Chutengleh hichengse kibol jouva hi keiman ka Lhagao mijouse chunga ka buhlhah ding, nachapa teu le nachanuteuvin gaothu aphondoh uva, na upahouvin mang amatdiu chuleh na gollhang houvin Lhagao thilmu anei diu ahi.

\VS{29}Hiche nikho teng chule sohte chung jenga jong, pasal le numei chunga jong ka Lhagao ka buhlhah ding ahi.

\VS{30}Chuleh van'a thil kidang kaso saha chule leiset chunga hi thisan le meikong chuleh meikhu a melchihna kavetsah ding ahi.

\VS{31}Nisa hung thim ding chuleh Lha thisan hung soh ding, Pakai nikho tijat umtah leh loupitah hunglhun masanga hicheng hi hungsoh ding ahi.
\XREF{✡}{{\XO 2:31 }{\XT{Matt 24:29; Mk 13:24,25; Lk 21:25; Rev 6:12,13}}}

\VS{32}\XREF{✡}{{\XO 2:32 }{\XT{Rm 10:13}}}Chutengleh Pakai min'a tao chan chu kihuhhing ding ahi, ajeh chu Pakaiyin asei masatsa ahingdoh ho lah a Pakaiyin akoudoh um ding mong ahi, tia asei banga chu Zion Molsang, Jerusalem sunga ahing doh ho lah a Pakaiyn akoudoh umtei ding ahi.
\XREF{✡}{{\XO 2:32 }{\XT{Act 2:17-21}}}




\par }\Chap{3}{\SH Pathen'in Namtin Thu Atan
\par }
{\PP \VerseOne{1}Hiche thilsoh laitah ding chu Pakaiyin aseije, “Chuteng chuleh keiman Juda gamsung leh Jerusalem khopi hamphatna kasemphat teng,

\VS{2}Leiset pumpia galmijouse Jehosaphet phaichama kakhop khom ding, Hichea chu thu katan ding ahi. Ajeh chu ama hon Israel nam hi namtin vaipi lah a alhoh thangsohkeiuvin, ka gamsung geijin akihomtauve”.

\VS{3}Chuleh kamite chu soh dingin vang asanuvin, pasal chapang ho jong numei noti ho toh akilhehjiuvin, nungah khat geijin jong lengpitwi man din akijohjiuve, chule lengpitwi chu akham sasan adon jiuve.

\VS{4}\XREF{✡}{{\XO 3:4 }{\XT{Isa 14:29-31; Jeremiah 47:1-7; Ezekiel 25:15-17; Amos 1:6-8; Zephaniah 2:4-7; Zechariah 9:5-7}}}Kei douna a ipibol nahiuvem, Tur le Sidon gam chule Philistia? Kei dinga nangho hi ipia kibol nahiuvem? Kei chunga phula dinga kigong nahiuvem? Nanghon kachunga phulah ding nagotuva ahileh, keiman jong natohnau chu hetman loukaha nachung uva ka sunlhahpeh diu ahi.
\XREF{✡}{{\XO 3:4 }{\XT{Isa 23:1-18; Ezekiel 26:1—28:26; Amos 1:9,10; Zechariah 9:1-4; Matt 11:21,22; Lk 10:13,14}}}

\VS{5}Ajeh chu nang hon keima dangka leh sana nalauvin, kakhol tupsa thil manlutah tah ho jeng jong na pomanguvin gamchom mite indoi houna a na koitauve.

\VS{6}Nanghon Juda mite le Jerusalem khomite chu Greek mite henga na joh monguvin, gamgi kal lang peha nathah mong sohtauve.

\VS{7}Ahinlah keiman na johmong namun uva konna ka nung lah kit ding ahi.

\VS{8}Keiman nachateu numeiho le pasal ho jong Juda mite kom'a ka joh duha, ama hon Jong hetphah lou Seba gam mite henga ajoh mong kit diu ahi. Ajeh chu Pakai keiman kana seisa ahitai.

\VS{9}Gaphong jal uvin hiche namtin vaipi lah a . “Galsat dingin kigontauvin, gollhang thahat jouse kikoudohun, mithahat gollhang jouse kitilkhou sohkei’uvin.

\VS{10}Na sehcha’u chemjamin kikhenun, na kangkuiju chutengchan kikhen unlang, milhasam tah jong chun “Galhat kahije” tin seijuhen.
\XREF{✡}{{\XO 3:10 }{\XT{Isa 2:4; Micah 4:3}}}

\VS{11}Kintah in kikhom loiyun, akimvella um natin vaipi jouse phaichama hung kihom loiyun. Chuleh tun, Aw Pakai nagal mite koudoh in.

\VS{12}Namtin vaipi amaho leh amaho hungkon uhen, Jehosaphet phaicham a Kijot uhen, Keima, Pakaiyin hichea chu katouva Thu katan ding ahi.

\VS{13}Koite kigotin chang-at ding aminin akuitai. Hung inlang lengpiga hung chilin, lengpiga chilna adimsoh tai. Bel le kong jouse jong aletlha soh tai. Ajeh chu hiche mite agit louna’u anasa behseh jengin ahi.
\XREF{✡}{{\XO 3:13 }{\XT{Rev 14:14-16;
}}{\XT{Rev 14:19,20; 19:15}}}

\VS{14}Thutanna phaicham a asang asangin angah tai, Pakai nikho chu hunglhungvah ding ahitai.


\par }{\PP \VS{15}Nisa le lhathah hung thim ding, chule ahsi ho jong vahta louding ahi.

\VS{16}Pakai Awgin Ziona kithong ding chuleh Jerusalem'a konna keh lhading chuleh Van le leiset kiling ding, ahin Pakai chu amite kiselna hi ding, Israel mite dinga kiselna kulpi hi ding ahi.
\XREF{✡}{{\XO 3:16 }{\XT{Amos 1:2}}}

\VS{17}Hiteng chuleh keima na Pakai na Pathen'u, Zion lhang thenga cheng kahi neihetdoh dingu ahi. Jerusalem a imatih chana theng jing jeng ding, chuleh gamchoma galmiten imatih chana ajo louding ahi.

\VS{18}Hiche nikho teng chuleh mol chunga konna Lengpitwi lhum hung longa, lhangdung jouse jong bongnoi hung long ding. Juda gamsung’a vacha hom jouse twi dim soha, Jerusalem Pakai Hou-In Thenga konna, Acacias phaicham geija hung long lha ding ahi.

\VS{19}Ahinlah Egyp gamsung ahom keova hung lum ding, Edom jong ahom keova Gamthip hung soh ding, ajeh chu ama hon Juda mite chu pumhat jengin anabol uvin, agamsung uva themmona bei mite thisan anasouvin ahi.

\VS{20}“Ahinlah Juda gamhi a imatih chana amite dimset ding, chuleh Jerusalem Jong akhang khanga amiten kichenpi ding ahi.

\VS{21}Keiman kamite asuhkhel nau ka ngaidam ding chuleh keima Pakaiyin Jerusalem a, ka mite jouse toh ka in ka sah ding ahi.”


\par }