\NormalFont\ShortTitle{Jacob}

{\MT JACOB

\par }{\MTB JACOB LEKHATHOT

\par }{\IS Tahsan anatoh in asodoh

\par }{\IS Nasei chu bol in: na tahsan dungjuijin hingin!

\par }{\IS Jacob lekhabu sung thu umdan

\par }{\IP Jacob hin koima dat nei louva adih chu seijeng ahi ti geldoh masan. Ajeh chu aman maipha velouva Pakai lunglhaina bou ahol ahi. Ama hin lungput dihlouho le chonna dihlou ho thudol asei ahi. Aman thupeh somnga le li vei einei nau alekhabu jih sunga hin akimun, aman tahsanna hinkho theng le adih chu iti man ding ahi eiseipeh uve
Jac 1:27. Ama thuhil hi Kitepna Lui (OT) a Thuchihbu tobang ahin chule Kitepna Thah (NT) a Pakai Jesun Mol chunga athuhil
Matt 5:7 banjopna ahi. Athuhil hi ngailutna neiya, kineosah a, chule thohhat tah a i-nitin hinkho uva isodoh diuvin eitemun ahi. Jacob hin ithusei nau lei hi ithunun louva ahileh aphat loudan, chule mihaoho khohsah a, avaicha ho ijase louna, hou kikhopna mun'a bollou ding ahi thu jong eiseipeh uve (Bung 2). Kiletsah hoithoa umho le Pathen alung gel a jana neilou ho umchan jui louva, Pathen ging a, Pathen'a kingaiho kineosah a chule Pathen tahsanna hinkho man joh ding thua hilna eineiyu asung thu nasim teng na hetchet ding ahi.

\par }{\IS Lekhathot jihpa chule ajih kum

\par }{\IP Hiche lekhabu jih dinga ginchat umpen chu Pakai Jesu pen jouva Joseph le Mary in ahinlhon chapa masapen Jacob hi ahi. Ama hi Jerusalem Houbunga lamkai, Houbunga le gamkaiya athusei jaathei mi khat in akihei (Sol. 15:13-21). Hiche lekhabu hi Kitepna Thah (NT) a akijih masa loitah AD 40 le 50 sunga kijih hinte tin, ginchat aum'e.

\par }{\IS Ipi dinga ajih ham?

\par }{\IP Christian hinkho kiti hi itahsan chu anatoh a sodoh ding ahi, tithua Christian ho hilna dinga Jacob lekhathot hi kijih ahi akiti
2:14-20. Hiti chun tahsan le natoh kiti hi kithokhom, hing khom'ah ahi. Jesu na tahsan le Jesu bolbol apha chu bol'in tina ahi.



\par }\ChapOne{1}{\SH Salam thu
\par }
{\PP \VerseOne{1}Hiche lekhathot hi Pathen le Pakai Jesu Christa soh, Jacob a kon ahi. Keiman Judah mi atahsan ho Israel phungsom le ni gamtin'a kithecheh ho henga dinga kajih ahi. Chibai!\XREF{✡}{{\XO 1:1 }{\XT{Matt 13:55; Mk 6:3; Act 15:13; Gal 1:19}}}

\VS{2}Sopi deitahte ho, nangho hahsatna hon nahin phah tengu leh, hichu hachangpa kipana dinga chanpha changin kingaito uvin.

\VS{3}Ajeh chu na tahsan u chu akipatep tengleh, na tahsan chu khanglen ding ahi ti naheuve.

\VS{4}Hijeh chun khansah un, ajeh chu na thohhat nau chu ahung khan'a abulhin tengleh nangho nabulhin uva chule na chamkim uva, imacha kiphahsamna neilou nahi dingu ahi.

\VS{5}Nanghon chihna na ngaichat uva ahileh, hongphal tah I-Pathen'u kom'a chun thum'un, chutileh Aman napeh dingu ahi. Nathum jeh uva chu Aman nahouset louhel dingu ahi.

\VS{6}Hinlah Ama kom'a nathum tengu leh Pathen bou na tahsan chu kicheh hen. Lunglinglau hih un, ajeh chu atahsan detlou mi chu twikhanglen kinong le detna neilou huimut lonle tobang hi ding ahi.

\VS{7}Hitobang mi chun Pakaiya konna imacha mu ding kinepna neihih hen.

\VS{8}Amaho kiphaldohna chu Pathen le vannoiya kihom khen'ah ahiuvin, chule abol jouseu chu detna neilou ahiuve.

\VS{9}Tahsan cha avaicha hon kiskonna ding khat chu aneiyuve, ajeh chu Pathen'in amaho ajabol ahitai.

\VS{10}Chule mihao ho chu Pathen'in asuhnemu chu kithang-atnan neijou hen. Amaho chu loujaova pahcha neocha tobanga mola ahi tauve.\XREF{✡}{{\XO 1:10 }{\XT{Isa 40:6,7}}}

\VS{11}Nisa sat chu ahungsa cheh cheh in hampa chu asang gop in: Pahcha neocha chu apul in chule ahoina jong amollha jitai. Hitobang a chu, mihaoho jong athilbol doh jouseu toh mollha jeng diu ahiuve.


\par }{\SH Lhepna le patepna
\par }
{\PP \VS{12}Patepna le lhepna a thohhat tah a pang ho chu Pathen'in phatthei aboh ding ahi: Chujoutah chule Pathen'in Ama ngailuho athutep hinna lallukhuh chu ama hon asan dingu ahi.

\VS{13}Chule nang hon lhepna nato tengu leh geldoh un, “Pathen'in eilhep patep ahi” tin hinsei hihbeh un. Pathen chu thil dihlou bol dingin akilhem patep khapoi chule Ama chun koima alhem khapoi.

\VS{14}Lhep patepna hi eima ho lung ngaichatna a hung kipanjia hichun eiduha bolji uva chule eipui mang jiu ahi.

\VS{15}Hiche lung ngaichatna ho hin chonset natoh ahin sodohji ahi. Chule chonset chu akhangtou dia akiphal tengleh, hichun thina ahin sohdoh ji ahi.

\VS{16}Hijeh chun sopite, puimang theiyin umhih un.

\VS{17}Ipi hileh apha le achamkim chu I-Pau Pathen a hungkon ahi, Ama chun van hoa vah jouse asem ahi. Ama akichonle theile banga kikhel jing ahipoi.

\VS{18}Ama chun eiho dinga Athutah chu eipeh tah jeh uva pengthah dia eilhendoh u ahi. Chule eiho hi athilsem jouse lah a agou manlutah chu ihung hiu ahitai.


\par }{\SH Thungaina le natohdohna
\par }
{\PP \VS{19}Kasopi deitahte ho, hiche hi heuvin, nangho thungaina lama gang uvin lang, thuseiyin kino hih un.

\VS{20}Mihem lunghanna hin Pathen ngaichat chonphatna ahin lhutpoi.

\VS{21}Hijeh chun, anen anamse chule na hinkho uva aphalou jouse chu paidoh un, chule Pathen'in nalung uva akhum thu chu kisanun, ajeh chu hichun na lhagaovu ahuhhing thei ahi.

\VS{22}Pathen thu chu moh ngaitho hih un. Pathen thun asei chu bolteiyun. Achuti louva ahileh nang le nang kingolbol nahi ding ahitai.

\VS{23}Ajeh chu nangman thu chu na ngaiya chule najui louva ahileh, phatvet a namai vea tobang nahi ding ahi.

\VS{24}Nangma le nangma nakivet jouva nache mang tengleh, itobang lim pua nahi nasumil jitai.

\VS{25}Hinlah nangman nachamlhat sahthei achamkim kei dan chu chingthei tah a navet a, chule hichun ipi asei nasuhmil louva najui leh, Pathen'in hichu nabol jeh a phatthei naboh ding ahi.

\VS{26}Nangma hou ngaisah a nakigel a ahia nakam nathunun louva ahileh, nangma tah kingol bol nahin, na Pathen hou chu panna bei hiya ahi.

\VS{27}Pa Pathen mitmua hou thengsel le adihtah chu meithai ho chule nuneilou le pa neilou ho alunglhah nauva gakhotoa chule vannoiyin suhboh ding jahnom lou hiya ahi.




\par }\Chap{2}{\SH Langnei jeh a phosalna
\par }
{\PP \VerseOne{1}Kasopi deitahte, loupitah I-Pakaiyu Jesu Christa tahsanna neiya nakisei uva iti dana nang hon khohsah tum nanei theiyu hintem?

\VS{2}Vetsahnan, nakikhop nauva chun khattou ponsil lultah le von mantamtah kivonin hung henlang, chule midang khat avaicha le von nendeh a kivon khat jong chu hung lut tahen lang,

\VS{3}Nanghon mihaopa chu khohsah tum le touna nomlai peuvin lang, hinla avaicha pa jah a chun nangma hikom'a khu naga din thei ahi ahilouleh tollhanga hi natou thei ahi natileu, hi chun–

\VS{4}Hiche dat neiya nathil bol'u chu lungthim gilou puihoi nahiu hilou ding ham?

\VS{5}Kasei hi ngaiyun, kasopi deitahte, Pathen'in vannoiya hi avaicha chu tahsan naa hao dinga alhendoh hilou ham? Ama ngailuho dinga Lenggam ateppeh chu amaho chun alo dingu hilou ham?

\VS{6}Hinlah nang hon avaicha ho chu nahsah mon nabol tauve! Mihao ho chu nabolse uva le thutanna a na puilut jiu hilou ham?

\VS{7}Amaho tah chun Jesu Christa chu ataitom uva, amin ja um chu nakipoh u hilou ham?

\VS{8}Henge atahbeh in, nang hon Pathen Thubua dan jui dia kisei: “Na heng nakom chu nangma na kingailut bangin ngailun,” kiti chu najui uleh aphai.\XREF{✡}{{\XO 2:8 }{\XT{Thempu Dan 19:18}}}

\VS{9}Hinlah nang hon khat sanga khat hebol nahiuva ahileh, achonsea nahiuve. Danthu sukeh athemmoa nahi tauve.

\VS{10}Ajeh chu dan jouse nit a khat sukeh a chu Pathen danthu jouse sukeh to kibanga ahi.

\VS{11}Ajeh chu Pathen, “Jon bol hih in,” tipa mama chun, “Tolthat hih in,” jong ati ahi. Hitia chu nangman mi natha a, jon nabollou chu hijongleh nangman dan chu napalkeh ahitai.\XREF{✡}{{\XO 2:11 }{\XT{Potdohbu 20:14; Danbu Ni Na 5:18;
}}{\XT{Potdohbu 20:13; Danbu Ni Na 5:17}}}

\VS{12}Hijeh a chu, ipi nasei hihen ahilouleh ipi nabol hijongleh, nangma na chamlhat sah dan chun nathu atan ding ahiye.

\VS{13}Midang chunga hepina neilou chu amaho chunga hepina kipe louding ahi. Hinla nangma hepina nei nahia ahileh, Pathen'in nachung thu atan teng nahepi ding ahi.


\par }{\SH Natoh bei tahsanna chu athisa ahi
\par }
{\PP \VS{14}Kasopi deitahte, nanghon katahsan aum'e tiuvin lang, hinla na chonna a navetsah umhih taleh ipi phatchomna hin tem? Hitobang tahsanna chun koipen ahuhhing jou dem?

\VS{15}Vetsahnan, nangman sopipa ahilouleh sopinu khat chu neh ding neilou ahilouleh silding neilouvin um henlang,

\VS{16}chule nangman, “Damselin, nikho pha mangin; lumsan chule nevaset in”—tinlang, hinla nangman hiche pa chu anneh ding pelou ahilouleh silding jong pelouvin um lechun, hichun ipi phatna aboldoh em?

\VS{17}Hijeh chun, nangman, tahsan jengseh aphachompoi ti namutai. Thilpha bolna asodoh louva ahileh, hichu athia le panna bei ahije.

\VS{18}Tun hiche hi koiham khat touvin anelkal theiye, “Tahsan neiloi aumin, abang khatloi chun thilpha abol theiye” atiuve. Hinla kasei ahi, “Nangman thilpha nabol louva ahileh iti na tahsan chu neimusah thei ding ham?” Keiman ka tahsan chu ka tohphat in navetsah inge.

\VS{19}Nangman tahsan kaneiye nati, ajeh chu Pathen khat ahi ti na tahsan e. Nang din aphai! Lhagao gilouho jengin jong hiche hi atahsanun, chule akichat nauva kihot hot ah ahiuve.

\VS{20}Itobanga ngolkai hitam! Tahsan chu anatoh beiya athisa ahi ti namu thei tah em?

\VS{21}Ipuluiyu Abraham chun achapa Isaac chu maichama akatdoh jeh a athilbol chun Pathen mitmua chondih tia kisima ahi geldohlou nahiuvem?\XREF{✡}{{\XO 2:21 }{\XT{Semtilbu 22:1-14}}}

\VS{22}Nanghon atahsan le athilbol ho chu achekhom e, ti namu uve. Atahsan chu anatoh in asuh chamkim ahitai.

\VS{23}Hiti chun Pathen Thubun asei dungjuijin, “Abraham'in Pathen atahsanin, Pathen'in atahsan jal in chonpha tin ama chu asim tan ahi.” Ama chu Pathen golpa tin jong akikouve.\XREF{✡}{{\XO 2:23 }{\XT{Semtilbu 15:6;
}}{\XT{2 Thusimbu 20:7; Isa 41:8}}}

\VS{24}Chuti chun , eihon ithilbol jeh uva Pathen anga midih hina chu ichan theiyu ahin, tahsan jengseh a kon ahipoi, ti imudoh tauve.

\VS{25}Rahab notinu chu vetsahna chom khat ahi. Amanu hi athilbol jal'a Pathen anga midih hina chu chang theiya ahi, ajeh chu aman gamvelhi teni chu asel a chule lampi chom lama bitkeicha asoldoh jeh ahi.\XREF{✡}{{\XO 2:25 }{\XT{Joshua 2:1-21}}}

\VS{26}Haitheina hu aumlou leh tahsa phatchomna aumlou tobanga hi, thilpha bolna natoh ho beiya tahsan chu athi ahi bouve.




\par }\Chap{3}{\SH Thuseidohna lei
\par }
{\PP \VerseOne{1}Sopi deitahte, mitampi hi houbunga mihilin pang hih un, ajeh chu ahila pangho chunga thutanna chu gihjo cheh ding ahi.

\VS{2}Ahimongin, eiho jousen suhkhel tampi inei jiuve. Ajeh chu eihon ileiyu kithunun jou leuhen, eiho chamkim ihi dingu ahi chule thil danga jong kitim jou ihi dingu ahi.

\VS{3}Eihon sakol lentah khu idei deina uva ichesah theina ding uvin akamdal ikoipeh uvin ahi.

\VS{4}Chule kong innei lenpitah jong chu ahehna neocha a chu atolpan achesah nomna lam lama aheiya, hui hat jongleh athunun ahi.

\VS{5}Hitobang maa chu lei hi thil neocha thil thupi tahtah ho seithei hiya ahi. Ahin mei-am neocha khat in gammang lentah akah lhah jeng thei chu ahi.

\VS{6}Chule leigui hi mei kong tobang ahi. Hiche hi vannoi gitlouna dimset, natahsa pumpi suboh ahi. Hiche hin na hinkho pumpi meiya ahal thei, ajeh chu hiche hin meidil meikou chu akahsah ahi.

\VS{7}Miho hin ganhing jouse, vacha ho, a-op a kithol ho chule ngaho avah ngoi thei cheh e,

\VS{8}Hinlah koiman lei hi avah ngoi joupoi. Hiche hi kicholdo theilou le gilou, thina thei gu dimset ahi.

\VS{9}Khatvei kom le hiche hin I-Pakaiyu le Pa chu avahchoiyin, chule khatvei kom le Pathen lima kisem chu agaosap jin ahi.\XREF{✡}{{\XO 3:9 }{\XT{Semtilbu 1:26}}}

\VS{10}Chutia chu kamhom khat ma a konna chu phatthei bohna le gaosapna hung kisunglha khom jia ahi.

\VS{11}Twinah khat a konna chu twi thengsel le twi kha putdoh khom ngaiyem?

\VS{12}Theichang phungin olive ga asodoh theija ahilouleh lengpi guiyin theichang ga asodoh theiyem? Ahipoi, nangman twitheng chu chitwiya kon'in na thal doh theipoi.


\par }{\SH Chunga kon chihdohna
\par }
{\PP \VS{13}Nangma nachih a chule Pathen lamlhah ho chu nahet a ahileh, jabolna lama hinkho naman chu aphot chenna hihen chule chihna a konna natohpha kineosahna hin sodoh hen.

\VS{14}Hinlah nang hon kithangthip tona nanei uva chule nalung uva chang phatchomna hollea nahiu leh, thutah lekhuna a kiletsahna pum le jouvin thu seihih un.

\VS{15}Ajeh chu kithangthip le chang phatchomna holna ho hi Pathen'a hung kon chihna chu ahipoi. Hiti ho hi leiset thudol, lhagao thu hilou chule lhagao gilouva kon joh ahi.

\VS{16}Ajeh chu, kimit thipna le chang phatchomna umna mun a chu phatlouna jouse le kitomona namu ding ahi.

\VS{17}Hinlah, chunga konna chihna hi amasapen a atheng ahi. Chujongleh chamna ngaichatna, phat jousea lungneng, chule midang thua jong nung nom tina ahi. Khotona dimset le thilpha bolna asodoh in ahi. Koima lama langkaina aneipon chule lungdih pun aum jinge.

\VS{18}Chule kicham ding deiho dinga chamna muchi kitu ding chule chonphatna tohga chu amu ding ahitai.




\par }\Chap{4}{\SH Vannoi toh kihou theina
\par }
{\PP \VerseOne{1}Nalah uva kinah le kidel ho hi ipia kon ham? Nasung uva ngaichat dihlou ho chu kidouva hilou ham?

\VS{2}Nanei louvu chu na deiyun, hichu mutei na gongun chutia na gotna lamun nathat jiuve. Midang thil nei nathangse uvin, hinla na neithei pouvin, hiti chun nang hon gal nasat un amahoa konna lahdohpeh ding nago uve. Ahijeng vang'in, nang hon nadeiyu chu nanei thei pouve, Pathen kom'a nathum loujeh u ahi.

\VS{3}Chule nathum jeng vangun namu deh pouve, ajeh chu nalung gonu chu abona dihlou ahi-nanghon nopsahna ding bou nadei jeh u ahi.

\VS{4}Nangho jonbolte ho! Vannoi toh kigolvop theina hin Pathen melma a nasemu ahi geldoh lou nahiuvem? Seikit inge: Nangho Vannoi toh naki golvop uva ahileh, Pathen melma a kisema nahiu ahitai.

\VS{5}Pathen Thubun Pathen Lhagao isung uva cheng hin thangsetna a eidip dimu ahi kiti hi ipi nagel uvem?

\VS{6}Hinlah Ama hin hitobang lung gitlou ngaichatna idou jouna ding uva lungsetna eichan cheh joh u ahi. Pathen Thubun, “Pathen'in akiletsah ho adouvin, akineosah ho akhoto'e,” ati.\XREF{✡}{{\XO 4:6 }{\XT{Thuchihbu 3:34}}}

\VS{7}Hiti chun, Pathen masanga kineosah un. Diabol chu douvun chutileh nanghoa kon'in jamdoh tante.

\VS{8}Pathen kom nailut un, chutileh Pathen'in nahin nailut dingu ahi. Nakhut u sutheng un, michonse nangho; nalungu sutheng un, ajeh chu nangho Pathen le vannoi kikah ah nalungthimu akikehsotai.

\VS{9}Na thilbol chung uva kisihna mitlhi longdoh hen. Lungkhamna le lunghemna tahbeh soh hen. Nuina sangin kana, chule kipana sangin lhasetna sohhen.

\VS{10}Pakai masanga kineosah un, chuteng Aman jabolna a na dopsang dingu ahi.


\par }{\SH Sopi khat chunga thutanna
\par }
{\PP \VS{11}Kasopi deitahte, khat in khat dounan thuse seihih un. Nangho naki oimoto uva chule khat in khat chung thu natan u ahileh Pathen danthu chu oimoa chule athutan a napanu ahitai. Hinla nabol diu dol chu danthu najui diu bou ahin, athutan ding nahilou u ahi.

\VS{12}Danthu pea pang Pathen bou chu Thutanpa ahi. Ama bou chu huhhing thei ahilouleh sumang thei hiya ahi. Achutileh, nangman naheng nakom chunga thutan theina ipi thu naneiyem?


\par }{\SH Jing nikhoa dingin kiletsah hih in
\par }
{\PP \VS{13}Tun veuvin, “Tuni ahilouleh jing tengleh khopi khat a gacheu hitin chule chuche mun a chun kum khat gaum uhite. Chumun a chun sumkol gakiveiyu hitin chule sumpung hol uhite,” natiuve.\XREF{✡}{{\XO 4:13 }{\XT{Thuchihbu 27:1}}}

\VS{14}Jing nikhoa itobang hinkho naman diu nahet uvem? Nahin khou chu jingkah twimei tobang ahi-hikom'a chomkhat uma, chujou le chemang tobang ahi.

\VS{15}Gahsei dia pha chu, “Pakaiyin eidei peh u ahileh eiho hingu hitin chule hiche ahilouleh khuche bol uhite,” tiuvin.

\VS{16}Achuti louva na tohgon uva naki letsahpi uva ahileh hitobang kiletsah a thusei chu phalouva ahi.

\VS{17}Geldoh un, nang hon nabol dingu chu ipi ahi henasa'a nabol lou u chu chonset ahi.




\par }\Chap{5}{\SH Mihao ho phosalna
\par }
{\PP \VerseOne{1}Hin veuvin, nangho mihao hon: Kap un chule lunghem pumin maole uvin, ajeh chu tijat um hahsatna ho jouse na masang uva aum'e.

\VS{2}Nagou thil hou amonlha gamtai, chule napon hoitah tah hou jong nget in ane heng gamtai.\XREF{✡}{{\XO 5:2 }{\XT{Matt 6:19}}}

\VS{3}Na sana hou le na dangka hou panna bei asoh gamtai. Na gou thil hou na sahlut u chun na tahsau chu meikah banga aneh mang ding ahi. Hiche gou nakhol khomu chu thutan nikhoa dinga nangho douna a hung pang ding ahi.

\VS{4}Ajeh chu ngaiyun! Na loulhou atohman na lhimlhah peh hou ka awgin ngaiyun. Atohman napehlou hou chun nangho dounan kho ahin samui. Ajeh chu nalou uva tohman napehlou hou kana aw chu Van Pakai sepaite nakol sunga ahunglhung tai.\XREF{✡}{{\XO 5:4 }{\XT{Danbu Ni Na 24:14,15}}}

\VS{5}Nanghon leiset chunga hi nomsatah a nahinkhou namanu ahin, na ngaichat chasunu chu nasuh bulhit u ahi. Nangho nakivah thaovu hi nakithana diu nikhoa dinga nahi tauve.

\VS{6}Nanghon suhkhel neilou ho chu themmo nachan uva chule natha vangun, amaho chun na lethuh pouve.


\par }{\SH Thohhat toh thoa taojing
\par }
{\PP \VS{7}Sopi deitahte, Pakai hung kilena ding na-nga nauva thohhat un. Loubol mipan thohhat tah a goju masa le goju nunung angaji khu ngaito uvin. Amaho chun chang amin'a chang atphat manlu tah chu kinem tah in angah uve.

\VS{8}Nangho jong thohhat un, lungdet un, ajeh chu Pakai hung na ding anaitai.

\VS{9}Sopite, khat le khat kiphun lou jenun, achuti louleh themmo changin umget uvin nate. Ajeh chu veuvin-Thutanpa chu kot a adinge!

\VS{10}Kasopi deitahte, thohhatna thudol'a avetsahpi dingin, Pakai min'a thusei themgao ho veuvin.

\VS{11}Thohgimna thoh jouho eihon jabolna lentah ineiyuve. Vetsahnan, nang hon Job thohhat chu nana heuve. Ajonaa Pakaiyin ichan geiya akhoto hitam, ajeh chu Pakai hi lungset dimset le khoto them ahi.\XREF{✡}{{\XO 5:11 }{\XT{Job 1:21,22; 2:10;
}}{\XT{Labu 103:8}}}

\VS{12}Ahin adehset in, kasopi te ho, van panin ahilouleh lei panin, ahilouleh ipi pen min hijongleh kihahsel hihbeh un.\XREF{✡}{{\XO 5:12 }{\XT{Matt 5:34-37}}}

\VS{13}Nalah uva hahsatna thoh um'em? Natao jing diu ahiye. Chule thangvahna ding ajeh neihon Pakai chu avahchoi jing diu ahi.

\VS{14}Nalah uva ana damlou um'em? Nanghon houbung upaho ahung uva, nachung uva Pakai min'a thao anu uva chule taona aneina ding uva nakou diu ahi.\XREF{✡}{{\XO 5:14 }{\XT{Mk 6:13}}}

\VS{15}Hitobanga tahsan neitah a taona chun ana chu adamsah a, chule Pakaiyin nadamsah dingu ahi. Chule nang hon chonsetna chu nana bolu ahileh ngaidam chang ding nahiuve.

\VS{16}Na damtheina dingun na chonset u khat in khat kom'a phong unlang, chule khat chu khat dingin taovun. Michonpha lung gutten'a ataona chun thaneina lentah aneiyin chule kidangtah ahinbol doh e.

\VS{17}Elijah chu eimaho tobang bep mihem ahin, chuti ahijeng vang'in lunggil tah a gojuh louna dinga ataova ahileh kum thum le akeh leiset a go ajutapon ahi.\XREF{✡}{{\XO 5:17 }{\XT{1 Lgt 17:1; 18:1}}}

\VS{18}Chutah in ama ataokit in ahileh van'a kon'in go ajun chule leiset in aga asodohtai.\XREF{✡}{{\XO 5:18 }{\XT{1 Lgt 18:42-45}}}

\VS{19}Kasopi deitahte ho, nalah uva thutah a konna avahmanga naum uva ahin lepuikit ah auma ahileh,

\VS{20}Koi hita jongleh michonse hin lepuiya chu, hiche mi chu thinaa konna huhdoh ahin chule chonset tampi ngaidamna ahin lhut ding ahi\XREF{✡}{{\XO 5:20 }{\XT{Thuchihbu 10:12; 1 Pet 4:8}}}


\par }