\NormalFont\ShortTitle{Colossae}

{\MT COLOSSAE

\par }{\MTB MITE HENGA

\par }{\MTC PAUL LEKHATHOT

\par }{\IS Ipi pentah ingaichat be diu ham?

\par }{\IP Paul in Christa ima jouse ahidan, tahsan cha alungboi ho ageldohsah

\par }{\IS Colossae lekhabu sung thu umdan

\par }{\IP Paul jal'in Christa loupina le thuneina chu Colossae Houbung honlhomcha chunga akilah in ahi. Jesu—Koiham, athilbol itilam dol'a ama banga hin ding ham, kiti hi thupi ahi. Solchah Paul chun Pathen thil jouse boltheipa chung chang thua paolah a alupen chu amangin ahi.

\par }{\IS Lekhathot jihpa chule ajih kum

\par }{\IP Solchah Paul in AD 60-62 sunga ajih ahi. Rome lengvaipo akon songkul atanlaiya ajih ahi.

\par }{\IS Ipi dinga ajih ham?

\par }{\IP Paul solchahpa Epaphras chun Colossae mun'a Houbung anaphutdoh in ahi. Houdan kibang lou chom chom umna mun ahin, hiche holah achun Pathen'in adih chu aphondohsah in ahi. Hiti chun Solchah Paul in Ngailut umtah Colossae mite henga ahoulim in ahi.



\par }\ChapOne{1}{\SH Salam Thu
\par }
{\PP \VerseOne{1}Hiche lekhathot hi Pathen'in alunglama alhendoh Christa Jesu solchah Paul le i-sopiu Timothy a kon ahi.

\VS{2}Pathen mitheng te Colossae khopia um, Christa a tahsan umtah sopiho henga dinga kahin jih u ahi. I Pau Pathen chun lungset le cham-lungmon napeuhen.


\par }{\SH Colossae tahsan ho dinga Paul atao
\par }
{\PP \VS{3}Keiho nangho dingin katao jingun chule I-Pakaiyu Jesu Christa Pa Pathen chu ka thangvah jingun ahi.

\VS{4}Kipana Thupha thutah nanajah patni uva pat nangho dinga kinepna van'a kikoipeh nahi tauve.

\VS{5}Ajeh chu keihon Christa Jesu a na tahsan u chule Pathen mite jouse na ngailut u thudol kanaja tauve.

\VS{6}Hiche Kipana Thupha naheng uva hung chu vannoi muntin'a kisol a ahitai. Pathen milungsetna kidangtah thu najahpat uva chule thutah thu chu nahet chetni uva pat a nahinkhou akikhel banga gasoa hinkhoho akikhel sah ahi.

\VS{7}I-sopiu deitah katohkhompiu Epaphras a kon'in jong Kipana Thupha nanahe tauve. Ama hi Christa lhacha tahsan umtah le nangho thalhenga eikithopi uva pangah ahi.\XREF{✡}{{\XO 1:7 }{\XT{Col 4:12; Phile 1:23}}}

\VS{8}Ama hin Lhagao Thengin napeh u ngailutna naneiyu thu eiseipeh u ahi.

\VS{9}Nangho thu kajahni uva pat nangho dinga tao jinga kahiuve: hichu alunglam nahet bulhingset uva chule Lhagao lam a chihna le hetthemna napehna ding uva tao kahiuve.

\VS{10}Hichea chu nahinkho mandan u Pakai jabolna le lunglhaina ahi jinga, chule na hinkhou chun gapha asodohna dinga, chule Pathen hetna a nakhantou becheh cheh theina dingu hi ahiye.

\VS{11}Kataonau jong hi, nangho athaneina loupi jal a nangho thahatsah a thohhat le lungdehat na ngaichat dungjui uva napeh uva kipana a nadim letsetna dingu ahi.

\VS{12}Vah a cheng amitheng te chuto goulo ding apeh chu changkhom dinga eisem uva Pa chu thangvah jingun.

\VS{13}Ajeh chu ama hin muthim lenggama konna eihuhdoh uva chule alungset Chapa Lenggam mia eisemu ahitai.

\VS{14}Athisana chamlhatna eichohdoh peh uva, ichonset nau jeng jong angaidam ahitai.\XREF{✡}{{\XO 1:14 }{\XT{Eph 1:7}}}


\par }{\SH Pathen pilhinna
\par }
{\PP \VS{15}Christa chu mutheilou Pathen chu muthei limpua hung ahi. Ama thil kisem masangpeh a ana umsa chule thilsem jouse chunga thunei vaihoma ahi.

\VS{16}Ajeh chu Ama jal a Pathen'in ijakai van'a hihen chule lei chunga umho hijongleh, imu thei yu le imu thei louvu hijongleh anasem ahi-laltouna ho, lenggamho, vaipoh naho, chule thuneinaho akimuphalou vannoi pumpia um, aboncha Ama jal le Ama dinga kisema ahi.

\VS{17}Ama imacha um masangpeh a anaum jingsa ahin, chule Aman thilsem jouse akhut a atuh ahi.

\VS{18}Christa hi houbung luchang hichu Ama tipum ahi. Ama abul kipatna, thinaa kon a thoudoh jouse chunga thuneipa ahijeh a, ima jousea masapen ahi.\XREF{✡}{{\XO 1:18 }{\XT{Eph 1:22,23}}}

\VS{19}Ajeh chu hichu Pa lunglam ahi.

\VS{20}Chule Christa a hi Pathen hina bulhingset um thingpel chunga Christa thisan kiso chun kichamna asem a; van'a umho hihen chuleh leiya umho hijongleh Pathen'in ijakai Ama a dinga chamna chu asem ahitai.\XREF{✡}{{\XO 1:20 }{\XT{Eph 2:16}}}

\VS{21}Hiche hin, masanga nangho Pathen a konna gamla tah a naum uva, nalunggel u phalou le chonna phatlou jeh a amelmate nanahiu ahiye.

\VS{22}Chuti jongleh, tua hi Christa hin atahsa tah a thina ato ahitah jeh in, Ama tah in kichamna chu asem ahitai. Hiche hin, themmona neokhat jong neitalouva athenga le nolna beiya Ama angsunga nadinsah u ahitai.

\VS{23}Hijongleh nang hon hiche thutah hi na tahsan jom uva chule nadindet jom dingu ahi. Kipana Thupha nanajah uva nakisan u photchetna a kon chun kiheimang gohihbeh un. Hiche Kipana Thupha hi vannoi leiset mun jousea kihillhanga ahitai, chule keima Paul hi Pathen lhacha hina a seiphong dinga eikingansea ahitai.


\par }{\SH Houbung dinga Paul natoh
\par }
{\PP \VS{24}Katahsatah a nangho dinga kagimthoh hi kakipah e, ajeh chu keiman Christa hesoh thohna a atipum, hichu Houbung, kathoh khompi ahi ti kahet ahi.

\VS{25}Pathen'in ahoubung lhacha kinbol dinga eingansea athupoh chu poa nangho henga phongdoh dinga hunga kahi.

\VS{26}Hiche thupoh hi kum aja ja a chule akhang khanga aguh a kikoi chu, tua hi Pathen mite henga kilangdoh a ahitai.

\VS{27}Ajeh chu Pathen'in Christa a ahaona le aloupina chu chidang namdang nangho jong nahetsah nom hin aloupina nachantha nomu ahi ti aphotchetna ahi.

\VS{28}Hijeh a hi keihon midang Christa thu ka seipeh uva, amitakip Pathen'in chihna eipeh jouseu mangcha a hilchah le thuhilna kaneiyu hi, amitakip Christa to akiguijop nau chamkimsahna dinga ahi.

\VS{29}Hijeh a hi keima tonggima kiseh tah a kapan a, kasunga Christan thahat tah a anatoh a chu kingam'a kahi.




\par }\Chap{2}{\PP \VerseOne{1}Keiman nangho le Laodicea a um houbungho chule tahsaa kakimupi loulaiho chengse dinga nasatah a kapohnat peh uhi nahet dingu kalunggot ahi.

\VS{2}Keiman amaho hi alung uva lhamkonna aum theina dinga amaho hi tilkhouva chule ngailutnaa akikandet uva, hitia hi ama hon Pathen lunggon thuguh Christa Ama tah a um chu ahetdoh theina dingu kangaito ahi.

\VS{3}Ama a chu chihna le hetna gou aboncha kisela ahi.

\VS{4}Hiche ka seipeh uhi koima chan duha pana nangho mohthua na lheplhah louna dingu ahi.

\VS{5}Ajeh chu keiman tahsa a nalah uva kaumlou vang'in, lhagaovin kaumpi uve. Chule keiman na chondih ule Christaa na tahsan det u thu chu kipahtah in kave jinge.

\VS{6}Chule tun, nang hon Christa Jesu chu Pakaiya nakisan bangu chun, Ama chu juijomun.

\VS{7}Nakihilsa bang uvin, Ama a jungkho uvin lang, thutah a chun kisahdoh un, chule thangvahna dimletset in hing uvin.


\par }{\SH Christian hinkho chamkimna
\par }
{\PP \VS{8}Mihem lunggel leh hiche vannoi lhagao thuneihoa hungkon chihgut lekhathemna le duha lheplhah a naum louna dingun chingtheiyun, hichu Christa a kon ahipoi.

\VS{9}Ajeh chu Christa mihem tahsaa chu Pathen hina bulhingset a chenga ahi.

\VS{10}Chule nangho hichea chu kisuchamkima nahiuve, ama chu piput le thuneina jouse luchang ahi.

\VS{11}Nangho Christa henga nahung uva chu aman lhagaova chep na tanpeh u ahitai, hinla hichu tahsaa cheptan ngai chu hita louvin, chonna ngai chonset nomna chu atan lhah ahi bouve.

\VS{12}Ajeh chu baptize nachan uva chu Christa toh kivuitha nahi tauve. Chule nang hon Christa kaithoupa Pathen thahat chu na tahsan jal uva Ama toh hinkho thah a kaithouva uma nahi tauve.\XREF{✡}{{\XO 2:12 }{\XT{Rm 6:4}}}

\VS{13}Nachonset nau le chonset nomna ho chu paidoh a um ahiloulai jeh a nangho athia nanahiu ahi. Pathen'in ichonset nau angaidam tahjeh a Christa to eihin khomsah u ahitai.\XREF{✡}{{\XO 2:13 }{\XT{Eph 2:1-5}}}

\VS{14}Aman eiho dounaa themmo chansahna bat lekhabua kijih chu akah a, chule thingpel'a akhetbeh tah jeh a alahmang ahitai.\XREF{✡}{{\XO 2:14 }{\XT{Eph 2:15}}}

\VS{15}Hiti chun aman lhagao lama vaipoho leh thuneiho chu athaneinau alahpeh a, thingpel'a agaljona jal'a chu amaho chu lhangphonga maimoh a alha ahitai.


\par }{\SH Chunglam thil ho holjo uvin
\par }
{\PP \VS{16}Hijeh chun nangho naneh u ahilou le nadonu ahilou le nikho khat achoma nitlou jeh ahilou le lhathah nikho nit ahilouleh choldo nikho thua koiman na oimo dauhen.\XREF{✡}{{\XO 2:16 }{\XT{Rm 14:1-6}}}

\VS{17}Ajeh iham itileh cheho chu atahbeh hunglhung ding vetsahna ho ahi bouvin, hinla Christa chu atahbeh ahung hitai.

\VS{18}Koima kineosah lhema le vantil ho houna thua kipui mangsah hih un. Hitobang mi chu athilmu u thudol akip akoiyin aseiyun, amaho chun lhagao lam lunggel anei pouvin, tahsaa thaset lunggelin ahoitho sah uvin,

\VS{19}Amaho chu aluchang Christa to kijopmatlou ahiuve. Ajeh chu Aman tipumpia agu kisuhtona le kikilmat tona chu akhut a aloikhoma Pathen'in akhansah dungjuiya aumsah ahi.\XREF{✡}{{\XO 2:19 }{\XT{Eph 4:16}}}

\VS{20}Nangho Christa to thithaa nahitah uleh, hiche vannoi lhagao thaneinaa konna na chamlhat sah u ahitai. Chuti ahileh ipi itia vannoiya hing nalai banga chu vannoi chonna dan kihilna,

\VS{21}tham hih in, tep hih in, tuh hih in kitiho najui nahlaiyu hintem?

\VS{22}Hiche kipuina dan ho hi mihem thupeh le thuhil ahin, ahung kimanchah toh lhon a mangthai ding thil ahi bouve.

\VS{23}Hiche chonna dan kijuiho hi chihtoh a ahi, hiche hoa hin eimatah lungcham a hou, eima tah kingaitoma kingainemna chule tahsa kithununna angaiyin ahi. Hinla hiche ho hin mikhat lung ngaichat phalou jona apechompoi.




\par }\Chap{3}{\SH Tahsalam jenga hing louva Christa a hin
\par }
{\PP \VerseOne{1}Nangho Christa toh hingkhoma nahiu leh, Pathen jetlam'a touva Christa umna chunglam chu veuvin.\XREF{✡}{{\XO 3:1 }{\XT{Labu 110:1}}}

\VS{2}Nanghon leiset thil ho geljo louvin, chunglam thil ho geljo uvin.

\VS{3}Ajeh chu nangho hiche hinkhoa dia athia nahi tauvin, nahin nau atahbeh chu Pathen a Christa toh kisela ahi.

\VS{4}I-hinnau Christa ahung kilah phat teng nangho jong Ama toh loupia kilangkhom ding nahiuve.


\par }{\SH Hinkho lui chule hinkho thah
\par }
{\PP \VS{5}Hiti ahijeh chun, leiset chunga natibah chengu: jon lungput, thenlouna, huh lungput, lung dihlou ken, chule kiloset hiche ho hi milim houna ahin, abonchan thisah sohkeiyun.

\VS{6}Hiche chonsetna ho jeh hin thua nunglou ho chungah Pathen lunghanna chun alhun khumjin ahi.

\VS{7}Hiche ho hi vannoiya dinga nana hinlai uva chu ana bolji a nahiuve.

\VS{8}Hinlah tuhin: lunghan, lungsat mi duha bol, Pathen taitom, thuthanghoi seina kam, hichengho hi pailha uvin.

\VS{9}Khat le khat jouvin kiheh hih un, ajeh chu nang hon milui hinkho le anatoh chu napaiyu ahitai.\XREF{✡}{{\XO 3:9 }{\XT{Eph 4:22}}}

\VS{10}Nanghon nasempau nahet nau lungthim chu panun chule mithah chu kivonun chule Ama tobang hiuvin.\XREF{✡}{{\XO 3:10 }{\XT{Eph 4:24;
}}{\XT{Semtilbu 1:26}}}

\VS{11}Hiche hinkho thah a hin hi Juda mi nahiha, chidang namdang nahim? Cheptan mi nahiha, cheptanlou nahim? Lekha helou akhangtou loulai soh chu nahiha, ongthol nahim? Christa chu eiho dinga ima jousea ininglhin nau ahitai.

\VS{12}Hiche jeh chun Pathen lhenchom mitheng te dei umtah angailut namthenga lhendoh nahi tah jeh uvin–mikhotona lunggel, mihepi, kineosah, nunnemna lungthim, thohhatna in kivonun.\XREF{✡}{{\XO 3:12 }{\XT{Eph 4:2}}}

\VS{13}Khat le khat kidemdaito cheh un, kingaidam tona neiyun, akina khattou auma ahijongleh Christa chun na ngaidam bang uvin nang hon jong ngaidam'un.\XREF{✡}{{\XO 3:13 }{\XT{Eph 4:32}}}

\VS{14}Hicheng jouse chunga hin ngailutna chu kivonun, hichu kikankhomna phachamkim pen ahi.

\VS{15}Chule Pathen a cham lungmon chu nalung uva vaihomsah un, hichea dinga chu nangho jong tipum khat a chamlen dinga kou nahiuvin chule thangvah jingun.

\VS{16}Christa thu chu chihna jouse tothon nasung uva cheng dimset hen; khat le khat tumging toh tholan houlan, chule lhagaolan kihilun chule kitilkhou touvin, nalung gil un Pakai choi-atnan la sauvin.\XREF{✡}{{\XO 3:16 }{\XT{Eph 5:19,20}}}

\VS{17}Chule thua hihen, natoh a hita jongleh, nabol jouseu chu Pakai Jesu minin bolun lang, Ama jal'in Pa le Pathen chu thangvah un.


\par }{\SH Hinkho thah ahijeh a ule nao kinbol ding
\par }
{\PP \VS{18}Inneipi ho, Pakai mitmua dih ahina jal in na inneipu teu thunoiya kipelut un.\XREF{✡}{{\XO 3:18 }{\XT{Eph 5:22; 1 Pet 3:1}}}

\VS{19}Pate ho, najinu teu ngailu uvin chule amaho chunga lung himona neihih un.\XREF{✡}{{\XO 3:19 }{\XT{Eph 5:25; 1 Pet 3:7}}}

\VS{20}Chate ho, imalam jousea nanu le napa teu sei thun nungun, hichu Pakai lunglhaina pen ahi.\XREF{✡}{{\XO 3:20 }{\XT{Eph 6:1}}}

\VS{21}Pate ho, nachateu chu sulung phamo hih un, lunglhah nan neiget uvinte.\XREF{✡}{{\XO 3:21 }{\XT{Eph 6:4}}}

\VS{22}Sohte ho, tahsalam hina dungjuijin na pakai teu sei thua nungun, mihem lunglhaisahna a mitmu soh hilouvin, Pathen ging hinan lungdih pun umun.\XREF{✡}{{\XO 3:22 }{\XT{Eph 6:5-8}}}

\VS{23}Chule ipi hileh nabol'u chu Pakaiya lunggilin bolun, mitmu soh hilouvin Pakai jal a bol hiuvin.

\VS{24}Pakaiya goulo ding tohman nachan dingu ahi chu heuvin: ajeh chu nangho Pakai Christa kinbol nahiu ahi.

\VS{25}Ahin thilse bola chu nahi leh nathilse bol chu nakimu ding ahi. Hichea hin maipha vetna aumpoi.\XREF{✡}{{\XO 3:25 }{\XT{Danbu Ni Na 10:17; Eph 6:9}}}




\par }\Chap{4}{\PP \VerseOne{1}Pipua pang ho nang hon jong van'a Apipu khat naneiyu geldoh uvin lang na lhachahou chunga adih le ahoi bol hiuvin.\XREF{✡}{{\XO 4:1 }{\XT{Eph 6:9}}}

\VS{2}Nangho taonaa ponpan tothon lung limgeh in umun, chule thangvahna lunggel neijun.

\VS{3}Pathen'in keihoa Christa a athuguh alunggon chu aphondoh theina dingin, keiho dingin taovun. Hiche jeh a hi keima thihkhaova eikihen ah ahi.

\VS{4}Keiman hiche thupeh hi kicheh tah a ka seiphong theina dingin nei taopeh un.

\VS{5}Tahsan neilouho lah a chun chingthei tah in hinkho mangun, chule phat kijen pet chu aphachom pen din mang un.\XREF{✡}{{\XO 4:5 }{\XT{Eph 5:16}}}

\VS{6}Nanghon amitakip dinga donbutna dihtah nanei theina dingun, na kihoulim nau chu lungsetna thucheng le lahthei ding cheh hihen.


\par }{\SH Achaina tepna phabep
\par }
{\PP \VS{7}\XREF{✡}{{\XO 4:7 }{\XT{Eph 6:21,22}}}Pakaiya sopi deitah, lhacha natohna a tahsan umtah chule lhachana katohkhompi Tychicus hin kaumchan thudol abonchan nangho hin seipeh nauvinte.\XREF{✡}{{\XO 4:7 }{\XT{Act 20:4; 2 Tim 4:12}}}

\VS{8}Keiman amaa konna na chung chang thu u chu ka hetchen theina dinga chule ama hin nalungu amonsah theina dingin naheng uva kahinsol tai.

\VS{9}Chule ama toh kilhon din amin Onesimus, nalah uva tahsan umtah le sopi deitah toh hin nangho heng lama kahinsol thauve. Amani hin hikom'a nakitong thudol ijakai hetsah lhon nauvin nate.\XREF{✡}{{\XO 4:9 }{\XT{Phile 1:10-12}}}

\VS{10}Songkul kalut chankhompi Aristarchus in salam napeuve, chule Barnabas sopinu chapa Mark in jong salam napeuve (Mark hi naheng uva ahunga ahileh ana sangun tia achung chang thua thupeh namusau ahitai).\XREF{✡}{{\XO 4:10 }{\XT{Act 19:29; 27:2; Phile 1:24;
}}{\XT{Act 12:12,25; 13:13; 15:37-39}}}

\VS{11}Chule Jesu (Justus kitipa chu) jong hin salam napeuve. Hichengho chengse bou hi cheptan holah a konna Pathen Lenggam chalsahna dinga katoh khompi ho ahiuvin, amaho hi keima dinga monpi umtah ahiuve.

\VS{12}Jesu Christa lhacha le nakiloi khompiu Epaphras in salam napeuve. Nanghon Pathen lunglam najui bukimkei uva chule na chamkimna ding uva ama nangho dinga gunchua tao jing jenga ahi.\XREF{✡}{{\XO 4:12 }{\XT{Col 1:7; Phile 1:23}}}

\VS{13}Ajeh chu keiman ama hi nangho dinga, Laodicea umho le Hierapolis a umho chengse dinga taonaa gunchu lheh jenga ahi, ti ka hettohsah ahi.

\VS{14}Louthem dei umtah Luke le Demas teni hin salam napeuve.\XREF{✡}{{\XO 4:14 }{\XT{2 Tim 4:11; Phile 1:24;
}}{\XT{2 Tim 4:10; Phile 1:24}}}

\VS{15}Laodicea khopia um sopi te ho le Nymphas chule a-in'a um houbung miho salam ana peuvin.

\VS{16}Chule nang hon hiche lekhathot hi nalah uva akisim jouteng, Laodicea houbung sunga jong sim thei ding ngaito uvin; chule chutima chun Laodicea a lekhathot jong chu anasim teiyun.

\VS{17}Chule Archippus jah a chun, “Pakaiya konna nakisan akinbolna natohna hi chingtheiyin lang subulhit in” tihi seipeh in.\XREF{✡}{{\XO 4:17 }{\XT{Phile 1:2}}}

\VS{18}Hiche hi keima Paul'in kakhut a kasut salamna ahi. Nanghon thihkhaova kihen kahi geldoh un. Lungsetna in naumpi uhen. Amen


\par }