\NormalFont\ShortTitle{1 Peter}

{\MT PETER

\par }{\MTB PETER LEKHATHOT KHATNA

\par }{\IS Hahsatna ahunglhun leh ipi iti ding?

\par }{\IS Nangma lengcha nahi! Hiti chun lunglhah bol hih in!

\par }{\IS 1 Peter lekhabu sung thu umdan

\par }{\IP Hahsatna ahunglhun teng ipia kinepna naneiji em? Hahsat nan naphah tengleh hoiya chu thahatna nakimuji em? Hahsat nan nahin chup teng ipin tahsan na'a na khantou sah theiyem? Pakai Jesu jal'a chu nangma Pathen a nahitai. Pathen deilhen, thempu, namtheng chule Pathen a chu nahi ahitai
1 Pet 2:9. Chuti ahileh hahsat nan nahin phah teng ikati ding hitam, tia nalung dong em? Pathen'in hahsatna ho chu nangma hatsahna dinga amanchah thei le, amanchahji ahi. Tahsan hi hahsat thoh a kisuthenga Pakai muchet theina le Ama hetbe chehna nei theina ahi. Hinlah Peter in hiche aseiya hi angah jeng ahipoi. Hahsatna thoh pum'a Pakaiya dinga kilomtah ihinauva, midang chu Pathen phatna vetsah ding ahi, ajeh chu Aman muthim thaneina a kon avah loupitah a eipuilut u ahitai
1 Pet 2:9.

\par }{\IS Lekhathot jihpa, ajih kum chule ajihlona

\par }{\IP Hiche lekhathot hi Pakai Jesu seijui som le ni lah a apipu pen, Peter hin AD 63 kum don'a chu anajih ahi. Chule Peter hin Rome khopia kon'a tahsan chate kithecheh ho Asia Minor gamkai, tua Turkey tia kihe, mun'a umho henga athot ahi. Christian hahsatna toh a gimbol hesohna thoh ho, Pathen'in einungsun hitam? tia lungdong ho tilkhouna a ajih ahi. Aman gim hesoh thohna jenga jong kinepna hinkho aman diu leh hinlona jeh akimudoh diu deisahpeh jeh a amaho tilkhouna a ajih ahi.

\par }{\IS Pathen tohgon thusim umdan

\par }{\IP Apatna lam'a Rome solkal hin Juda te le Christian ho hi hou chamlhatna anapeh gel ahiuve. Hinlah Juda te le Christian kikah a kitomona ahung umbe cheh cheh phat in, Christian ho hetkhelna ahin neipan kit tauve. Ijeh iham itileh gamsunga kitomona hin Rome solkal dingin lenggam nom'a kivaipohna asuboiye atiu ahi. Hiti chun Christian chonna ho hin midangto kibah louna asodoh e, ti jeh in dangdatna, engbolna, matna chule anei agouhou lahpehna geiyin ahin bolse tauve. Mi phabep chu atahsan nauva alung linglau tauvin, Peter jeng jong chu avoh uva chule atahsan thudol'a songkul'a khum ana hitai. Hijeh chun Peter hin thohhahsa thohpum'a tahsan le kinepna neija hin ding ahi, tithua tilkhouna a ajih ahi.



\par }\ChapOne{1}{\SH Salam thu
\par }
{\PP \VerseOne{1}Hiche lekhathot hi Jesu Christa solchah Peter a kon ahi. Keiman Pathen lhendoh mite gamchom mi dinmun a, Pontus, Galatia, Cappadocia, Asia chule Bithynia gamkai hoa cheng ho henga kajih ahi.

\VS{2}Pa Pathen'in nana het uva chule masang peh a na lhendoh uva, chule a Lhagaovin nasuhtheng u ahitai. Hichea konna chu nang hon asei na ngaiyuva chule Jesu Christa thisan a nasop thengu ahitai. Pathen'in lungsetna le cham-lungmon napeh be be jeng tauhen.


\par }{\SH Kinepna hingjing
\par }
{\PP \VS{3}I-Pakaiyu Jesu Christa Pa Pathen ah vahchoina jouse um jing tahen. Ama milungsetna let jeh a eiho pengthah a ihiu hi Pathen'in Jesu Christa chu athilah a konna akai thou jal jeh ahi.

\VS{4}Chule eihon gou simjou lou loding ineiyui-gouchan ding chu van'a nangho dinga kikoiya ahi.

\VS{5}Chule na tahsan jal uva chu, Pathen'in athahat a hiche huhhingna hi nakisan kahseuva na honbit uva, mijousen amu theina ding uva ninununga hung kilang ding ahi.

\VS{6}Hijeh chun kipah tahbeh un. Nanghon phat chomkhat a dinga patepna hahsa tampi nathoh dingu ahivangin, kipana kidangtah na masang uvah aum'e.

\VS{7}Hiche patepna ho hin na tahsan u chu akicheh monge ti avetsah ding ahi. Meiyin apatep banga na tahsan u chu patep a uma ahin chule sana maimai sanga na tahsan nau mantamjo ahivanga, sana kilhantheng banga na tahsan u chu kipatep ah ahi. Hijeh a chu na tahsan u chun patepna tintang ato jouva hattah a aumden a ahileh, Jesu Christa chu vannoi pumpia akiphondoh teng chuleh nangho dinga vahchoina le loupina chule jabolna tamtah ahin lhut ding ahitai.

\VS{8}Ama namu khah louvang uvin nangailu uve. Tuhin Ama namu loulai vang uvin, Ama na tahsan tauve; chule nangho kipana loupitah phondoh theihoi hilou chun nakipah tauve.

\VS{9}Ama na tahsan jeh uva ahung sohdoh chu na lhagaovu huhhing channa ahung hitai.

\VS{10}Hiche huhhingna thudol, lungset man'a huhhingna nangho dinga kigong chu ahi, themgao hon gaova anasei laiyuva ahetchet nom'u chu.

\VS{11}Ama hon itih phat a ahilouleh itih a asung uva um Christa Lhagao chun Christa gimthohna le khonunga Aloupina kidangtah thudol chu akihoupi uva, ana seipeh masah u ham ti chu adatmo uvin ahi.

\VS{12}Amaho chu athupohhou amahoa dinga hilouvin, nanghoa ding joh ahi ti seipeh anahi uve. Chule hiche Kipana Thupha hi nangho kom'a Van'a konna Lhagao Theng thahatna a seiphonga pang ho chun ahin phondoh u ahitai. Hiche hi akidanna kit chu vantil ten jong lung gutten a hiche ho hi avetvet u ahi.


\par }{\SH Hinkho thenga hinna dinga kouna
\par }
{\PP \VS{13}Hijeh chun, phate chan gelun chule kitim themun. Jesu chu vannoiya ahung kilah tengleh nachung uva lungsetna huhhingna hunglhung ding chu galdot un.

\VS{14}Hiti chun, Pathen thua nungte bangin hinkho mangun. Nalung ngaichat u suh bulhitna dingin masang na hinkho uva chun kinungtol kit hih un. Chupet a chu aphajo ding nahet loulaiyu ahi.

\VS{15}Hinlah tun, Pathen na deilhen pau athen tobanga chu nangho jong imalam jousea nathen dingu ahi.

\VS{16}Ajeh chu Pathen Thubun, “Keima kathen jeh hin nangho jong thengun,” ati.\XREF{✡}{{\XO 1:16 }{\XT{Thempu Dan 11:44,45; 19:2}}}

\VS{17}Chule geldoh uvin, natao nau Van'a Pa chun koima lungset tum aneipoi. Aman natoh dungjuiyuva nachung thu u atan ding ahilouleh kipaman napeh dingu ahi. Hitia hi gamsunga kholjin nahi nauva hi Ama jana neiya nagin lhungkei dingu ahi.

\VS{18}Ajeh chu nang hon nahe tauve, Pathen'in napu napa teuva konna kiloson hinkho panna beiya konna hi lhatdohna man apeh ahitai. Chule hiche lhatna man apeh chu sana ahilouleh dangka thil a ahipoi.

\VS{19}Chonset bei, nolnabei Pathen kelngoinou, Christa thisan manlutah a chu kilhat nahiuve.

\VS{20}Pathen'in ama chu vannoi kiphudoh masangpeh a nalhat diuva alhendoh chu, hiche ninununga hi Ama hung kiphongdoh a ahitai.

\VS{21}Christa jal'a Pathen nahin tahsanu ahitai. Chule nang hon Pathen a na tahsan ule nakinep nau chu nangap det u ahitai, ajeh chu Aman Christa chu thinaa kon'in akaithouvin chule loupina lentah chu nape tauve.

\VS{22}Nangho thutah thua nanun phat uva na chonset nauva konna thenga nahi tauve, hijeh a chu tua hi nangho sopi hina a nangho ngailutna dihtah chu nakineito diu ahitai. Na lunggil pumpi uvin khat le khat kingailuto uvin.

\VS{23}Ajeh chu nangho penthahna hi abeiloi ding tuhinkhoa ahipoi. Hinna thah naneiyu hi a-itih a um jing ding ahi, ajeh chu hichu Pathen Thu hingjing tonsot a um jinga kon ahi.

\VS{24}Pathen Thubun asei dungjuijin, “Mihemte hi hampa tobang bep ahi, ahoinau jong loujaova pahcha pah tobang bep ahi. Hampa agopjin chule apah chu amolloiji.\XREF{✡}{{\XO 1:24 }{\XT{Isa 40:6-8}}}

\VS{25}Hinlah Pakai Thu chu imatih chan'a um jing ding ahi.” Chule hiche thu hi Kipana Thupha naheng uva kiseiphong chu ahi.




\par }\Chap{2}{\SH Songpi hingjing le namtheng
\par }
{\PP \VerseOne{1}Hiti chun umchan phalou ho, mi lheplhahna jouse, phatlhem, mithang thipna, chule ngainom umlou thusei jouse pailhauvin.

\VS{2}Naosen sohthah ho bangin, lhagao bongnoi thengsel chu ngaichauvin chutileh lhagao huhhingna a chu na kikhanlhit thei dingu ahi.

\VS{3}Tun nang hon Pakai phatna chu natekhah u ahitai.\XREF{✡}{{\XO 2:3 }{\XT{Labu 34:8}}}

\VS{4}Nangho Christa, Pathen Hou-In hingjing inning songpi, henga chu hunga nahi tauve. Ama chu miho pampai ahin, ahinlah Pathen'in jana lentah chang dinga alhendoh joh ahitai.

\VS{5}Chule nangho, song hing ho Pathen'in lhagao Hou-In a dinga asahdoh chu nahiuve. Akalval ipi um'em, nangho Ama dia thempu thengho nahi tauve. Jesu Christa Palai hina a Pathen lunglhaina theiya lhagaova kilhaina-thilto chu bol'ah nahi tauve.

\VS{6}Pathen Thubun asei dungjuijin, “Keiman Jerusalem'a inning songpi kakoiyin, jabolna lentah dinga kilhengdohsa ahi, chule koi hileh Ama tahsan chan chu lungsetna changlouva umlou beh ding ahi,” ati.\XREF{✡}{{\XO 2:6 }{\XT{Isa 28:16}}}

\VS{7}Tahbeh in, nangho Ama tahsan hon Pathen'in apeh jabolna chu nahetpeh un. Hinlah Ama pampai ho din “Insa hon adeimo uva apampaiyu song chu tun inning sonpin apangtai.”\XREF{✡}{{\XO 2:7 }{\XT{Labu 118:22}}}

\VS{8}Chule “Ama miho kipalsah chu ahin, chule amaho lhuhna songpi chu ahitai.” Amaho akipalnau ajeh chu amaho Pathen thun anung pouve, chule amaho dinga kigong achan diu chu akimu tauve.\XREF{✡}{{\XO 2:8 }{\XT{Isa 8:14,15}}}

\VS{9}Ahin nangho hitobang chu nahi lou u ahi, ajeh chu nangho lhen tum mite nahiuve. Nangho leng-thempu ho, namtheng, Pathen nei chu nahi tauve. Hijeh a chu, nang hon midang ho Pathen phatna chu navetsah theiju ahitai, ajeh chu Aman muthim lah a konna avah loupi kidangtah a chu napuilut u ahitai.\XREF{✡}{{\XO 2:9 }{\XT{Potdohbu 19:5,6; Isa 43:20;
}}{\XT{Potdohbu 19:5; Danbu Ni Na 4:20; 7:6; 14:2; Tit 2:14;
}}{\XT{Isa 43:21;
}}{\XT{Isa 9:2}}}

\VS{10}“Masanga chu amite hina photchenna neilou nahiu ahin, tua hi nangho Pathen mite nahiu ahitai. Masanga chu khotona ana changlou nahiu ahin, tua hi Pathen khotona chu changa nahi tauve.”\XREF{✡}{{\XO 2:10 }{\XT{Hosea 2:23}}}


\par }{\PP \VS{11}Deitahte, “Chomkhat a dinga khosa chule gamchom mi” nahiu toh kilhon'a kagihsal nahiuve, nangho nalhagaovu douva pang vannoi lung ngaichat hoa kon'in kikang seuvin.

\VS{12}Naheng nakom atahsanlou to cheng khom nahiu chu heuvin lang, chingtheiyun. Chujouleh ama hon thil dihlou bol a themmo nachan ujongleh jatheiya naum nau chu mudoh uvin tin, chule Aman vannoi thu atan teng Pathen chu jana apeh dingu ahi.

\VS{13}Pakai jal'in, mihem thuneina jouse jabol un, Lengpa chu gamneipa ahinaa ja ding ahi,

\VS{14}ahilouleh thunei aman alhendoh hijongleh jana pen. Ajeh chu lengpa chun thil dihlou bol ho gimbol dinga chule thilpha bol ho jabolna pedinga amaho chu ngansena apeh ahi.

\VS{15}Ja umtah a hinkho naman diu chu Pathen lunglam ahi, hichun alam louva ngol-hoitah a themmona hin chan hou chu asuhthip ding ahi.

\VS{16}Ajeh chu nangho chamlhat nahiu ahi, hinlah nangho Pathen sohte nahiuve, hiti ahijeh chun na chamlhat nau chu thilse bolnan neihih un.

\VS{17}Amitakip jabolun, chule Christian nasopi chu ngailun. Pathen gingin, chule lengpa chu jabol in.


\par }{\SH Soh ho
\par }
{\PP \VS{18}Chule nangho sohho naputeu thuneina chu jana neitoh thon sang uvin. Ama hon bol'un tia nahilu chu bolun-amaho chu mihepi them le lunggel toh them ahiseh-u hilouvin, mi engse ahiu jongleh bolun.

\VS{19}Ajeh chu Pathen lunglhaina chu nang hon adih ahi ti nahet'u chu nabol uva chule alam louva nakibol nauva jong thohhat tah a napan dingu ahi.

\VS{20}Ahinai, thilse boljeh a na thohhat nau chun ima chan ding nanei pouve. Hinlah thilpha bol jeh a gimbolna nathoh uva thohhat tah a napan uva ahileh, Pathen nachung uva lunglhaiyah ahi.

\VS{21}Ajeh chu Pathen'in Christan nangho dinga gimbol hesoh athoh banga chu gimthohna ding hijongleh thilpha bol dinga nakouvu ahi. Ama navettoh uva najui dingu chule akhonung najui dingu ahiye.

\VS{22}Ama achonse khapoi, koimacha jong alhemlha khapoi.\XREF{✡}{{\XO 2:22 }{\XT{Isa 53:9}}}

\VS{23}Ama ajumsou jong chun alethuhpoi, agimhesoh thoh pet in jong akithuhpoi. Aman achung chang thu adihtah a thutan jing Pathen khut a angam lhan ahi.\XREF{✡}{{\XO 2:23 }{\XT{Isa 53:7}}}

\VS{24}Ama tah in atahsa chunga ichonsetna hou thingpel chunga chun apoi, hichu eiho chonsetna lama ithiuva chule chonphatna lama ihin theina dingu ahi. Ama kijepna mahahoa chu nang hon damna namu u ahi.\XREF{✡}{{\XO 2:24 }{\XT{Isa 53:5,6}}}

\VS{25}Nangho masanga chu avah manga nana hiu ahin, hinlah tun na Chingpau, na lhagaovu Kaihoipa henga chu hung kilekit ah nahi tauve.




\par }\Chap{3}{\SH Nupa kah a pasal le numei chonna dol
\par }
{\PP \VerseOne{1}Chutima chun, nangho inneipi hon napasal teu thuneina chu kisan uvin. Chutengleh, amaho lah a Kipana Thupha joplou aum tah jongleh, thuchenga seilouva na Pathen ngaisah nau navetsah uchun thu aseijoh ding ahi. Amaho nathujona ding uchu,\XREF{✡}{{\XO 3:1 }{\XT{Eph 5:22; Col 3:18}}}

\VS{2}Nanghon thenna le jana hinkho naman'u amu uva kon hi ding ahi.

\VS{3}Polam hoina khohsah nan sampheh a kijep hoi, thil mantam sana khi-o ahilouleh ponsil hoi hoa kijep ding gelkhoh hih un.\XREF{✡}{{\XO 3:3 }{\XT{1 Tim 2:9}}}

\VS{4}Nangho sunggila konna hoina, chultheilou lungneng le thipkhen cha um, hichea chu nakijep joh dingu ahi, hichu Pathen a dinga manlutah ahi.

\VS{5}Hiche hi malai numei theng masa ho amaho tah akijephoi nau chu anahi. Ama hon Pathen atahsanun chule a inneipu teu thuneina chu ana kisan u ahi.

\VS{6}Avetsahnan, Sarah chu a inneipu Abraham thun anungin, chule a inneipu chu ka-pakai tin akouve. Na inneipu teuvin ipi ahinbol dingu kichatna neilouhel'a nang hon thilpha chu nabol uva ahileh ama chanute nahiu ahi.\XREF{✡}{{\XO 3:6 }{\XT{Semtilbu 18:12}}}

\VS{7}Hitobangma chun, pasal nang hon na inneipi teu jabolun. Na inneipi teu chuto umkhom'a nahiu toh kilhonin hetkhen themna neijin bolun. Ama nangho sanga thalhomjo hithei nante, hinlah Pathen'in hinkho thah a hinkho naman khompi dinga napeh u chu ahi. Natao nau adal louna dingin amaho chu nabolna ding dol a chun bolun.\XREF{✡}{{\XO 3:7 }{\XT{Eph 5:25; Col 3:19}}}


\par }{\SH Adih a genthei hesoh thoh
\par }
{\PP \VS{8}Achainakeiyin, nangho jouse lungkhat kisauvin. Khat le khat kigelkhohto uvin. Sopi hina in kingailu touvin. Lungneng unlang chule kineosah cheh un.

\VS{9}Setna chu asen lethuh hih un. Mihon najumso tengu leh jumso kitna ding lung gel hih un. Hisang chun phattheiboh jo uvin. Hichu Pathen'in nabol dinga nakouna chu ahi, chule Aman hiche jal a chu phatthei naboh ding ahi.

\VS{10}Ajeh chu, Pathen Thubun asei chu, “Nangman hinkho chu nakipapia, nikho kipa um tampi namu noma ahileh, na leigui chu thilse seinaa kon'in kihuh tup in, thilpha bolin chule namuh chu jou seina a kon'in kikangsen.\XREF{✡}{{\XO 3:10 }{\XT{Labu 34:12-16}}}

\VS{11}Thil phalouva kon'in kihei mangin, chule thilpha chu bol in.

\VS{12}Thildih bol ho chu Pakaiyin amit a avetsui ahi, chule ataonau ngaina in anakol asung jinge. Hinlah Pakai chun thilse bol ho dounaa amai angat jing ahi.”

\VS{13}Tun, nang hon thilpha nabol nom uva ahileh koiham nasugim ding uva?

\VS{14}\XREF{✡}{{\XO 3:14 }{\XT{Isa 8:12,13}}}Thildih boljeh a hahsatna nato tah uva ahijongleh, Pathen'in hichea chu na lethuh ding ahi. Hijeh chun, amaho gihsal jeh chun lung himo ahilouleh kichat bol hih un.\XREF{✡}{{\XO 3:14 }{\XT{Matt 5:10}}}

\VS{15}Chusanga nangman Christa chu nahinkhoa Pakaiya nanei ding hiya ahi. Chule koiham khat in na Christian hina a na kinepna thudol chu nadoh a ahileh hilchenin.

\VS{16}Hinlah hiche hi lungneng le jatheiyin bolin. Se le pha nahetna chu athengin koiyin. Chua chu mihon nangho douna a thu aseiyuva ahileh ama hon Christa a nahijeh uva hinkho phatah naman chu amu tengu leh jahcha dingu ahi.

\VS{17}Geldoh in, thil phalou boljeh a gimthoh sanga chu, thilpha bol jeh a gimthoh chu Pathen deilam ahijoi.

\VS{18}Christa chun a-itih a dinga khatvei athohgim ahi. Ama achonse khapoi, hinlah ama Pathen kom'a chu bitkeicha a lhun theina dinga chonseho jeh a thia ahi. Aman tahsa tah a thina ato ahin, hinlah Ama Lhagaova kaithouva uma hingdoh kit ahi.

\VS{19}Hiti chun, Ama gachea lhagao songkul'a kihenho kom'a aga seiphong ahitai.

\VS{20}Amaho hi masanglai peh a Noah chun kong anasui laiya Pathen'in thohhat tah a anga laiya Pathen thua nung louva ahiuve. Hiche tijat umtah twisanglet a lhahlhumna dinga konna chu mi get bou sohchaa ahiuve.\XREF{✡}{{\XO 3:20 }{\XT{Semtilbu 6:1—7:24}}}

\VS{21}Chule hiche twi chu baptize chan vetsahna ahi, hichun tua hi na huhhingu ahi, tipuma anen pailhahna hilouva, Pathen lama se le pha hetna kichehna ding ahi. Jesu Christa thodoh kit jal a hichun na atoh ahiye.

\VS{22}Tun Christa chu van'a gachea ahitan, Ama Pathen bantah a jabol channa mun a touva ahitai, chule Vantil te le athuneiho chule thaneiho jousen Ama thuneina asangun ahi.




\par }\Chap{4}{\SH Pathen adia hin ding
\par }
{\PP \VerseOne{1}Hiti chu ahin, Christa chun tahsaa athohgim tah jeh in, Ama a um lungput chu nang hon jong naneiyu angaiye, chule gimthoh dingin kigosan umun. Ajeh chu nang hon Christa jal a tahsa lama gim hesoh nathoh uva ahileh chonset chu najou tauve.

\VS{2}Nanghon na hinkhou aum chengse chu nangma ho lung ngaichat lam chu hol talouva, Pathen lunglam joh chu bol nomna nanei dingu ahitai.

\VS{3}Nanghon chidang namdang nahilai uva chu Pathen ngaisah louna lunggot lam nathanop nau, chon hoilou le tahsa lung ngaichat, kinopvahna le jukhamna chule motchon to thoa lamna, chule milim houna a tijat jat um nanabol u chu aphaset ahitai.

\VS{4}Ama hon setna chu twisoh banga motchon le manthahna thei thil ho abol uva chu na thanoppi tahlou jeh uva chu nana kivoppi hou chun adatmo uva hitia chu naseiset u ahi bouve.

\VS{5}Hinlah geldoh un, ama hon amitakip ahing le athiho chungthu tan ding Pathen chu akimutopi diu ahi.

\VS{6}Hijeh a chu Kipana Thupha thu chu tua athiho henga kiseiphonga ahitai-hichu amaho midang jouse banga athi diu gonchaisa ahiuvin, tua hi amaho Pathen toh a-itih a dinga lhagaova hingjing dinga gonsa ahi tauve.

\VS{7}Vannoi kichaina ding phat hunglhung pai ding ahitai. Hiti ahijeh chun lungdih tah pun chule tao jingna dingin limgeh chan umun.

\VS{8}Athupi penin, khat le khat kingailutna nangho khat in khat chunga neiyuvin, ajeh chu ngailut hin chonset tamtah akhun ahi.\XREF{✡}{{\XO 4:8 }{\XT{Thuchihbu 10:12}}}

\VS{9}Neh ding ngaicha ahilouleh umna ding hol a chu kipahtah in na-in'a lhunsah un.

\VS{10}Pathen'in nangho khat chang cheh hi lhagao thilpeh ho napeh cheh u ahi. Hichu khat le khat kijen nan mangun.

\VS{11}Thusei theina lhagao thilpeh nakipe em? Chuti ahileh Pathen'in nang kom'a thu asei bangtah in seijin. Midang kithopina thilpeh nachan em? Pathen'in thahat le thaneina napeh chu panin bol'in. Chutileh nabol jouse chu Jesu Christa jal in Pathen loupina hung hitheiyinte. A imatih chanin loupina le thaneina jouse chu Ama a hi jing hen! Amen.


\par }{\SH Christian hijeh a hesoh genthei thoh
\par }
{\PP \VS{12}Deitahte ho, nang hon patepna meikou banga hahsa nathoh u chu, thil nahet khahlouhel'u nato'u tobangin datmo hih un.

\VS{13}Chusangin hapan kipah jouvin–ijeh inem itileh nang hon Christan athoh gimna a chu chan neikhoma nahiuve, hitia chu Aloupina kipana kidangtah chu vannoi pumpia akiphondoh tengleh nang hon namu uva nanei dingu ahi.

\VS{14}Hiti ahijeh chun Christian nahi jeh uva na jachatsah tengu jongleh kipah un, ajeh chu loupina Pathen Lhagao chu nachung uva uma ahi.

\VS{15}Hinama jongleh na thohgim nau chu tolthat hijeh, guhchat jeh, setbol jeh, ahilouva ahileh midang chunga kikum jeh hida hen.

\VS{16}Ahin Christian hijeh a thohgim chu jachatna ding ahipoi. Amin'a kikou nahi jal in Pathen chu vahchoiyin!

\VS{17}Ajeh chu thutanna phat hunglhunga ahitai, chule Pathen insung pumpia kipan ding ahi. Chule thutanna chu eihoa akipat a ahileh, Pathen Kipana Thupha joplou ho chan ding chu iti tijat um hi ding hitam?

\VS{18}Chukit jongleh, “Midih chu huhhing ahahsat leh, Pathen ngaisahlou chonseho ititauvin tem?”\XREF{✡}{{\XO 4:18 }{\XT{Thuchihbu 11:31}}}

\VS{19}Hitia chu Pathen lunglhaina a gim nathoh uva ahileh, adih chu boljom jingun, chule nahinkhou chu nasempau Pathen a ngamlha uvin, ajeh chu Aman itinama jongleh nalha kanglou dingu ahi.




\par }\Chap{5}{\SH Upa ho leh khangdong ho henga tepna
\par }
{\PP \VerseOne{1}Chule tun, houbung hoa Upa ho henga, keima jong Upa khat hina a Christa gimthohna a chan kachan khompi hina a kathumop nom nahiuve. Chule, keima jong, Ama loupina a chu vannoiya ahung kilah teng chuleh aloupina chu chang khom ding kahi. Upat nachan khompiu keiman naheng uva kahin ngeh nahiuve:

\VS{2}Pathen'in chin dinga na nganseu kelngoi hon chengse chu chingun. Lungcham tah in, lunghimo louhelin bolun-nang hon ipi phatchomna kaki mudoh theidem ti hilouvin, Pathen na natoh nom joh jeh uvin bol jouvin.\XREF{✡}{{\XO 5:2 }{\XT{Jn 21:15-17}}}

\VS{3}Na kinganse hou chunga kipiputsahna bol louvin, na umchan hoi chu vetsah in puihoi jouvin.

\VS{4}Chule Kelngoiching Pipu ahung kilah teng chuleh, nang hon a-itih a abeitih umlou loupina le jabolna Lallukhuh chu nachan dingu ahi.

\VS{5}Hitobangma chun, nangho khangdong hon jong Upa vaihom ho thuneina chu noppeh un. Chule nangho na boncha uvin, khat in khat kineosah pumin jenun, ajeh chu “Pathen'in akiletsah chu adouvin, akineosah mi vang chu alung lhaina ahi.”\XREF{✡}{{\XO 5:5 }{\XT{Thuchihbu 3:34}}}

\VS{6}Hiti chun nangho Pathen thahat tah thaneina noiya umun chule aman aphatcha jabolna toh thoa nachoisang dingu ahi.\XREF{✡}{{\XO 5:6 }{\XT{Matt 23:12; Lk 14:11; 18:14}}}

\VS{7}Nalung khamna hou le nagelkhoh hou chu Pathen a peuvin, ijeh inem itileh aman na chungchang thu na gelkhoh peh nai.

\VS{8}Kichih theiyuvin! Namelmau pipu, Diabol jeh chun kihong phauvin. Ama keipi bahkai kitum tobangin vallhum ding mi ahol in ahi.

\VS{9}Ama dounaa ding det un, chule na tahsan nauva chun hat un. Vannoi pumpia nasopiu Christian ho chu nangho banga thohgimna ato cheh u ahi.

\VS{10}Pathen'in amikhoto themna Christa Jesu jal a tonsot a loupina chu chang dinga nakouvu ahitai.

\VS{11}Amaa thaneina chu tonsot tonsot in hijing hen! Amen.


\par }{\SH Salam chaina
\par }
{\PP \VS{12}Tahsan umtah sopi Silas, nangho kom'a seiphatna kapeh, ama kithopina jal a hiche lekhathot chomcha hi naheng uva dinga kahin jih ahi. Nakom uva dinga kahin jihlona ajeh chu nang hon tua hi Pathen lungset nachan tahbeh u ahi tia tilkhouna le photchetsahna a ding ahi. Hiche lungsetna a hin ding det un.\XREF{✡}{{\XO 5:12 }{\XT{Act 15:22,40}}}

\VS{13}Hikom Rome mun'a na-houbung chanpiu le ka chapa Mark in jong chibai nahin peuve.\XREF{✡}{{\XO 5:13 }{\XT{Act 12:12,25; 13:13; 15:37-39; Col 4:10; Phile 1:24}}}

\VS{14}Christian kingailutna chun khat in khat chibai kibohto uvin. Christa Jesu a umho jouse cham-lungmon konna in na umpiu hen.


\par }