\NormalFont\ShortTitle{Obadiah}

{\MT OBADIAH

\par }{\MTB THEMGAO LEKHABU

\par }{\MTC Obadiah Themgao Lekhabu Sung Thu Umdan

\par }{\IP Edom mite leh Judah mite chu akhang khang’a kidou anahiuve. Edom mite chu, Jacob sopipa Esau chilhah ahiuvin, ama hon Jerusalem khopi kisuhset leh Judah te kisuh genthei chu alungdam piu ahi. Chukal a jong, Judah te nei leh gou ho achom peh’uva, a-engbol nah laiju ahi. Hijeh a chu Obadiah Themgao chun, Edom mite chunga demna leh themmo chansahna chu leh gihna thu asei ahi. Pakaiyin, amite bol gentheija pang Edom mite chung’a, alunghanna phu ahin lahtei ding, amoh vetlouhel ding’a gihna anei ahi. Obadiah themgaovin, amite alhamon na chu, Pathen'in asumil deh pouve, thonlouva atun kit ding ahi dan aseijin ahi.

\par }{\IS Lekhabu Sung Thu Kihop Khen Dan

\par }{\IP Old Testament sung a, lekhabu neo pen ahi. Asung thu hi, hop nia khen thei ahi. Chang 1-16 sung hi, Edom douna leh alhuh ding aseijin, Pathen'in akiletsahna’a kon akai lhuh ding aseijin ahi. Hijeh chun Edom miten Judah te gentheina chu, akipapiuvin chule Babylonte apanpiuvin ahi. Chang 17-21 sung in, Pakai thutanna nikho’a, Edom miten anatohga’u akisan cheh diu aseije. Hichu Edom mite ding’a manthahna hi ding chule Judah te dinga kihuhdohna leh kiledoh kitna hi ding ahi.

\par }{\IS Lekhabu Jihpa Chule Ajih Kum

\par }{\IP Hiche hi, Obadiah kitipan, themgao thilmua amuho, ajihdoh ahi. Ama hi milah a kilangdoh behseh lou themgao khat ahin, amin um dan chu, Pakai sohpa, tina ahi.

\par }{\IP Ajihna phat hi, 586 BC vel ahi.



\par }\OneChap {\SH Edom chunga thutanna hunglhung ding
\par }
{\PP \VerseOne{1}Hiche hi, Hatchunung Pakaiyin, Edom chung chang thu, Obadiah henga, themgao thilmua aphondoh chu ahi. Keihon Pakaiya kon thu hunglhung kajauvin, Namtin vaipi lah athupole palai khat a kisol in, “Amitakip kigosan um’un! Eiho kikou khom’u hitin, Edom douna gal satin konuhite,” tin asam tai.

\VS{2}Pakaiyin Edom dounan thu asei in, “Keiman namtin vaipi lah a, nangma kasuh neo ding, nangma don louva notthap’a na um ding ahi.”

\VS{3}Nalungsunga na kiletsahna chun na lheplhah ahitai. Ajeh chu, nangma song kulpi sunga na chengin chuleh molchunga chenna na kisemin, “Hilai mun gei a koiham eihol doh’a, eikai lha ding a” tin kiletsah tah in, na lungthimin naseiye.

\VS{4}“Amavang, muvanlai bangin nang masang tah in leng sang'inlang, ahsi holah a chenna ding buhsa jongleh chun, chukom'a kon a chu keiman nangma kaloi lhah ding ahi,” tin Pakaiyin a seiye.

\VS{5}Gucha ho chu, jan teng hung’u hen lang na chom gam’u jongleh, ama hon na nei na gou jouse ladoh chai deh pouvinte. Lengpi ga loukhoma pang hon jong, mivaicha gentheite dinga dalhah anei mong’u ahi. Ahinlah, namel maten vang nang leh na nei jouse abon’a phet gamhel diu ahi.

\VS{6}Edom gamsung, aning akoikah jouse, akholuva chuleh achom gamhel diu ahin, anei agou jouseu jong ahol doh’uva akipoh mangsoh diu ahitai. Napan khompi jouse abon’uva nang dou’va hung pang diu, ama hon, na gamsung’a kon’a nangma na hin deldoh dingu ahi. Na manthahna dinga na lhep’uva, chamna leh kitepna na sempi diu, na gol phatah tah hon jong, na kipalna ding thang nankam peh dingu, chuleh hichu nangman na hetdoh louhel ding ahi.

\VS{8}Hiche nikho chuleh, Edom gamsung pumpia, miching ho khat jong kakhen lou ding, chule Edom molsang dunga um miho hetna jouse jong ka suhmang ding ahi, tin Pakaiyin aseiye.

\VS{9}Temnan galhat pasal phapen ho jong kisu lungdonguva, kicha gam diu, chuleh Edom molsang chunga ho jong abonchaova kithat gam soh heldiu ahi.

\VS{10}Ajeh chu, nangma nasopi pa Israel chunga nakhan gitlouna ho avaltan, nang chunga jum leh jachatna dim ding chutah leh atonsot’a ding’a na kisumang ding ahi.

\VS{11}Nangman, Israel chunga gal kibol khum nikho chun, nakihet mosahin, na kidalsen, amaho chu napanpi nompoi. Gamdang mi hon, Israel te nei le gou tampi apomangun, chuleh nasatah in Jerusalem khopi chu a susetauvin ahi. Hiche a hin, nangman nasopi Israel chu melma danin nagel tai.

\VS{12}Na sopi soh changa kikaimang lai a, nangman amaho hamsetna chu, kipana nalah louding ahi. Kamiten gim hesoh athohpet’a, nangman a hamsetnau chu nakipapi louding ahi. Chuleh hiche hesoh genthei nikho’a chu, kiletsah ham-hoitho na bollou ding ahi.

\VS{13}Hitobang a kami Israel te, ahamset nikhouva, nangman agamsungu chu pumhata nalah louding ahi. Amaho hesoh gentheina chu, nangin kipana nalah louding ahi. Hiche nikho chuleh, nangman amaho nei le gou jong nachompeh louding ahi.

\VS{14}Nangma, lam kasom jousea nadin’a, Judah mi kihinsona dinga jam doh go ho, nachan’a na tha louding ahi. Ahing doh amoh chengse jong, hitobang nikho’a chu, namat’a melmate khut’a na joh dohlou ding ahi.
\XREF{✡}{{\XO 1:14 }{\XT{Isa 34:5-17; 63:1-6; Jeremiah 49:7-22; Ezekiel 25:12-14; 35:1-15; Amos 1:11,12; Malachi 1:2-5}}}

\VS{15}Keiman namtin vaipi jouse chunga thu katanna ding nikho anai tai. Nangman Israel chung a nabol bang banga, na chunga kibol ding ahi. Na thilse boldoh ga jouse, nangma luchung’a hung le chuh sohkei ding ahi.

\VS{16}Ka lhangtheng chunga, kamite ho naval

\par }{\PP lhum bang’a, nang leh akimvel’a cheng

\par }{\PP namtin vaipi, na chunguva gotna kabuh

\par }{\PP lhah’a, na don diu ahi. Namtin vaipi jouse chu kham diu, ageina lam’u kihelouva mangthah ding ahiuve.


\par }{\SH Israel galjona
\par }
{\PP \VS{17}Amavang, ajamdoh chengsen, Zion molsang chu kititkhomna a aneiyuva, hoidohna khopia anei dingu ahi. Chuleh akhopi jong chu athenga hung um ding ahi. Chuleh Israel mite hung kile kituva, anei agou hou abon’a akilo kit diu ahi.

\VS{18}Israel mite chu, meikong banga deujah diu, chuleh Edom mite vang, loujauva changkung gosa bang diu ahi. Joseph insung mite chu, Meikong leng leh meisi tobang hi ding, loujaova um jouse akahvam ding ahi. Chutia chu, Edom’a koima ahing doh umlou ding ahiuve. Hiche hi, Pakai, keiman kasei doh ahitai.

\VS{19}Chuteng, Negev gam’acheng kamiten, Edom molsang ho atoupha diu, Judah gam’a thinlhang chin’a chenghon, Philistine phaicham alo diu, chuleh Ephraim le Samaria gam’a loujao ho atoupha diu ahi. Benjamin'insung miten vang Gilead gam alo diu ahi.

\VS{20}Israel chate, migam’a soh chang ho chu, agamuva hung kilekit din u, chuleh ama hon Phoenicia gamsung le Zarephath gamsung geija atoupha diu ahi. Chuleh, Jerusalem'a kon’a, kikaimanga sahlam gam’a soh chang hon, Negev gamsung khopi ho chu, alokit diu ahi.

\VS{21}Ahing doh amoh chengse chu, Zion molsang a chetou diu, Jerusalem’akon’a Edom gamsung jousea vai apoh diu, chutah le Pakai ama tah chu leng vaipo’a hung pang ding ahi.


\par }