\NormalFont\ShortTitle{Ephesus}

{\MT EPHESUS

\par }{\MTB MITE HENGA

\par }{\MTC PAUL LEKHATHOT

\par }{\IS Christa a pankhomna

\par }{\IS Jesu Christaa gou ichan dingu aloupi jal'a akiloma hinna!

\par }{\IS Ephesus lekhabu sung thu umdan

\par }{\IP Ephesus Lekhathot hin ihinlo nau ajeh asunin ahi. Hiche lekhathot sunga hin akhang akhanga mihon thudoh ana bol jingu, “Hikom'a (vannoiya) hi ipi bol dinga uma kahim?” ti adonbutna hin nalung atijatsah thei ahi. Nalunglut em? Lekhabu hi nangma tah in kisimin. Pathen to kilhon khomna thudol ipat pan bep u ahin, chule hichu eiho phattou cheh chehna ding hung hi ding ahi ti, het angaiye. Hiche lekhathot sim'a kon hin Solchah Paul in ihinau kihetdohna le Pathen ngailutna chang ihiu kimudohna inei diu hi alunggon ahi. Nangman Pathen amihina le ami ngailutna na chunga hi atepi bei ahi ti, nahin mudoh ding ahi
Eph 1:17-23; Eph 3:15-21. Hijeh chun Solchah Paul to kithokhomin Christa a gou kichai tih umlou ahaona a Pathen houkhomna jao dingin eiseipeh uve Ephesus 3:8. Solchah Paul in Ephesus lekhathot ajihna a hin, Christa tahsan jouse Lhagaova kipumkhat hina ding thua vetsahna jatchom chom eipeuve, ti mudoh theiyin aumin ahi.

\par }{\IS Lekhathot jihpa chule ajih kum

\par }{\IP Solchah Paul in AD 60-62 don'a Rome khopia songkul atan laiya ajih ahi.

\par }{\IS Koi henga ajih ham?

\par }{\IP Hiche lekhathot hi Solchah Paul'in Asia gamkai hop a cheng, adeh a Christian ho henga akhopiu-Ephesus mun'a umho dinga ajih ahi. Ephesus khopi hi milim houna munpi (Asia sung pumpia dinga Diana apathen'u houna in) kisahna a chu numei hougut noti, mi sangkhat um uva ahi. Chujongleh Pathen ngaisahlou chihna ngailu ho thuhil ho leh lhagao kipui lamvaina doi le ai choi tamna khopi ahi. Hijeh a chu Paul hin atahsan thahho hi Christa to kipumkhat hina le mithah ahina akihet diu deina a hiche lekhathot hi anajih ahi.



\par }\ChapOne{1}{\PP \VerseOne{1}Hiche lekhathot hi Pathen lunglama Christa Jesu solchah, Paul, a kon ahi. Keiman Pathen mitheng te ho Christa Jesu a tahsan umtah a anung juiya pang Ephesus a umho henga kajih ahi.\XREF{✡}{{\XO 1:1 }{\XT{Act 18:19-21; 19:1}}}

\VS{2}I-Pau Pathen le Pakai Jesu Christa chun nangho lungsetna le cham-lungmon napeu hen.


\par }{\SH Christa jal'a lhagao vangbohna
\par }
{\PP \VS{3}I-Pakaiyu Jesu Christa Pa chu vahchoina jouse chang hen: Ajeh chu eiho Christa to hing khoma ihitah jeh uvin, Ama chun eiho hi vanmun ho a lhagao lam phattheina tinchenga eiphatthei boh u ahi.

\VS{4}Aman vannoi leiset asem masanga jong Pathen'in eingailut uva chule Christan atheng dinga eina lhendoh uva chule Amitmua suhkhel beihel'a eikoiyu ahitai.

\VS{5}Pathen'in Ama insung mi hi dinga Ahenga eipuiyu hi Jesu Christa jal'a chapa lamthua eisem theina dingu alung gonsa le alunglhaina tah ahiye.

\VS{6}Hiti chun lungsetna loupi tah Achapa a angailutna ichung uva ahin sunlhah tah jeh in Pathen chu ivahchoiyun ahi.

\VS{7}Ama mihepina le lungset themna a haotah ahina jal a Aman ichonset nau ngaidam channa le Achapa thisan a ichamlhat nau manbeiya achohdoh ahitai.\XREF{✡}{{\XO 1:7 }{\XT{Col 1:14}}}

\VS{8}Aman amihepina hi chihna le hetkhen themna jousea ichung uva ahin lhunsah ahitai.

\VS{9}Pathen'in tua hi Christa chung chang thua, atohgon thuguh chu alung lhaina tah a asuh bulhit got eiho henga aphondoh ahitai.

\VS{10}Chule hiche atohgon chu: Aphatcha Aman ijakai Christa thuneina noiya van'a hihen lei chunga hijongleh ahin umkhom sah sohkei ding ahitai.

\VS{11}Chukalval'in, eiho Christa toh hingkhoma ihitah jeh uvin, eihon Pathen a gouchan ding inei tauve, ajeh chu Aman amasanga eina lhensau ahitan, chule Aman ijakai atohgonsa dungjuiya ahin tohdoh sohkei ahitai.

\VS{12}Pathen'in ana lunggon umsa chu, eiho Judah mite hin, Christa a tahsan masate ihi jal uva Pathen chu vahchoina le loupina ipeh theina dingu ati ahi.

\VS{13}Chule tun chidang namdang nangho tah in jong, thutah, Pathen'in na huhhing nau Kipana Thupha thu chu naja tauve. Chule nang hon Christa na tahsan uva chu Aman Amaa te nahi nau nahetpeh nauva Lhagao Theng chu napeh u ahi; hichu Aman masang peh a ana thutepsa ahitai.

\VS{14}Lhagao chu Pathen'in ana thutepsa igoulo dingu chu ahi atia chule hichu aman amite hi dinga eina chohdoh sau ahitai. Hichu eihon Ama ivahchoiyuva chule loupina ipeh theina dingu ahi.


\par }{\SH Chihna le hetna dinga taona
\par }
{\PP \VS{15}Keiman nangho Pakai Jesu tahsanna a nahat u chule muntin'a Pathen mite na ngailut nau thudol kana jah a pat chun,

\VS{16}Keiman nangho jal'in Pathen thangvahna tanglouhel'in kaneiyin, nangho dingin katao jingin ahi.

\VS{17}I-Pakaiyu Jesu Christa Pa loupi tah chun lhagao lama chihna le lunggila mugilna napeh uva, hitia nang hon Pathen nahet nauva na khantou theina dingu ahi.

\VS{18}Nangho nalung sungu chu vah in alonvuh dima hitia chu nang hon khonunga kinepna loupi tah, akouho peh dinga akitepna chu nanei theina ding uva katao ahi. Aman amite chu itobang tah a haona le loupina goulo ding apeh ham ti kageldoh sah nom nahiuve.

\VS{19}Chule kataona jong hi Ama tahsan hon Pathen thaneina ichan geiya len a ham ti nahetdoh theina dingu ahiye. Hiche hi chuche thahatna chungnung chun,

\VS{20}Christa chu athi lah a konna akaithouva chule Pathen khut jetlam jabolna a Van mun'a chu atousah ahitai.\XREF{✡}{{\XO 1:20 }{\XT{Labu 110:1}}}

\VS{21}Tua hi Ama avaihoma, athuneiya, athaneiya, alamkaiya ahilouleh ipi dang hijongleh hiche vannoi sehseh a bou hilouva, amavang vannoi ahung umnalai chunga jong hinalai ahi.

\VS{22}\XREF{✡}{{\XO 1:22 }{\XT{Col 1:18}}}Pathen'in thil ijakai Christa thuneina noija akoiya chule houbung phatchomna dinga thil jouse chunga aluchanga atun ahitai.\XREF{✡}{{\XO 1:22 }{\XT{Labu 8:6}}}

\VS{23}Chule houbung chu atahsa ahin, hichu Christa in ijakaiya Amaa adimsah a, abulhinsah a achamkim sah ahitai.


\par }{\MS Thina a kon hinna



\par }\Chap{2}{\PP \VerseOne{1}Nangho khatvei chu nasei ngailou nau le na chonset nau tamtah jeh a athia nahi tauve.\XREF{✡}{{\XO 2:1 }{\XT{Col 2:13}}}

\VS{2}Nangho vannoi mite adang chengse tobanga chu chonset a hing nahiuva, Diabol thua nananun u ahin, akimulou vannoi thunei ho thununna noiya uma nanahi uve. Ama hi Pathen thua nunglou ho lungsunga natonga lhagao chu ahi.

\VS{3}Eiho jouse hitia chu ihin jiu anahin, tahsaa ilungtup hou le ichonset nau lung ngaichat ho chu juiya inahiu ahi. Eiho ihinau ngaiya chu midang dang ho tobanga eiho jong Pathen lunghanna noiya uma inahi tauve.

\VS{4}Hinlah Pathen hi khotona a haotah ahijeh in, chule Aman eingailut lheh jeh uvin,

\VS{5}Eiho ichonset jeh uva athia inahi jeng vangun, Aman Christa chu athia konna akaithou tah jeh in, hinna chu Aman eipeh u ahitai (Nangho hi Pathen lungsetna jal'a bou huhhing nahiu ahi).

\VS{6}Ajeh iham itileh Aman eiho thinaa kon'in Christa to eikai thou tha tauvin, chule Ama toh vanmun hoa eitou sah tauve, ajeh chu eiho Christa Jesu to hing khoma ihitauve.

\VS{7}Hitia chu Pathen'in ahunglhung ding khanghoa alungsetna atepi bei haosatna chu avetsahna a chule ichung uva hepina chu eiho jouse dinga athilbol jouse chu Christa Jesu a eimu sah u ahitai.

\VS{8}Nanghon na tahsan pet uva chu Pathen'in alungsetnaa na huhhingu ahitai. Chule nang hon hichu na kithang-atpi theiyu ahipoi, Pathen a konna thilpeh khat ahiye.

\VS{9}Huhhingna hi thilpha iboldoh jal uva tohman'a eiki peuva ahipoi, hitia hi ilah uva koima akisonpia aumlouna dinga ahi.

\VS{10}Ajeh iham itileh eiho Pathen khutsoh ihiuve. Aman eiho Christa Jesu a athah a eisemu hi, Aman masanga pat a eiho dinga atohgon thilpha ho chu iboldoh theina dingu ahi.


\par }{\SH Christa jal'a tipum khat
\par }
{\PP \VS{11}Nangho chidang namdang ten gampam mi nahiu sumil hih un. Nangho hi chep kitanlou Pathen tahsanlou tia Juda miten nakouvu ahi, acheptanu kisonpia neiya, hichun atahsa uva bou amelchihna uma, alhagaovu vang hilou ahi.

\VS{12}Chuche laiya chu nangho Christa beiya nana hin'u ahi. Nangho Israel namsung mia konna khendoh a pamse nahiu ahin, chule nang hon Pathen'in amaho toh akitepnaho chu nana hepouve. Nangho hiche vannoiya hi Pathen neilou le kinepna nei louva nahinu ahi.

\VS{13}Hinlah tua hi nangho Christa Jesu to nahin khomu ahitai. Khatvei chu Pathen a konna gamla tah nahiu ahin, tuavang hi Christa thisan jal'a Ama kom'a kipui naiya nahi tauve.

\VS{14}Ajeh iham itileh Christa chun eiho henga cham-lungmon ahin pohlut ahitai. Aman Juda mite le chidang namdang te kikah a kikhenna daltan abanglai a panga chu Atahsa tah a thingpel chunga khat a agopkhom soh ahitai.

\VS{15}Athina a kon chun aman chidang namdang te hoptha lou hiche chonna dan ho chu achaina asem ahitai. Aman hiche abollona ajeh chu Judah te le chidang namdang te kikah a kichamna umsah a anamni uva konna mithah khat semdoh ding ati ahi.\XREF{✡}{{\XO 2:15 }{\XT{Col 2:14}}}

\VS{16}Anilhon a chu tipum khat a agopkhom theina dinga Christa chu ania dinga thingpel a thia, chujala chu nam thah asemdoh a, chule aniu kah a kitomona chu asuhmang ahitai.\XREF{✡}{{\XO 2:16 }{\XT{Col 1:20}}}

\VS{17}Aman hiche kichamna thupha chu Amaa konna gamla tah a um chidang namdang mi nangho henga, chule anailama um Juda mite henga ahin lhut ahitai.\XREF{✡}{{\XO 2:17 }{\XT{Isa 57:19}}}

\VS{18}Tua hi eiho jouse hi Christan eibolpeh u ahitah jeh a, hiche Lhagao Theng vanga chu Pa henga ihung theiyu ahitai.

\VS{19}Hitia chu tua hi chidang namdang mi nangho hi kholgam mi le gampam mi hitalouva, Pathen mitheng te jouse toh agam mi hina nanei khom'u ahitai. Nangho Pathen insungmi chu nahi tauve.

\VS{20}Akigoma eiho hi Ama in chu ihiuvin, solchah ho le themgao ho bulphuna a chu kisadoh a ihiuve. Inninga songpia panga chu Christa Jesu Ama tah ahi.

\VS{21}Eiho chingthei tah a Amato kijopmat a ihiuvin, Pakai dinga Hou-In theng khat ihiuve.

\VS{22}Ama vanga chu chidang namdang nangho jong Pathen'in alhagaova chenna in'a anei chu nahi tauve.




\par }\Chap{3}{\SH Vannoi chidang namdang te dinga Paul natoh
\par }
{\PP \VerseOne{1}Hicheng jouse hi, Christa Jesu a sohchang Paul, keiman, chidang namdang nangho phatchomna ding kagelna ahi.

\VS{2}Gah ngaito dia kiloma chu, Pathen'in alungsetna homjal dinga mopohna keima eipeh hi chidang namdang nangho henga ahin lhut ahi naheuvin ahi.

\VS{3}Keiman agomlama kana jihna a, Pathen'in athuguh alunggon chu keima eihetsah ahitai.

\VS{4}Keiman kajihsa nasim uva kon chun, Christa a hiche tohgon thua ka hetgil dan hedoh thei tauvin nate.\XREF{✡}{{\XO 3:4 }{\XT{Col 1:26,27}}}

\VS{5}Hiche hi khang masa ho'ah Pathen'in ana phongdoh pon, hinla tun a Lhagao jal in Aman asolchah thengho le themgao ho henga hiche hi ahin phongdoh tai.

\VS{6}Chule hiche hi Pathen lunggon ahi: chidang namdang le Juda mite Kipana Thupha tahsan Pathen chate ho chun ahaona gou chu kibang chet a chang ding ahiuve.

\VS{7}Ani lhona chu tipum kibang ahigel lhonin, chule ani lhona phattheina thutep chu chang gel ahi lhon hi Christa Jesu a ahi jal jeh ahi.

\VS{8}Keima Pathen mite lah a imacha hiloupen hijeng jonglehng, Aman Christa a gou kichai tih umlou chidang namdang ho seipeh dinga alunggon chu lungset mana keima heng ahin lhut ahitai.

\VS{9}Keima hi hiche thuguh tohgon um chu mitin seipeh dinga eikilheng doh ahin, Pathen ijakai sempa chun, atil abula pat a aguh a akoisa ahitai.

\VS{10}Hiche ho jousea Pathen lunggon chu houbung mangcha a, chihna a van munhoa ahaona chu mutheilou vaipoho le athunei ho jouse henga phondoh ding ati ahi.

\VS{11}Hiche hi tonsot a atohgon ahin, hichu Christa Jesu I-Pakaiyu jal'a atohdoh ding ahi.

\VS{12}Christa jal leh Ama itahsan jal uva, tua hi eiho lungngam tah leh kisong tah a Pathen angsung ilut theiyu ahitai.

\VS{13}Hijeh chun, hiche mun a keima chungthu kikholna ho jeh hin lunglha hihbeh un. Nangho jeh a keiman kagim thoh hi nang hon sahtah nahiu kihet un.


\par }{\SH Pathen mi ngailutna het ding
\par }
{\PP \VS{14}Hiche ho jouse hi kagel chun, keima ka dilsun, Pa henga ka taovin ahi.

\VS{15}Ama hi van chunga hihen, leiset chunga hijongleh ijakai sempa ahi.

\VS{16}Keima kataona chu ahileh, aloupina, a Lhagao Theng a konna aman nangho sunggila konna thahatna beitih nei louva napeh dingu hi ahi.

\VS{17}Chutengleh Christa chun Ama na tahsan jal jeh uva na lungsung uva achen theina ding ahi. Pathen ngailutna a chu na jungkho uva chule na hatdohna ding uvin thuh tah in kivuilut un.

\VS{18}Chule nang hon Pathen mite jousen anei dingu ahi bangin, tahsan theina thaneina chu neiyun–Angailutna chu ichan geiya len a, saova, sanga, chule thuh a hitam!

\VS{19}Nanghon Christa ngailutna hi tepkha teiyun! hiche hetchet ding chu hetjoujai hi hih jongleh. Chutengleh hinkho bulhingset pum chule Pathen a konna thilbol theina puma nakisem pilhing diu ahi.

\VS{20}Tun loupina jouse chu, athilbol theina hattah a konna isung uva natong'ah, ithumu ahilou le igel'u kalval a hetjoujai hilou subulhit thei, Pathen a hita hen.

\VS{21}Houbung sunga chule Christa Jesu a chun akhang khangin, atonsot tonsot in loupina ama a hijing tahen, Amen.




\par }\Chap{4}{\SH Lhagaova pumkhat hina
\par }
{\PP \VerseOne{1}Hiche jeh chun, Pakai kin bolna a sohchang keiman, Pathen'in nakouvu ahitah jeh in, nakikou nau totoh in chonun tia nakom uva katao ahi.

\VS{2}Phatseh in kineosah un chule lungneng un. Khat chu khat chungah thohhat un, na ngailut nau jaljeh in khat in khat suhkhelna a kihepito cheh un.\XREF{✡}{{\XO 4:2 }{\XT{Col 3:12,13}}}

\VS{3}Lhagaova pumkhat hina dingin kiseh un, khat le khat chamna in kikan khomun.

\VS{4}Ajeh chu nangho hi khonunga loupina kinem'a kikou nahi bangun, tipum khat ahin chule Lhagao jong khat ahi.

\VS{5}Pakai khat, tahsan khat chule baptize chan khat bou ahi,

\VS{6}chule Pathen khat le Pa chu ima jouse chung vum'a uma ahin, chule ima jousea uma ahiye.

\VS{7}Hiti chu hijongleh, Aman eiho khat cheh hi manbei thilpeh aguntah chu, Christa hong phalna jal in, eipe cheh uvin ahi.

\VS{8}Hijeh chun Pathen Thubun aseiyin, “Ama achung sang lama akaltou chun, sohchang ho apuiyin chule Amite chu manbei thilpeh ho ape in ahi,” akiti.\XREF{✡}{{\XO 4:8 }{\XT{Labu 68:18}}}

\VS{9}Melchih in, “Ama akaltou chun” kiti hi hiche hin Christa chu vannoi anoinung lama gakumsuh a ahi tina jong ahi.

\VS{10}Chule Ama agakumsuh a chu vanho jouse sanga jong sang joa kaltouva ahi, hitia chu Aman vannoi pumpi hi Ama tah in adimset sah ahi.

\VS{11}Tun hiche ho hi Christa in a houbung dinga manbei thilpeh a apeh ahi: Solchah ho, Themgao ho, Kipana Thupha lhangsam ho, Chinghoi Kaihoi ho chule Mihil ho ahiuve.

\VS{12}Amaho amopoh nau chu Pathen mite chu Pathen natohna a pang ding chule Christa tipum, houbung chu sahdohna dinga ahi.

\VS{13}Hiche hi eiho iboncha uva chutobang tahsanna a kipumkhat a chule Pathen chapa hetna lama Pakaiya ipilhin theina ding uva, Christa a idim uva chule chamkimna a ichejompeh theina dingu ahi.

\VS{14}Chutengleh eiho chapang ho banga pilhing louva iumlou dingu ahitai. Eiho hi thuhil thah hui hung nung tobang ahung ho chun eimut lonle le lou dingu ahitai. Eiho hi mihon jouva eihin duha bol tengu leh thutah banga chingthei tah a asei dingu ahi.

\VS{15}Chusangin, eihon thutah chu ngailutna neiyin seiyu hite, imalam jousea khangtouva Christa (Houbung Luchang), Atipum (Christa tahsa) dinga ihi theina dingu ahi.

\VS{16}Aman atipumpi chu chamkim keiya asuhto sohkei ahi. Tibah hon ama ama kin hoitah a akibol cheh uva ahileh hiche hin tibah dang jong akhantou sah ahi, hitia chu tipumpi chu damthei le khangtouva chule ngailutna dimset hiji ahi.\XREF{✡}{{\XO 4:16 }{\XT{Col 2:19}}}


\par }{\SH Christa jal'a hinkho thah
\par }
{\PP \VS{17}Pakai thuneina a hiche hi kasei ahi: chidang namdang ho bolngai bangin bol tahih un, ajeh chu amaho tah kinepna beiya lungnoh phah bep ahiuve.

\VS{18}Alunggelu muthim lhangkhal kiheh ahin, amaho Pathen'in hinkho apehna uva kon'in akihei mangun, Pathen'in amaho apeh u lungthim chu akhah chah un chule Ama dounan alungu atahsah cheh un ahi.

\VS{19}Ama hon jachat lam jong ahepouve. Amaho tahsa lung ngaichat nan ahing uvin chule thenlouna lam jousea akipeuvin ahi.

\VS{20}Hinlah hichu Christaa konna nakihilu ahipoi.

\VS{21}Nanghon Jesu thu najah u ahitan, chule Amaa konna thutah chu kihil'a nahi tauve.

\VS{22}Na chonset luiyu chonna le masang na hinkhou thenlouna lung ngaichat le duha lhahna chu pailha uvin.\XREF{✡}{{\XO 4:22 }{\XT{Col 3:9}}}

\VS{23}Chusangin, Lhagao chun nalunggel ule na ngaito nau suthahjo hen.

\VS{24}Na chonna u athah Pathen lim tobang pu–chonpha tahbeh le atheng chun kivonun.\XREF{✡}{{\XO 4:24 }{\XT{Col 3:10;
}}{\XT{Semtilbu 1:26}}}

\VS{25}Hijeh chun jousei pailha tauvin. I-heng le ikomho henga thutah chu seitau hite, ajeh chu eiho jouse hi tipum khat a chu jaova ihi sohkei uve.\XREF{✡}{{\XO 4:25 }{\XT{Zechariah 8:16}}}

\VS{26}Chule chonset sodohna lunghan chun na thunun da tauhen. Nalunghan pet pumin nisa kilhum khum sah hih un.\XREF{✡}{{\XO 4:26 }{\XT{Labu 4:4}}}

\VS{27}Ajeh chu lunghanna hin Diabol dinga pansatna apeh ahi.

\VS{28}Gucha nahi leh, guhchat ngajengin. Chusang chun, nakhut teni chu thilpha hatoh nan mangchan, chujou teng angaicha ho chu hongphal tah in pen.

\VS{29}Pao ngeilou le thuphalou seihih in. Nasei chasun chu apha le aphachom ding hihen, hiti chun nathusei ngaiho dinga kitilkhouna sohdoh hen.

\VS{30}Na hinkho mandan u chu Pathen Lhagao Theng lung himosahna hida hen. Aman Amaa mong monga lhatdamna nikhoa nangho huhhingna channa ding uva na melchih u ahitai.

\VS{31}Lungdam louna jouse, lungsat, lunghan, thungailou sei, chule seiset oimona, chule chonchan phalou jouse chu paimang un.

\VS{32}Chusangin, khat le khat kilungsetto cheh un, lungneng un, khat le khat kingaidam touvin, Christa in nangho na ngaidam bang uvin ngaidamun.\XREF{✡}{{\XO 4:32 }{\XT{Col 3:13}}}




\par }\Chap{5}{\SH Khovah chate bangin chon un
\par }
{\PP \VerseOne{1}Hijeh chun imalam jousea Pathen umchan jomun, ajeh chu nangho Ama deilhen chate nahiuve.

\VS{2}Ngailutna dimset hinkho mang uvin, Christa in avetsahna nung chu juiyun. Aman eingailut uva, chule Ama tah hung kipedoh a Pathen a dinga gimnam tuiya kipedoh a ahitai.\XREF{✡}{{\XO 5:2 }{\XT{Potdohbu 29:18; Labu 40:6}}}

\VS{3}Nalah uva jonthanhoina, thenlouna, ahilouleh chipset umda hen. Hitobang chonsetna ho hin Pathen mite lah a mun aneipoi.

\VS{4}Phatchomna bei thusim seiho, ngol-hoi thusei, alam louva totnaho-hiche ho hi nangho hina ahipoi. Chusangin, Pathen thangvahna sohjo hen.

\VS{5}Nahet chet diuva pha chu–jonthanhoi, thenlouna, ahilouleh michipse ho Christa le Pathen Lenggam lut louding ahiuve. Ajeh chu michipse kiti hi milim hou ahin, hiche vannoi thil ho hi pathen a anei ahitai.

\VS{6}Hiche chonset hoa kithem chan ho duhan lhahih hel un, ajeh chu Pathen lunghan chu Ama seingailou ho jouse chunga chu ding ahi.

\VS{7}Hiche mihon thil abol nauva hin jao hihbeh un.

\VS{8}Ajeh chu nangho khatvei chu muthim lhangkhal kiheh leu lah a uma nana hiuvin, hinla tun nang hon Pakaiya konna vah chu naneiyu ahitai. Hijeh chun vah mite hin'in hing uvin.

\VS{9}Ajeh chu hiche vah nasung uva konna hungvah doh chun apha le adih chule thutah ahin hindoh sah ding ahi.

\VS{10}Pakai lunglhaina ipi ahi chu chingthei tah in holdoh un.

\VS{11}Phatchomna bei agiloupa le muthim natoh hoa chun pan lahih un, chusangin sosal jouvin.

\VS{12}Pathen ngaisah lou hon guhthima athilbol hou hi sei dinga jong jachat umtah ahi.

\VS{13}Hinlah amaho lungput phalou chu achungu vah'in ahinsal tengleh kilang doh ding ahi.

\VS{14}Ajeh chu vah in ijakai atahlang ding ahi. Hiche jeh a hi hitia hi kiseiya ahi, “Vo ihmumil, athilah a kon'in thoudoh in, chule Christa in nangma na salvah ding ahi.”

\VS{15}Hijeh chun itobang hinkho mang nahiu ching theiyun. Mingol ho tobangin hinkho mang hih un, achingho tobangin hingjo uvin.

\VS{16}Tulai nikho phalou lah a hin phat kijenpet cha hi mang themun.\XREF{✡}{{\XO 5:16 }{\XT{Col 4:5}}}

\VS{17}Lung geltoh louvin chon hih un, hinla Pakaiyin ipi nabol ding uva adei chu hedoh un.

\VS{18}Lengpitwi donkham hih un, ajeh chu hichun na hinkhou amah thah sah ding ahi. Chusangin, Lhagao Thenga dimset un.

\VS{19}Vahchoina laho le Pathen houna la chule lhagaolam laho nangma ho lah a sauvin, chule na lunggilun Pakaiya tumging to thon sauvin.\XREF{✡}{{\XO 5:19 }{\XT{Col 3:16,17}}}

\VS{20}Chule imalam jousea Pa Pathen chu I-Pakaiyu Jesu Christa minin thangvah un.


\par }{\SH Pasal ho le ajiteu
\par }
{\PP \VS{21}Chule akalvalin, Christa jana jal in khat chu khat thua kitulut un.

\VS{22}Nute ho, Pakai thua nung tobangin najipa teu thu thun nungun.\XREF{✡}{{\XO 5:22 }{\XT{Col 3:18; 1 Pet 3:1}}}

\VS{23}Ajeh chu jipa khat chu Christa Houbung luchang ahi tobanga jipa chu ajinu dinga aluchang ahi. Ama hi Atahsa pum, hichu Houbung Huhhingpu chu ahije.

\VS{24}Houbung Christa thua nung ahi bangin, hitobangma chun nute ho jong najipa teu thunoiya imalam jousen umun.

\VS{25}Chule nangho pate hon, Christa in Houbung angailut tobang chun, najinu teu chu ngailu uvin. Aman amanu dinga ahinkho apeh a\XREF{✡}{{\XO 5:25 }{\XT{Col 3:19; 1 Pet 3:7}}}

\VS{26}amanu chu athen'a chule angimsel na dinga Pathen Thu le baptize kibol'a konna asilngim ahi.

\VS{27}Hiche aman abol hi amanu hi Amaa dinga loupi tah Houbung chu ahia anenlai, ahilouleh akohlai, ahilouleh adang nolna thei mun umlouna dinga abol ahi. Chusanga, amanu hi atheng le nolna bei hi ding ahije.

\VS{28}Hitobangma chu, jipa te hon jong ajinu teu chu atahsau banga angailut dingu ahi. Ajeh chu mihem khat ajinu ngailua chun ama tah kingailua ahi ti avetsah e.

\VS{29}Christa in a houbung avettup tobang chun koiman ama tahsa ahotbol ngaipoi, chusangin avah jingin chule avetup jinge.

\VS{30}Chule eiho Ama tipuma atibah ho ihiuve.

\VS{31}Pathen Thubun asei tobangin, “Pasal in apa le anu adalhah a, chule ajinua beh ding ahi, chule ani lhona khat a kigom khom lhon ahitai.”\XREF{✡}{{\XO 5:31 }{\XT{Semtilbu 2:24}}}

\VS{32}Hichea hi thuguh kidang tah uma ahi, hinla hichea hi Christa le houbung khat ahina vetsahna ahi.

\VS{33}Hijeh a hi avel'a kasei ahi, pasal khat cheh in ama tah akingailut tobanga ajinu chu angailut tei ding ahi, chule jinu chun ajipa chu aja ding ahi.




\par }\Chap{6}{\SH Thua nun chule ngailutna
\par }
{\PP \VerseOne{1}Chate ho, Pakaiya nahi tah jeh uvin nanu le napa teu thun nungun, ajeh chu hiche hi thil dih bol ding dol chu ahi.\XREF{✡}{{\XO 6:1 }{\XT{Col 3:20}}}

\VS{2}Napa le nanu jabolin. Hiche hi thutepto kigoma thupeh amasa ahi.\XREF{✡}{{\XO 6:2 }{\XT{Potdohbu 20:12; Danbu Ni Na 5:16}}}

\VS{3}Nangman napa le nanu najabol a ahileh, “nangma dinga thil ijakai hoi le pha hung hi ding, chule leiset chunga hi na hinkho sot ding ahi.”

\VS{4}Pate ho, nachateu chu sasahna nanei nauva konna lunghan sahna bol hih un. Chusangin, Pakaiya konna thununna le thuhilnaa seilet sah jouvin.\XREF{✡}{{\XO 6:4 }{\XT{Col 3:21}}}

\VS{5}Soh ho, leiset a na pakai teu phatah a jabolna le ginna nei pumin athu uva nungun. Nanghon Christa najen ding bangtah u chun jenun.\XREF{✡}{{\XO 6:5 }{\XT{Col 3:22-25}}}

\VS{6}Amaho chun na vet-vet pet bouva hilouvin, phat jousen lunglhaisah un. Christaa sohchang nahi jal un, Pathen lunglam chu nalung pumpi uvin bol un.

\VS{7}Halpel in na tongun, miho dinga hilouvin Pakaiya dinga natong hijouvin.

\VS{8}Geldoh un, Pakaiyin thilpha bol jeh a, eiho khat khat cheh hi tohman eipeh cheh dingu ahi, soh hihen, achamlhat ah hijongleh,

\VS{9}Hitobangma chun pakaiho, nasoh teu chu hitima chun bol un. Amaho chu hutum-gihsal bol hih un, nang hon nani lhona van'a Pakai khat naneiyu ahi geldoh un chule Ama chun koima maipha avepoi.\XREF{✡}{{\XO 6:9 }{\XT{Col 4:1;
}}{\XT{Danbu Ni Na 10:17; Col 3:25}}}


\par }{\MS Pathen Galvon

\par }{\PP \VS{10}Achaina keiyin: Pakaiya chule athahat thilbol theinaa chun hat un,

\VS{11}Pathen galvon ho jouse kivonun hitia chu Diabol duha tintang ho nanan jou sohkeina diu ahi.

\VS{12}Ajeh chu eiho tahsaphe le thisanpua melma to chun kidouva ihipouve, hinla agilou vaipo hotoh chule mutheilou vannoiya athuneiho toh, hiche vannoi muthim lah a hattah a thanei vaipo hotoh, chule vanmun hoa lhagao gilou engse hotoh kidouva ihiuve.

\VS{13}Hijeh a chu, nikho phalounia melma chu na doujou theiyuva, na lethuh jouna dingun Pathen galvon chengse panun. Chujongleh gal akichai jouva jong nangho na dindet jom jingna dingu ahi.

\VS{14}Nadin nauva chun pang det un, thutah konggah in kigah un, chule tipum chu Pathen chonphatna galvon in kivonun.\XREF{✡}{{\XO 6:14 }{\XT{Isa 11:5;
}}{\XT{Isa 59:17}}}

\VS{15}Kipana Thupha a konna bulhingset a kigosadema naum theina dingun chamna chu kengchot in kiseuvin.\XREF{✡}{{\XO 6:15 }{\XT{Isa 52:7}}}

\VS{16}Hicheng jouse chungvuma chun, Diabol meikou thalchangho chu suhmitna dingin tahsan lumdal chu dom sangun.

\VS{17}Huhhingna chu lukhuh in neiyun, chule Lhagao chemjam Pathen Thu chu panun.\XREF{✡}{{\XO 6:17 }{\XT{Isa 59:17}}}

\VS{18}Lhagaovin phat bih nei jousea le thilsoh jousea tao jingun. Limgeh chan um jingun chule muntin'a mitheng te ho jouse dingin na taona uva pangdet jingun.

\VS{19}Chule keima dingin jong taovun. Pathen'in aphat phat cha thu ho eipeh a ngamtah a Pathen thuguh Kipana Thupha alunggon chu Judah mite le chidang namdang ho jouse ding ahi hi ka hilchet theina dingin.

\VS{20}Keima Pathen palai kahi naa, hiche thu kaseiphong jeh a thihkhaova kihena kahi. Hiti ahijeh chun, Ama dinga kaseiphong dingdola lung ngamtah a kasei jing theina dingin nei taopeh un.


\par }{\SH Akhumkha taona
\par }
{\PP \VS{21}\XREF{✡}{{\XO 6:21 }{\XT{Col 4:7,8}}}Tychicus hin keiman ipi kabola chule itobanga kimanchahna kanei ahi thudol bulhing keiya na seipeh dingu ahinai. Ama hi Pakai natohnaa sopi deitah le kithopi pha tahsan umtah ahi.\XREF{✡}{{\XO 6:21 }{\XT{Act 20:4; 2 Tim 4:12}}}

\VS{22}Ama naheng uva dinga kahinsol lona ajeh hi-nangho tilkhou ding le keiho ikatiu hetsah ding kagelkhoh u ahi.


\par }{\PP \VS{23}Kasopi deitahte ho, cham-lungmon konna in naumpiu hen, chule Pa Pathen le Pakai Jesu Christa chun ngailutna le kitahna napeuhen.

\VS{24}Pathen milungsetna chu tonsot in I-Pakaiyu Jesu Christa ngailuho jouse chunga umhen.


\par }