\NormalFont\ShortTitle{Jonah}

{\MT JONAH

\par }{\MTB THEMGAO LEKHABU

\par }{\MTC Jonah Themgao Lekhabu Sung Thu Umdan

\par }{\IP Jonah Themgao Lekhabua kon hi nagel phah loubeh lamkhat nasim doh ding ahi. Ajeh chu kithana, hunam’a kisuhset, hem le thal tho’a gucha michom: Hitobang chondan hi angaija umlou, hichu mimal chung hijongleh gimbolna peh ding thudol aseijin ahi. Hinlah Pakai mi ngailutna hi miphalou chunga jong aum’e ti thudol jong muchet ahi. Hichea kon hin, Pathen mi ngailutna jal-a hitobang miphalou ho chung jenga jong hi, iboncha uva ngailutna ineidiu ahiti, i-jildoh theijun ahi.

\par }{\IP Chule hiche lekhabua hin Pathen'in mijouse angailu’e tihi athupipen a mudoh ahi. Itobang phatlouna hijongleh ngaidamna bukimsel in angaidam in ahi. Ajeh chu Jonah lekhabua kon'in Pakaiyin huhhingna thupha jaloute jahsah ding le seiphong peh ding adeisah’ dan thudol muchet ahi.

\par }{\IS Lekhabu Jihpa, Ajih Kum Chule Koi Henga Ana Jih Ham?

\par }{\IP Hiche lekhabu hi Jonah themgao in Jeroboam II lal lai 785-750 BC sunga anajih ahi. Pathen mi ngailutna hi ama doute heng’a jong seiphong le dinga Pakaiyin a-themgaote ho ana manchah ahi.



\par }\ChapOne{1}{\SH Jonah Pakaiya Kon Ajam
\par }
{\PP \VerseOne{1}Amittai chapa Jonah kom'a h Pathen thupeh ahunglhungin,
\XREF{✡}{{\XO 1:1 }{\XT{2 Lengte 14:25}}}

\VS{2}Kipat dohin lang Ninevah kiti khopi lentah a khun gihna thu gaphongdoh tan ajeh chu amite’u gitlouna hi kamu chen tan ahi.

\VS{3}Ahinlah Jonah akipat dohin Pakaiya kon'in akihei mangin Joppa kongkai munlanga achen kong sunga alut in atou man apen Tarshish lam jonin akitoltan ahi.

\VS{4}Ahin Pakaiyin twikhanglen chunga chun huipi hattah in ahin nun sahin kong suhkeh theileu chun hui le go nasatah in ahin nuhtan ahi.

\VS{5}Kong sepai ho chu thina khop hellin akichatauvin, lung lengvai pumin ama ama Pathen ngehnan ataovun, chuleh kong jankhaina ding chun kong sunga kon chun thil gehsa ho chu aseplha tauvin ahi. Ahinlah Jonah chu kong indan noinung penna akum lhan ana lummin kho helou khopin ana imu lhatan ahi.

\VS{6}Hichun kong sepai lamkai pa chun Jonah chu aga mudohin ajah a “A imupa ipi nangaito hitam thoudoh in na Pathen henga tauvin chutileh aman ithigam nadiuva konna hi eihuhdoh theidiu ahi” ati.

\VS{7}Hiti chun amaho akihouvun, khaije hiche vangsetna hi eiholah a koipen jeh hi ding ham vang veuhite akitiuvin, vang avetauvin ahileh Jonah chunga chun achu tan ahi.

\VS{8}Hichun ama hon Jonah kom'a ipi jeh a hitobang vangsetna hi ichung uva chu hitam? Nang koi nahim? Ipi na tong na him? Hoiya konna na hung ham? Koigam mi nahim? tin adong tauvin ahi.

\VS{9}Jonah in adonbutin, keima Hebrew mi kahin, Leiset leh Twikhanglen semma van Pathen ging jinga um mi kahi ati.

\VS{10}Jonah chun Pathen na konna hung jamduha ahi chu a seidoh phat in amaho aha kichat behsehun, epi na bolkhel hitam atiuvin ahi.

\VS{11}Twikhanglen chu aha khoh cheh cheh phat chun ama hon nang hi i-nalo uleng hiche Twikhanglen hi thip thei ding ham atiuvin ahi.

\VS{12}Hichun aman amaho kom'a chun keima hi nei dom sangun lang Twikhanglen'a hin neiseplut leu chun hichi twipi kinong hi tang tante “Ajeh chu hiche twipi kinong hi keijeh ahi” ati.

\VS{13}Ahijeng vang'in ama hon ajo kham chanun kong chu leigo langa toldoh tei ding agongun ahinlah Twikhanglen kinong chu akhoh cheh jotan,

\VS{14}Hijeh chun amaho Jonah Pathen kom'a chun ataovun “Vo Pakai nei lungset unlang hichi pa chonset jeh'in nei sumang hihun chuleh heche pan thina ato jeh'in keiho mo neipehihbeh un, O Pakai nangin hichi mipa jeh a hi hitobang thilse hi nasohsah ah bouve ti kahe tauve” atiuvin ahi.

\VS{15}Hichun kongtol hon Jonah chu aman’un aselhahuva ahileh Twikhanglen kinong hoise tah chu athipchet jeng tan ahi.

\VS{16}Kongtol ho chun Pakai thanei dan chu amudoh phatun akichalheh jingun pumgo thilto abolun kitepna anei tauvin ahi.

\VS{17}Hichun Pakaiyin Jonah val lut dingin nga lentah khat ana gongin hiti chun Jonah chu hiche ngapi sunga chun nithum le janthum atham tan ahi.
\XREF{✡}{{\XO 1:17 }{\XT{Matt 12:40}}}




\par }\Chap{2}{\SH Jonah Hoidohna Dia Atao
\par }
{\PP \VerseOne{1}Hiche ngapi oi-sunga kon chun Jonah ataovin,

\VS{2}Hiti hin aseijin ahi. Hitobanga hahsatna kato sung hin, keima Pakai henga kataovin Aman ka taona eisanpeh in ahi. Hiche thina lhankhuh tobanga konna nangma kahin kouvin Pakai nangman neihouvin ahi.

\VS{3}Nangin twipi thuhtah lah a nei sonlut in, keima Twikhanglen lailunga kalhalut tai, hiche twipi chun eilonvuhin na twipi kinong gimnei noija hin neivui tai.

\VS{4}Chujou chun Pakai nangin nanga kon'in neipai dohin, ahijeng vang'in keiman na Hou-In thenglam kahin ngat kit ding ahi.

\VS{5}Na Twi kinong noija kalhaluttan chule hiche twipi hin eichup tan ahi. Twipi chun kapum pin eitom soh tai.

\VS{6}Molsang bul geijin ka kikholuttan akelkot kikhah jing leisetin eikhen khum tan, ahin O Pakai, Pathen nangin hiche kokhuh a kon hin nei huhdoh tan ahi!

\VS{7}Ka hinkho hi alamvai teng Pakai nangma ka hin gel doh jin, lunggil tah’a katao na Hou-In sunga ahung lutjin ahi.

\VS{8}Semthu pathen dihlou hou hon na mi hepina jong anung sun jitauve.

\VS{9}Keiman vang nanga din thangvahna la sa pumin nanga dingin kiphaldoh jinging kating, ka kitepna sa ho jong molso jing ding, ajeh chu huhhingna hi Pakai nanga kon bou ahi.

\VS{10}Hiche jou chun Pakaiyin nga chu thu apen ahileh Jonah chu tolgo chunga alohdohtan ahi.




\par }\Chap{3}{\SH Jonah In Thu Alhangsap
\par }
{\PP \VerseOne{1}Anivei channa in Jonah kom’a Pathen thu ahunglhung kit tan,

\VS{2}“Kipatdohin lang khopi lentah Nineveh a chen lang akhopi mite kom’a keiman nang kom’a ka seipeh sa thu hi gasam phongtan atin, ahi.”

\VS{3}Hiti chun Jonah akipat dohin Pakai thupeh dungjuijin Nineveh langa achetan ahi. Nineveh hi khopi lentah ahin nithum lam kijot ahi.

\VS{4}Jonah chu akhopi sunga alut in nikhat lhingset ajot pan tan ahi. Hichea chun Jonah in, “Ni somli jou tengleh Neniveh khopi hi akup athalla kileh ding ahi!” tin asam phong tan ahi.
\XREF{✡}{{\XO 3:4 }{\XT{Matt 12:41; Lk 11:32}}}


\par }{\SH Nineveh Khopi Miten Atansan-U
\par }
{\PP \VS{5}Hichun Nineveh mipiten Pathen thupeh chu atahsanun aneo pen’a pat alen pen geijin an angolun khaodip pon akisilun alungkhamna’u chu aphong doh tauvin ahi.

\VS{6}Nineveh lengpan Jonah thusei chu ajahdoh phat in alaltouna a kon'in ahung kum lhan alengpon loupi chu ahohlhan khaodip pon chu akisilin ahi.

\VS{7}Hichun lengpa leh amilen amilal ten thupeh khat khopi sung pumpia aphongdoh un mihem hihen lang gancha ho hijongleh anneh twidon abollouhel ding ahi.

\VS{8}Mihem hihen gancha hijongleh lunggim lunghem pum’a, Pathen a lunggil tah a taona iman diu pumhatna natoh leh ithilse bol nauva konna ikihei mang ding’u ahi, tin a phongdoh tan ahi.

\VS{9}Ijeh innem itileh, Pathen jengin jong alung hin heijin tin eisuhgimna diuva kon’a eihin dohsah jing theiju ahi, atiuvin ahi.

\VS{10}Hitobang thil abol’u chu Pathen'in amudoh a itobang tah a thilse bolna a konna kihei manga kingai tom’a hiuvem ti amudoh phatin alung aheitan achung uva lhunsah dinga aseisa thilse chu abol datan ahi.




\par }\Chap{4}{\SH Jonah Lunghan, Pathen Mingailut
\par }
{\PP \VerseOne{1}Pathen'in atohgon akhel chun Jonah alungnopmo sahlheh jengin hatah in alunghangin ahi.

\VS{2}Hijeh chun aman Pathen henga alungnop mona aphongin Pakaiyin a ka kipat doh masanga kana sei hilou ham? Hiche jeh a hi Tarshish lamma kache hilou ham, ijeh-inem itileh Pathen nangma hi lungset them, hepi them, lunghangvah lou, longlouva lungsetna nei jing Pathen thilse bol louva lunghei kit ji Pathen na hiti kahet jing sa nahi, ati.
\XREF{✡}{{\XO 4:2 }{\XT{Potdohbu 34:6}}}

\VS{3}Hijeh chun Pakai ka hinkho hi keija kon'in lamang tan, kei dingin hin sangin thi aphajo tai.
\XREF{✡}{{\XO 4:3 }{\XT{1 Lgt 19:4}}}

\VS{4}Chujou chun Pakaiyin “Hitia na lunghang jengpi hi dih na kisah hinam atin ahi”.

\VS{5}Hijeh chun Jonah chu khopi a kon'in solam’a apotdohin lhambuh akisonin hiche limnoija chun atou in khopi chu epi hungsoh mong am tin atouvin ave tan ahi.

\VS{6}Hichun Pakai Pathen'in umphung khat akedoh sahin Jonah umna chu akhukhum sah in lim in ason peh tai, hitia hi bolphatna alung hesoh chu lungmonsah ding agon ahi. Hichun Jonah jong umphung khat in ajam khum chu akipah behseh jengin ahi.

\VS{7}Ahinlah ajing nikhoa kho ahungvah phat in Pathen'in lung alhalut in umgui chu aneuvin ahileh um-phung chu anechaijun umphung jong chu agot lhahsah tai.

\VS{8}Nisa ahung so doh phat in Pathen'in nisa aveven asat sah jingin, nisa chun Jonah lujang

\par }{\PP asal a ahileh ama jong alhalhop jengin athinom leo jengin ahi.

\par }{\PP “Kei dingin hitia hin sangin thima apha joi” ati.


\par }{\PP \VS{9}Hichun Pathenn in Jonah jah a, um-gui athia na lunghan jeng chu dih nakisah hinam? ati leh Jonah in adonbut nin “Heng’e thina chan gei ja lunghang ka hitai” ati.


\par }{\PP \VS{10}Hichun Pakaiyin, “Nangin natu louhel hiche um-gui hi khan jong na khansah theilou jankah khatna mang thah kit ahitai.

\VS{11}Achutileh hiche Ninevah khopi lentah, akhosunga mihem sang jakhat le sang somni jen lhagao, muthim noija umnalai ho leh ganhing tamtah um ho hi ka lainatpi louding ham?” ati.


\par }